
AGRESIVITATE VIRULENTĂ 


au manifestat faţă de glotonimul "limba română" 

deputaţii din fracţiunile majoritare 

în cadrul şedinţei Parlamentului Republicii Moldova 

din 9 februarie anul curent. 

Prin majoritatea de voturi a fost respinsă 

iniţiativa legislativă lansată de domnul Mircea SNEGUR, 
Preşedintele Republicii Moldova, 

în mesajul "Limba română este numele corect al limbii noastre" 
prezentat legislativului în ziua de 27. aprilie 1995. 

În numărul de faţă publicăm 

luările de cuvînt ale cunoscuţilor oameni politici de la noi — 
Lidia ISTRATI „Alexandru MOŞANU, Vlad CUBREACOV, 
Valeriu MATEI, Mircea SNEGUR, 

care au pledat pentru oficializarea numelui veridic 
al limbii noastre. 

Opinie separată a făcut dl Petru LUCINSCHI, 

Preşedintele Parlamentului Republicii Moldova, 

care a optat, împreună cu deputatul Gheorghe LUNGU, 
pentru o soluţie de compromis: 

constituţionalizarea ambelor glotonime. 

Din comunicările adversarilor LIMBII ROMÂNE 
publicăm discursul deputatului Aurel CEPOI, 

reprezentant al fracțiunii "Unitatea Socialistă”. 

Aşa precum uşor se va convinge cititorul, 

comunicarea întruneşte întregul "arsenal al argumentelor" 
agrosocialiştilor, care, sfidînd adevărul ştiinţific şi istoric, 
neglijînd cu cinism opinia intelectualilor din republică 

şi a forurilor ştiinţifice de resort, 

inclusiv a Academiei de Ştiinţe a Moldovei, 

au reconfirmat ostilitateă lor faţă de adevărata denumire 

a limbii noastre. 

Actualul Parlament al Republicii Moldova 

a ratat din nou şansa 

de a se feri de ruşinta şi ocara Istoriei. 

Și a viitorimii. 

Războiul glotonimic continuă. 

Pînă cînd? 


"Limba Română” 


(Pi) 


Srarea de veghe 


SS 


Lidia ISTRATI, 
deputat din partea Blocului 
Țăranilor și intelectualilor 


ȘI NĂŢIUNEA. 

ȘI LIMBA SUNT DATE 
DE DUMNEZEU, 

ȘI DOAR UNUL 
DUMNEZEU 

LE POATE SCHIMBA 


Domnule Preşedinte al 
Republicii, domnule Preşedinte al 
Parlamentului, doamnelor şi 
domnilor deputaţi, onorată audienţă! 

Unii aduc argumente în folosul 
glotonimului “limba moldovenească” 
utilizînd în calitate de bolizi pe cei 
dintre păştinaşii noştri care pretind 
că fac politica oportună timpului. 
Alţii aduc argumente în folosul 
glotonimului “limba română” 
înfricoşînd prin adevărul acestei 
afirmaţii pe cei care vor ca graniţa 
dinspre ASFINŢIT să fie veşnică, iar 
cea dinspre RĂSĂRIT să nu fie pusă 
niciodată! 

Stînga spune deschis că 
scopul celor care insistă că scriem 
şi vorbim în limba română este de a 
schimba mai întîi glotonimul, adică 
denumirea limbii, apoi etnonimul, 
adică denumirea poporului, mai apoi 
toponimul, adică denumirea ŢĂRII. 
Această stîngă, bună cunoscătoare 
a limbii române, ori se teme, 
anticipînd nişte probabile 
evenimente care într-adevăr sunt de 
competența întregului popor, ori 
operează cu o logica de tip pervers, 
speculativ, pentru că nimeni nu ar 
pleda astăzi pentru glotonimul 
“limba română”, dacă acest glotonim 
nu ar fi fost smuls, izgonit din 
casele, bisericile şi şcolile noastre 


de către colonişti, fapt confirmat de 
fostul Soviet Suprem al fostei 
U.R.S.S. prin recunoaşterea 
caracterului nelegitim al Pactului 
Ribbentrop-Molotov. 

Moldovenii nu sunt de neam 
slavonesc, nici de neam turcesc, 
nici de neam evreiesc: moldovenii 
sunt de neam românesc, iar limba 
le este de origine latină. Moldova şi 
moldovenii ei nu au fost niciodată 
de duh rusesc, or, cei care vor cu 
orice preţ să păstreze glotonimul 
inventat de colonişti în speranţa bine 
camuflată că vor amăgi moldovenii 
ce locuiesc pe teritoriul Republicii 
Moldova precum că ei nu ar avea 
nimic comun cu moldovenii de 
cealaltă parte a Prutului şi că 
vorbesc altă limbă decît cea română 
urmăresc consecvent scopul de a 
se înscăuna aici pe veci şi de a 
rusifica populaţia, lipsind-o şi de 
mediul lingvistic, şi de cel cultural. 

Conştientizarea de către 
fiecare moldovean a faptului că 
aparţine unei naţiuni unice pe glob 
— prin felul ei de a simţi, de a gîndi 
şi de a vorbi — este imposibilă în 
condiţiile cînd suntem privaţi de un’ 
mediu lingvistic permanent şi domi- 
nant. Astfel degradarea naţională 
devine de neocolit. 

În satul meu, trei profesori cu 
şcoală românească au învăţat a 
vorbi corect un sat de oameni, iar 
absolvenţii instituţiilor superioare, 
au revenit fiind rusificaţi. Ei au 
schimonosit şi schimonosesc în 
continuare limba română pe care o 
folosesc consătenii mei, în mintea 
cărora LUMEA are hotarele 
propriului sat, şi dacă în sat nu sunt 
rusofoni, apoi ei nu sunt nici în alte 
oraşe şi nici în capitală. Unele 
doamne de la ţară, printre:altele fie 
spus, îndeajuns de bine situate din 
punct de vedere material, afirmă că 
lumea “nu are nevoie de limbă”. 
Dacă-i aşa, să-şi prindă gura cu un 
clenci de rufe şi să tacă, să văd eu 
cît vor suporta. Lumea are nevoie 

de limbă, zic eu, în măsura în care 
are nevoie de pîinea cea de toate 
zilele. 

Situaţia geopolitica a Republicii 
Moldova face transparent interesul 
ţărilor limitrofe, interes de a păstra 
Republica Moldova în zona lor de 
influenţă, reducîndu-i considerabil 
gradul de independenţă, iar dintre 
ţările la care mă refer Rusia pretinde 
la rolul său dominator de totdeauna, 
trăgînd masiv sforile pe toate căile 
şi în toate zonele cu putinţă. 

Ai noştri politicieni sar care şi 
din ce parte, aşternîndu-şi cît mai 
moale pe ici, pe colo pentru cazul 
dacă o forţă sau alta ar învinge, tot 
dibuind pe a cui carte să mizeze. 
Umble adevărul cu capui spart, ori 
fie nimicit de tot, pe ei personal vînt 
rece să nu-i ajungă. 

Din păcate, nu există aşa 
ascunzătoare pe pămîntul nostru în 
care ne-am retrage ca să nu afle alte 
neamuri că suntem de neam 
românesc şi că limba ne este 
română. Mulţi se folosesc de 
laşitatea noastră, jucîndu-ne pe aţă, 
dictîndu-ne voinţa lor, lucru ce reiese 
din interesele politice pomenite mai 
sus. 

Anume din această cauză 
concetăţenii de alte naţionalităţi nu 
ar trebui să participe cu votul 
dumnealor la adoptarea 
amendamentului puş în dezbatere, 
dintr-o delicateţe ce se cere iminentă 
vorbitorilor de limba rusă. Ştie o 
lume întreagă: le-am dat dreptul la 
cetăţenie, ia spaţiu locativ, la 
proprietate, sunt apăraţi de 
Constituţie şi de toate legile. SĂ NE 
LASE LIMBA ŞI CULTURA casă ne 
salvăm copii de rusificare. 

Noi, aceşti mai în vîrstă, 
suntem lemne arse în foc; vom 
“calchia şi vom vorbi ca scăpaţi din 
cuşcă tot restul vieţii. Copiii însă nu 
avem dreptul să-i sacrificăm pe 
altarul laşităţii! Situaţia de criză ce 
o traversăm se caracterizează 


printr-o stabilitate iluzorie, ce 
ascunde o monedă naţională mult 
prea scundă, deşi hrănită cu dolari, 
zic o stabilitate iluzorie, pentru că 
obraznic se face abstracţie de mai 
mult de jumătate de milion de săraci 
care bat pragurile Fondului Social în 
speranţa unui ajutor bănesc cît de 
mic, în timp ce noi suntem sustraşi 
problemelor economice cu intenţia 
de a ne diviza în mai multe tabere 
ce s-ar confrunta fără leac de 
noimă, zbătîndu-se disperat în 
capcanele puse de alte forţe, 
extrastatale. i 

Mai de-a dreptul fie spus, este 
un anacronism să pui limba mamei 
la bătaie. Limba nu poate fi folosită 
ca armă, ca instrument politic, este 
ọ mare ruşine să foloseşti limba în 
acest scop. Un referendum în 
problema limbii aici în Basarabia este 
o trădare. 

Bine ar fi să inţelegem că nici 
națiunea, nici limba nu sunt date de 
oameni. Şi națiunea, şi limba sunt 
date de Dumnezeu, şi doar unul 
Dumnezeu le poate schimba. 
Dumnezeu a făcut ORDINEA LUMII 
odată şi pentru totdeauna, iar noi, 
dacă ne considerăm creştini, suntem 
obligaţi să recunoaştem dreptul 
DIVINITĂȚII SUPREME de a ne 
călăuzi în faptele noastre, fie rele, 
fie bune, fie comise cu buna ştiinţă, 
fie comise din neştire. 

Să ne dea Domnul cuget ca să 
nu desfiinţăm cele înfiinţate în 
ceruri, să nu clintim în dreptul sfînt 
de a ne apăra neamul, limba şi 
istoria. 


Starea de veghe 


Alexandru MOȘANU. 
deputat din partea Blocului 
Țăranilor și intelectualilor. 
vicepreşedinte al Partidului 
Forţelor Democratice 


A NE LIPSI DE LIMBA 
MARILOR CLASICI 
ROMÂNI, A NE 
ÎNSTRĂINA DE ISTORIA 
BIMILENARĂ 

A POPORULUI ESŢE O 
TENTATIVĂ DE A NE 
TRANSFORMA ÎNTR-UN 
CONGLOMERAT 

DE OAMENI RĂTĂCIŢI 


Stimate dle Preşedinte al 
Republicii, stimate dle Preşedinte al 
Parlamentului, stimate doamne, 
domnilor, stimaţi deputaţi, onorată 
asistenţă! 

Problema denumirii limbii face 
parte dintr-un cadru politic mai larg, la 
care mă voi referi în cele ce urmează. 
Anume acest cadru politic a 
transformat problema limbii într-o 
acută problemă politică. 

Dlor deputaţi, supunîndu-se 
rigorilor timpului, forțele Mişcării de 
eliberare şi renaştere naţională au 
pregătit şi proclamat independenţa 
Republicii Moldova. Pentru noi 
independenţa s-a transformat într-o 
luptă pentru a ne debarasa, de a pune 
capăt politicii comuniste de 
deznaționalizare a românilor moldoveni 
de la răsărit de Prut, de a restabili 
legăturile cu România. 

Adversarii noştri politici au 
folosit situaţia de după 27 august 1991 
pentru a ne zădărnici intenţiiie, pentru 
a ne submina libertatea obţinută, 
pentru a ne impune o politică de 
revenire la ideologia şi politica colo- 


nială, aplicîndu-se în acest scop toate 
mijloacele, inclusiv cele militare. 
Teritoriul din partea stîngă a Nistrului 
şi o fîşie din partea dreaptă a acestui 
rîu au rămas a fi ocupate de o armată 
străină. Fraţii noştri din stînga Nistrului 
şi de la Tighina sunt lipsiţi de cele mai 
elementare drepturi, sunt supuşi în 
continuare deznaţionalizării forţate, 
fapi ce este cunoscut de întreaga 
lume. 

Nesupuşii sunt lichidaţi, sunt 
ţinuţi, în frunte cu llie Ilaşcu, în 
GULAG-urile regimului totalitar de la 
Tiraspol.: Pentru a transnistriza şi 
teritoriul Basarabiei am fost împinşi în 
războiul din 1992. Actuala majoritate 
parlamentară şi Guvernul ei, după 
alegerile din 1994, ignorînd în mod 
sfidător Declaraţia de independenţă, 
promovează o politică de dezorientare 
naţională a moldovenilor. 

Sub pretextul fals al necesităţii 
restabilirii legăturilor economice cu 
spaţiul ex-sovietic, recurgîndu-se la 
metode de dezinformare, am fost 
împinşi în C.S.I. cu scopul de afi puşi 
sub controlul total al Rusiei. Efectele 
dezastruoase. ale acestei politici le 
simte pe pielea lui fiecare din noi. 
Pînă şi căpeteniile separatiştilor sunt 
nevoite să recunoască: “Actualmente 
comerţul cu Rusia nu este convenabil. 
Preţurile la resursele energetice şi 
materiile prime depăşesc cu 25—70 
la sută nivelul celor mondiale, dacă 
luăm în calcul şi cheltuielile pentru 
transport. Colaborarea cu Rusia nu 
este convenabilă. Rusia este 
atrăgătoare ca piaţă de desfacere a 
propriilor mărfuri, dar nu ca furnizor de 
agenţi energetici”. 

lată, domnilor deputaţi, care sunt 
rezultatele aflării Republicii Moldova 
în C.S.|. Oare relaţiile cu Rusia nu 
puteau fi dezvoltate pe baza acordurilor 
bilaterale, aşa cum prevede Tratatul 
privind principiile relaţiilor interstatale 
dintre Rusia şi Republica Moldova, 
semnat la 22 septembrie 1990? Dar 
acest Tratat, ratificat de Parlament 
imediat după semnare, nu a fost 
legiferat de puterea. de la Moscova 
pînă în prezent, deoarece nu suntem 

primiţi şi recunoscuţi ca stat indepen- 
dent. Dacă ar fi altfel, nu ni s-ar cere 
să acceptăm mai întîi recunoaşterea 
statalității Transnistriei şi numai după 
aceea, impunîndu-ne, pe deasupra, şi 
o alianţă militară cu Federaţia Rusă, 
să fie ratificate Tratatul din 22 
septembrie 1990 şi Protocolul Adiţional 
din 10 februarie 1995. Majoritatea din 
actualul Parlament continuă să 
dezvolte acest -curs politic de 
subminare a independenţei Republicii 
Moldova. prin abandonarea de- 
zideratelor naţionale reflectate în Actul 
Fundamental din 27 august 1991 şi 
înlocuirea lor cu: concepţii 
caracteristice epocii coloniale. Astfel, 
din legislaţia adoptată de Parlamentul 
anilor 1990—1994 este exclusă 
noţiunea de regim comunist de 
ocupaţie, împreună cu definirea 
acestuia. Ziua de 24 august, cînd 
Chişinăul a fost reocupat de trupele 
sovietice, în 1944, este din nou 
marcată oficial. Sunt recunoscute, de 
organele statale, “meritele” celor care 
ne-au adus şi implantat regimul totalitar 
de ocupaţie, care àu participat la 
înfăptuirea represiunilor împotriva 
populaţiei băştinaşe, la deportări, la 
deznaţionalizarea acesteia, la 
exproprierea abuzivă a cetăţenilor, la 
introducerea cu forţa a sistemului 
falimentar de colhozuri şi sovhozuri 
care, în prezent, tot cu forţa este 
menţinut. Supunerea noastră în faţa 
voinţei străinilor şi a slugilor lor nu 
poate fi realizată deplin şi ireversibil 
atîta timp cît mai rezistăm 
spiritualiceşte. lată de ce ţinta 
atacurilor împotriva românilor de pe 
meleagul nostru este limba română.şi 
istoria românilor, ele fiind coloana ver- 
tebrală a sufletului nostru. lată de ce 
majoritatea parlamentară, formată din 
deputaţii din partea Partidului Demo- 
crat Agrar, a Partidului Socialist şi a 
Interfrontului, a fixat în Constituţie 
noţiunile de “limbă moldovenească” şi 
“popor moldovenesc”, inventate în 
perioada de ocupaţie ţaristă şi 
sovietică. Încercarea de a ne lipsi de 
limba marilor clasici români, a ne 
înstrăina de istoria bimilenară a 


poporului nostru este o tentativă de a 
ne transforma într-un conglomerat de 
oameni rătăciţi. Cei care încearcă 
acest lucru irealizabil nu-şi dau seama 


:că, de fapt, subminează propria lor 


intenţie de a-şi crea un stat. Un popor 
cu o limbă artificială, impusă cu forţa 
de autorităţile ţariste şi sovietice, nu 
poate făuri o cultură naţională 
autentică. În asemenea situaţie poate 
fi însăilat numai un aşa-zis stat de tipul 
R.S.S. Moldoveneşti în cadrul 
imperiului care e pe cale de a se 
reconstitui. 

În ziarul comuniştilor din 
Moldova am citit un articolaş în care 
se spune că adepţii giotonimului limba 
română numără la noi nu mai mult de 
3% din populaţie. Aceştia fiind o parte 
din intelectuali, pedagogi. Autorul, 
care s-a sfiit să semneze cu numele 
lui adevărat, vrea să spună că acest 
număr infim, după părerea lui, de 
oameni nu merită să fie luat în 
consideraţie şi nu trebuie să deranjeze 
pe nimeni, căci, organizînd un refe- 
rendum, ei pot fi uşor puşi la punct. 
Asemenea autori, ca şi părtaşii 
organizării unui referendum în 
problema denumirii . limbii, 
demonstrează o mentalitate 
caracteristică pentru indivizii din epoca 
de piatră şi din epoca bolşevică. 
Acelaşi lucru l-a demonstrat de la 
această tribună şi domnul raportor 
Cecan. 

In condiţiile cînd crivățul se 
înăspreşte pe zi ce trece, cînd 
pericolul comunismului imperialist 
creşte vertiginos, reprezentanţii de 
bază ai puterii de la Chişinău îşi dau 
tot mai mult cărţile pe faţă. Devotaţi 
principiilor asimilate bine în perioada 
regimului totalitar comunist, ei cer făţiş 
aderarea Republicii Moldova la 
structurile militare ale comunităţii 
statelor independente. Regimul de la 
graniţa de pe Prut devine tot mai rigid, 
opere ale clasicilor literaturii române 
şi literatura istorică sunt sechestrate 
de grăniceri ai Republicii Moldova 
instruiți în spirit antiromânesc. 
Tendinţa de a ridica la Prut un zid nou 
este evidentă. Legiferarea glotonimului 

“limba moldovenească” este un alt zid, 
tot atît de periculos, căci el are 
menirea nu numai de a ne izola de 
românii din dreapta Prutului, dar mai 
are şi altă menire — de a ne dezbina 
pe cei de la răsărit de Prut. 
Domnilor deputaţi moldoveni din 
“partea Partidului Democrat Agrar şi a 
Partidului Socialist, dumneavoastră, 
după cum se vede, veţi vota pentru 
menţinerea Articolului 13 al Constituţiei 
în actuala formulă. Şi veţi mai obţine 
o “victorie”, vă veţi mai îndîrji o dată 
la Varlaam, Dosoftei, Miron Costin, 
Cantemir, Cogălniceanu, Alecu Russo, 
Alecsandri, Eminescu, Creangă, 
B.-P. Hasdeu, Xenopol, Mateevici, 
lorga şi la alţi mari cărturari români. 
Dar aceasta va fi victoria lui Pirus. 
Susţinem numeroasele 
demersuri, iniţiativa domnului Snegur 
de modificare a Articolelor 13 şi 118 
din Constituţie privind legiferarea 
„denumirii corecte a limbii: oficiaie în 
Republica Moldova, limba română. Se 
afirmă de la această tribună că 
glotonimul “limba moldovenească” re- 
flectă o realitate, dar trebuie să 
spunem că reflectă o realitate cu 
rădăcini din epoca ţaristă şi sovietică, 
o realitate impusă prin forţă şi 
minciună. S-a făcut referinţă la 
regulamentul organic din 1831, dar se 
uită că Principatul Moldovei s-a aflat 
sub ocupaţia Armatei. Ruse, că 
elaborarea Regulamentului organic era 
dirijată de generalul Kiseleff. 
Vă mulţumesc pentru atenţie. 


Vlad CUBREACOV. 
deputat din partea 
Alianţei F.P.C.D. 


HIMERICUL GLOTONIM 
"LIMBA 
MOLDOVENEASCĂ" 

VA PRODUCE 
NEGREȘIT EFECTUL 
BUMERANGULUI 


Domnule Preşedinte al 
Republicii, domnule Preşedinte al 
Parlamentului, doamnelor şi domnilor 
deputaţi, onorată asistenţă! 

Problema abordată. astăzi în 
Parlament este una de importanţă 
majoră pentru viitorul nostru şi 
probează o dată în plus capacitatea 
acestui Legislativ de a se plasa în 
relaţie de concordanţă sau de 
contradicţie cu adevărul obiectiv. 
Parlamentul ar trebui să-i fie 
recunoscător şefului statului pentru 
iniţiativa de a revizui articolele 13 şi 
118 din Constituţie, oferindu-ne, în 
sfîrşit, prilejul rediscutării unui subiect 
pe care unii îl credeau consumat 
odată cu adoptarea textului Legii 
Fundamentale. Ne-ar plăcea să 
credem că iniţiativa Domniei sale 
reprezintă o tentativă sinceră de 
abandonare definitivă a minciunii 
ridicate la rangul politicii oficiale. -~ 

Poziţia formaţiunii noastre în 
această chestiune vă este cunoscută 
tuturor, întrucît Frontul Popular Creştin - 
Democrat de-a lungul-anilor a pledat 
consecvent pentru rostirea şi 
afirmarea adevărului deplin, indiferent 
dacă acest adevăr place sau 
incomodează. 

Cunoaşteţi de asemenea care a 

fost atitudinea grupului nostru 
parlamentar în cadrul dezbaterilor din 
anul trecut pe marginea proiectului de 
Constituţie, în speţă faţă de articolul 
13. Adevărul despre limba noastră, una 
dintre cele mai unitare în Europa, stă 
la vedere şi nu necesită demonstraţii 
suplimentare. Cu toate acestea, lumea 
ştiinţifică de la noi şi din străinătate a 
considerat necesar să aducă lumină 
asupra lucrurilor, dovedind, mai mult 
pentru adepţii dominaţiei lingvistice 
străine, că limba vorbită în Republica 
Moldova este limba română. Niciodată 
în ultimii 50 de ani problema denumirii 
limbii noastre n-a purtat un caracter 
eminamente ştiinţific. În ultimii ani ea 
a fost transferată pe terenul 
confruntării dintre hegemonismul 
clătinat al vechii metropole şi dorinţa 
năvalnică de emancipare etnică şi 
lingvistică a românilor de la răsărit de 
Prut. După adoptarea Constituţiei se 
părea că politicul a strivit ştiinţa. A fost 
impusă din. nou falsa dihotomie — 
"român-—moldovean” — care tintea 
spargerea unităţii etnolingvistice 
româneşti. Şi totuşi, astăzi putem 
constata că apologeţii mitului ideologic 
al existenţei “limbii moldoveneşti” au 
scăpat trenul istoriei. El a plecat odată 
cu dispariţia regimului sovietic de 
ocupaţie. Pentru că impunerea şi 
menţinerea eufemismului “limba 
moldovenească” ca formă de 
tabuizare a adevărului a fost posibilă 
doar în condiţiile dictaturii totale. Este 
clar că acum o dictătură parţială nu-i 
mai poate salva. Eşecul lor este 
implacabil. Ne aflăm într-o stare 
ambiguă de tranziţie. Promotorii 
adevărului încă mai pot fi persecutați. 
Dar nu mai este aplicabil argumentul 
de ieri al.naganului de comisar ideo- 
logic. Siberia este deja în altă ţară. 
Teroarea ideologică, arma numărul unu 
a vechiului regim, nu mai este la fel 
de eficientă. Frica nu mai are forţă 
paralizantă. Democraţia, ca remediu 


impotriva schilodirii conştiinţelor, va da 
cîştig de cauză celor care 
imbrăţişează adevărul. 

Sfidarea evidențelor şi 
cramponarea în continuare de 
himericul glotonim “limba 
moldovenească” va produte negreşit 
efectul invers celui scontat. Aşa cum 
s-a mai întîmplat acum şapte ani, cînd 
exponentul ideologiei oficiale, 
Bondarciuc, din chiar această clădire, 
lansînd expresia de tristă faimă “Net, 
Net i Net!”, provoca efectul 
bumerangului. Tocmai această frază 
a catalizat procesul. de emancipare 
naţională. 

Ne dăm bine seama cu toţii că, 
oricare ar fi decizia majorităţii 
parlamentare, discuţiile nu se vor 
încheia astăzi. Este limpede şi faptut 
că opacitatea la adevăr va cauza doar 
o tragere inutilă de timp. Se vor 
consuma încă multe energii pînă la 
reaşezarea limbii române în drepturile 
ei legitime. 

Doamnelor şi Domnilor deputaţi! 

Astăzi acest Parlament are 
şansa de a se reabilita în istorie şi de 
a săviîrşi un act reparatoriu. Avem 
libertatea sa alegem între bine şi rău, 
între lumină şi întuneric, între adevăr 
şi minciună, între laudă şi hulă. Dacă 
suntem de partea adevărului, dacă 
avem convingeri morale şi nu né este 
ruşine de propriile noastre opţiuni, vă 
îndemn să recurgem la adoptarea 
deciziei prin vot nominal, aşa cum am 
votat Constituţia. Cu atît mai mult cu 
cît poporul, la care se face atita 
trimitere, are dreptul să cunoască 
atitudinea fiecăruia dintre noi. 

Vă mulţumesc. 

DISCURSUL 

dlui Aurel CEPOI, deputat 
din partea Fracțiunii 
"Unitatea Socialistă”, rostit 
în cadrul ședinței 
Parlamentului Republicii 
Moldova 

din 9 februarie 1996* 


Domnule Preşedinte al Republicii, 
domnule Preşedinte al Parlamentului, 
stimaţi membri ai Guvernului, 
doamnelor şi domnilor deputaţi! 

Sînt perfect de acord cu di coleg 
deputat Cubreacov care spune că 
trebuie să se soluţioneze problema 
asta prin votnominal. Pentru că atunci 
se va mai micşora numărul făţarnicilor 
care există în toate parlamentele şi în 
toate ţările. Eu nu am insistat, nu am 
dorit prea mult să vorbesc, domnul 
Senic poate confirma că ieri, cînd el 
mi-a spus să vorbesc, eu am zis: 
“Lăsaţi-mă în pace că, dacă mă 
impuneţi să vorbesc, atunci voi cere 
şi eu glotonimul limbă română. Şi el a 
spus: “Ei bine, atunci nu mai vorbi, 
dar, evident, dacă vorbeşti, nu mai cere 
glotonimul limbă română. 

De ce? 

In Constituţia asta, care este cea 
mai bună din Europa — din lume, 
Dumneavoastră spuneţi, — a fost 
copiată bine şi atunci cînd ea a fost 
votată, cu 84 de voturi, unii colegi nu 
au vrut să voteze — şi-i chestia lor, îi 
priveşte —, dar aicea, din fericire, cei 
care au alcătuit textul Constituţiei au 
plasat un articolaş care spune că 
deputaţii nu pot fi persecutați, 
deputatul nu poate fi persecutat sau 
tras la răspundere juridică pentru 
'voturile sau pentru opiniile exprimate 
în exercitarea mandatului. Eu, într- 
adevăr, mai am în continuare 
mandatul de deputat al Parlamentului. 
Şi se creează impresia, cînd stăm noi 


cu domnul Păpuşoi şi punem ţara la 
cale, ni se pare că această discuţie e. 
inutilă şi fără sorţi de izbîndă, despre 
glotonim, este propulsată de anumiţi 
tipi cu scopul de a ne distrage de la 
alte probleme, pentru că altfel am 
discuta despre corupţie sau putem 
discuta despre pomicultură sau 
despre auditing în lectura a treia sau 
despre frontul rutier, despre tot. 

Dar iată noi ce spunem: “Hai iar 
despre limbă să discutăm”. 

Una din cele mai bune scriitoare 
din Moldova, Lidia Istrati, pe care o 
stimez foarte mult pentru faptul că a 
scris acea bucată literară Mai 
îngăduie, omule, a scris-o (!), spune 
că limba moldovenească este o 
invenţie. Şi eu atunci stau, pur şi 
simplu trăsnit, iată, această carte este 
Letopisețul Ţării Moldovei, editat cu 
anumite greşeli, pentru că cei care au 
îngrijit această carte nu au scris acolo 
la sfîrşit că este şi termenul “limba 
moldovenească” plasat aici. Eu am 
căutat cu lupa şi nu am găsit unde 
scrie atît de frumos ca în acest 
letopiseţ al lui Grigore Ureche: “Pentru 
limba noastră moldovenească”, scrie 
el. Bine, cine poate:să-l învinuiască 
pe Ureche că a fost prieten cu 
Păpuşoi şi cu Cepoi? Ce noi am 
schimonosit aici? Atunci cînd scria 
Grigore Ureche nu era nici România, 
nici Frontul Popular, nici Partidul So- 
cialist, cu atît mai mult. Şi omul stătea 
şi scria: “aşijderea şi limba noastră din 
multe limbi este adunată şi este 
amestecat graiul nostru cu al vecinilor 
de prin prejur, măcar că de la Rîm ne 
tragem şi cu ale lor cuvinte...” 
ş.a.m.d. 

Uitaţi-vă, atunci cînd citesc eu 
aici, scrie clar, Stalin tot nu era, pe 
care îl învinuiți că a inventat. Dacă ar 
fi inventat astă chestie Stalin, l-aş 
chema şi eu pe Stalin, dar n-a 
inventat-o el, a scris-o Grigore Ureche. 
Şi eu, cînd citesc cartea, domnilor, cui 
să dau cu cartea asta în cap? Ce, 
carea asta e fals? 

rec mai departe. Eu am o fetiţă 


* Textul e prezentat păstrîndu-se intact stilul autorului. 

care este elevă la Liceul Român- 
Francez din Chişinău. Da, Român- 
Francez, aşa se intitulează liceul. 
Fetiţa îmi spune că ea este româncă. 
Eu îi spun: "Da, poate eşti româncă, 
pentru că tatăl tău este moldovan, şi 
mama rusoaică şi-a apărut o formulă 
nouă care se numesc români. Dar, nu, 
zic, limba-i moldovenească", pentru că 
la şcoală o impun să spună că-i limbă 
română. Şi ea spune: “Tată, cum?” Îi 
arăt Constituţia: "Scrie în Constituţie”. 
“inţeleg”. “Dar unde-i manualul?” “lată, 
în manual scrie limbă română". 
Vinovatul principai pentru faptul că 
lipseşte în continuare acest manual 
este Guvernul, pe care-l conduce 
primul-ministrul Sangheli şi prim vice- 
prim-ministrul Guţu. Ei-sînt vinovaţii 
principali că nu există acest manual. 
Eu le-am spus de mii de ori: 
“Daţi-mi un milion de lei şi vă pun eu 
pe masă manualul de “limbă 
moldovenească”. Dumnealor spun că 
nu există scriitor care ar accepta să 
fie bucăţile lor aici incluse. Păi, daţi 
un milion şi eu vă pun manualul pe 
masă. Senic îl scrie (hohote de rîs în 
sală). Acu, alţi oameni spun aşa; vin 
fel. de fel de alegători şi-mi spun mie 
aşa: că, iată, adevărul ştiinţific 
ş.a.m.d., ijacă, academicienii spun... 
Dumneavoastră înţelegeţi, conform 
acestui articol, eu nu pot fi persecutat 
pentru că nu mă interesează opinia 
savanților. Da, au fost tipi care au vrut 
să ne fărime limba. În '47, cînd era 
Sesiunea | a Sovietului Suprem de 
Legislatura a Il-a, o citesc eu, este în 
bibliotecă, toţi o puteţi citi, Comitetul 
Securităţii de Stat nu se numea 
Comitetul Securităţii de Stat, ci 
Comitetul Neprimejduirii de Stat. Nu 
vroiau să spună secuntate, pentru că 
le părea că este un cuvînt 
nemoldovenesc ş.a.m.d. Noi, cei de 
la Partidul Socialist, nu sîntem adepţii 
celora care vorbeau cu “neprimejduire” 
ş.a.m.d., ş.a.m.d. Da, toţi oamenii 
care spun... lată, Dumneavoastră 
spuneţi: nu există “limbă 


moldovenească”. Cum nu există? la. 


uite, scrie în Constituţie: “Limba. de 
stat a Republicii Moldova este limba 


moldovenească, funcţionînd pe baza 
grafiei latine”. Şi eu am alegători care 
spun: "Scoateţi “funcţionînd pe baza 
grafiei”, că ei nu pot citi. 

Dacă o să insistaţi cu atîta 
obrăznicie, eu am să lansez iniţiativa 
şi Păpuşoi semnează şi alţi prieteni 
ai: noştri şi o să cerem... 

Nu ne înrăiţi!. 

Al treilea moment. Atunci cînd a 
fost votată Constituţia — domnule 
Preşedinte al Parlamentului, vă rog, 
cînd îmi rămîne ultima minută să mă 
preveniţi — atunci, cînd a fost votată 
Constituţia, a dat Dumnezeu şi 
Preşedintele Snegur a promulgat-o 
chiar aici, în faţa noastră. Şi eu insist 
ca pe viitor în broşurile iestea, 
Constituţia, să fie nu numai iscălitura 
deputaţilor, ci şi Decretul Preşedintelui 
Snegur care a promulgat-o. Ne-am 
urcat aici sus unde s-a servit puţină 
şampanie. Şi a fost un lucru bun. Pe 
urmă eu m-am dus în concediu la aer, 
da Păpuşoi a rămas în continuare să 
lucreze. Şi noi am spus aşa, este 
martor omul: "Mă, noi am scris 
articolul 13, amu lasă ii să-l scoată. 
În ara asta în următorii 50 sau 100 de 
ani nu va fi un Parlament capabil să 
adune două treimi ca să scoată cel 
mai frumos articol 13, n-o să-l scoată 
nimeni, niciodată". 

Dacă se adună studenţii domnului 
Cernei în stradă şi o să înceapă a 
striga şi a se comporta necivilizat, 
spunînd că noi sîntem analfabeți 
ş.a.m.d., eu i-am spus domnului 
Preşedinte Snegur că am dreptul, cum 
a spus şi domnul Cubreacov, — 
fiecare.are dreptul la opinie, şi eu am 
dreptul la opinie. De ce mă presaţi, de 
ce mă faceţi analfabet? De ce vreţi 
să vă legaţi cu mine? Mă, duceţi-vă 
şi citiţi cărţi, citiţi Constituţia învăța- 
ţi-o pe de rost cum o ştiu eu, şi 
Letopiseţul Ţării Moldovei şi nu vă 
băgaţi nasul unde nu vă fierbe oala. 
Cînd veţi fi oameni maturi şi veţi fi 
aleşi deputaţi în Parlament, veţi 
rezolva voi. 

Acum, ultimul moment. 

Eu cred că atît timp cît voi fi... Eu 
am alegători la Ungheni care au votat 

pentru mine, am un uncheş care are 
75 de ani, un frate de-al tatălui, şi îl 
întreb, şi el spune: "Nu schimbaţi 
limba, nu schimbaţi!” Tatăl meu, 
Dumnezeu să-l ierte, îl ştie dl Mihăilă 
bine, nu mi-a spus niciodată că este 
român, Doamne fereşte. Şi nici bunelul 
nu mi-a spus că aş fi eu român. Eu 
sînt moldovan. De ce vă bateţi joc şi 
începeţi: “lacă, românii..."? S-a spus 
foarte corect, iaca românii din estul 
Prutului. Bă, cîţi sînteţi, veniţi cu 
problema voastră. şi o soluţionăm. 
Scriţi o petiție la Parlament, ceea ce 
vi se lezează vouă, şi ne ocupăm. Dar, 
lăsaţi-ne şi pe noi în pace, care sîntem 
moldoveni, să ne considerăm 
moldoveni. Şi să fim moldoveni. De 
ce ne vîrîţi cu forţa pe gît anumite 
adevăruri în care credeți 
dumneavoastră? Eu termin, mai am 
cred că timp, şi vă citesc un vers, 
foarte fantastic. Noi nu putem vota 
această iniţiativă, domnule Preşedinte 
Snegur. dumneavoastră ştiţi că avem 
un comportament civilizat, cei de la 
Partidul Socialist, faţă de omul politic 
Snegur, cu toate că sîntem opozanți 
politici, pentru că vrem şi noi să fim 
aleşi. Şi dumneavoastră vreţi să fiţi 
aleşi. Asta-i concurenţa politică. Da, 
ultima minută... 


Trădarea nu se iartă 


Trădarea nu se iartă 
Cum nu se. iartă crima 

Şi ura cea de oameni 
Ca piatra de mormint. 
Cel ce-a trădat iubirea, 
Trădează şi o fară. 

Şi, de-a scuipat un suflet, 
Scuipă şi un pămînt. 


Noi, care am votat Constituţia asta 
şi am venit în Parlament cu anumite 
obligaţiuni faţă de electorat, şi 
electoratul, dacă ascultă, amu va 
confirma cel care m-a votat pe mine, 
că aşa a fost. Nu sîntem trădători şi 
nu vom fi trădători niciodată. De âceea 
nu vom modifica acest articol 13, 
măcar crape lumea! 


Valeriu MATEI. 

deputat din partea 
fracțiunii Blocul Țăranilor 
și intelectualilor, 
preşedintele Partidului 
Forţelor Democratice 


PROBLEMA LIMBII 
ESTE STÎLPUL INFAMIEI 
LA CARE VA FI 
ȚINTUIT PARLAMENTUL 
ACTUAL 


Stimate domnule Preşedinte al 
Republicii. Moldova, doamnelor şi 
domnilor parlamentari, stimaţi 
radioascultători! 

Cred că întreaga societate a 
obosit nu numai de sărăcie, de frig şi 
de mizerie, dar şi de această 
interminabilă discuţie  necontro- 
versată, dar împusă conştient 
societăţii de anumite cercuri politice, 
în ceea ce priveşte denumirea limbii 
noastre materne. Discuţia i-a fost 
impusă societăţii prin decizia 
arbitrară, antiştiinţifică a actualului 
Legislativ, mai bine zjs a majorităţii 
parlamentare, luată atunci cînd s-a 
adoptat Constituţia. Întreaga societate 
a fost aruncată în discuţii artificiale, 
care rămîn pînă la ora actuală sterile 
şi inutile, fiindcă problema aceasta a 
fost soluţionată de însăşi evoluţia 
limbii şi a culturii, a întregii noastre 
istorii. La discutarea art.13, s-au adus 
aici, în Parlament, argumente cu 
nemiluita. Le-a adus şi Academia de 
Ştiinţe, în avizul pe care vi l-a 
prezentat şi care nu a fost citit, ca 
să-l cunoască toată lumea, inclusiv 
deputaţii. Savanţi — istorici şi lingvişti 
— din întreaga lume şi-au expus 
univoc punctul de vedere în cadrul 
conferinţei ştiinţifice “Limba română 
este numele corect al limbii noastre”: 

Scriitorii şi ziariştii — cei care 
realmente sunt creatori de limbă — 
şi-au expus şi ei punctul de vedere. 
Strămoşii şi-au exprimat părerea în 
operele pe care ni le-au lăsat 
moştenire. Bineînţeles, strămoşii nu 
s-au gîndit niciodată că urmaşii lor ar 
putea fi surzi la glasul istoriei şi al 
adevărului, iar, pe lîngă toate acestea, 
şi agresivi faţă de creatorii de limbă, 
faţă de creatorii de cultură. Nu s-au 
gîndit, bineînţeles, că unii dintre aceşti 
urmaşi ar ieşi aici, la tribună, să 
citească texte scrise de ideologii 
regimului sovietic. de ocupaţie, nu 
s-au gîndit că la noi în republică brutarii 
nu vor coace piine, nici cizmarii nu 
vor face cizme, ci vor face ştiinţă 
lingvistică, iar savanții vor fi blamaţi 
de unii indivizi care, temporar, sînt 
învestiţi cu un mandat al puterii, dar 
care nu au şi un mandat al culturii sau 
un mandat al limbii. Putea oare cineva 
să-şi imagineze că nişte consumatori, 
lipsiţi de elementarul bun simţ, ar 
ajunge, în orbirea lor politică, să-i 
deteste pe cei care ne-au lăsat 
moştenire acest suprem produs al 
spiritualităţii noastre — limba română? 
lată că am ajuns să o vedem şi pe 
aceasta! Marii creatori ai limbii române 
sunt astăzi interogaţi şi răstălmăciţi de 
acei “consumatori. de limbă” ce nu 
sunt în stare să scrie corect cel puţin 
o frază. Nu vă revoltați, domnilor, 
termenul “consumator” nu e jignitor, 
mai ales pentru cei care beneficiază 
de operele clasicilor literaturii române, 
aducînd, în acelaşi timp, injurii limbii 
şi istoriei noastre. Investiţi temporar 
cu ọ anumită putere, aceştia îşi arogă 
şi dreptul ingrat de a revizui întreaga 
evoluţie a istoriei naţionale şi a limbii 
române. La ora actuală în lume sunt 
peste 32 de milioane de purtători ai 
limbii române. Dintre aceştia, mai 
mult de 30 de milioane ştiu foarte bine 
care e numele adevărat al limbii 
noastre. lar mai puţin de 2 milioane 
— nu ştiu, şi nu e vina lor că nu o mai 
ştiu. O parte a populaţiei de la răsărit 
de Prut, mai ales intelectualitatea — 
profesori, medici, oameni de creaţie 
— dar şi elevii, şi ţăranii bătrîni ştiu 


foarte bine că numele adevărat al limbii 
noastre este limba română. O altă 
parte, care timp de 50 de ani, a 
suportat jugul ideologic şi genocidul 
spiritual practicat de ocupanţii 
sovietici mai rămîn încă prizonieri ai 
vechilor falsuri staliniste. Repet: nu e 
vina lor. E vina satrapilor ce au 
condus aici în numele Moscovei, 
desfăşurînd o acerbă “muncă ideo- 
logică” şi lipsind populaţia de 
adevărata noastră .istorie, de 
cunoaşterea unei limbi corecte, de 
valorile patrimoniului spiritual 
românesc. Unii dintre aceştia se află 
şi astăzi în fotoliile puterii şi ne conduc 
cu aceeaşi impertinenţă, uzînd de 
aceleaşi falsuri. Prin folosirea unor 
astfel de metode, majoritatea 
pailamentară a dezbinat societatea în 
problema denumirii limbii noastre, 
aruncînd-o, vorba lui Ion Druţă, la 
“răscrucea celor proşti”. Consumînd 
produse alimentare, aceşti consu- 
matori ştiu că pîinea se numeşte pîine, 
carnea se numeşte carne, vinul se 
numeşte vin, pepsi-cola e pepsi-cola, 
însă limbii române îi refuză numele 
său adevărat,. folosind patrimoniul 
acesteia nu pentru a slăvi cultura şi 
strămoşii; ci pentru a le aduce insulte. 

S-au rostit, în cadrul acestor 
interminabile discuţii, argumente cu 
nemiluita şi, probabil, nimeni dintre 
dumneavoastră nu va putea nega 
vreodată monumenţele literare care 
stau la baza evoluţiei limbii române 
literare, începînd de la primele texte 
scrise. DI zootehnician Popuşoi s-a: 
referit aici. la rădăcinile stejarului lui 
Ştefan cel Mare şi Sfînt, pe care el 
vrea să le apere cu orice preţ. Nu cred 
că e nevoie, dle Popuşoi. Vă aduc la 
cunoştinţă că marele voievod ştia mai 
bine ca voi în ce limbă vorbeşte şi din 
ce neam face parte. Jurămîntul 
voievodului, dat la Colomeea în 1485, 
a fost scris în română, fiind tradus, 
citez din latină: “exvalachico in 
latinum”, adică din română în latină 
(“valahi” fiind numele dat românilor de 
către străini). Amintesc aici şi 
“cronicile anonime” din secolul al XVI- 
lea, ce inserează o :legendă în care 

sînt amintiţi doi strămoşi ai voievodului 
Dragoş: Roman şi Vlahata, unul fiind 
numele intern, românesc, şi celălalt, 
extern — v/ah. Nu cred că este inutil 
să vă amintesc, doamnelor şi domnilor 
parlamentari din majoritate, că prima 
carte tipărită pe teritoriul Moldovei, în 
1643 la laşi, s-a numit Carte 
românească de învățătură 
duminicele şi preste an în zilele 
marilor sfinţi, căreia noi îi spunem, 
conform tradiţiei, Cazania Mi- 
tropolitului Moldovei Varlaam. Marele 
cărturar considera această carte a sa 
“un dar limbii. româneşti” şi că ea este 
destinată “întregii seminţii româneşti”, 
tuturor românilor ce “lăcuiesc în 
Moldova, Ţara Românească şi Ardeal”. 

Tot Carte românească de 
învăţătură de la pravilele împărăteşti 
se numeşte şi primul cod de legi, tipărit 
în Moldova de domnitorul Vasile Lupu 
la 1646. Daruri făcute “limbii 
româneşti” erau considerate. de 
Mitropolitul Moldovei, Dosoftei, şi 
cărţile sale Dumnezeiasca liturghie 
şi Psaltirea pre versuri tocmită 
tipărite în “rumâneşte”, cea dintîi avînd 
ca prefaţă un “Cuvînt depreună cătră 
toată semenţia românească”. Cite alte 
argumente trebuie săvă mai aducem? 
Putem vorbi ore întregi, zile întregi, 
luni de. zile despre valorile 
patrimoniului nostru literar, scrise în 
limba română. E cazul oaresă mai 
amintim de cronicarii Miron Costin sau 
lon Neculce, răstălmăciţi şi 
blasfemiaţi aici de plastografii şi 
falsificatorii istoriei noastre, de marii 
clasici ai literaturii române — 
Alecsandri, Creangă, Kogălniceanu, 
Eminescu, Caragiale, de marii scriitori 
din perioada interbelică — Sadoveanu, 
Arghezi, Bacovia sau Blaga, sau chiar 
de contemporanii noştri, scriitori de 
la răsărit de Prut care au slujit şi slujesc 
cu cinste limba română, batjocoriţi 
astăzi aici, în Parlament, de unii 
indivizi agresivi ce nu au nimic comun 
cu limba şi cultura noastră. Spun 
astea pentru cei care pun aici 
problema elaborării unor manuale noi, 
de aşa-zisă “literatură  moldo- 
venească” (aceştia au uitat să 


împotriva literatuirii 


amintească şi termenul “sovietică”, 
pentru a-şi arăta adevărata faţă). 
Zicea socialistul Cepoi că, vedeţi 
dumneavoastră, “copiii se revoltă”. Da, 
domnilor, copiii se revoltă, dar nu 
române, ci 
împotriva părinţilor lipsiţi de conştiinţă 
naţională, care îi mint cu neruşinare. 
Aceşti copii se vor revolta şi în 
continuare, fiţi siguri de aceasta. S-a 
făcut astăzi chiar propunerea ca 
di.Valeriu Senic să elaboreze manualul 
“moldovenesc”. Dar, domnilor 
parlamentari, Senic a elaborat deja, 
în 1991, un manual. ll aveţi în faţa dvs. 
— Nicolae Onea, Valeriu Senic, 
Literatura Română, cl.VIII, editura 
“Lumina”. A luat atunci un onorariu 
bun, ar fi cazul să-i mai dăm un milion 
de lei? Cînd ai spus adevărul, die 
Senic, în 1991 sau astăzi, cînd te 
erijezi în mare apărător al 
moldovenismului? Mă miră că acest 
cameleon îşi face din nou apariţia. Da, 
domnilor, vă temeţi de adevăr. De 
aceea nu aţi acceptat să luaţi în 
discuţie în Parlament, la timpul 
oportun, problema denumirii limbii 
noastre — atunci cînd şi profesorii, şi 
studenţii, aflaţi în grevă generală, 
şi-ar fi putut spune cuvîntul. Apropo 
de greva generală a studenţilor. 
Tineretul, domnule deputat Popuşoi, 
nu este “stradă” şi nici “gloată”. Aceşti 
copii sunt viitorul societăţii, ei sunt 
conştienţi, fiindcă ştiu care este 
adevărul. Şi- chiar dacă nu sînt 
deputaţi, au, la fel ca şi dvs., dreptul 
la Gpinie şi cred că vor face uz de 
acest drept. Intr-o altă ordine de idei, 
s-a vorbit aici, în Parlament, că 
profesorii, învățătorii nu ar şti ce fac, 
atunci cînd predau limba, literatura şi 
istoria. O ştiu . foârte bine, domnilor 
cenzori ai limbii şi istoriei. Profesorii 
şi învățătorii sunt cetăţeni conştienţi, 
care şi-au însuşit şi îşi însuşesc 
temeliile adevăratei noastre literaturi, 
ale adevăratei noastre culturi, pentru 
a le propaga copiilor. Dvs. vă temeti, 
fiindcă în subconştient vă daţi seama 
că nu aveţi viitor, la fel cum nu aveţi 
trecut. lată de ce ar trebui, doamnă 
deputat lachim, ca, înainte de a 

propune plebiscit, să repunem în drept 
şi în circulaţie toate valorile culturii şi 
literaturii noastre naţionale, valorile 
istoriei, ca să şi le însuşească foarte 
bine elevii, studenţii, întreaga 
societate, chiar şi deputaţii. Şi abia 
după ce ne vom însuşi temeinic istoria 
şi cultura, să vorbim despre plebiscit. 
'Dar să speculăm consecinţele unei 
ocupaţii, în timpul căreia am fost 
privaţi de limbă, de istorie şi de cultură 
şi să propunem plebiscit, este încă o 
crimă sau, cel puţin, încă un cuţit 
împlîntat în rănile de care mai suferă 
poporul nostru. 

S-au făcut aici referiri şi la 
Mişcarea de Renaştere şi Eliberare 
Naţională. Această Mişcare a pornit 
în condiţiile imperiului sovietic şi 
atunci, la 1989; şi-a propus- anumite 
deziderate, cele mai importante fiind 
revenirea la alfabetul latin, pentru a le 
da tuturor posibilitatea să ia cunoştinţă 
de .patrimoniul nostru cultural şi literar. 
S-a dat lupta, în al doilea rînd, pentru 
statalitatea limbii noastre şi, în ultimul 
rînd, s-a pus atunci problema 
denumirii limbii, fiindcă fiecare 
intelectual onest era conştient de 
faptul că, în condiţiile imperiului 
sovietic, acesta putea fi un ştreang 
de natură să-stranguleze întreaga 
Mişcare de Renaştere şi Eliberare 
Naţională. Nu mai faceţi speculări 
pe seama acestei mişcări şi, mai ales, 
să nu speculeze cei care în acea 
perioadă au luptat împotriva limbii, 
împotriva alfabetului sau, dacă nu au 
luptat făţiş, cel puţin au stat lîngă soba 
caldă de acasă. In acest sens, nici 
cu “independenţa şi statalitatea” nu 
stăm mai bine: Pentru că cei care au 
făurit cu adevărat independenţa faţă 
de imperiul sovietic au ajuns astăzi 
să fie declaraţi duşmani de către cei, 
care în zilele puciului din august 1991 
au stat ascunşi aşteptîndu-i pe pucişti, 
şi astăzi afirmă că recunoaşterea 
adevărurilor lingvistice şi istorice ar 
submina această independenţă. 

Suveranitatea şi independenţa 
sunt astăzi subminate, în primul rînd, 
printr-o politică economică 
falimentară, printr-o politică socială 


neavenită, prin faptul că majoritatea 
populaţiei a fost redusă la tăcere, fiind 
lăsată pradă sărăciei şi mizeriei. 
(Preşedintele şedinţei sună expirarea 
timpului. ) 

Domnule Lucinschi, îmi citesc 
propriul meu text, vă rog — încă un 
minut-două. 

Astăzi aş vrea să vă îndemn să 
daţi, în sfîrşit, dovadă de înţelepciune 
şi de responsabilitate. li îndemn, în 
primul rînd, pe colegii parlamentari 
care nu ne cunosc limba să dea 
dovadă de bun simţ şi.să:nu se 
pronunţe în această chestiune. Dvs. 
nu aveţi nici un drept să ne închideţi 
astăzi uşa în soluţionarea acestei 
probleme. îi îndemn să dea dovadă 
de bun simţ şi, cel puţin, să nu 
participe la votare, pe cei care, fiind 
membri în prezidiul Interfrontului, în 
cadrul Comisiei din anii 1988—1989, 
au luptat împotriva statalității limbii 
noastre şi a alfabetului latin. Ar fi un 
semn de cultură şi de respect faţă de 
o altă limbă, faţă de o altă cultură. 

Parlamentul ar trebui să ştie că 
profesorii şi învățătorii, scriitorii, 
ziariştii nu vor putea fi forţaţi vreodată 
să renunţe la adevăr, orice decizie 
arbitrară ar lua astăzi Parlamentul. În 
felul acesta, doamnelor şi domnilor, 
problemele nu vor fi soluționate, ci 
se, vor agrava. E cazul să spunem 
lucrurilor pe nume. Cercurile politice 
antinaţionale au nevoie de adîncirea 
crizei în societate, legată de 
denumirea limbii noastre nu numai 
pentru a-şi satisface ambițiile politice, 
ci şi pentru a-şi realiza interesele 
economice: în timp ce în sate se bat 
frate cu frate întrebîndu-se cine sunt 
— “moldoveni” sau “români” (de parcă 
ar exista vreo contradicţie!) şi în ce 
limbă. vorbesc — “moldovenească” 
sau “română” —, cercurile guvernante- 
îngemănate cu cele mafiote 
înstrăinează bănci (cazul Băncii. de 
Economii, unde şi-au depus banii 
majoritatea cetăţenilor), devalorizează 
bonurile patrimoniale, fură întreprinderi: 
(cazul fabricii de vinuri “Struguraş“ de 
la Nisporeni), fac sute de alte abuzuri; 
ce duc populaţia la sărăcie. lată. 

scopurile adevărate ale perpetuării 
discuțiilor despre numele limbii 
noastre! Cred că dacă problema Băncii 
.de Economii este ştreangul de care 
se vor strangula cel puţin doi potenţiali 
candidaţi la preşedinţie, problema 
limbii eşte stîlpul infamiei la care va fi 
țintuit Parlamentul actual, dacă nu va 
soluţiona această problemă. Vă 
propun să judecăm la rece, să nu 
incităm iarăşi populaţia la discuţii ste- 
rile, să ne dăm seama că am arun- 
cat-o deja în haosul sărăciei, al frigului 
şi al mizeriei, să-i lăsăm vie în inimi 
cel puţin flacăra speranţei şi a 
spiritualităţii noastre naţionale. Să 
purcedem la vot nominal şi să facem 
dovada faptului că, în sfîrşit, suntem 
parlamentari, şi nu nişte oameni 
ambiţioşi ce vin aici şi ne prezintă 
texte scrise de unii experţi de pe 
aiurea. Fiţi responsabili, doamnelor şi 
domnilor deputaţi! 
Vă mulţumesc pentru atenţie. 


Petru LUCINSCHI: 
TIMPUL VA SUGERA 
SOLUȚII 

MA! POTRIVITE 


Alocuţiunea Preşedintelui 
Parlamentului în cadrul 
ședinței Legislativului 
din 9 februarie ac: 


Onorată asistenţă! 

Îmi permiteţi să-mi expun şi 
eu punctul de vedere asupra 
problemei în cauză. 

Poziţia mea rămîne aceeaşi pe 
care, împreună cu un grup de 
deputaţi, am încercat s-o promovez 
la adoptarea Constituţiei. Am în 
vedere confirmarea ambelor 
denumiri: "moldovenească", în 
paranteză "română". Dacă nu 
astăzi, atunci mîine, dar, pînă la 
urmă, tot la asta o să ajungem. 
După părerea mea, aceasta este for- 
mula cea mai adecvată realităţii 
sociolingvistice la ora actuală. O 
formulă de, compromis, pe care ar 
trebui să o accepte toate fracţiunile 
parlamentare. Spunea cineva, şi nu 
în zadar, că fundamentul 
democraţiei îl reprezintă 
compromisul, la care numaidecit ar 
trebui să ajungă, la un moment dat, ` 
forţele puse pe harţă. 

Cu regret, caracterul polar al 
discuţiilor asupra denumirii limbii, 
atît în societate cît şi în Parlament, 
argumentaţia diametral opusă ne 
dovedeşte, încă o dată, că prea 
devreme am revenit la această pro- 
blemă. Cu alte cuvinte, premisele 
pentru a lua o decizie definitivă încă 
nu s-au maturizat. 

Paradoxul constă în faptul că, 
drept rezultat al unor eforturi 

"eroice", continuăm să discutăm 
două denumiri ale uneia şi aceleiaşi 
limbi, ale limbii noastre materne — 
un adevăr clar pentru toată lumea şi 
pe care aproape nimeni dintre noi 
nu-l contestă. 

Originea confruntării zace în 
două poziţii care, deocamdată, nu se 
împacă între ele. Prima ţine de 
ştiinţă, a doua provine din specificul 
psihologic şi politico-juridic al 
problemei. Majoritatea populaţiei se 
pronunţă pentru formula cu care s-a 
deprins din timpuri mai vechi şi care, 
la rîndul ei, nu este recunoscută de 
savanți., 

Indiscutabil este şi adevărul că 
cea mai mare parte a populaţiei 
băştinaşe identifică glotonimul de 
"limbă moldovenească" cu 
apartenenţa sa naţional-statală şi 
cere ca această denumire să fie 
păstrată. Vrem nu vrem, dar 
problema, odată ce a ajuns să fie 
pusă la vot, a devenit o problemă 
de ordin politic. A o rezolva, fără a 
ţine seama de ceea ce se întîmplă 
atît în republică, cît şi în jurul ei, este 
imposibil. Sîntem nevoiţi să ţinem 
cont de cîteva .raţionamente 
obligatorii. Care este.opinia celor 
mai mulţi dintre alegători? Cum se 
va răsfrînge decizia noastră asupra 
problemei, încă nerezolvate, a 
păstrării integrităţii teritoriale a țării? 
Am în vedere, în primul rînd, 
Transnistria. Cum poate fi pusă: în 
valoare, în această situaţie, poziţia 
intelectualităţii, a tineterului studios, 
a oamenilor de ştiinţă? 

Nu ştiu dacă este util să 
enumerăm argumentele pentru una 
din cele două variante — 
"moldovenească" sau "română". În 
domeniul umanitar calculele şi 
procentele nu întotdeauna sînt 
edificatoare. Mai ales în situaţia 
paradoxală cînd din una şi aceeaşi 
sursă istorică oponenții extrag doar 
argumentele care le convin, ignoiîn- 
du-le pe cele ce intră în contradicţie 
cu ideea promovată. De la unul şi 
acelaşi Miron Costin, de exemplu, 
unii selectează "românisme" alţii — 


"moldovenisme". Din moment ce 
istoria este tratată atît de selectiv,. 
e greu de spus în ce măsură ne 
puterh întemeia concluziile pe 
argumentul istoric. Problema există 
de secole şi n-ar trebui să facem din 
ea, mai ales astăzi, un măr al 
discordiei. 

Pe de altă parte, trăim mai mult 
în prezent decit în istorie. În ultimul 
timp devine tot mai limpede cine şi 
cum exploatează litigiul lingvistic, 
în funcţie de scopurile lor imediate 
sau mai îndepărtate. Unii cred că 
dacă vor fixa cît mai mult 
“românism" în uz, se va lumina 
perspectiva unirii cu România. Alţii 
apasă pe "moldovenism", văzînd în 
asta o garanţie suplimentară a 
păstrării statalității Republicii 
Moldova. Îi lăsăm la o parte pe cei 
care camuflează scopuri pur 
personaleîn opţiuni. 

Motivaţiile pentru ambele 
variante sînt prea clare în cazul 
nostru şi ar fi aberantă presupunerea 
că cineva, acum şi aici, va ceda în 
faţa oponentului. Făcînd abstracţie 
de actualul raport de forţe din 
Parlament, putem presupune că 
încercarea de a'adopta oricare din 
cele două variante nu va rezolva 
problema. Fie că votăm termenul 
"limba moldovenească", fie că 
votăm "limba română", inevitabil 
rămîne o minoritate sau chiar o 
majoritate neîmpăcată cu această 
decizie. Nu este greu de presupus 
care vor fi urmările, ştiind cît de 
categorice pot fi acţiunile unei 
societăţi destabilizate. Se pot 
aştepta . presiuni. din partea 
majorităţii victorioase, care 
numaidecît va dori să-şi impună 
opţiunea. Nu mai trebuie demonstrat 
ce se întîmplă în asemenea cazuri: 
instabilitate socială, punerea în 
pericol a valorilor derhocratice. 

Cum 'am putea evita aceste 
dificultăţi? 
| Sugestia potrivită o conţin 
unele surse istorice şi documentare, 
selectate chiar în controversa de 
astăzi. O găsim şi în anumite 

exemple din practica internațională. 
Doar cunoaştem că pe parcursul 
istoriei au fost perioade în care limba 
era numită de unii "moldovenească", 
de alții "română". Şi mai mult. Chiar 
de unele şi aceleaşi persoane ba 
într-un fel, ba în altul. Situația ac- 
tuală e anume de aşa natură şi 
găsesc că ar fi rezonabil ca această 
circulaţie paralelă să fie lăsată în 
pace. 

Avînd în vedere că even- 
tualitatea unor modificări în 
Constituţie nu este susţinută astăzi 
nici în societate, nici în Parlament, 
să convenim că ambele denumiri ale 
limbii pot fi utilizate la libera alegere 
a fiecărui om, excluzînd orice 
învinuiri sau, cu atît mai mult, 
restricţii de ordin administrativ. 
Pentru a asigura, în acest sens, 
calmul şi starea necesară de 
siguranţă, aş propune să ne gîndim 
la adoptarea unei hotărîri speciale a 
Parlamentului. 

Raționamentul nostru se 
bazează pe Articolul 10 al 
Constituţiei, prin care statul 
recunoaşte şi garantează tuturor 
cetăţenilor dreptul, la păstrarea, 


dezvoltarea şi exprimarea identităţii. 


lor lingvistice. In acelaşi rînd, Legea 
organică, adoptată în 1989 şi 
ridicată, în 1994, la rang de Lege 
Constituţională pe un termen de 7 
ani, a creat cadrul legislativ al 
reglementării funcţionării limbii de 
stat pe teritoriul Republicii Moldova, 
prin care este recunoscută 
identitatea lingvistică moldo- 
română. Aceste stipulări au trecut 
deja în practica lingvistică a-ţării, 
determinînd folosirea liber- 
consimţită a ambelor glotonime — 
“limba moldovenească" şi "limba 
romană". 

in 'asta eu văd rațiunea unui 
acord, care ar mai echilibra pasiunile 
şi ne-ar ajuta să păstrăm liniştea în 
tară, rugîndu-i pe toţi să lase sfezile 
la o parte, ca să ne putem consacra 
în primul rînd .nevoilor de toate 
zilele. Este evident că şi în domeniul 
acesta, atît de subtil, ne mai aflăm 


într-o perioadă de tranziţie, care cere 
răbdare şi îngăduinţă din partea 
tuturor. A 
Timpul va sugera, negreşit, 
soluţii mai potrivite. Cu o condiţie 
— să nu ne dedăm la noi confruntări 
care, cu cît vor fi mai drastice, cu 
atît vor aduce mai puţin folos. 

Şi încă ceva. Vreau să vă 
atenţionez, că atîta timp cît vom 
lupta numai şi numai pentru 
denumirea limbii, ne vom cheltui 
forţele atît de tare încît, pînă la 
urmă, nu vom mai fi în stare să ne 
onorăm obligaţiunea principală: 
crearea condiţiilor optime pentru 
însuşirea ei. Pe cînd anume acest 
lucru ar trebui să ne preocupe cel 
mai mult. 

De aici apare şio altă întrebare: 
de ce, în mod conştient, este 
deplasat accentul de la problema 
însuşirii limbii la problema denumirii 
ei? Cred că este clar de ce. 

In republică există probleme: 
dictate de starea de lucruri 
sociolingvistică. Nominalizez pe 
cea mai actuală dintre ele: trebuie 
să întreprindem măsuri urgente 
pentru ca limba oficială să devină 
cu adevărat limbă de stat pe 
teritoriul Republicii Moldova. 

Vă rog, domnilor deputaţi, să 
nu uitaţi încă un lucru, destul de im- 
portant. Noi sîntem printre primii 
politicieni ai acestui stat, nu şi 
ultimii. Sînt convins că va veni o 
vreme cînd alţi legislatori vor califica 
neînțelegerile dintre noi drept 
absurde. 

Să nu excludem nici faptul că, 
peste un anumit timp, tot noi vom 
reveni la temă, într-o atmosferă mai 
prielnică. 

Vă mulţumesc. 


Limba R anduă 

Mircea SNEGUR: 
OFICIAL IZAREA 
GLOTONIMULUI “LIMBA 
MOLDOVENEASCĂ ” 
ESTE O ACȚIUNE 
FALIMENTARĂ 


Alocuţiunea Președintelui 
Republicii Moldova 
rostită la încheierea 
dezbaterilor parlamentare 
în legătură cu inițiativa 
prezidenţială privind 
modificarea articolelor 13 
și 118 din Constituţia 
Republicii Moldova 


Doamnelor şi.domnilor, onorat 
Parlament! 

Am urmărit cu multă atenţie 
luările de cuvînt ale Domniilor voastre; 
care s-au înscris într-un perfect plu- 
ralism de opinii. Deşi punctele de 
vedere exprimate au fost diferite, 
adevărul ştiinţific, care trebuie 
consfințit în Constituţia Republicii 
Moldova, este unul singur. 

in proiectul de lege, pe care 
l-am prezentat spre examinare şi 
aprobare, proiect pe care îl aveţi în 
faţă, am propus ca în articolele 13 şi 
118 din Constituţia ţării să fie stipulat 
că “limba de stat (oficială) a Republicii 
Moldova este limba română”, că 
“procedura judiciară se desfăşoară în 
limba română”, iar “persoanele care nu 
posedă sau nu vorbesc limba română” 
să dispună de “dreptul de a lua 
cunoştinţă de toate actele şi lucrările 
dosarului, de a vorbi în instanţă prin 
interpret”. 

Nu cred că este cazul să repet 
acum toate argumentele pe care 
le-am formulat în mesajul meu “Limba 
română este numele corect al limbii 
noastre”, prezentat la 27 aprilie anul 
trecut Parlamentului. La sigur că le 


cunoaşteţi, după cum nu puteţi să nu 
ştiţi şi despre multitudinea de dovezi 
în favoarea modificării denumirii limbii 
de siat, şi despre faptul că acum, în 
aceste ore, o ţară întreagă, poporul 
Republicii Moldova se află în 
aşteptarea răspunsului la întrebarea: 
ce decizie va lua Parlamentul? 

Nu cred, de asemenea, că pot fi 
luate“in serios contraargumentele de 
ordin lingvistic, cu care încearcă să 
opereze unii oponenți ai iniţiativei 
prezidenţiale. Astăzi, după ce în- 
problema discutată şi-a spus cuvîntul 
Academia de Ştiinţe a Moldovei, după 
ce savanţi de notorietate şi 
prestigioase foruri ştiinţifice naţionale 
şi. internaţionale au demonstrat cu 
probe istorice, culturale, filologice că 
denumirea corectă a limbii noastre 
este limba română, după ce poporul 
însuşi — lucru de care m-am convins 
nu o dată, discutînd cu oamenii, —a 
înţeles ceea ce nici în ruptul capului 
nu vor să înţeleagă unii parlamentari, 
aleşi de acest popor, încercările de 
reanimare a argumentelor pseudo- 
ştiinţifice de ordin lingvistic nu 
înseamnă altceva decît o vădită lipsă 
de respect faţă de ştiinţă. 

In continuare, stimaţi deputaţi, 
vreau să subliniez un singur gînd: după 
ce şi-au spus clar şi univoc cuvîntul 
oamenii de litere, întregul corp didac- 
tic, practic întreaga intelectualitate din 
Moldova, astăzi urmează să luaţi o 
decizie importantă, a cărei semni- 
ficaţie, în opinia mea, se reduce la 
următoarele: 

In primul rînd, trebuie să ne dăm 
bine seama ce anume se ascunde în 
spatele aşa-zisului război glotonimic, 
război care durează de atita timp şi 
căruia ideologii din fracţiunile 
majoritare nu vor să-i pună capăt în- 
tr-un mod echitabil şi onorabil. 

In spatele bătăliei terminologice 
“limba moldovenească — limba 
română” se ascunde, de fapt, 
încercarea unor forţe de a ridica la 
rangul ideologiei de stat o ideologie 
antinaţională, antimoldovenească, 
care derivă direct din vechea politică 
de deznaționalizare a moldovenilor şi 
de menţinere a lor la un nivel scăzut 
de dezvoltare culturală şi spirituală. 

Această ideologie, erijată în 
veşmintele cusute cu aţă albă ale unui 
pseudomoldovenism, contrapus 
întregului nostru patrimoniu cultural 
naţional, nu este în esenţă altceva 
decît o ideologie a antimol- 
dovenismului. Concepută încă pe 
timpurile totalitarismului şi promovată 
astăzi de unii nostalgici, ale căror 
opusuri au fost inserate şi în paginile 
unor publicaţii, editate sau controlate 
de reprezentanţii fracţiunilor majoritare 
(“Pămînt şi Oameni”, “Moldova 
Suverană”, “Nezavisimaia Moldova” 
ş.a.), această ideologie respinge în 
mod rudimentar şi agresiv limba 
română anume pentru faptul că ea 
înglobează toate valorile noastre 
culturale şi spirituale, create de-a 
lungul istoriei. 

Promotorii acestei ideologii 
încearcă să ne convingă, cel puţin aşa 
reiese din logica unor exponenţi ai ei, 
că întregul tezaur spiritual naţional, 
creat în limba maternă a moldovenilor, 
adică în limba română, subminează 
integritatea şi chiar însăşi existenţa 
Republicii Moldova. Evident, se pune 
în circulaţie un fals ordinar, fiindcă nu 
trebuie demonstrat faptul că valorile 
noastre culturale nu pot exista în 
afara limbii române. Chiar şi maestrul 
lon Druţă în cunoscutul său eseu 
Răscrucea celor proşti fiind de acord 
că limba noastră trebuie s-o numim, 
“fireşte, limba română”, continuă cu 
un gînd memorabil, pe care îmi per- 
mit să-l citez: “Adevărul e că noi 
sîntem o parte din Moldova 
voievodală, rămasă datorită 
cunoscutelor destine din Moldova 
veche, dar noi nu putem supravieţui 
cu limba de pe vremea lui Papură 
Vodă. Limba este un organism viu ce 
fierbe mereu în cazanele spirituale ale 
neamului, asimilînd noţiuni noi, 
alimentînd şi îmbrăcînd în veşminte 
respective anumite curente sociale, 
politice, culturale. Aşa se face că noi 
azi, după ce-am călătorit. prin alte 
imperii, ne folosim de limba fiartă şi 
cizelată de fraţii de peste Prut în 


cazanele naţiunii” ... Şi mai departe... . 


“fierberea acelor cazane a fost în mare 
parte asigurată de suferinţele prin care 
a trecut şi bucata de pămînt pe care 


azi trăim şi care se numeşte Statul 
Moldovenesc”. 

Dacă e aşa, dar anume aşa este 
(!), care e atunci rostul ideologiei 
pseudomoldovenismului, promovat de 
unii parlamentari? Umblăm fiecare cu 
oala lui? Nu-i oare aceasta o formă 
ridicolă de separatism lingvistic şi 
cultural? Se poate oare cu oasemenea 
mentalitate să contribuim la renaşterea 
spirituală a poporului, pe care 
declarăm că îl iubim? 

Este evident că impunerea 
ostentativă a glotonimului “limba 
moldovenească” se răsfrînge negativ 
asupra dezvoltării fireşti a limbii literare 
culte, a terminologiei naţionale. 
“Moldovenismu!” lingvistic înseamnă 
negarea făţişă sau escamotată a 
inovatiilor terminologice şi lexicale, prin 
care se îmbogăţeşte limba română 
literară contemporană. Anual, conform 
calculelor specialiştilor, în limba 
română pătrund în diferite domenii mii 
de neologisme, iar neacceptarea lor 
ar însemna o adevărată degradare 
ştiinţifică şi culturală. Păstrarea în 
Constituţie a articolelor 13 şi 118 în 
redacţia actuală ar duce.cu timpul la 
constituirea în Republica Moldova a 
unei limbi române primitive, arhaice, 
necompetitive intelectual, a unei limbi, 
vorba lui Druţă, de pe timpul lui Papură 
Vodă. 

Sub toate aspectele — lingvistic, 
cultural, moral, ideologic — 
oficializarea glotonimului “limba 
moldovenească” este o acţiune 
falimentară, repet, profund 
antinaţională şi antimoldovenească, şi 
întreaga răspundere pentru “opera” de 
deznaționalizare, pe care o 
promovează ideologii separatismului 
lingvistic, le va reveni tuturor celora 
ce astăzi, vorbind în numele poporului, 
lovesc în fiinţa lui naţională. 

Renaşterea naţională adevărată 
nu poate avea loc, dacă vom lipsi 
poporul de limba lui cultă, iar discuţiile 
fariseice despre falsele pericole pentru 
statalitate nu sînt altceva deciît.o in- 
sultă, o palmă dată acestui popor. 

Semnificaţia politică a deciziei 
pe care urmează s-o luaţi astăzi, 
stimaţi parlamentari, constă de 
asemenea şi în faptul că, fiind odată 


Limba Română 

făcută modificarea cuvenită în Constituţie, 
de pe ordinea de zi vå fi scoasă o pro- 
blemă destabilizatoare anume din cauza 
nesoluţionării ei corecte pînă în prezent. 
Şi să nu-şi facă iluzii partizanii ideii refe- 
rendumului în problema limbii, că 
desfăşurarea lui le-ar permite să se 
ascundă în spatele opiniei poporului, 
eschivîndu-se astfel de la datoria de a 
adopta ei înşişi hotărîrea în cauză. Un 
eventual referendum în problema denumirii 
limbii ar provoca o adevărată destabilizare 


socială, un nou val detensiuni interetnice. - 


În sfîrşit, nu mai puţin importantă, 
din punct de vedere politic, este şi 
necesitatea de a menţine o imagine 
favorabilă a Republicii Moldova în exte- 
rior, imagine care poate fi deteriorată 


datorită menţinerii în Constituţia ţării a un&i 


clauze izvorite din ideologia vechiului 
regim. Putem oare, manifestîndu-ne cu 
asemenea recivide ideologice, să ne 
integrăm cu adevărat în casa europeană 
comună a popoarelor civilizate? . 

Cîteva cuvinte despre atitudinea 
mea faţă de aşa-zisa variantă de 
compromis, se are în vedere păstrarea 
denumirii limbii de stat ca “limba 
moldovenească” cu specificarea, între 
paranteze, “română”. Cum am spus şi la 
începutul cuvîntării, există numai un singur 
adevăr ştiinţific, ceea ce înseamnă că 
prevederile Constituţiei Republicii Moldova 
trebuie aduse în corespundere cu acest 
adevăr. Personal, nu admit compromisul 
acolo unde el trezeşte echivocuri, el nu 
face decît să denatureze adevărul, să 
încurce şi mai tare itele, care odată şi 
odată trebuie descurcate. 

Am propus, pornind de la 
prerogativele mele constituţionale, 
modificarea a două articole din Constituţie, 
şi insist ca iniţiativa mea legislativă să fie 
votată anume în redacţia în care am 
propus-o. 

Fireşte, nu pot interzice nimănui, 
inclusiv parlamentarilor, să caute o vari- 
antă de compromis. Aici însă trebuie să 
“punem punctul pe “i”. Nu consider că este 
corect să vorbim despre necesitatea unui 
compromis între legislativ şi instituţia 
prezidenţială în problema denumirii limbii. 
Parlamentul, fiind un organ reprezentativ, 
exprimă diversitatea opiniilor din societate, 
deci şi problema compromisului ţine 
totalmente de relaţiile din interiorul 


Parlamentului. În ceea ce mă priveşte; 
eu mi-am spus cuvîntul şi nu am de gînd 
să-mi schimb poziţia. 

Vreau să subliniez că, înaintînd 
iniţiativa de a numi limba de stat “limbă 
română”, eram conştient de faptul că, în 
calitate de şef a! statului, îmi asum nu 
doar o mare răspundere, ci şi anumite 
riscuri. Riscul de a nu fi înţeles just de 
către o parte din populaţie şi, deci, riscul 
de a pierde din sprijinul politic de care 
beneficiam, ceea ce nu s-arfi întîmplat în 
cazul în care aş fităcut. Riscul de a fi 
învinuit în mod tendenţios de către unii 
lideri politici de tensionarea situaţiei so- 
cial-politice, ceea ce s-a şi întîmplat, 
instituţiei prezidenţiale aducîndu-i-se 
învinuirea de a fi, chipurile, organizatorul 
şi diriguitorul grevelor studenţeşti. 

Totuşi, cu toate riscurile posibile, am 
făcut acel pas, pe care l-am considerat şi 
îl consider corect şi necesar. Fiindcă, — 
şi aici am să-mi permit să repet ceea ce 
am spus şi în mesajul din 27 aprilie, “am 
convingerea că, la fel ca şi mine, 
dumneavoastră, întreaga societate dorim 
ca astăzi... să punem capăt confruntărilor 
fără nici un sens pe marginea temei date, 
să întoarcem această regretabilă filă din 
istoria noastră şi să o facem onest, fără 
alai şi manifestări zgomotoase. 

În situaţia noastră concretă nu vor 
exista nici învingători, nici învinşi. Adevărul 
este că noi toţi, în loc să facem cel mai 
simplu şi important lucru —- să învăţăm a 
vorbi şi a scrie corect —am pierdut amar 
devreme pentru ca să dovedim unul altuia 
ceeace, defapt, nu are nevoie de dovadă”. 

Astăzi Parlamentul Republicii 
Moldova are şansa reală de a pune punct 
în istoria discuţiilor inutile purtate în jurul 
problemei denumirii limbii, de a urni 
societatea noastră de la binecunoscuta 
răscruce, la care ne-am oprit, făcîndu-ne 
de rîs în ochii lumii. 

Îmi exprim speranţa, onorată 
asistenţă, că prin hotărîrea pe care 
urmează s-o adoptați veţi da dovadă de 
seriozitate, responsabilitate şi clarviziune. 

DECLARAȚIA 
Consiliului Uniunii 
Scriitorilor din Moldova 


Am urmărit cu profundă indignare 
farsa politică ce s-a desfăşurat în 
Parlamentul Moldovei înziua de9 februarie 
1996. Această şedinţă, dominată de 
ambițiile politice şi analfabetismul total al 
adepților aşa-zisei “limbi moldoveneşti”, 
rămîne o pagină ruşinoasă în istoria 
poporului nostru. 

După respingerea iniţiativei legis- 
lative a Preşedintelui Mircea Snegur 
de a fixa în Constituţie limba română 
ca limbă oficială ne va fi incomod să 
intrăm în dialog cu lumea civilizată, 
care ştie ce limbă vorbim, şi vom 
încerca mereu un sentiment de vină 
în faţa copiilor. noştri, care ştiu prea 
bine adevărul ştiinţific şi istoric. 

N-a fost numai o respingere a 
acestui adevăr; a fost şi o dovadă în 
plus a monstruoasei coaliţii a 
deputaţilor agrarieni şi socialişti- 


interfrontişti ce promovează un 


“moldovenism” primitiv şi agresiv, 
ducînd o politică de deznaționalizare 
pusă în slujba neoimperialismului rus. 
S-a declarat, în fond, un război 
intelectualităţii noastre care reprezintă 
— conştiinţa neamului — care face 
tot ce-i stă în puteri pentru luminarea 
lui spirituală. Or, se ştie că nimeni în 
istorie n-a cîştigat lupta cu 
intelectualii. Unii vorbitori, contaminaţi 
nu numai de românofobie, ci şi de 
antimoldovenism total, de felul lui 
Vasile Stati, Valeriu Senic, Aurel Cepoi, 
au profanat memoria lui Nicolae lorga, 
Alexie Mateevici, lon Vatamanu. De 
ce să cităm din autorul Limbii noastre 
trecînd sub tăcere categorica lui spusă 
din Cuvîntarea la Congresul | al 
învăţătorilor moldoveni” din 
Basarabia: “Da, suntem moldoveni, fii 
ai vechei Moldove, însă facem parte 
din marele trup al românismului, 
aşezat prin România, Bucovina şi 
Transilvania. (...) N-avem două limbi 
şi două literaturi, ci numai una, 
aceeaşi cu cea de peste Prut”. 


Că numele corect al limbii noastre 
este limba română ne-au spus-o şi 
continuă să ne-o spună Academia 
noastră, savanții romanişti din 
întreaga lume, inclusiv cei din fosta 
Uniune Sovietică. 

Marele lingvist al epocii noastre Eugen 
Coşeriu; originar din Mihăileni—Băţţi, a 
afirmat în mod categoric la Congresul al 
V-lea al Filologilor Români din 4—9 iunie 
1994: “A promova sub orice formă o limbă 
moldovenească deosebită de limba 
română este, din punct de- vedere strict 
lingvistic, orio greşeală naivă, oriofraudă 
ştiinţifică; din punct de vedere istoric şi 
practic, e o absurditate şi o utopie şi, din 
punct de vedere politic, e o anulare a 
identităţii etnice şi culturale a unui popor 
şi, deci, un act de genocid etnico-cultural”. 

Ce mai este de adăugat la această 
memorabilă: spusă a lingvistului de 
talie mondială, născut pe meleagurile 
noastre basarabene? 

Poate doar faptul că prin strategia 
politică cripto-comunistă antinaţională 
ei vor să ne arunce nu numai în 
sărăcie, frig şi foame, ci şi în totală 
ignoranță, lipsindu-ne de valorile 
noastre spirituale, de accesul la marii 
clasici români: Eminescu, Creangă, 
Alecsandri, Coşbuc, Blaga, Goga. 

Declarăm cu toată fermitatea încă 
o dată că nu vom colabora cu textele 
noastre la elaborarea falselor manuale 
“Limba şi literatura moldovenească”. 

Asemeni lui Jordano Bruno care a 
preferat să ardă în flăcări de dragul 
adevărului ştiinţific, şi noi, scriitorii, în 
problema limbii române, susţinem 
decizia Academiei de Ştiinţe a 
Republicii Moldova şi declarăm ferm 
că nu ne vom supune aberantei decizii 
a Parlamentului din 9 februarie 1996. 

* Limba română este denumirea 
corectă a limbii noastre. 

Susţinem întru totul iniţiativa 
Preşedintelui domnului Mircea Snegur 
în ce priveşte modificarea articolului 
13 din Constituţie şi cerem dizolvarea 
Parlamentului. 

DECLARAȚIA 
colectivului Institutului 
de Lingvistică 

al Academiei de Științe 
a Republicii Moldova 


Călăuziţi de dorinţa sinceră de a 
feri Parlamentul Republicii Moldova de 
riscul de a se acoperi de ridicol şi ocară 
în faţa întregii lumi civilizate şi a 
istoriei, cum a scris într-unul din 
studiile sale conaţionalul nostru, 
marele patriot basarabean, lingvistul 
cu renume mondial Eugen Coşeriu, 
noi reprezentanţii ştiinţei lingvistice de 
la Academia de Ştiinţe a Republicii 
Moldova, de acum după prima votare 
a articolului 13 din Constituţie, ne-am 
considerat obligaţi să facem tot 
posibilul pentru a pune, în perioada de 
elaborare a Constituţiei, la dispoziţia 
parlamentarilor noştri cît mai multe 
materiale de explicare a lucrurilor. 
Tocmai în acest scop Legislativului 
Republicii Moldova i-au fost adresate 
mai multe declaraţii, apeluri şi rezoluţii 
în care se demonstra cu lux de 
argumente necesitatea imperioasă de 
a fixa în Legea Fundamentală a 
Republicii anume denumirea corectă 
a limbii noastre de stat — Limba 
Română, ca unicul mijloc de 
comunicare cultă, plămădit şi sublimat 
în decurs de secole, capabil să 
reprezinte un stat civilizat la sfîrşitul 
secolului XX. 

Răspunzînd la adresarea 
Parlamentului către conducerea 
Academiei de Ştiinţe, Institutul de 
Lingvistică a organizat şi o conferinţă 
ştiinţifică cu genericul “Limba română 
este numele corect al limbii noastre”, 
ce şi-a.ţinut lucrările în chiar incinta 
Parlamentului (ia 20 iulie '95), 
antrenînd, afară de specialişti locali în 
materie de limbă, de istorie, de 
filozofie şi de jurisprudenţă, doi 


romanişti notorii din fosta U.R.S.S.: 
prof. dr. Rajmund Piotrowski de la 
Universitatea Pedagogică “A. |. 
Herzen” din Sankt-Petersburg şi prof. 
dr. Stanislav Semcinski de la 
Universitatea Naţională “Taras 
Şevcenko” din Kiev. 

Eforturile noastre s-au dovedit a 
fi zadarnice: ceea ce a înţeles perfect 
o mare parte a poporului nostru şi, în 
primul rînd, partea lui cea mai 
conştientă, adică intelectualitatea şi 
(după cum au demonstrat-o 
evenimentele din primăvara anului 
trecut) tineretul studios, au refuzatsă 
înţeleagă deputaţii agrosocialişti şi 
interfrontişti, respingînd, în şedinţa 
Parlamentului din 9 februarie a.c., 
iniţiativa legislativă a Preşedintelui 
Republicii di Mircea“*Snegur cu privire 
la modificarea articolelor 13 şi 118 din 
Constituţia Republicii Moldova. În felul 
acesta în Constituţie a rămas fixat şi 
după a doua votare acelaşi neadevăr 
revoltător privind numele limbii oficiate, 
de stat, nume impropriu promovat de 
un grup de deputaţi. 

Este lucru ştiut că în parlamente 
se face şi trebuie să se facă politică, 
iar în instituţiile academice — ştiinţă, 
dar ignorarea ostentativă a ştiinţei de 
către legislatorii de la Chişinău într-o 
problemă ce nu s-a pus niciodată la 
vot în nici un parlamentidin lume 
depăşeşte prin iraţionalitate orice 
limite. 

De aceea în numele ştiinţei 
deideologizate pe care o reprezentăm, 
ne exprimăm nedumerirea şi 
indignarea în legătură cu modul cum 
este tratată ştiinţa în parlamentul 
nostru şi declarăm încă o dată sus şi 
tare că există un singur adevăr 
ştiinţific care spune că numele corect 
al limbii noastre de cultură este limba 
română, şi acest adevăr noi îl vom 
susţine şi în continuare. Răspunderea 
pentru nerespectarea lui să revină 
celor ce n-au manifestat dorinţa de a 
apleca urechea la glasul raţiunii. 


Declaraţia a fost aprobată la 
adunarea colectivului din 20 
februarie 1996. 

UNITATEA SPIRITUALĂ 
A ROMÂNILOR 
DINCOLO 

DE FRONTIERE 


Masă rotundă cu participarea 
dlor Eugen COŞERIU, academician 
(Tübingen), Silviu BEREJAN, aca- 
demician (Institutul de Lingvistică al 
A.Ş.M., Chişinău), Anatol CIOBANU. 
membru-corespondent al A.Ş.M. 
(Universitatea de Stat din Moldova, 
Chişinău), Dumitru IRIMIA, profesor 
universitar, doctor (Universitatea 
"Al.I.Cuza", laşi), Paul MICLĂU, 
profesor universitar, doctor 
(Universitatea din Bucureşti) şi 
Gheorghe MOLDOVEANU, profesor 
universitar, doctor (Universitatea 


"Ştefan. cel Mare”, Suceava) 


În zilele de 13—15 octombrie 1995 
la Facultatea de Litere şi Ştiinţe a 
Universităţii “Ştefan cel Mare” din 
Suceava s-au desfăşurat lucrările celei 
de a lil-a ediții a Colocviului Internaţional 
de Ştiinţe ale Limbajului. Avîndu-l şi de 
această dată drept spiritus rector pe 
profesorul Eugen Coșeriu, manifestarea 
s-a bucurat de o participare prestigioasă, 
în program fiind înscrise comunicările 
unor invitaţi din Franța, Germania, 
Spania, Italia, Danemarca, Cehia, Uru- 
guay, Ucraina (regiunea Cernăuţi). 
Republica Moldova a fost reprezentată 
de un grup de savanţi de la Academia 
de Ştiinţe, precum şi. pentru prima dată, 
de o delegaţie de la Universitatea de Stat 
din Chişinău şi de |a Universitatea 
Pedagogică “Alecu Russo”-din Bălți. 
Participanţii au fost unanimi în a aprecia 
la modul superlativ organizarea şi 
desfăşurarea lucrărilor reuniunii, ţinuta 
ştiinţifică a comunicărilor şi a discuţiilor 
situînd-o la nivelul european al 
manifestărilor în domeniu.Un loc aparte 
I-a avut în cadrul colocviului masa ro- 
tundă pe tema Unitatea spirituală a 
românilor, dincolo de frontiere, 
organizată în cea de a treia zi, la 
Cîmpulung. Moldovenesc. Discuţiile care 
s-au purtat, avîndu-l ca moderator pe prof. 
Dumitru Irimia de la Universitatea “Al.l. 
Cuza” din laşi, vor fi redate în cele ce 


urmează. 


Dumitru Irimia: Tema abordată 
e de mare actuâlitate, fiind pusă 
frecvent în discuţie în ultimul timp. 
Aş propune ca de această dată s-o 
tratăm sub semnul problematicii pe 
care o ridică unitatea spiritualităţii 
româneşti. Se pare că cele mai 
stringente probleme se referă la limbă. 
Ele au fost analizate sub două 
aspecte, la începutul şi la sfîrşitul 
ultimei perioade de 5 ani. Un aspect 
era cel al unităţii, readucîndu-se în 
atenţie o teză pe care o credeam 
abandonată, teza celor două limbi — 
română şi moldovenească. În ultimă 
instanţă acest eşafodaj a pierdut 
totaimente terenul, în afară de cîteva 
excepţii, care nu interesează. A mai 
rămas “în dezbatere” doar cel de-al 
doilea aspect vizînd denumirea.limbii 
unice în teritoriul care reprezintă azi 
Republica Moldova, denumire care are 
reflexele ei şi în Bucovina: regiunea 
Cernăuţi.In legătură cu problema 
numelui pe care trebuie să-l poarte 
această limbă unică, n-am nici o 
îndoială că toţi cei care sîntem aici 
dispunem de informaţii de dată re- 
centă. Am să-l rog pe dl prof. Ciobanu 
să le actualizeze, apoi orice moment 
pe care îl veţi considera interesant 
va fi discutat. E vorba, în primul rînd, 
de limba română şi de căile prin care 
ea poate fi readusă şi în aceste teritorii 
— Basarabia şi Bucovina — la condiţia 
de limbă modernă de cultură. Ingădui- 
ți-mi să-l rog pe dl prof. Anatol Ciobanu 
să ne pună în temă şi sub raport 
instituţional, care este foarte important 
acum. S 

Anatol Ciobanu: In prea puţine 
ţări există o legislaţie lingvistică, legi. 
speciale despre limbă. Noi, cei din 
Republica Moldova, avem o legislaţie 
lingvistică adoptată în 1989, cînd ne 
aflam în componenţa fostei Uniuni 
Sovietice şi ne, numeam încă 
Republica Sovietică Socialistă 
Moldovenească. Sub presiunea 
forţelor progresiste şi a intelectualilor 
s-au făcut cedări înspre bine. in 
august 1989 am obţinut trei legi. Prima 
lege privea statutul limbii de stat. Era 
recunoscută în calitate de limbă de 
stat "limba moldovenească". Nu se 
putea face mai mult pe atunci. Sînt 
aici martori-oculari. În prima linie a 
luptei se afla di academician Silviu. 
Berejan. In articolul introductiv se 
recunoştea unitatea lingvistică moldo- 


Limba Momndnă 


26 


română, dar limba de'stat era 


denumită moldovenească. A doua lege 
viza revenirea (nu trecerea!) la grafia 
latină. Lingviştii s-au opus ideii de 
“trecere” la grafia latină, căci nu era 
vorba de o simplă trecere, ci de 
revenire, pentru că anterior am avut 
grafie latină şi alfabet românesc. 
Această lege a demolat falsa teorie 
despre existenţa a două limbi, limba 
moldovenească fiind, cum declara 
încă în 1956 C. Tagliavini, limbă 
română scrisă cu alt alfabet. Cînd am 
revenit la alfabetul nostru, a dispărut 
şi teoria despre existenţa a două limbi. 

A treia lege, care a stîrnit cele 
mai multe controverse (şi azi se mai 
luptă împotriva ei!) a fost cea cu 
privire la funcţionarea limbilor vorbite 
pe teritoriul republicii. E de observat 
că nu se vorbeşte. despre o singură 
limbă, ci de mai multe. De fapt, se 
avea în vedere limba rusă, în primul 
rînd, apoi găgăuza, bulgara. 
ucraineana. În 1989 s-a emis o hotărîre 
specială pentru traducerea în viaţă a 
acestor legi. 

insă pînă în prezent s-a realizat 
foarte puţin din ceea ce prevedeau 
legile, în afară de revenirea la grafia 
latină. Limba română nu stă în capul 
mesei. E şi nu e limbă de stat. Ce 
înseamnă limbă de stat? Limba care 
se foloseşte de la opincă pînă la 
vlădică sau, cum zicem la Chişinău, 
de la portar pînă la parlamentar. 
Această limbă trebuie să funcţioneze 
în toate sferele vieţii. Ea nu 
funcţionează. Cei ce n-o posedă nu 
doresc să o înveţe. Anul 1991 ne-a 
adus o foarte mare bucurie; a fost 
adoptată Declaraţia de independenţă. 
A căzut Uniunea, s-a destrămat. 
Atunci şi noi ne-am declarat 
independenţi. În declarația de la 27 
august 1991 este înscrisă cu litere de 
aur teza: "Limba de stat a Republicii 
Moldova este limba română”. A fost 
reparată greşeala din 1989. 

in anii 1991, 1992, 1993 limba 
română era în toate şcolile, în toate 
programele, manualele; se preda 
istoria românilor dar nu istoria nu ştiu 
cui (a Moldovei — care Moldovă?). În 
1994 ne-am pricopsit cu un partid de 
guvernămînt — Partidul Democrat 
Agrar—, care este majoritar în 
Parlament. În vara aceluiaşi an, cînd 
s-a votat Constituţia, articolul 13 a fost 


formulat astfel: "Limba de stat a 
Republicii Moldova este limba 
moldovenească”. Deci, s-a trecut 
peste Declaraţia de independenţă şi 
am revenit la situaţia din perioada 
sovietică. Treptat glotonimul "limba 
română" a început să fie marginalizat, 
invocîndu-se Constituţia. 

În şcoli,de exemplu,limba 
română este înlocuită în orar cu limba 
moldovenească. La facultatea 
noastră, graţie dlui decan, care e om 
de inimă, de suflet şi de bună credinţă, 
nu: s-a făcut acest lucru, deşi s-a 
insistat "de sus”. Impunerea falsei 
denumiri a limbii oficiale a generat 
tensionarea societăţii. Greva 
studenţilor, acţiune de mare amploare, 
a durat patru săptămîni şi a avut drept 
principale revendicări oficializarea în 
Constituţia Republicii Moldova a 
denumirii corecte a limbii noastre, 
introducerea în învăţămînt a istoriei 
românilor. Sub presiunea tineretului la 
27 aprilie 1995, Preşedintele 
Republicii adresează Parlamentului un 
mesaj în care propune modificarea 
articolului 13 din Constituţie. Fiind o 
replică hotărîtă la campania de înjosire 
şi discreditare a moldovenilor, mesajul 
face precizarea că susţinerea 
denumirii “limba română” se bazează 
pe argumente ştiinţifice, făcîndu-se 
trimitere la lucrările oamenilor de 
ştiinţă, inclusiv ale prof. Eugen 
Coşeriu. Cu alte cuvinte, Preşedintele 
Snegur a trecut de partea adevărului 
ştiinţific. Spiritele s-au mai calmat. 

Cît priveşte situaţia lingvistică, 
cred că în primul rînd noi, băştinaşii, 
trebuie să ne învăţăm mai bine limba. 
Deşi sînt multe obstacole, vorbirea 
noastră s-a ridicat la un nivel net su- 
perior celui de pe timpuri, pentru că 
ni s-a deschis calea spre izvoarele 
româneşti, spre sursele autentice ale 
culturii noastre. In România se află la 
studii circa 10.000 de elevi. studenţi, 
doctoranzi, stagiari. ; 

Referitor la minorități, trebuie să 
spunem că între 1990 şi 1993 alofonii 
(aceştia constituie circa 35 % din 
populaţia Moldovej — în cea mai mare 
parte rusofoni) se apucaseră să înveţe 
limba română. Chiar le plăcea. Cînd a 
început predarea limbii române în 
şcolile ruseşti, copiii frecventau bine, 
cereau chiar ore suplimentare pentru 

deprinderea limbii române (şi cu plată). 
Limba română e o limbă respectată. 
E o limbă vorbită de peste 30 de 
milioane de oameni. România nu e o 
tară necunoscută. Limba moldo- 
venească era recunoscută doar în 
U.R.S.S. Trei ani s-a mers pe 
ascendență. Din 1994, însă, şi mai 
ales după aprobarea Constituţiei, cînd 
s-a readus glotonimul "limba 
moldovenească", s-au destrămat 
cercurile de studiere a limbii române. 
Unii chiar bravează cu faptul că nu o 
învaţă, pentru că în articolul 118 se 
precizează că, paralel cu limba 
moldovenească, se foloseşte limba 
rusă, deci ei nu au hevoie de limba de 
stat. Aşteptăm rezultatele revotării din 
Parlament, dar e greu de crezut că 
actualul corp legislativ va pleda în 
favoarea adevărului ştiinţific. 
Dumitru lrimia: Aş face cîteva 
precizări privind modul în care ne-am 
implicat noi, cei din dreapta Prutului, 
în problema denumirii limbii. Poziţia 
pe care a adoptat-o preşedintele 
Snegur, în această chestiune este şi 
un rezultat al activităţii neobosite a 
filologilor basarabeni. Noi, la rîndu-ne, 
organizăm de vreo 4 ani conferinţe 
naţionale ale filologilor români, în a 
căror rezoluţii se afirmă cu 
consecvență unitatea limbii, 
insistîndu-se asupra necesității 
respectării denumirii care corespunde 
adevărului şi esenței limbii noastre. O 
rezoluţie similară, mai exactă în 
formulări, a adoptat şi Congresul al 
V-lea al Filologilor Români, desfăşurat 
în 1994 la laşi şi Chişinău. DI prof. 
Coşeriu a prezentat raportul fundamen- 
tal al congresului şi atitudinea pe care 
trebuie să o accepte oamenii de ştiinţă 
în ce priveşte Parlamentul. Vreau să 
vorbesc în continuare despre nişte 
momente care au urmat acestui 
congres şi care privesc stabilirea 
adevărului, altminteri ar rezulta că, în 
sfîrşit, Parlamentul, Moldova, în fine 
savanții au aflat de la dl Snegur care 
este numele corect al limbii romârie. 
Solicitarea de a respecta adevărul 
ştiinţific: apare în - rezoluţiile 
conferinţelor invocate mai sus şi în 
rezoluţia Congresului al V-lea al 
Filologilor Români. Şi Congresul,. şi 
rezoluţia au fost condamnate imediat 
în presa din Moldova, sigur, de ziare 
extremiste, blamarea avînd şi un tip 


de atac bine cunoscut: şi ce dacă zic 
savanții, şi ce dacă sînt scrise zeci 
de tratate — cel care ştie adevărul 
este poporul. 

Al doilea moment: Mircea 
Snegur organizează un congres, “Casa 
noastră — Republica Moldova”, la 
care vehiculează ideea aberantă că 
există două limbi şi, implicit, două 
popoare: poporul moldovenesc şi 
poporul român. Teza aceasta a fost 
susţinută insistent, deşi au apărut 
totodată şi materiale care au protestat 
(m-am aflat printre cei care au scris 
un asemenea material). Aceasta a 
fost în 1994, în februarie, şi vreau să 
spun că houa schimbare de poziţie 
este importantă.. Dar trebuie să 
recunoaştem că acest reviriment nu 
rezultă dintr-o convingere ştiinţifică 
sau de altă natură, ci dintr-o necesitate 
care a apărut în urma mişcărilor 
studenţeşti. Noi ne situăm pe aceeaşi 
poziţie, dar să se ia aminte că noi 
apărăm un singur lucru: adevărul 
ştiinţific. . 

in legătură cu referendumul 
cerut de agrosocialişti, aş sublinia un 
detaliu: se pot supune referendumului 
numai acţiuni de tip politic, dar nu 
denumiri de limbi şi de popoare. Ca 
atare, această acţiune ar putea avea 
o singură consecinţă: acutizarea 
stărilor de tensiune deja existente. Aş 
face încă o precizare, pentru a sublinia 
rolul foarte important pe care l-a avut 
şi înainte Academia de Ştiinţe a 
Moldovei. După congresul “Casa 
noastră — Republica Moldova”, mai 
exact, după votarea Constituţiei, 
Parlamentul a'cerut Academiei să-şi 
spună cuvîntul în privinţa denumirii 
limbii. Academia a avut o poziţie 
extraordinară, cred că graţie dlui Silviu 
Berejan: ea a votat în unanimitate 
adevărul ştiinţific. A urmat reacţia 
neîntîrziată a oficialităților, care s-ar 
putea rezuma prin: “Dar oare domnii 
academisieni nu respectă Constituţia? 
Ei, cum de nu respectă Constituţia?” 
Este vorba deci de o situare exclusiv 
în plan politic a unei probleme de 
natură pur ştiinţifică. 

În acest punct al discuţiei, 
îngăduiţi-mi să dau cuvîntul dlui prof. 
Coşeriu, care a fost foarte clar, răspicat 
în expunerea Domniei-sale şi în toate 
luările de cuvînt care au urmat, avînd 
un rol fundamental! în clarificarea 

problemelor. 

Eugen Coşeriu: O să vă spun 
foarte puţine lucruri, fiindcă trebuie să 
vorbească şi colegii noştri: din 
Basarabia şi din Bucovina. 

Mie personal, ca fiecărui om de 
ştiinţă, mi-e ruşine că trebuie să 
susţinem că limba vorbită, literară, 
limba comună din România şi limba 
literară, exemplară din. Republica 
Moldova sînt pur şi simplu aceeaşi 
limbă, adică, cum spunea foarte bine 
di Berejan, nu sînt limbi identice, căci 
asta ar însemna că totuşi admitem că 
sînt două, ci, pur şi simplu, este 
aceeaşi limbă, una singură. Din datorie 


faţă de ştiinţă şi faţă de națiunea 


română, de acea parte a naţiunii 
române din Basarabia şi din toată 
Republica Moldova, şi de dincolo de 
graniţele Republicii Moldova, a trebuit, 
se înţelege, să susţin cu argumentele 
bine cunoscute această identitate şi 
să arăt că este o singură limbă, deşi 
considerăm că problema, limitată la 
limbă sau la nume, este o problemă 
superficială şi, într-un sens, mar- 
ginală. Problema numelui limbii, la 
care s-a redus opoziţia (fiindcă altfel 
cei ce scriu împotriva limbii române 
şi pentru limba moldovenească scriu 
româneşte foarte curat şi foarte bine: 
nu se poate deosebi în nici un fel 
limbă română pe care o scriu ei de 
limba română pe care o scriu ceilalţi, 
pe care o scriem.noi), nu e o problemă 
numai de nume; nu e nici măcar o 
problemă de limbă numai, ci prin limbă 
se tinde la destrămarea poporului 
român şi a culturii române. 

“ Se merge aşa: avem două nume, 
pentru că în realitate sînt două limbi. 
S-a. propus şi s-a încercat să se 
stabilească o limbă moldovenească, 
diferită de limba română, fără să se 
reuşească, se înţelege, fiindcă, dacă 
se bazează pe graiurile locale, nu 
poate fi altfel decît limbă română, deşi 
nu identică cu limba literară din 
România. De la limbi se trece la 
popoare. Se recunosc atunci nu numai 
două popoare, ci patru ori cinci, care 
ţin toate de limba română cum o 
cunoaştem :noi, adică, dacă limba 
moldovenească este altă limbă şi 
corespunde unui alt popor, cu atît mai 
mult, sînt alt popor, vorbesc altă limbă 
aromânii, istroromânii şi, eventual, 
meglenoromânii. Din nefericire, 


această situaţie s-a creat şi cu ajutorul 
mai multor lingvişti români din 


România. Desigur, Ţara a traversat 


momente grele, dar, trebuie să spun, 
nu toţi lingviştii au adoptat această 
atitudine servilă faţă de Uniunea 
Sovietică şi cu privire la cunoscutele 
teze “lingvistice” staliniste. 

Se înţelege că, dacă sînt două 
popoare, ele au istorie diferită şi atunci, 
cum s-a făcut la Chişinău, se pretinde 


'să nu se mai facă istoria românilor, ci 


istoria Moldovei, eventual numai a 
Republicii Moldova. Şi nu se şiie bine 
cînd începe această istorie: uneori 
începe. din 1812, cînd a fost răpită 
Basarabia pentru prima dată, alteori 
începe chiar mai tîrziu, cu perioada 
sovietică. 

Aceeaşi este situaţia culturii. 
Cultura începe în 1812 ori mult mai 
tîrziu, abia cu “lumina” venită de la 
răsărit, în perioada sovietică. Deci se 
presupune existenţa a două literaturi, 
a două culturi, ceea ce, să spunem 
direct, constituie nu numai fraudă, ci, 
într-un sens, fraudă criminală. De 
exemplu, s-a încercat, s-a pretins a-l 
“traduce” pe Sadoveanu în limba 
moldovenească, dat fiind că 
Sadoveanu era considerat scriitor 
român. Sadoveanu cu pronunţarea lui 
moldavă, se spune că ar fi răspuns: 
“Auzi, mişăii, să mă traducă pe mine 
în limba me!” i 

Chestiunea este cu mult mai 
gravă, este începutul unui genocid 
etno-cultural. Aspiraţia acestor grupuri, 
în realitate duşmani ai culturii, ai limbii, 
ai poporului român este să smulgă 
poporului de dincolo de Prut rădăcinile 
sale istorice, reprezentate prin limba 
şi prin tradiţiile pe care le are, şi să-l 
altoiască pe alt trunchi ori, în realitate, 
în vid, cum s-a făcut cu alte popoare, 
de exemplu cu limba tadjikă şi poporul 
tadjik. , 

Limba literară tadjikă era 
persana, însă a fost creată limba 
tadjikă, pretinzîndu-se că toată cultura 
tadjikă începe în 1925, cînd s-a hotărît 
că există limba tadjikă. | 

Şi în alte ţări s-a încercat acelaşi 
lucru, s-a promovat aceeaşi politică 
de deznaționalizare şi, cum 'spun 
moldovenii din stînga Prutului, de 
mancurtizare. Acesta este un mit 
plăsmuit de un scriitor kirghiz — 
Cinghiz Aitmatov — şi înseamnă 

pierderea identității şi a memoriei 
istorice. În urma mancurtizării, pe care 
duşmanii o aplicau kirghizilor printr-o 
operaţie la cap, aceşti mutanţi deveau 
servitori ai propriilor duşmani. 

Am mai menţionat anterior: 
chestiunea cu Constituţia este funda- 
mentală, ca să poată da o armă în 
mînă; nu victoria încă, fiindcă aceasta 
nu se cîştigă numai prin faptul că se 
declară, ci ca să dea o armă în mînă 
celor care susţin limba română, 
unitatea limbii române, unitatea culturii 
române, a literaturii române ş.a.m.d. 
Se poate vedea care este tendinţa 
celorlalţi şi cu. privire la falsificarea 
totală a istoriei. Nu ştiu dacă aţi văzut 
cartea lui Petre Moldovan, tot român 
şi el, Moldovenii în istorie, unde sînt 
citați exact aceiaşi autori pe care-i 
cităm şi noi, dar numai cînd aceştia 
spun din întîmplare moldovenesc, 
moldoveneşte şi nu apare nici unul 
dintre pasajele în care aceiaşi scriitori, 
aceiaşi istorici spun: noi vorbim 
româneşte, sîntem români ş.a.m.d. 

Tot aşa se procedează cu privire 
la unitatea literaturii. De exemplu, cînd 
se citează. Mateevici, care vorbeşte 
despre limba noastră moldovenească, 
nu se spune şi părerea lui, că “avem 
o singură limbă, ţinem de marele 
trunchi al românilor şi n-avem două 
literaturi, avem o singură literatură, să 
se termine cu această concepţie...” 

E cu totul alta problema cultivării 
limbii şi a afirmării limbii române în 
Basarabia, nu şi a literaturii române, 
pentru că literatura au salvat-o 
intelectualii, care, într-un sens, au 
salvat şi limba din Basarabia. Avem 
scriitori mari, scriitori buni, pe care ar 
trebui să-i respecte şi critica de 
dincoace de Prut, ceea ce nu se face 
totdeauna, fiindcă nu s-a înţeles că 
aceşti scriitori şi poeţi au trebuit să-şi 
asume şi o anumită misiune istorică 
şi naţională, la un moment dat. Dacă 
uneori, celor care ne considerăm mai 
rafinaţi, ne par paşoptişti, acest 
paşoptism este justificat şi absolut 
necesar. Aceasta nu înseamnă că nu 
s-ar fi produs mare literatură în 
Republica Moldova: aceasta tocmai 
în ultimii ani.s-a produs, începînd cu 
această revoluţie, care a fost, la 
început, şi revoluţie lingvistică. Din 
nefericire, îmi spunea chiar un poet 
bucureştean: “Domnule, sînt nişte 


înapoiaţi scriitorii şi poeţii de acolo. 
Ei au rămas la Eminescu!” Şi vreau 
să vă repet ce i-am răspuns atunci: 
“Nu, domnule, ei au ajuns la 
Eminescu!”. 

Deci, două probleme ne rețin 
atenţia în această privinţă. Mai întîi, 
după victoria legală, recunoaşterea 
limbii, recunoaşterea literaturii, lupta 
continuă pentru cultivarea limbii şi. 
pentru predarea istoriei. Trebuie să 
ținem seama nu numai de ce vine de 
sus, de legi, ci şi de situaţia reală a 
limbii în Republica Moldova. Situaţia 
limbii este, într-un fel, tragică: se 
găseşte într-o poziţie de inferioritate, 
de inferioritate radicală. Limba 
aceasta (graiul moldovenesc) e vorbită 
în realitate, mai mult sau mai puţin 
bine, de ţăranii care, atunci cînd nu 
se referă la noţiuni tehnice sau de 
organizare a statului, vorbesc foarte 
bine, cu o gramatică normală şi 
corectă. O vorbesc bine intelectualii, 
care au învăţat-o din nou, dar care nu 
au uitat-o, fără îndoială, niciodată, 
însă care au acceptat de la început, 
în noua revoluţie lingvistică, să treacă 
la norma de la Bucureşti, la norma 
limbii române exemplare. Ei nu şi-au 
permis măcar o anumită autonomie 
moldovenească, cum îmi permit eu, 
de exemplu: eu spun pîne şi cîne. Ei 
au adoptat pîine şi cîine, pentru a nu 
se deosebi deloc de limba română 
literară, cu norma ei de exemplaritate, 
de la Bucureşti. Nu şi-au permis nici 
măcar să spună: “noi susţinem pentru 
toată limba română altă normă, norma 


noastră, cea de la laşi”, cum aş fi 
făcut-o eu. 
Foarte mulţi intelectuali, 


exceptînd scriitorii şi profesorii de 
limbă, vorbesc o limbă împestriţată cu 
tot felul de rusisme, cu calcuri care 
ajung, în afară de vocabular, pînă la 
sintaxa eiementară a limbii. Nu a fost 
distrusă limba română nici în acest 
caz, fiindcă şi aceşti intelectuali, cînd 
sînt conştienţi, recunosc că fac greşeli 
de limbă. Cînd -au tendinţa să 
vorbească mai bine, ajung uneori la 
forme hipercorecte. Un academician 
de la Chişinău, de exemplu, crede că 
în limba română se spune noştri 
(pronunţat într-o singură silabă), 
fiindcă el a auzit că í final este asilabic 
şi atunci el gîndeşte că e la fel şi în 
cazuri ca noştri, tigri, membri (chiar 

dacă nu era lingvist, era academi- 
cian!). Deci, în acest sens, e nevoie 
să se predea această limbă, e nevoie 
să se cultive prin literatură la: toate 
nivelurile. 

Care este prestigiul limbii 


române în momentul actual? Între: 


ţările pe care le cunosc — nu cunosc 
Tadjikistanul — Republica Moldova 
este singura ţară din lume în care te 
poţi duce oriunde cu o limbă a unei 
minorităţi colonizatoare, însă nu te poţi 
duce peste tot cu limba ţării şi cu limba 
poporului băştinaş şi majoritar din 
Republică. Te duci la un mare hotel, ţi 
se adresează în limba rusă, şi 
româneşte ştiu puţini sau ştie numai 
femeia de serviciu; te duci la poştă, 
formularele ţi se dau în limba rusă; la 
un spital eşti întrebat în limba rusă; la 
aeroport — numai ruseşte. Şi chiar 
scriitorii academicieni, care mă 
însoțeau la aeroport, încercau să 
vorbească ruseşte cu funcţionarii care 
nu ştiu româneşte: 

Deci limba română se găseşte 
la acest nivel de prestigiu, adică 
aceasta este funcțiunea ei în 
societate. Celelalte minorităţi 
conlocuitoare au adoptat şi ele limba 
rusă. De aceea, după statistica pe care 
(8) cunoşteam eu, ruşii ar fi în toată 
republica, şi în Transnistria, 12 % (dl 
Anatol Ciobanu spune că după o sta- 
tistică mai recentă ar fi 13 %), 
ucrainenii — 13 %, însă rusofoni sînt 
mai mulţi, fiindcă rusofoni sînt şi 
ucrainenii, şi bulgarii, şi găgăuzii — 
evrei sînt foarte puţini — Şi, în plus, 
mancuriii noştri, care sînt, în realitate, 
rusofoni, chiar atunci cînd nu se 
declară rusofoni. Lupta se duce între 
63—64 % din populaţie, pe care o 
formează românii, în mare parte fără 
cultură românească, fiindcă este 
lumea de la ţară, şi o parte din 
populaţie, care ar fi 35 %, 36 % şi chiar 
37 %, care este în mare parte urbană 
— maăi cultă şi cu funcţii importante 
în stat, în societate. Aşa că este o 
luptă cu totul inegală în Republica 
Moldova, fiindcă atunci cînd spunem 
că sîntem 64 %'cu tot cu Transnistria, 
pierdem din vedere că sîntem atiţia, 
dar sîntem la Mihăileni, la Nisporeni, 
la Hînceşti, însă nu la Chişinău, nu la 
Bălți, nu la Tighina, uneori nici în 
centrele raionale. Oraşul cu cea mai 
mare proporţie de românofoni, de 


cunoscători ai limbii române, deşi 
vorbesc şi ei ruseşte, în parte, e 
Chişinăul, care acum a ajuns la 
700.000—800.000 de locuitori, cel mai 
mare din republică, al doilea oraş 
românesc din lume. 

Avem majoritatea numai în cen- 
tre 'mici: poate la Orhei, poate la 
Soroca, la Leova, nici chiar la Cahul, 
unde proporţia e mare — sînt 49 % 
români, însă rusofonii sînt 51 %. 
Numai în orăşelele mici şi în sate. De 
la această situaţie trebuie să plecăm. 

Un alt aspect al problemei se 
referă la datoria românilor din Ţară. 
Speranţa noastră, a românilor de 
dincolo de Prut, este că vom putea 
schimba, în mai mulţi ani, panorama 
lingvistică actuală din republică, 
înainte de Unirea pe care o dorim mulţi 
dintre noi, numai prin elevii şi studenţii 
care vin să studieze în România şi cu 
ajutorul statului român, concretizat în 
manuale, material didactic şi pentru 
şcolile de dincolo. Pentru românii de 
dincoace de Prut aceasta înseamnă 
o datorie morală, mai mult decît 
morală. 

Mai întîi, ar trebui ca românii din 
dreapta Prutului să înţeleagă care este 
situaţia dincolo de Prut şi, cînd îi 
primesc pe elevii şi studenţii de 
dincolo, să nu spună: “Aştia nici nu 
ştiu româneşte!” Mulţi ştiu puţin, dar 
nu ştiu româneşte fiindcă au învăţat 
în alte limbi, au făcut disciplinele 
ştiinţifice în alte limbi. Cultura lor a fost 
în mare parte rusească. Dacă la 
venirea în România elevii şi studenţii 
ar fi întrebaţi în ce măsură cunosc 
cultura rusă, s-ar vedea că o cunosc 
mai bine decît românii de aici, chiar 
decit cei care au făcut 10 ani de limbă 
rusă. Ca atare, ar trebui menajaţi 
pentru lacunele pe care, fără îndoială, 
le au. O parte din ei, cei silitori (sperăm 
că se vor întoarce să lumineze poporul 
şi dincolo), cînd pleacă de la aceeaşi 
bază, de la zero sînt mai buni decît 
elevii şi studenţii din'Ţară. 

Tot aşa să se înţeleagă, şi re- 
gret că la o masă rotundă ştiinţifică 
trebuie să vorbim şi despre aceste 
aspecte politice, că între aceşti. 
studenţi care vin vor fi agenţi şi spioni, 
dar să nu fie toţi consideraţi spioni şi 
agenţi. Dacă vreţi, putem accepta că 
5%, chiar 10 % sînt, dar 90 % nu sînt. 
Ar trebui să-i considerăm pe toţi 

neagenți şi nespioni. Să nu se 
generalizeze, cum se face în presă, 
că sînt hoți, sau că bursa o cheltuiesc, 
o beau ori o folosesc pentru 
întreținerea familiei din Basarabia, sau 
că două basarabence au omorît un 
iranian care era amantul lor... şi se 
trage o singură concluzie: “lată ce fac 
basarabencele, iată ce fac studentele 
din Basarabia”. Nu trebuie făcute 
generalizări de acest fel. 

Dumitru Irimia: Sînt repre- 
zentate aici trei-patru universități unde 
vin studenţii din Basarabia şi există 
această poziţie de (eufemistic spus) 
distanţare de studenţii din Basarabia. 
Dar există şi studenţi români care îşi 
folosesc bursa în scopuri dubioase. 

Eugen Coşeriu: Eu vă cer chiar 
mai mult. Vă cer să-i acceptaţi şi pe 
cei care par duşmănoşi, bănuitori, 
fiindcă s-a schimbat cu totul situaţia 
şi dincolo de Prut: nu mai avem 
atmosfera din 1917—1918. Atunci 
exista o conştiinţă, o deschidere, o 
dorinţă de unitate naţională, şi unitatea 
României s-a făcut la Chişinău (a doua 
revoluţie tot la Chişinău a început şi 
aceasta trebuie să ne dea de gîndit!). 
Atunci ardelenii erau primiţi cu flori la 
Chişinău. Onisifor Ghibu era la 
Chişinău. Goga publica şi el la 
Chişinău; Legiunea ardeleană s-a for- 
mat în Rusia şi s-a constituit apoi la 
Chişinău ş.a.m.d. Atunci ţăranii şi 
soldaţii reuniți la Tiraspol cereau 
înaintea Statului Ţării unirea cu 
România şi Bălţi —regiunea mea — a 
fost prima care a cerut unirea cu 
România, înainte de Sfatul Ţării. Acum 
nu mai există această atmosferă. Pro- 
paganda comunistă, antiromână, a 
ajuns foarte adînc. S-a vorbit mereu 
despre români ca despre un alt popor, 
românii care bat, românii care vă iau 
totul. Aşa că şi acele atitudini 
bănuitoare, şovăitoare sau chiar 
duşmănoase trebuie înţelese. 

Dumitru Irimia: Există chiar un 
poem, Jandarmul român bătea, pe 
care Dvs. îl ştiţi cel mai bine şi v-am 
ruga să-l spuneţi. A 

= Eugen Cogşeriu: I| spun, dacă 
mi-l mai aduc aminte. Poemul are un 
subtitlu: Litanie moldavă. 

Se spune în Basarabia, spun 


mai ales cei tineri, care nu ştiu nimic 
despre asta: “Da, da: jandarmul român 
bătea!” Şi asta s-a întipărit aşa. 


Jandarmul 
român bătea* 


E vremea rânilor ce dor, 

Dor în popor şi dor şi-n mine. 
(Recunoaşteţi intertextualitatea!) 
Jandarmul român bătea; 

Rusul omora, 

Rusul deporta. 

Jandamnul român din Oltenia 
Bătea-n Basarabia; 

Rusul deporta în Siberia. 
Jandarmul român din Basarabia 
Bătea în Oltenia; 

Rusul omora peste tot. 
Jandarmul român bătea; 

M-a bătut şi pe mine unul 

Şi era'de la noi din sat. 

Rusul deporta; 

A deportat-o şi pe mama unul 
Şi era'de undeva de pe Don. 
Rusul omora; . 

L-a omorit şi pe tata unul 

Şi era de undeva din Ural. 
Rusul omora, 

Rusul deporta... 

Da, darjandarmul român bătea! 
E vremea rânilor ce dor. 


Asta e o poezie despre jandarmul 
român, care bătea... 

Dumitru irimia: ... dar a prins 
foarte exact fenomenul, pentru că 
Basarabia are a se lupta şi cu acest 
proces de exacerbare a românofobiei 
şi atunci aceasta era şi este arma prin- 
cipală: jandarmul român a fost aici şi 
ne-a bătut. 

Eugen Cogşeriu: Pentru a 
înţelege această atitudine, trebuie să 
avem în vedere răspunsul înţeleptului 
la observaţia că rusul deporta, rusul 
omora: “Da, dar ei nu ne erau fraţi!” 
lată de ce persoanele de acolo spun: 
“Se înţelege că vom face Unirea, dar 
nu o mai putem face în condiţiile din 
1918”, fiindcă, din anumite motive, pe 
care le cunoaştem cu toţii, nu s-a 
recunoscut unirea Basarabiei, deşi 
aceasta a fost prima provincie care 
s-a unit cu România, România fiind 
aliat al Rusiei în primul război mondial, 


* Variantă. Textul poemului poate fi consultat în nr. 2, 1994 al revistei noastre. 

iar Basarabia era sub stăpînirea 
Rusiei, nu s-a recunoscut unirea 
Basarabiei decît destul de tirziu -şi 
numai din partea cîtorva state: Italia, 
Anglia, Franţa şi, mai tîrziu, Japonia. 
Deci, România interbelică, chiar cînd a 
avut la guvernare un mare basarabean, 
pe Averescu, considera situaţia Ba- 
sarabiei ca foarte labilă: vom putea păstra 
Basarabia sau la un moment dat vin ruşii 
din nou şi ne-o iau pentru că nu avem 
sprijin internaţional? 

S-a creat, cu timpul, o anumită 
atmosferă. Basarabia eraoregiune în care 
s-a construit foarte puţin, nu s-au făcut 
şosele, căi ferate şi era considerată de 
unii politicieni (poate idioţi!) un fel de loc 
de surghiun, o Siberie a României. Aşa 
că atunci, cînd era ameninţat cineva care 
făcuse ceva, i se spunăa: “Te trimit în 
fundul Basarabiei!” Această atitudine 
trebuie schimbată. Şi trebuie să se 
înţeleagă că, dacă există anumite 
reticente, chiar din partea celor mai 
binevoitori din Republica Moldova, 
acestea au rădăcinile lor istorice şi au 
motivele lor. 

„Silviu Berejan: lubiţi colegi şi fraţi 
întru neam! Vreau să vă spun şi eu cîteva 
lucruri care, poate, v-ar interesa. Noi nu 
avem pretenţii deloc, absolut deloc: chiar 
cînd simţim că nu sîntem înţeleşi pînă la 
capăt, nu purtăm nici o pică celor care, 
poate, exagerează uneori. Noi sîntem 
mereu alături de dvs., chiar atunci cînd 
cineva, poate, nu are dreptate. 

Vreau să completez alocuţiunile dlor 
profesori Ciobanu şi Coșeriu făcînd o 
retrospecţiune în istoria recentă. 

intre hotărîrea luată de Parlament 
cu privire la articolul 13 şi grevă au mai 
fost un şir de acţiuni care au jucat un 
anumitroi în derularea evenimentelor. După 
adoptarea hotărîrii Parlamentului din 28 
iulie, data publicării, realitatea ne-a 
cutremurat. Pe 19 august, la mai puţin de 
trei săptămîni, noi, lingviştii, membri ai 
Academiei — acad. Corlăteanu, prof. 
Anatol Ciobanu şi cel ce vă vorbeşte — 
am semnat un articol pe care -am publicat 
în “Literatăra şi arta” şi în care afirmam că 
Ştiinţa nu are nimic comun cu politica. 
Ştiinţa este permanentă, iar politica este 
trecătoare. Acest articol a fost urmat de 
alte materiale, scrise nu numai de 
specialişti, de filologi, de literați, ci şi de 
reprezentanţi ai altor ştiinţe (am în vedere 
ştiinţa academică şi cea universitară), dar 
anume acest prim pas al lingviştilor, 


membri ai Academiei, a şi determinat 
poziţia Academiei de mai tîrziu, a 
prezidiului Academiei, unde nu sînt numai 
filologi, nu sînt numai lingviști. In scurt 
timp după publicarea respectivului articol, 
la 9 septembrie, a fost convocat prezidiul 
Academiei pentru a examina răspunsul 
ce trebuia dat de Academie la apelul 
Parlamentului. Apelul a fost, lansat 
concomitent cu adoptarea hotăririi vizînd 
art. 13. Unii.deputaţi se întrebau: “Ce 
facem dacă Academia nu acceptă votarea 
noastră?” DI Lucinschi a promis că se va 
solicita opinia Academiei şi s-a solicitat. 
Dar... post-factum: după ce s-a votat, fiind 
sigur ca pe vremea cînd era secretar al 
C.C., că nu putea să apară decit soluţia 
unică: Academia, avînd în vedere 
hotărîrea luată, va da singurul răspuns 
posibil: hotărîrea Parlamentului este ceea 
ce corespunde adevărului. Probabil că nu 
şi-au făcut nici un fel de probleme în 
privinţa noastră. 

Dar a fost să fie altfel. Noi, 
semnatarii articolului din “Literatura şi arta”, 
şi alţi filologi, am formulat răspunsut 
pentru parlament şi am spus clar că 
respingem categoric poziţia Parlamentului 
şi considerăm că adevărul trebuie să fie 
respectat de toţi, inclusiv de parlamentar. 
Răspunsul a fost publicat în presă nu 
numai la Chişinău, ci şi aici (la laşi, în 
“Academica”, în “Literatorul” ş.a.m.d.). 
Aceste evenimente au determinat 
convocarea, la sfîrşitul lui octombrie 1994, 
unei conferințe a Prezidiului Academiei 
Române, unde au fost invitaţi şi 
reprezentanţi ai Academiei din Moldova 
şi s-a pus problema varietăţilor locale ale 
limbii române. Peste o jumătate de an, în 
iunie, apăru şi lucrarea Limba română 
şi varietățile ei locale, la care au participat 
di Eugen Coșeriu, invitat special, lingvişti 
şi filologi din alte părţi. 

Acesta a fost un jalon al 
nonconformării noastre la decizia 
Parlamentului şi la adoptarea Constituţiei, 
care a fost considerat un act de lese- 
majeste, asemenea Congresului al V- 
lea al Filoiogilor Români, care a avut 
loc la laşi şi la Chişinău, şi despre 
care s-a spus şi s-a scris că a fost o 
palmă răsunătoare dată mol- 
dovenismului şi statului independent 
Moldova de către nişte elemente 
răuvoitoare. 

Dumitru lrimia: S-a pus 
întrebarea: interesele cărui stat apără 
Academia de la Chişinău? 

. Silviu Berejan: Un ultim şi deosebit 
de important jalon l-a constituit Conferința 
"Limba română este numele corect al 
limbii noastre", organizată în sprijinul 
interpelării legislative a Preşedintelui 
Mircea Snegur în vara acestui an, la 20— 
21 iulie, la Chişinău. În cadrul acestui for 
ştiinţific s-a subliniat încă o dată cu 
argumente covîrşitoare că anevoiosul 
proces de demonstrare a adevărului evi- 
dent continuă... Lucrările Conferinţei au 
fost publicate integral îi în nr. 4 al revistei 

"Limba Română" (Chişinău). Acestea au 
fost etapele şi jaloanele noastre spinoase, 
cu care sîntem obişnuiţi. 

În consecinţă, fireşte, am nimerit 
în dezgraţia protipendadei chişinăuiene: 
nu am avut atitea zile bune şi luminoase 
cîte zile rele şi posomorite. 

Dumitru lrimia: E de spus că între 
aceste jaloane, care se cheamă stări 
pozitive, au existat şi articole de 
condamnare nu numai a conferinţelor şi a 
congresului, ci şi a celor doi lingvişti, dl 
Berejan şi di Mătcaş, care erau declaraţi 
duşmani ai statului. 

Paul Miclău (Universitatea 
Bucureşti): De mulţă vreme, de peste 40 
de ani, se discută această problemă. Noi 
am dezbătut-o la lingvistica generală şi 
se consideră că cercetarea ştiinţifică 
trebuie să meargă înainte şi să se 
demonstreze prin teoria relaţiei dintre limbă 
şi dialect ş.a.m.d. Insă, cum a subliniat 
şi di prof. Coşeriu, această chestiune nu 
este lingvistică: e o problemă care nu este 
nici măcar şi lingvistică şi politică, ci este 
numai şi numai politică. Deci va trebui să 
discutăm nu în termeni ştiinţifici, ci în 
termeni politici: să schimbăm deciziile 
politice şi nu să căutăm aderenti la teze 
lingvistice. 

in al doilea rînd, aş vrea să mă re- 
fer la studenţii care au făcut manifestații 
la Chişinău. Atrag atenţia că, faţă de marile 
mişcări studenţeşti din Europa, această 


mişcare a fost, în ultimii ani, una dintre: 


cele mai mari posibile: Nu Universiada de 
la Bucureşti a fost expresia neamului 
românesc, ci mişcarea de la Chişinău. A 
fost una dintre cele mai frumoase. 

Studenţii şi profesorii care sînt 
împreună cu ei trebuie să meargă mai 
departe, căci aceasta e garanţia că 
Constituţia va fi schimbată, iar nu micile 
tratative care se fac pentru a obţine 
nuanţe. 

lardacă este vorba de referendum, 
nu trebuie adoptată o atitudine defensivă, 


pentru o campanie trebuie să te lupti pe 
teren, nu în Academie, să mergi în oraşe, 
în universităţi, în şcoli, în sate, ca lumea 
să înţeleagă pentru ce se duce lupta. Aşa 
se cîştigă referendumul, cu acţiuni poliice 
concertante şi cu eforturi politice 
extraordinare. Imi pare rău că aceaştă 
chestiune, politică, e tratată marginal. 
Dezbaterea noastră trebuia transmisă în 
direct pe postul naţional. Atrag atenţia că 
România în această problemă este, din 
punct de vedere politic, foarte rezervată 
şi ambiguă. Trebuie să lămurim lucrurile 
la noi acasă şi să facem, un curent de 
opinie general, care să treacă peste Prut, 
să meargă pînă la bază. Nu există victorie 
electorală cîştigată fără o luptă electorală 
dusă constant şi peste tot, în fiecare zi, 
ceas de ceas şi în proporţie de masă. 

O problemă foarte importantă e 
mediatizarea în România a problemei 
Basarabiei. In ce ne priveşte pe noi, asta 
e datoria noastră: să discutăm problema 
lingvistică. Şi nu e cazul, decit dacă avem 
ovocaţie şi o poziţie politică, să discutăm 
problema în termeni politici. Şi tot aşa din 
punct de vedere cultural, istoric ş.a.m.d. 
E necesar de ase crea o opinie susţinută 
care să intre masiv în mijloacele de 
comunicare în masă. Dvs. observați că 
în ţara noastră nu se discută problema 
Basarabiei în mass-media? Presa nu 
scrie, televiziunea nu se angajează cu 
nimic. Nu se dezbate, cu regret, deloc 
problema. 

Dumitru lrimia: Anul trecut la 
Chişinău eram eu pe poziţia dlui Miclău, 
apropo de aspectul politic al problemei. 
Duruta problemă a Basarabieinu- priveşte 
numai pe românii din Basarabia, eo pro- 
blemă atuturor românilor. Din acest punct 
de vedere, mi s-a părut că guvernanţii 
noştri uită că există şi principiul conform 
căruia corpul care şi-a pierdut un braţ îşi 
păstrează mereu senzaţia brațului pierdut. 
Noi am uitat acest principiu, care este 
universal. 

Eugen Coşeriu: Vă voi povesti, 
foarte pe scurt, un mit moldovenesc din 
Moldova dintre Prut şi Nistru: mitul 
peştelui de aurdin Nistru. Şi în Nistru sînt 
peşti de aur, fii ai zeilor acestui fluviu. Un 
pescar moldovean a pescuit într-o zi în 
Nistru un peşte de aur. Şi peştele de aur, 
care ştia să vorbească, i-a spus: “Dacă 
mă laşi — eu sînt fiul unui zeu al fluviului 
— îţi îndeplinesc trei dorințe, însă să nu 
ceri prea mult, fiindcă zeii. fluviului sînt 
foarte cruzi şi sînt neîndurători cu 

nesăbuiţii”. Pescarul a spus: “Da, am şi 
eu trei dorinţe: aş vrea să mor unde m- 
am născut, aş vrea să-mi văd copiii mari 
şi aş vrea să pot vorbi peste tot, chiar şi 
ia stăpînire, în limba mea”. “Ceri prea mult, 
nesăbuitule”, i-a răspuns peştele şi, din- 
tr-o zvicnitură, a sărit din nou în Nistru. 

Gheorghe Moldoveanu (Uni- 
versitatea Suceava): Două probleme 
vreau să aduc în discuţie, ambele 
lingvistice cu profunde implicaţii politice. 
Una se referă la românii din Republica 
Moldova cu cele 64 % din populaţia 
republicii, ei reprezintă majoritatea. Prin 
impunerea denumirilor “limbă 
moljovenească” şi “popor moldovenesc” 
pare a se urmări scindarea populaţiei 
autohtone şi majoritare, pierzîndu-se 
avantajul, şi aşa fragil, al numărului, căci, 
neîndoielnic, vor fi destui cei care ' vor 
accepta să-şi declare naționalitatea 
“moldovean” şi limba maternă “limbă 
moldovenească”. Mărturie în acest sens 
e situaţia românilor din nordul Bucovinei, 
regiunea Cemăuţi, unde se înclină, se pare, 
să se folosească denumirea ce se va 
accepta oficial în Republica Moldova. 

La recensămîntul din 1992, etnicii 
români reprezentau 19,64 % din populaţia 
regiunii Cernăuţi, împărţiţi în români şi 
moldoveni, au declarat că vorbesc limba 
română 5,66 % şi limba moldovenească 
8,51%. Luîndu-i în calcul pe cei care 
s-au declarat români, 53 % au indicat ca 
limbă maternă limba română, 11,7 % — 
limba ucraineană şi 2,9 % — limba rusă. 
Ceilalţi, 32,4 %, apar la rubrica “limba altor 
naţionalităţi”, neprezentînd vreo 
importanţă. Confuzia cultivată printr-o 
politică lingvistică deznaţionalizatoare a 
dat roade: considerînd-că limba română 
se vorbeşte în România, iar în Republica 
Moldova (deci şi în nordul Bucovinei!) se 
vorbeşte limba moldovenească, între ele 
neexistind, în fapt, nici o deosebire, cei 
ce se declaraseră români, cu limba 
maternă moldovenească, s-au găsit în 
situaţia că, vorbind propria limbă, vorbesc 
“limba altor naţionalităţi”, limba altor etnii. 
Şi aceasta în Bucovina, acea parte a 
patriei românilor unde lupta pentru limba 
română a constituit, timp de aproape un 
secol şi jumătate, o componentă de 
seamă a luptei pentru păstrarea identităţii 
naţionale a românilor. 

Şi pentru că ne aflăm în Bucovina, 
rog să mi se permită ca, în încheiere, să 
prezint un fragment din testamentul 
marelui român de la Cernauca, Eudoxiu 
Hurmuzaki, din. anul 1857: *... aveţi de 


îndeplinit trei datorii mari şi sfinte, pentru 
care veţi răspunde în faţa lui Dumnezeu, 
înaintea oamenilor şi a urmaşilor voştri. 
Aceste trei datorii sînt: patria, limba şi 
biserica. | 

Românească este ţara aceasta, în 
care trăim, cîştigată şi păstrată cu sîngele 
străbunilor noştri şi înzestrată cu drepturi 
româneşti, care n-au putut să apună, 
pentru că sînt o proprietate nepieritoare a 
ei. . 

Limba română, sufletul naționalități 
noastre, pe care ne-au păstrat-o străbunii 
noştri în timpii barbariei chiar cu răpunerea 
vieţii, a fost totdeauna şi este adevărata 
limbă a acestei ţări: nici un. drept nu s-a 
aflat în putere ca s-o desființeze. 

Biserica ţării noastre este biserica 
ortodoxă, odorul cel mai scump al 
sufletelor noastre care, cu toate că are 
drepturile cele mai frumoase, se află în 
împrejurările de faţă ameninţată de nişte 
jurstări nefavoritoare şi cere ajutorul fiilor 
săi ca s-o apere. i 

Deci vă jur pe Dumnezeu, pe 
fericirea voastră şi pe tot ce aveţi mai 
preţios şi mai sfînt ca să fiți urmaşi demni 
de străbunii şi părinţii voştri, ca să vă 
nevoiţi cu toată virtutea nu numai ca să 
apăraţi drepturile, religiunea şi limba patriei 
voastre, ci să le lăsaţi urmaşilor voştri în- 
tr-o stare mai înfloritoare decit le-aţi primit. 

lar pentru binele şi fericirea naţiunii 
române să depărteze Dumnezeu din 
mijlocul românilor sămînţa intrigei şi a 
invidiei, spiritul de partid, egoismul şi 
pofta de a domni cu stricăciunea 
binelui public şi să le insufle spiritul 
armoniei, al frăţiei şi al bunei înţelegeri 
între sine spre înfiinţarea măreţului 
scop ce le stă înainte.” 

Vă mulţumesc pentru participare 
şi vă aşteptăm la dezbaterile pe care 
le vom organiza peste doi ani. 


Au consemnat: 

conf. univ. 

Gheorghe MOLDOVEANU, 
lector univ. Niculina IACOB 

Opinii 4i atitudini 


Prof. univ. dr. 
Nicolae MATCAȘ 
Chişinău 


ÎN CE LIMBĂ 
A SADOVENIZAT 
SADOVEANU? 


Stilul inconfundabil al marelui 
romancier Mihail. Sadoveanu a dus 
la apariția  vocabulei “a 
sadoveniza” — “a face o descriere 
a oamenilor şi a plaiului mioritic cu 
harul lui Sadoveanu”. Prin 
extindere, “a sadoveniza” mai 
înseamnă şi “a-l imita pe 
Sadoveanu”. A scrie imitîndu-l pe 
Sadoveanu, a scrie sau a vorbi ca 
Sadoveanu înseamnă a scrie sau 
a vorbi “sadoveneşte”. Atunci cînd, 
bunăoară, lingvistul numărul unu al 
contemporaneităţii Eugen Coșeriu 
vrea să ne redea starea de 
indignare la culme a maestrului 
Sadoveanu în legătură cu inepţia 
ce i se adusese la cunoştinţă, şi 
anume că moldovenii din dreapta 
Prutului l-ar fi tradus din româneşte 
în modioveneşte, Domnia sa 
recurge la mijloacele lingvistice 
(lexicale, fonetice, gramaticale) 
proprii lui Sadoveanu, încît nici nu 
pui la îndoială faptul că fraza 
respectivă nu i-ar aparţine 
romancierului român:: “Auzi, 
mişăii?! Să mă traducă pe mine în 
limba me!...” Coşeriu îl face pe 
inconfundabilul ca expresie 
Sadoveanu să rămînă cel care 
este, prin tot scrisul lui: un scriitor 
moldovean (ca vorbire, ca 
expresie, 'dar şi ca simţire, tem- 
perament, cugetare) în marea 
literatură a tuturor românilor 
(alături de- “bucovineanul” 
Eminescu, ardeleanul Rebreanu 
etc.). Sadoveanu ştia că, scriind 
moldoveneşte (cu particularităţile 
de vorbire proprii locuitorilor din 


Moldova), scrie, de fapt, 
româneşte, căci limba naţională a 
românilor, ca orice limbă a oricărui 
etnos, include în eatoate varietățile 
de vorbire (teritoriale, profesionale 
etc.). Sadoveanu era conştient de 
faptul că un scriitor, pe lîngă 
datoria de a promova normele 
unice ale limbii literare, mai are şi 
libertatea de a reda vorbirea vie, 
nenormată, a personajelor artistice 
plăsmuite astfel încît acestea să 
semene cu cele din lumea reală, 
ba chiar şi, dacă e un adevărat cre-: 
ator, misiunea de a orienta norma 
literară, în temeiul unui simţ 
lingvistic rafinat, spre alte modele, 
spre alte idealuri, adică de a fi cre- 
ator de noi norme. Scriind toată 
viaţa “moldpveneşte”, Sadoveanu 
a scris, în realitate (şi nu numai a 
scris, ci şi a trăit, a simţit, a cugetat), 
ca şi dascălii săi Dosoftei, Varlaam, 
lon Neculce, Miron Costin, Dimitrie 
Cantemir, lon Creangă, Vasile 
Alecsandri, Mihai Eminescu ş.a., 
româneşte, tot aşa cum, fiind prin 
obîrşie moldovean (dar oltean prin 
nume şi prin “spiritul pandur”), el a 
fost şi rămîne, ca şi scriitorii 
enumeraţi, un mare român. 
Apartenența locală nu trebuie 
confundată cu cea etnică 
(moldovean — originar din 
Moldova, dar de naţionalitate 
român) şi cu cea lingvistică (vorbim 
sau grăim moldoveneşte — ca în 
Moldova, dar limba literară şi cea 
naţională e limba română şi, în 
sensul acesta, vorbim româneşte 
chiar şi atunci cînd comunicăm fie 
în graiul moldovenesc, fie în cel 
bănăţean, fie în cel maramureşean 
ş.a.m.d.), aşâ cum o măi fac unii 
din ignoranță sau din considerente 
de ordin politico-ideologic (actuala 
Constituţie a Republicii Moldova 
este cea mai ilustră mostră pentru 
ultimul caz). 

Ţinînd cont de aceste 
precizări, vom şti că moldovenii din 
Republica Moldova (de altfel, ca şi 
cei din Moldova din dreapta 
Prutului, ca şi cei din Ucraina, 
Kazahstan, Federaţia Rusă, Ţările 
Baltice, statele din Caucaz sau mai 
puținii aşezaţi cu traiul în diverse” 

ţări ale Europei, în S.U.A., Canada, 
Australia ş.a.), ca şi bănăţenii din 
România, din Serbia ş.a.m.d., nu 
constituie o altă naţiune, ci fac 
parte din' națiunea română, chiar 
dacă sunt cetăţeni ai altor state 
decît România, şi nici nu vorbesc 
o altă limbă decit româna, chiar 
dacă ei vorbesc uneori oarecum 
diferit, specific, utilizînd unele 
regionalisme fonetice lexicale, 
gramaticale ş.a.m.d.), în funcţie de 
locul de obiîrşie (ca în Moldova — 
“moldoveneşte”, ca în Banat — 
“bănăţeneşte” ş.a.m.d.). 

ideologii partidului comunist 
de ieri şi ai partidului de 
guvernămînt de azi din republică 
speculează necunoaşterea acestor 
adevăruri de către omul de rînd, 
opun noţiunile-specie “moldovean”, 
“moldovenesc”, “moldoveneşte” 
noţiunilor generice “român”, 
“română”, “românesc”, “româ- 
neşte”, cărora le sunt sub- 
ordonate, şi promovează în 
continuare teoria absurdă despre 
existenţa a două naţiuni şi a două 
limbi romanice est-europene 
diferite: română şi  moldo- 
venească!'. Mai mult decit atît, ei 
pescuiesc tuvintele “moldovean”, 
“moldovenesc”, “moldovenească”, 
“moldoveneşte” întrebuințate în 
lucrările oamenilor de litere, ştiinţă, 
cultură, artă din trecut şi de astăzi 
cu semnificaţiile despre care am 
vorbit mai sus, tăinuind de cititori 
şi auditori acest adevăr, le rup din 
context şi le prezintă drept afirmaţii 
ale -acestor personalităţi în 
favoarea aberantei teorii despre 
națiunea şi limba  “moldo- 
venească”. 

Atare speculaţii cu nume 
sfinte pentru istoria şi cultura 
românească -din partea unor 
herostraţi ai neamului au fost 


dezvăluite într-o. serie de 
materiale?. In cele ce urmează ne 
vom referi la manevrele 


frauduloase pe care le întreprind 
aceşti ioani fără de ţară, folosin- 
du-se de numele autorului 
Baltagului, Fraţilor Jderi şi al altor 
opere din patrimoniul culturii 
româneşti şi al celei universale. 


Ca român ce este, 
Sadoveanu nu-şi scoate la mezat 
numele Poporului din care face 
parte şi al limbii pe care o vorbeşte, 
de aceea nu-şi făcea probleme nici 
din utilizarea — normală pentru el 
şi pentru orice român — a unor 
cuvinte de tipul “moldovean”, 
“moldovenesc”, “moldovenească”, 
“moldoveneşte”, precum nu şi le 
făcea cînd folosea cuvinte ca 
“muntean”, “muntenesc”, “buco- 
vinean”, “bucovinesc”, “oltean”, 
“oltenesc”, “ardelean”, “arde- 
lenesc”, “dobrogean”, “oşean” etc. 
— toată opera lui e ţesută din acest 
material de bătătură care ţine de 
ceea ce e propriu poporului român 
şi limbii sale. Este firesc pentru 
orice om cu dreaptă judecată ca 
să-i spui, atunci cînd vorbeşti 
despre el, omului de loc din Oltenia 
oltean, celui din Dobrogea — 
dobrogean, celui. din Ţara Oaşului 
— oşean, celui din Bihor — 
bihorean, celui din Muntenia — 
muntean, celui din Ardeal — 
ardelean, celui din Banat — 
bănăţean, celui din Bucovina — 
bucovinean, celui din Moldova — 
moldovean, celui din Basarabia — 
basarabean etc., fără a-i zice de 
fiecare dată român (lucrul acesta 
fiind de la sine înţeles). Aşa 
procedează (pe alocuri explicîn- 
du-ne în mod expres, parcă 
presimţind că ar putea fi interpretat 
greşit) romancierul Sadoveanu, 
scriitor român din Moldova (adică 
moldovean): “Despărţiţi fiind, şi-au 
zis, după pămîntul în care trăiesc: 
Ardeleni, Munteni şi Moldoveni, — 
însă fiecare în parte îşi zice şi 
Români (aici şi în continuare 
sublinierile ne aparţin — N. M.), 
aşa cum li-i numele cel vechiu, 
dintr-un neam şi dintr-o obîrşie fiind 
cu toţii”; “Moldovenii au cortel şi 
Ardelenii ploier...”+; “Astfel, cei 
dintii strămoşi ai noştri moroşeni 
(adică maramureşeni) s-au aşezat 
la apa Bistriţei şi au răzbit mai pe 
urmă la şesul cel încîntător şi dulce 
al Moldovei”; “Oşenii — cum îşi zic 
ei — sînt oameni bine legaţi, foarte 
bruni şi cu nasul -acvilin” (M.5, 174); 
“Deci, nu bihorenii vorbesc ca noi, 

ti noi vorbim ca bihorenii” (E, 140); 
dobrogenii”; “Acum patru ori cinci 
ani, am avut plăcerea să cunosc 
la Turnu-Severin pe un simpatic 
profesor de liceu şi caligrafie, 
moldovean de baştină, cu numele 
Răzmiriţă” (M., 223) ş.a.m.d. 
Scriitorul îi numeşte „deci după 
baştină, fără a avea nevoie de a 
specifica naționalitatea. Exact aşa 
cum procedăm noi cînd vorbim, 
bunăoară, de chişinăuieni, de 
bălţeni, de  orheieni, de 
drepcăuţeni, de vădaşi, măntaşi 
(locuitori ai satelor Vadu-lui-Isac, 
raionul Vulcănești, Manta, raionul 
Cahul) sau, ca să mai extindem, 
împreună cu Sadoveanu, aria, de 
humuleşteni, botoşăneni, vrînceni, 
fălticeneni, ieşeni, bucureşteni. 
Cînd e nevoie de precizarea 
apartenenţei naţionale, scriitorul o 
face şi ea vine să dezvăluie trişările 
la care recurg alde V. Stati, P. 
Moldovan şi C°: “Dintre fruntaşii 
Ardelenilor s-au ridicat mari 
căpitani de oşti subt crai şi împărați. 
Dar stăpînii vremelnici i-au socotit 
din neamul lor şi n-au scris în cărţile 
istoriei că au fost Români” (LIV, 32); 
“S-au făcut Muntenii cumplit măcel 
şi zdrobire în oastea lui Craiu” (LIV, 
94); “Ş-a fost în acest războiu cea 
dintăiu întîlnire a Românilor (e 
vorba de aceiaşi munteni, dar era 
nevoie de precizare, fiindcă anume 
românii ca exponenţi ai creştinătăţii 
le-au stat stavilă turcilor ca 
exponenţi ai altei credinţe — N. M.) 
cu păgînii” (LIV, 96). Pentru 
Sadoveanu (şi purtătorii. mesajului 
său ideatic din operă) ardelenii, 
muntenii şi moldovenii (la care pot 
fi adăugate şi celelalte nume- 
specii) sînt frati de sînge, adică de 
limbă şi neam, sînt români. Astfel, 
ieromonahul Veniamin din schitul 
Sfântului Grigore de pe Sfântul 
Munte, ajuns aici de la sfânta 
mănăstire Rîşca din Ţara Moldovei 
(deci moldovean şi el de obirşie!), 
scrie o carte despre originea şi 
istoria zbuciumată a întregului 
neam românesc, deşi vorbeşte în 
capitole aparte despre ardeleni 
(LIV, p.p. 3141—47), moldoveni (p.p. 
49—92) şi munteni (p.p. 93—130). 


Însăşi cartea Lacrimile 
ieromonahului Veniamin, apărută 
la laşi în 1926, poartă subtitlu! ce 
precizează că e vorba de un singur 
neam românesc (nu de mai multe 
neamuri, cum vrea s-o întoarcă 
cineva): “Carte în care se vede, 
încă de acuma 100 de ani, tainica 
vestire a unirii neamului 
românesc”. Alte mărturii din 
Sadoveanu despre apartenenţa 
noastră a tuturora la poporul 
român: “... în cartea aceea rătăcită 
găseam scrisă, cu durere şi 
dragoste, istoria neamului nostru 
românesc dintru începuturile lui şi 
pînă la vremea cînd ieromonahul 
Veniamin a pribegit din ţară” (LIV, 
10); “Şi se unesc şi Moldovenii 
Basarabiei şi Bucovinenii, şi 
Ardelenii, cu cei de un sînge, 
întregind neamul şi statornicind 
hotarele: De la Nistru pîn-la Tisa..." 
(LIV, 12); “Atuncea, în acel an de 
la Hristos 1813, Domnul mi-a sădit 
în inimă ca o floare dorul să scriu 
o carte despre tot neamul 
românesc” (LIV, 15); aflîndu-se la 
Roma, un călugăr papistaş îl 
întreabă pe ieromonahul Veniamin 
care venea din Moldova “ce neam 
trăieşte acuma în părţile Daciei şi 
cum se numeşte”, la care 
“moldoveanul” răspunde: '— 
Cinstite părinte, acoio trăiesc 
Români! (LIV, 21); “Ş-a domnit 
Vasile-Vodă Lupu ani nouă- 
sprezece ş-a purtat şi războaie cu 
Matei-Vodă din Ţara mun- 
tenească, căci îi era gindul la măriri 
şi la cucerire. Ci nu i-a ajutat 
Dumnezeu la războiu între frați, şi 
l-a biruit Matei-Vodă bătrînul” (LIV, 
88—89); “Ş-aşa au socotit ei (turcii 
— N. M.) amîndouă ţările acestea 
ca nişte moşii ale lor, la care 
trimeteau vechili. Şi pe aceşti vechili 
îi. schimbau cînd pofteau. Dasă 
făceau vreo greşală îi băgau la 
închisoare, în temniţele Mării 
Negre, ori le tăiau capetele. Şi 
trebuiau să trimeată bir mult pentru 
haznaua împărătească şi podvezi 
şi zahară pentru oşti. Şi au ajuns 
pămînturile româneşti (nu 
moldoveneşti şi româneşti! — 
N. M.) şi norodul românesc (nu 

norodul moldovenesc şi cel 
românesc! — N. M.) vaci de muls 
şi oi de tuns pentru mai marii 
păgiînilor” (LIV, 91); “Şi s-a făcut 
astfel faptă mare din voia lui 
Dumnezeu, în anul acesta 1600. 
Că s-au spart hotarele cele vechi 
ale neamului românesc, şi s-au 
aflat toti Românii într-un singur 
hotar: şi cei din Ardeal, şi cei din 
Muntenia, şi cei din Moldova; aşa 
cum fuseseră altădată în 
străvechile vremuri” (LIV, 122); “Şi 
din ce am fost noi neamul 
românesc rupt şi împărțit în trei din 
vechi, acuma şi mai tare ne-au 
sfirticat şi n&-au stricat duşmanii” 
(LIV, 133). 

Atunci cînd se retrage de la 
mănăstirea Rîşca din Moldova, la 
mănăstirea Vatopedi de pe Sfîntul 
Munte, ieromonahul Veniamin nu-i 
spune egumenului că vine “dintr-o 
tară neromânească, dimpotrivă: 
“l-am spus că sînt un pribeag din 
fara românească, că m-am luptat 
în războiu și abia am scăpat din 
robia turcilor” (LIV, 6). 

În conferința ţinută la Ateneul 
Român la 12 martie 1951 
Sadoveanu. îl numeşte pe 
“moldoveanul” lon Creangă “cel 
mai original şi mai românesc dintre 
scriitorii noştri'*. Tot acolo 
Sadoveanu îşi exprimă regretul în 
legătură cu minimalizarea geniului 
lui Creangă: “scriitorul român (e 
vorba despre acelaşi “moidovean” 
lon Creangă — N. M.) e pus alături 
de Fraţii Grimm şi Charles Perrault, 
adunători d& basme populare în 
Germania şi în Franţa” (DPM, 6). 
Într-un dialog imaginar cu 
venerabilul său predecesor şi 
învăţător lon Creangă Sadoveanu 
pune în gura “moldoveanului” din 
Humuleşti o vorbă care-i arde ca 
focul pe-alde Stati, Senic, Lazarev 
şi. Co: “— Vezi dumneata, aşa 
suntem noi: din cînd în cînd ne mai 
ridicăm ochii către soare; asta-i 
mîngiierea românului” (E, 106). Doi 
“moldoveni” vorbess între ei 
româneşte şi se înţeleg, ba încă 
susţin sus şi tare că sînt români!... 

Un interlocutor al lui 
Sadoveanu, interlccutor care 


împărtăşeşte teoria lui Philippide 
privind geneza poporului român, îi 
explică scriitorului că românii ce 
s-au constituit pe teritoriul fostei 
Dacii s-au extins în două valuri: 
“Din Oltenia şi Banat, românii vechi 
s-au întins spre Bihor; din Bihor au 
trecut în Maramureş şi apoi s-au 
revărsat în Moldova şi dincolo de 
Prut... Al doilea val a suit către 
Muntenia și a răzbit pînă în sudul 
Ardealului” (E, 140). 

În i sale de drum din 
Basarabia din 1919 Sadoveanu 
relatează că acum 15—20 de ani 
la Soroca poposise “o trupă 
românească de operetă, sub 
conducerea unui vechi rătăcitor, A: 
Bobescu”*, interlocutorul său 
basarabean avea ştite că aceştia 
“sunt moldoveni de dincolo de Prut” 
(DB, 17), adică din România, dar 
nu cunoştea istoria propriei sale 
origini, apartenenţei sale de neam, 
de aceea, împreună cu alţi 
conaţionali basarabeni, asculta 
explicaţiile autorului “despre 
nefericirea neamului rupt în patru 
vinturi, sub stăpîniri străine” (DB, 
17). De altfel, însuşi scriitorul 
remarcă în aceleaşi note: “Dacă 
după atîta zbucium, după atitea 
jertfe, am răzbit la limanul unde ne 
aflăm şi ne-am înfrățit cei despărțiți 
(e vorba de Unirea din 1918 — 
N.M.) şi ne-am găsit iarăşi în 
bătrîna noastră ocină moldo- 
venească, apoi soarta a avut asta 
scris în cărţile ei tainice” (DB, 12). 

Sadoveanu ştie că, deşi 
provinciile româneşti aveau 
istoriceşte nume diferite, deşi s-au 
aflat sub stăpîniri diferite, ele erau 
totuşi toate provincii româneşti, 
adică ţinuturi locuite de români 
(pămînt romanesc, cum ar spune 
lorga): “De atunci şi până azi, ţara 
aceasta (e vorba de Ţara Moldovei 
— N. M.), ca şi celelalte ţări 
româneşti, n-a avut decît hodina 
vîntului şi liniştea valurilor” (LIV, 
51); “De altfel, într-o regiune ca 
asta a Moldovei, ca şi în celelalte 
ținuturi româneşti, are grijă 
Dumnezeu să deschidă din cînd în 
cînd calea spre locurile depărtate 
şi ascunse” (E, 159); “A lucrat 

(Nicolae Bălcescu — N. M.) la o 
monografie a lui Mihai Vodă 
Viteazul, prinţ al Valahiei, care a 
izbutit la un moment dat (1600) să 
aibă sub sceptrul său tustrele 
provinciile locuite de români: 
Valahia, Ardealul şi Moldova” (M, 
574). 

Unitatea de limbă şi de neam 
Mihail Sadoveanu a apărat-o cu 
demnitate într-o perioadă cînd era 
aproape imposibil să abordezi 
chestiunea aceasta (deceniul 
şase), într-o convorbire pe care a 
avut-o la Moscova cu acade- 
micianul rus V. V. Vinogradov (fapt 
despre care revista noastră a mai 
scris). Dar şi întreaga moştenire 
literară sadoveniană este o 
mărturie a unităţii limbii de pe toate 
teritoriile unde locuiesc românii, 
limbă pe care “moldoveanul” 
Sadoveanu o numea cu termenul 
adecvat: română, românească. 
Intrucît un impostor ce se ascunde 
sub pseudonimul P. P. Moldovan a 
încercat să inducă în eroare lumea 
neiniţiată, sugerîndu-i, prin fraude 
ştiinţifice, că Sadoveanu ar fi fost 
adeptul etnonimului moldovean şi 
al glotonimului jimba moldove- 
nească (opuse lui român, 
românesc şi, respectiv, limba 
română)'*, rugăm cititorul să ne 
însoţească şi la elucidarea acestui 
aspect. 

Am spus de la bun început că 
Sadoveanu, ca şi oricare alt scriitor 
român, vorbind despre românii din 
partea locului din diverse provincii 
româneşti, îi numeşte şi după locul 
de origine (munteni, ardeleni, 
dobrogeni,  oşeni, bihoreni, 
maramureşeni, bucovineni, 
moldoveni, basarabeni etc.), ceea 
ce nu înseamnă că le-ar atribui 
statut de seminţii (neamuri, 
popoare, naţiuni) diferite. Or, aide 
P. P. Moldovan tocmai acest scop 
îl urmăresc. Moldovan spune, 
bunăoară, că pe la 1919, deci 
imediat după Unirea din 1918, “ia 
amploare pe toate căile şi prin 
diferite mijloace campania” de 
înlăturare din uz în Moldova dintre 
Prut şi Nistru a expresiei “limba 


moldovenească”; populaţia este 


rebotezată oficial: “români” (p.. 
126). Spune un neadevăr, pentru 
că nimeni nu i-a rebotezat 
niciodată, pentru că “moldovenii 
dintre Prut şi Nistru (ca şi cei dintre 
Prut şi Milcov) au fost dintotdeauna 
şi au rămas,să fie în continuare 
moldoveni, dar au făcut şi fac parte 
din națiunea română, din poporul 
român. Recitiţi-i pe moldovenii 
Creangă, Alecsandri, Eminescu, 
Kogălniceanu, Negruzzi, Mateevici, 
Sadoveanu şi vă veţi convinge de 
justeţea acestui adevăr. Ce face P. 
P. Moldovan? El spune în 
continuare că “în pofida presiunilor 
politico-ideologice româneşti” (p. 
126), Sadoveanu ar fi zis că 
basarabenii sînt moldoveni şi că ar 
vorbi moldoveneşte. lată cum e 
citat Sadoveanu: “Aproape toată 
viaţa am consumat numai vinuri 
moldoveneşti (aici şi în continuare 
sublinierile sînt ale lui P. P. 
Moldovan — N. M.) şi am scris 
numai cu limbă şi pană de 
moldovan, pentru că toate acestea 
fac să fii original şi, pe undeva, 
nemuritor ca şi istoria Moldovei” (p. 
127). Să fie aceste argumente care 
ar demonstra că Sadoveanu se 
pronunţa în favoarea unei naţiuni 
şi limbi noi, deosebite de cea 
română? Să fim serioşi. Dacă 
românul Sadoveanu a consumat 
toată viața numai vinuri 
moldoveneşti, el ñu putea să le 
numească ardeleneşti sau 
oltenești, ci numai aşa (la fel cum 
negrului de Purcari nu i-aş putea 
spune “de Cotnari” sau “de 
Odobeşti” şi viceversa). Fiți siguri 
că dacă Sadoveanu ar fi vorbit şi 
de alte vinuri: franţuzeşti, nemţeşti 
sau de altă speţă, în cazul acesta 
ar fi fost îndreptăţit să substituie. 
(şi ar fi făcut-o) îmbinările “vinuri 
moldoveneşti”, “vinuri olteneşti”, 
“vinuri ardeleneşti” prin sintagma 
— nume generic. “vinuri 
româneşti”. Aflîndu-se acasă şi 
fiind vorba de vinuri autohtone, 
româneşti, el nu putea să le 
numească decît prin termenii ce 
indică locul unde se produc 
(moldoveneşti sau de Cotnari, de 
Purcari etc.), termenul generic fiind 

superfluu. 

“Am scris numai cu limbă şi pană 
de moldovan...”. Am vorbit mai sus ce 
înseamnă “a sadoveniza”, a scrie în 
“limba şi [cu] pana de moldovan” a lui 
Sadoveanu, a scrie “moldoveneşte”. 
Ne-o spune şi Tudor. Vianu în Arta 
prozatorilor români: “Sadoveanu a 
notat cu multă precizie limba poporului, 
mai cu seamă pe aceea a moldovenilor 
săi... [...] ... ceea ce îl preocupă, din 
punct de vedere lingvistic, nu este 
redarea realistă a vorbirii curente, ci 
stilizarea ei, înălţarea ei artistică la un 
nivel care-i dă nu ştiu ce timbru grav 
şi sărbătoresc, deopotrivă cu un text 
alliturghiilor”!!. Luaţi seama, mai întîi, 
la titlul studiului lui Vianu: ar reieşi că 
un prozator român scrie în altă limbă 
decît... româna. În al doilea rînd: Vianu 
foloseşte sintagma “limba... 
moldovenilor săi” nu în sensul de “altă 
limbă romanică decît cea română”, ci 
exact în sensul în care vorbim în mod 
curent de “limba lui Creangă”, “limba 
lui' Eminescu”, “limba lui Caragiale”, 
“limba lui Rebreanu”, “limba lui 
Sadoveanu”. Aceşti scriitori fireşte că 
se deosebesc ca limbaj, ca formă de 
expresie (ca să nu mai vorbim de alte 
deosebiri), unul scriind “crengeşte”, 
altul — “eminescianeşte”, al treilea — 
"caragialeşte”, al patrulea — 
“rebreneşte”, al cincilea — 
"sadoveneşte”, însă ei toţi creează în 
limba română. Creangă, Eminescu, 
Sadoveanu, originari din Moldova şi 
analişti mai cu seamă ai sufletului şi 
simţirii românilor moldoveni, fireşte că 
scriu întîi de toate “moldoveneşte”, 
precum scriu “ardeleneşte” Goga, 
Rebreanu, losif, originari din Ardeal, 
însă ei toţi, fără excepţie, scriu în 
dulcea, preafrumoasa, inconfundabila, 
nemuritoarea limbă română. A 
interpreta expresia “limbă.:. de 
moldovan” ca “o altă limbă romanică 
decît româna”, cum vrea să ne 
orienteze prin falsul său P. P. 
Moldovan, cum o fac prin scrisul lor 
alde Senic, Stati şi C°, ar însemna 
-să cazi în absurd, căci ar rezulta, 
din continuarea citatului din 
Sadoveanu, că poţi fi original scriind 
numai în această limbă — 

"moldovenească" — de pe faţa 
pămîntului! În realitate Sadoveanu 


afirmă că, pe fundalul 'limbii 
naţionale româneşti, numai 
recurgînd la mijloacele de limbă (şi 
nu numai la ele, desigur!) proprii 
locurilor şi oamenilor pe care îi 
descrii poţi șă fii original. 

Alt citat din Sadoveanu 
reprodus de Moldovan în favoarea 
“moldovenilor” (care n-ar fi români) 


şi a “limbii moldoveneşti” (care ar 


fi alta decît româna): “Nimeni nu 
poate tăgădui mo/dovenismul 
Basarabiei, cîtă vreme pe ogoarele 
ei lucrează braţele moldovenilor 
şi-n satele ei răsună aproape 
pretutindeni graiul moldovenesc” 

(p. 126). Dar Sadoveanu nu opune 
“moldovenismul Basarabiei” 
românismului Ţării (şi al ei însăşi) 
din care făcea parte'la acea vreme 
urgisita de atîta vreme de soarta-i 
vitregă Basarabie, ci rusismului, 
ideologiei conform căreia 
Basarabia ar fi un străvechi pămînt 
rusesc, că în ea s-ar vorbi în 
exclusivitate ruseşte, că în ea n-ar 
mai exista urmaşi de-ai lui Ştefan 
cel Mare, şi că ea, din această 
cauză, ar trebui să fie rusească, şi 
nu românească. Exact ce spun 
impostorii de azi din Transnistria şi 
instigatorii lor din Rusia! 
Sadoveanu (ca şi contemporanul 
său O. Ghibu, artizanul şi 
constructorul edificiului Unirii 
Basarabiei cu Patria-mamă 
România de la 1918,.care găsise 
aici mai mult o Basarabie rusească 
— în'sensul de mutilare a 
conştiinţei naţionale a românilor 
moldoveni, deznaționalizare, 
rusificare aproape totală a 
intelectualităţii şi a păturilor 
suspuse'?, dar nu şi a celor de la 
coarnele plugului) constată că. 
pîinea o cresc şi o coc locuitorii de 
baştină ai acestui ţinut, moldovenii, 
şi nu.veneticii şi foştii stăpîni de 
odinioară ai guberniei pe care o 
considerau rusească; tot el 
constată că acolo unde s-a născut 
veşnicia “răsună aproape pretutindeni 
graiul moldovenesc”, şi nu cel străin, 
de aceea, cîtă vreme mai există. 
aceste două elemente de bază, 
Basarabia e moldovenească (iar 
moldovenească înseamnă şi 

românească, la fel cum moldovean 
înseamnă şi român), nu rusească. E 
cazul să atragem atenţia şi asupra 
îmbinării grai moldovenesc, pe care o 
întrebuinţează Sadoveanu, ştiind prea 
bine că noțiunile de grai, dialect se 
subordonează celei generale de limbă, 
iar graiul moldovenesc, alături de cel 
muntenesc, bănăţean, crişean, 
maramureşean, face parte din dialectul 
dacoromân al limbii române. 

Al treilea citat din Sadoveanu: 
“Cînd a apărut Atlasul lingvistic 
român, am putut verifica, cu ajutorul 
hărților... exactitatea informaţiilor mele 
culese pe'teren... Am văzut acolo 
consemnate moldovenismele lui 
Creangă, care nu sunt simple 
regionalisme, ci cuvinte populare. 
Multe vorbe din cronicarul Neculce 
continuă să fie întrebuințate astăzi în 
popor” (p. 127). Anonimul nici nu-şi dă 
seama că prin acest citat îşi taie 
creanga de sub picioare. Căci citatul, 
deşi trunchiat după urîtul obicei -al 
şarlatanului, nu e în favoarea 
“moldovenismului”, ci a... româ- 
nismului: Sadoveanu constată cu 
vădită satisfacţie că multe dintre 
cuvintele pe care unii critici şi editori 
ai operei lui Creangă le considerau cu 
întrebuințare limitată, adică 
regionalisme (“moldovenisme”), şi pe 
care le prezentau la finele operei 
crengiene într-un glosar aparte cu 
explicaţia semnificaţiilor pentru 
purtătorii limbii române naţionale 
comune, aceste cuvinte, repet, aveau, 
în realitate, o răspîndire mult mai 
extinsă, ele întîlnindu-se nu numai în 
vorbirea moldovenilor, ci şi în cea a 
muntenilor şi mai-cu seamă a 
ardelenilor. Adică nu erau numai 
cuvinte specifice graiului moido- 
venesc, ci aparţineau întregului areal 
lingvistic dacoromân, erau cuvinte 
general. româneşti. De aceea 
Sadoveanu se pronunţă pentru 
reducerea registrului glosarului de la 
finele operei editate a lui Creangă sau 
chiar-pentru suprimarea lui, odată ce 
“crengismele” nu mai sînt regionalisme 
(“moldovenisme”),. ci sînt nişte 
veritabile cuvinte populare, cuvinte 
cunoscute de întreg poporul român (nu 
numai de moldoveni ca parte 
integrantă a acestuia). Unde dai şi 


unde crapă, cum ar spune un “prieten” 
de-al lui P. P. Moldovan, -tot 
moldovean, însă nu ca dînsul, “prieten” 
cate l-a făcut de rîs în ochii lumii, 
demonstrîndu-i că-l citează fără a-l fi 
citit cumsecade: “moidoveanul” moş 
lon Roată-este în realitate un ţăran... 
român", iar copilul (fie moldovean, fie 
muntean, fie ardelean) din Abecedar 
rosteşte cu gură de îngeraş cuvinte 
de aur: “Eu sunt de naţiune română, 
pentru că şi părinţii mei sunt.români, 
eu am o ţară română mare şi 
frumoasă, care este patria mea”". . 

Al patrulea mod de citare din 
Sadoveanu le pune vîrf la toate: 
“Tărănimea grăia moldoveneşte... 
Deodată veniră aceşti romani. De grăit 
grăiau cam ca moldovenii. Se 
înțelegeau... Cu alţii... lucrurile 
mergeau mai greu...” “Iştelalţi îs ţigani, 
domnule, caută să mă încredinţeze 
surîzînd un mazil. Mai întîi suduie de 
spurcă pămîntul. Apoi toţi se laudă 
că-s-de neam mare şi au moşie...” (p. 
126). : 

Este vorba de venirea din regat 
în Basarabia reunită la 1918 cu Patria- 
mamă a unor soldaţi, funcționari şi 
jandarmi români, pe care băştinaşii îi 


numeau romani. Politica rusească de 


ocupaţie şi de înstrăinare de neam îşi 
atinsese parţial scopul, căci, deşi: 
“pentru marea majoritate a 
moldovenilor din Basarabia, romanii 
sunt oameni minunaţi care au venit de 
dincolo de Prut” (DB, 64), deşi 
“basarâbenii înțelegeau că au de-a 
face cu oameni de-o lege şi de-o 
limbă” (DB, 65), deşi “încet-încet se 
recunoşteau, sîngele apă nu se face” 
(DB, 65), totuşi, aceşti romani erau 
“nişte oameni de departe, pe care 
basarabenii nu-i cunoşteau...” (DB, 
64). Este bine că măcar țărănimea 
basarabeană mai “grăia moldo- 
veneşte” în urma acţiunilor de 
rusificare cu forţa întreprinse de 
țţărism; la oraşe aproape toţi 
moldovenii îşi uitaseră graiul matern, 
apartenenţa naţională, iar de limba 
română literară nici vorbă nu putea fi. 
Tocmai la acest miracol de a rezista 
în faţa asimilării se referă Sadoveanu, 
şi nu pentru a opune aşa-zisa “limbă 
moldovenească” limbii române. lată 
contextul: “În ticna satelor, nesupăraţi 

nici de învăţător (care ar fi fost obligat 
să le înveţe copiii în limba rusă, aşa 
cum o făceau cei de la oraşe — 
N. M.), nici de cinovnic (care, de 
regulă, nici nu era. băştinaş, nici nu 
cunoştea limba autohtonilor şi care ar 
fi promovat cu zel politica de rusificare 
forţată, aşa cum o făcea în oraşele 
din fosta gubernie ţaristă — N. M.), 
țărănimea grăia moldoveneşte, ştia 
ceva despre ţar şi despre marea 
împărăție a Rusului, dar altceva, 
despre altă lume, nu cunoştea, şi 
amintirile trecutului căzuseră ca într-o 
mare a uitării...” (DB, 64). “Impărăţia 
întunericului” tarist ne-a păstrat totuşi 
“o rază de lumină” — lumina graiului 
matern, astfel încît ar trebui să-l 
completăm pe marele filozof al plaiului 
mioritic că veşnicia nu numai s-a 
născut, ci şi s-a păstrat la sat. Avînd 
trista experienţă de “luminare” de către 
bolşevici (citeşte: de dezmoştenire, de 
deznaționalizare, de rusificare, de 
mancurtizare), prin şcoală şi prin alte: 
metode (inclusiv deportările în masă, 
eliberarea din sau neangajarea în 
funcţie din cauza necunoaşterii limbii 
ruse, intimidarea, umilirea etc., etc.), 
mai că îţi vine să crezi uneori că ar 
trebui să-i fim recynoscători ţarismului 
pentru “meritul” de a ne fi ţinut mai 
departe de “lumina civilizatoare” al 
cărei misionar se pretindea... 

Să revenim la citatul din 
Sadoveanu reprodus de escrocul 
anonim. Anonimul se face a irece cu 
vederea trista precizare pe care nu 
poate să n-o facă un mare artist rea- 
list ca Sadoveanu şi anume — că 
“ofiţerii acestor muscali romani 
rechiziţionau cam mult şi des; unii, 
tineri, fără mustață, grăiau peste umăr 
şi ziceau tu mazililor şi răzăşilor 
cărunțţi, oameni cu greutate şi cu 
cinste; argumentele solide şi 
neprețuita înjurătură au dezonorat ici- 
colo întîlnirea frăţească, după mai bine 
de o sută de ani de despărțire...” (DB, 
65). Anoriimul. nu spune, aruncînd 
astfel injurii la adresa întreguiui.neam 
româneasc din regat, că erau două 
categorii de ofiţeri români şi lumea 
locului îşi dădea perfect seama de 
aceasta: unii oameni. de o 
cumsecădenie exemplară, din care 
cauză “la uşa lor, pentru sfat şi 


dreptate, se îmbulzeau totdeauna 
gospodari şi muișri şi totdeauna se 
întorceau alinaţi” (DB, 65), şi alţii — 
"mai svînturatici şi mai neînţelegători 
ofiţeraşi” (DB, 65), cu care “lucrurile 


n.a 


mergeau mai greu”; “aceştia zvîrleau 


cuvîntul bolşevic, ca o palmă, în 

dreapta şi-n stînga, înaintînd ca într-o 
țară inamică...” (DB, 65). Anume pe 
aceştia din urmă, pfecizează 

Sadoveanu, frații lor basarabeni îi 

botezau “cu numele pribeagului neam 

al lui Faraon” (DB, 65), aitfel spus, cu 

numele de ţigani; anume pe aceştia, 

şi nu pe toţi românii, îi caracterizează 

atît de pitoresc interlocutorul local al 

reputatului scriitor. Românii care se 
comportă ca nişte ţigani de pe vremuri, 

vrea să ne spună mazilul: înjură “de 

spurcă pămîntul”, se laudă c-ar fi 

bogaţi şi de viţă nobilă, îţi zic tu ca 

mojicii, te pradă ca pe străin. De parcă. 
noi, urmaşii de azi ai mazilului, n-am 

face distincţie între marele şi înțeleptul 

popor rus şi între ocupantul rus care 
s-a comportat aici, în Basarabia, în 

Transnistria şi în Bucovina, nu numai 

înjurînd-ca un mujic, ci şi tăind, 

spînzurînd, deportînd, numindu-ne 
“cap de bou” şi fălindu-se că el ne-ar 
fi dat jos din palmieri şi ne-ar fi fericit 
cu “uşancă”, cu “buşiat” şi cu ciubotă 

de pînză impermeabilă... 

Fiind moldovean prin obîrşie şi 
simtire, descriind în temei în întreaga 
operă realităţile moldoveneşti, 
Sadoveanu n-a avut niciodată 
conştiinţa că el şi moldovenii săi ar 
constitui altă seminţie (alt neam, alt 
popor) şi că ar vorbi altă limbă decit 
românii. P. P. Moldovan, însă, şi-l ia 
drept complice în mîrşava sa uneltire: 
“Mareie scriitor Sadoveanu a fost unul 
dintre acei mulţi înţelepţi curajoşi care 
a susţinut prin fapte, întîi de toate prin 
creaţie, conştiinţa naţională şi 
lingvistică a moldovenilor, “firea 
moldovenilor” (p. 68). “Firea” — da, 
patriotismul local moldovenesc, dar şi 
cel general românesc — da, însă 
“conştiinţă naţională şi lingvistică” 
moldovenească ce s-ar opune celei a 
românilor de pretutindeni — niciodată. 
Martor e opera şi Domnul, mărturii pot 
depune încă descendenţii direcţi în 
viaţă ai romancierului. Am reprodus 
mai sus pasaje întregi care 

demonstrează că Sadoveanu a 
susţinut totdeauna fără echivoc 
conştiinţa naţională şi lingvistică de 
români a trăitorilor de baştină din 
diferitele ţinuturi româneşti (inclusiv a 
moldovenilor). Lui Sadoveanu nu i-a 
trebuii mare curaj să folosească 
termenii moldoveni, moldovenesc, 
moldoveneşte ; basarabeni, pentru că 
în ţară ia el nimeni n-a interzis 
vreodată întrebuinţarea lor. lar dacă a 
venit vorba de curaj, este de datoria 
noastră să subliniem că Sadoveanu 
l-a avut atunci cînd i-a spus lui 
Vinogradov că românii şi moldovenii 
sînt fraţi de sînge şi de limbă, ca şi 
atunci cînd şi-a exprimat indignarea 
în legătură cu afirmaţia stupidă că 
fraţii din fosta R.S.S.M. i-ar fi tradus 
opera din română în “moldovenească”. 

Dar.să-! mai ascultăm pe marele 
scriitor: “Şi mă punea el de multe ori 
să vorbesc româneşte..." (e vorba de 
ieromonahul moldovean Veniamin 
venit de la mănăstirea moldovenească 
Rîşca pe Sfântul Munte Athos — N. 
M.) (LIV, 22); “Şi cum cobora (Dragoş- 
Voievod,  descălecătorul din 
Maramureş — N. M.) prin munţi, vedea 
văi frumoase, şi poieni în codri, şi ape 
limpezi, şi găsea sate cu bătrine 
aşezări româneşti” (LIV, 50); “Cu ce-a 
greşit acest neam românesc de cînd 
l-ai aşezat Tu, Doamne, pe acest 
pămînt?” (LIV, 134); “Creangă nu le (e 
vorba de basmele lui “moldoveneşti” 
— N. M.) face numai româneşti prin 
limbă şi amănunte caracteristice; el 
pune în ele puternica suflare a creaţiei, 
care învie peisagiu, om şi animal, care 
caracterizează în purtare şi vorbire, 
care determină momente şi scene 
dramatice de neuitat” (DPM, 29) “... 
Mirti! şi Hloe, cea dintăi piesă (adusă 
pe scena teatrului moldovenesc din 
laşi de Gh. Asachi la 1816 — N. M.) 
în limba românească...” (E, 64); “Sub 
pana lui Eminescu /imba românească 
(nu o numeşte moldovenească sau 
bucovineană! — N..M.) s-a înmlădiat 
armonios, s-a înnoit şi s-a îmbogăţit, 
s-a cristalizat în juvaere artistice” (E, 
73); “— Intr-un rînd, se zice că a mai 
venit Creangă pe-aici (la Humuleştii 
copilăriei sale — N. M.), spune 
învățătorul tînăr, — să-şi vadă şi casa 
părinţilor; şi cum iese odată la poartă, 


iaca vede nişte români care stăteau 
de vorbă la fîntînă...” (D, 84); “Românii 
(vorbitorii de limbă română din satul 
moldovenesc Brătești, în care locuiau 
şi lipoveni — N. M.) rideau veseli şi 
închinau; lipovenii îşi scuturau bărbile 
moi, băteau cu pumnu-n mese şi se 
uitau tulbure, chiuind răguşit” (D, 127); 
“Locuiesc în satul Niculiţelului români 
cu nume frumoase. [...] Graiul li-i 
limpede, fără împestriţări străine. 
Deosetbiri dialectice nu sînt. 
Deosebirile munteneşti (Sadoveanu nu 
le zice româneşti, cum ar vrea P. 
Moldovan — N. M.) şi moldoveneşti 
(e vorba de diferenţierile locale — 
N. M.) aici se amestecă” (D, 186); 
“Alecu Russo şi o pleiadă de scriitori 


'moldoveni (adică din Moldova — N. 


M.) care s-au grupat în jurul 
“Convorbirilor literare” au dat o luptă 
aprigă pentru înlăturarea oricărei 
încercări de a falsifica limba aşa de 
frumoasă şi de unitară a poporului 
românesc” (M, 192); “Cînd publicul 
englez a cetit, cu ani în urmă, o 
colecţie de traduceri din iimba 
românească, în care figurau toţi aşii, 
recordul l-a realizat /on Creangă cu al 
său Moş Nichifor Coţcariul” (M, 236); 
“Cînd eram în clasa a doua primară, 
încercam să-mi reprezint pe viu 
această proprietate. Nu înţelegeam 
nimic; înclinam să cred că-i vroba de 
o afecţiune, îmi era oarecum milă de 


-acel român. Eu nu eram român; eram 


copi!” (M, 250); “generaţia mea le-a 
ştiut pe de rost (e vorba de poeziile 
de dragoste ale lui Eminescu — 
N. M.); generaţii de tineri le vor 
murmura şi de-acum înainte în 
primăvara vieţii, cît va suna pe lume 
dulcea limbă românească” (M, 466). 

În concluzie ar trebui să subliniem 
pentru a:nu ştiu cîta oară că: 

a) nimeni şi niciodată nu i-a 
“rebotezat” pe moldoveni (respectiv — 
pe munteni, ardeleni, bănăţeni 
bihoreni, ocşeni, maramureşeni, 
bucovineni, dobrogeni, basarabeni, 
transnistreni etc.) în români, ei s-au 
născut români şi au rămas români ca 
popor şi ca limbă; 

b) nimeni şi niciodată nu le-a 
interzis în ţara românească locuitorilor 
de pe străvechiul pămînt al Moldovei 
să-şi spună şi moldoveni (respectiv — 

muntenilor — munteni, ardelenilor — 
ardeleni etc.) şi să vorbească, acolo 
unde găsesc ei de cuviinţă, în dulcele 
grai moldovenesc, la nivel literar însă 
(în şcoală, biserică, administraţie, 
armată etc.) este normal, în vederea 
asigurării unei bune înţelegeri, să se 
ceară a fi respectate normele limbii 
literare unitare — ale limbii române; 

c) nici un om de bună-credinţă, 
care ştie ce înseamnă limba română, 
nu s-a îndoit niciodată de faptul că, 
indiferent de coloritul de vorbire local 
(că moldovenii grăiesc “moldo- 
veneşte”, că bănățenii îşi au graiul lor 
bănăţean etc.) toți românii vorbesc una 
şi aceeaşi limbă — limba română; 

d) a pescui în creaţiile scriitorilor 
(în cazul nostru, în opera lui 
Sadoveanu) folosirea cuvintelor 
moldovean, moldoveni, moldovenesc, 
moldovenească în scopul de a ti-i face 
adepţi întru susţinerea aberaţiei că ar 
exista o naţiune moldovenească şi o 
limbă moldovenească aparte, diferite 
de cea română, şi de a induce în 
eroare o lume întreagă este nu numai 
o faptă imorală, ci şi o fraudă ştiinţifică 
demnă de atenţia supraveghetorilor 
Codului penal. 


NOTE: 


1A se vedea, mai recent, informaţia 
despre aşa-zisa Conferinţă ştiinţifico- 
practică “Moldovenii: dreptul la nume”, 
organizată la 23 decembrie 1995 la 
Ungheni de către aşa-numita Mişcare 
patriotică “Pro Moldova” (în frunte cu 
Vasile Stati), şi rezoluţia adoptată la 
această întrunire // “Pămînt şi oameni”, 
nr. 3 din 13 ianuarie 1996, p. 1. 

2 A se vedea "Limba Română”, 
Chişinău, nr.5, 1995, p. 96, nota 3. Cf. şi 
extrem de documentata în materie de 
drept internaţional critică ce se conţine 
în lucrarea: Dr. lftene Pop, Basarabia din 
nou la răscruce, Editura Demiurg, 1995, 
271 pag. 

* Mihail Sadoveanu, Lacrimile 
ieromonahului Veniamin, Institutul de 
Arte Grafice "Viaţa Românească”, laşi, 
1926, p. 30 (abreviat: LIV). 

4 Mihail Sadoveanu, Evocări, 
E.S.PL.A., B., 1954, p. 38 (abreviat:E). 

5 Mihail Sadoveanu, Mărturisiri, 
E.S.PLL.A., B., 1960, p. 616 (abreviat: M). 

S Recurgem la abrevierile propuse, 


după care urmează numai cifra ce indică 
pagina. 

7 Mihail Sadoveanu, Drumuri. 
Însemnări de călătorie, Editura Sport-. 
Turism, B., 1977, p. 203 (abreviat: D). 

3 Mihail Sadoveanu, Despre 
marele povestitor lon Creangă, Ediţia 
a ll-a, E.S.PL.A., 1954, p. 5 (Abreviat: 
DPM). 

š * Mihail Sadoveanu, Drumuri 
basarabene, Editura Antares, B., 1994, 
p. 16 (abreviat: DB). 

1 P, P. Moldovan, Moldovenii în 
istorie, Poligraf-Service, Chişinău, 1993, 
p.p. 68—69, 126—127. În continuare la 
reproducerea citatelor din acest “opus”. 
vom indica în text numai pagina. 

__1 Reprodus după: Mihail 
Sadoveanu, Drumuri basarabene, p. 
92—93. 

12 Onisifor Ghibu, De la Basarabia 
rusească la Basarabia românească. 
Analiza unui proces istoric, Cluj, 1926. 

'3 A se vedea: Nicolae Mătcaş, 
Cum i-a păcălit un ţăran român pe doi 
orăşeni moldoveni // “Literatura şi arta”, 
nr. 30 din 21 iulie 1994, p. 2—3. 

14  Reprodus după: “Limba 
Română”, Chişinău, nr. 3, 1995, p. 33. 

15 La Congresul ţărănimii 
basarabene din 21—22 mai 1917, ca- 
re-şi ţinea lucrările la Chişinău în limba 
rusă, Onisifor Ghibu îi întreba pe doi 
ţărani ca vai de ei din Noua: Suliţă, 
participanţi şi ei la reuniune, dacă ştiu 
ruseşte. Răspunsul lor a fost şocant: “Da 
cum n-am şti, dacă suntem ruși?” A se 
vedea: Onisifor Ghibu, În vîltoarea 
revoluţiei ruseşti. Însemnări din 
Basarabia anului 1917, Editura 
Fundaţiei Culturale Române, B., 1993, 
p. 125. Cît despre limba literară, numai 
Pantelimon Halippa, care îşi făcuse 
studiile la Universitatea din laşi, şi încă 
vreo cîţiva intelectuali basarabeni mai 
cunoşteau româna literară. Pentru detalii 
a se vedea: Nicolae Mătcaş, Onisifor 
Ghibu — adept al politonimelor 
“popor moldovenesc”,“limbă 
moldovenească”? // Onisifor Ghibu, 
unitatea românească şi chestiunea 
Basarabiei. Editura Fiat lux, B., 1995, 
p. 198—199: 

Dumitru MATCOVSCHI. 
academician 
Chișinău 


ELOGIU SAU BLESTEM? 


M-am. născut în Basarabia cu 
opt luni înaintea pretinsei eliberări. 


Soarta mea şi soarta Basarabiei sunt 


Una. A propos, îmi aparţin cunoscutele 
astăzi versuri: “trecută prin foc şi prin 
sabie, furată, trădată mereu, eşti floare 
de dor, Basarabie, eşti lacrima 
neamului meu!” Ei bine, nu e lacrimă 
Basarabia? Deşi versurile au fost 
scrise la începutul anilor optzeci, ele 
nu-şi pierd-actualitatea. Sîngerează 
mereu. Or, mă întreb: au nu Basarabia 
se numeşte astăzi Republica 
Moldova? Unde e suveranitatea 
noastră mult. trîmbiţată? A 
moldovenilor e Transnistria? Nu e a 
smirnovilor? Nu e a pologovilor? 
Băierile răbdării ca miine vor plesni. A 
doua Cecenie va fi “țărişoara”. În cap 
de masă şi astăzi stă, gheboasă, 
minciuna. “Vai de biet român, săracul!” 
Român, domnii mei, român a fost şi 
este Eminescu, română este limba pe 
care o vorbea, română este literatura 
pe care o scria, română este Patria 
lui, română este conştiinţa lui. 
“Eliberatorii” i-au interzis opera, 
moidoivanii l-au moldoivanizat, 
-mancurţii la stîlpul infamiei l-au legat. 
Mai întîi... Ca mai apoi să-şi facă 
nume cu numele lui, astfel să atenteze 
la tot ce are basarabeanul mai sfînt, 
la icoana conştiinţei noastre naţionale. 
Astăzi tot cu numele lui Eminescu în 
gură “eliberatorii” vor să poarte şi 
coroană pe frunte. De lauri coroana! 
Vor, tare vor. Mi-e milă de ei. Nu suport 


tîrîtorismul! Nu suport machiavelismul, 
nu suport mediocritatea, nu suport 
nulitatea. Să ne ştim lungul nasului!. 
Măcar un pic, un pic, un pic de curaj 
să avem: există legi mai sus de noi 
ce stau, se numesc: bună-cuviinţă, 
bună-credinţă, bună-omenie, bună- 
creştere, obraz în sfîrşit. 

În fine, nu fac politică. Constat. 
Mă pronunţ pe marginea realităţii. Mai 
mult, pe marginea .dilemelor 
academice mă pronunt. E vorba de 
specialitatea Literatura Română. De 
specialitatea mea. Măgulit ia început, 
credeam că voi concura cu Grigore 
Vieru, Spiridon Vangheli, Nicolae 
Dabija, Aureliu Busuioc... Îmi făceam 
iluzii. Şi vai! Descopăr' pînă la urmă 
că minoritățile din Basarabia insistă 
să aibă un academician-specialist în 
domeniul literaturii române. 
Contracandidatul tace şi face. Mă 
întreb de aceea: e vorba de literatura 
română sau de altă literatură? 

Nu sunt sfint, cheie de biserică 
nu sunt, am păcate, le recunosc pe 
toate, mustrări de conştiinţă am, nu 
am însă pete pe conştiinţă, or, crime 
nu am comis, deşi m-am poticnit (şi 
nu o dată), am lunecat, am căzut; mă 
bucur totuşi că pînă la urmă am ştiut 
să măridic, să-mi cer iertare... A greşi 
e omeneşte. Dar nu e omeneşte să 
insişti în cele multe sau puţine greşeii. 
Am încercat întotdeauna să nu fiu 
tîrttoare. E o neruşinare, e o mare 
neruşinare să tîrîtoreşti! Cine a zis că 
nu există verbul a tfritori? În dialectul 
moldovenesc al limbii române există; 
mai mult, e cuvînt autohton. Aşadar, 
tîrîtoarele, de-a lungul anilor, ne-au 
făcut neamul de ocară. Nu e o 
întîmplare, după mine, că tot 
moldovean a fost şi iuda care l-a vîndut 
pe loan Vodă (leremie), alături de el 
(Bogdan P. Hasdeu scrie) Cain a fost 
un sfînt. Ce vreau să spun? Toate- 


toate-toate trec, dar lasă urme! 


Mărinimoşi bărbaţii-soldaţii sunt, 


i; Discurs prilejuit (dar nerostit) de alegerea dlui Dumitru Matcovschi (la 28 
decembrie 1995) în calitate de membru al Academiei de Ştiinţe a Republicii Moldova. 

talentele. Ne vom aminti versurile 
Poetului: “E unul care cîntă mai bine 
decît mine? Cu-atit mai bine Ţării şi 
lui cu-atît mai bine!” Scribii nu-şi vor 
da niciodată seama cît l-a costat pe 
Alecsandri acest poem. O, nu, nu e 
vorba de un patriotism fals. E vorba 
de mărinimia lucidă a bardului! Cu-atit 
mai bine Ţării, auziţi? Ţării, domnii mei, 
Ţării! El, boierul, omul de înaltă 
cultură, avea inimă cu inima ţării care 
bătea în unison! 

E nevoie să ne întoarcem la 
clasici întru a-i înţelege, întru a încerca 
să urcăm la culmi pe nou, să agungem 
la ei, dacă, bineînţeles, vom fi în 
stare. Un exemplu: Donici, cuib de- 
nțelepciune... Ce l-a făcut pe 
Eminescu să scrie acest vers? 
Înţelepciunea fabulelor? Nu! Mari 
fabulişti au mai fost. Mai înţelept decît 
toţi înţelepţii vremii a fost acest mare 
basarabean. Scrie Puşkin: “Ţîgane 
şumnoiu tolpoiu po Bessarabii 
kociuiut”. Traduce Donici: “Cu şatrele 
din loc în loc ţiganii prin Bugeac se 
poartă!” Unde-i Basarabia din 
traducerea fabulistului? Ce l-a făcut pe 
Donici să traducă liber poemul? 
Adevărul, după mine, adevărul! Or, 
sinonimul cuvîntului Basarabia, hai să 
nu uităm, e Bugeac. Ruşii au mutat 
hotarele Basarabiei pînă la rîul 
Răchitna, Puşkin ne-a ţigănit 
Basarabia, Donici a protestat în mod 
civilizat ca un mare înţelept! Noi... am 
tăcut, mai mult, pe Donici l-am 
învinuit: nu a fost în stare să traducă, 
să încapă în vers. Ei, bine! Nimic mai 
uşor pentru un traducător decît 
traducerea formală: “Prin Basarabia 
țiganii, / nomazi, cu şatrele se poartă!” 
Asta era traducerea corectă, nu? 

Frica (nu-i aşa?), frica păzeşte 
bostănăria! 

Cineva, ştiu eu, se poate 
întreba: bine-bine, dar ce au toate 
astea cu literatura română? Răspunsul 
meu ar fi: Basarabia vine din adîncă 
istorie, mai vitrege timpuri însă decît 
anii de ocupaţie sovietică nu a 
cunoscut; pentru o vorbă româneşte 


spusă călăii limba din gură ne 
smulgeau. Din păcate, uneori cu 
ajutorul înaltei instituţii de cultură care 
trebuie să fie academia. Concret: în 
anul 1970 mi-a fost arestată o carte 
de poeme; arestată din librării a 
propos, fapt nemaiîntiinit pînă atunci 
prin părţile noastre. Ca astăzi volumul 
a fost pus în vînzare şi ca miine retras, 
ca să fie dat la cuţit. A fost... Şi eu 
am fost... eliberat din post: creaţia 
mea, mi-a spus unul de sus, în 
prezenţa unui expert de la academia 
grosuleană, nu corespunde postului pe 
care-l ocup; eram redactor-adjunct la 
săptămînalul “Cultura”. 

În fine, ce a fost a trecut. Dar 
astea nu se uită! Pe de altă parte, 
anume după acest caz eu am început 
să fiu poet. Durerea pe mine mie m-a 
redat. Trăiesc, vasăzică, în cuvînt, nu 
vîntur vorbele pe vînt: am editat pînă 
astăzi peste 50 de volume, am şi 
acum rubrici permanente în diferite 
publicaţii. Astfel, băgătorii de seamă 
boghiulişti mi-au făcut un bine. 

Ziceam de unul de la academie. 
Nu vreau să-i pomenesc numele: nu 
merită. Academia întotdeauna a avut 
personalităţi, dar... şi lichele. 
Personalităţile nu au ocupat, nici azi 
nu ocupă, posturi-cheie. Lichelele au 
dat cu barda în Dumnezeu, astăzi îşi 
fac cruce cu mîna stingă. Oaspeți 
pofitiţi la academie au fost oamenii de 
artă. Au rămas oaspeţi nepoftiţi. 
Cineva, nu ştiu cine, a făcut din 
academie ocină personală. 

Nu, domnii mei, nu! Menirea unei 
academii de ştiinţe e să întrupeze cît 
mai mult adevăr. Menirea unei literaturi 
e să întrupeze cît mai multă simţire. 
Templu al Cunoaşterii, academia, 
Templu al Simţirii, literatura. Ambele 
temple nu pot fi aziluri de noapte 
pentru imorali, fonfi, analfabeți. Au 
făcut, mai fac şi azi literatură, ştiinţă... 
oameni care nu au nimic comun cu 
moralitatea. Canalii fizic şi moral 
decrepite, le spunea Eminescu. Poetul 
rus Tvardovski zugrăvea libertatea 
trimbiţată a regimului totalitar astfel: 

Opinii 4i atitudini 


“Vot maşina, vot maşina skoroi 
pomoşci idiot! Sama edet, sama davit, 
sama pomoşci podaiot!” 

~ Asta e poziţia mea. Or, “poziţia 
poetului contează mai mult decît 
postul propriu zis!” 

Şi acum, cîteva elogii aş fi vrut 
să aduc savanților care au trecut în 
lumea celor drepţi, dar nu şi-au 
schimbat crezul nici dincolo de moarte. 
Unul din ei se numea lon Vasilenco. 
Astăzi Mircea Snegur declară că 
numele corect al limbii noastre este 
Limba Română. Astăzi. lon Vasilenco 
a declarat aceasta, cel puţin eu l-am 
auzit, la finele anilor şaizeci. Săracul! 

Alt elogiu — Nistrului: e rîul 
nostru sfînt, e rîul nostru naţional. În 
timpul foametei europeneşte ne-a 
ospătat: cu scoici. Pentru moldovenii 
de dincoace de Prut fluviul Nistru e 
ca şi o mare. Marea Nistru! 

Şi încă un elogiu — Poetului 
anonim, celui care a scris cu verde 
pe frunză verde cel mai verde poem 
al dăruirii: balada Meşterului Manole. 

Şi încă un elogiu — geniului 
eminescian. Suntem vinovaţi în faţa 
Zburătorului. Aproape tot ce s-a scris 
pînă mai ieri-alaltăieri pe marginea 
vieţii şi operei Poetului sunt, după 
mine, compuneri şcolăreşti. S-au 
lustruit pe ei autorii. Unde mai pui 
că-şi permiteau nepermisul (citez): 
“reconsiderarea patrimoniului 
eminescian”. Adică interpretarea 
dintr-un punct de vedere aşa-zis nou, 
din punctul de vedere al lui Postovoi 
şi Bodiul. Ruşinea ruşinii! Eminescu 
a fost coborit la genunchiul broaştei, 
el, Poetul care ştia să toarne în versuri 
eternitatea. Un singur vers al Poetului 
— “pe mine mie redă-mă” — reduce 
la zero o întreagă literatură sovietică 
moldovenească şi nemoldovenească. 

Nu pot aduce nici un elogiu 
culturii, teatrului în special. Dar şi 
cîntecului. “Poliţist-poliţist, tu 
exişti, eu exist, ole-lea, ole-lea, te 
aştept pe dumneata.” Nişte fonfi, 
nişte castraţi reprezintă astăzi 
“țărişoara” în lume. 


Ne aşteaptă un dezastru moral. 

În concluzie: e timpul să ne dăm 
seama: burta nu e totul, omul fără inimă 
nu e om, e robot, omul fără suflet e brută. 

Nu le vom permite moţocilor să 
fie mai moţoci decît sunt! 

Moldovo! Mamă! Mamă! 

Sfîntă e Mama la moldoveni. E 
unica noastră icoană. E unica noastră 
zeie. Mama şi Ţara întotdeauna Una 
sînt. Maria o fi numele adevărat al 
Moidovei. La fel cum Mariana e 
numele Franţei. 

Trecută de optzeci, cu două 
clase primare, ori de cîte ori îşi 
aminteşte de bunica, mama şi 
versurile Poetului şi le aminteşte: “O, 
mamă, dulce mamă, prin negura de: 
vremi, prin freamătul de frunze latine 
tu mă chemi...” 

O poezie, o singură poezie 
de-ar fi să rămînă din tot ce pe 
hîrtie-am aşternut! 


Toate sunt, ah, toate în declin, 
negurile toamnei s-au lăsat, 
scuturată floare de pelin, 

eu de viaţă nu m-am săturat. 
Nu mai bate nici un vînt hoinar, 
pasărea să cînte a uitat, 
scîrţiie în vîrf de deal un car... 
eu de viaţă nu m-am săturat! 
Moldovo, mamă, mamă! 

Înger palid cu priviri curate, 
Voluptos joc cu icoane şi cu glasuri 
tremurate, 
Strai de purpură şi aur peste ţărina 
cea grea... 
Constantin CIOPRAGA Altfei spus, poezia e 


lași 


POEZIA — MISTER 
ȘI REVELAȚIE 


La a doua sa prezenţă în 
Convorbiri literare (august, 1870), 
debutantul, care tocmai împlinea 
douăzeci de ani, venea cu o poezie- 
manifest, autodefinindu-se şi 
denunţind o generâţie “epigonică” în 
raport cu precursori monumentali, de 
mărimea lui Cantemir, sau cu modeştii 
Sihleanu şi Beldiman, “inimi mari, 
tinere încă”... Profilurile acestora sînt 
schiţate în modul lui Baudelaire din 
Les Phares — “faruri” fiind 
Rembrandt, Michelangelo, Watteau, 
Goya şi alţii —, fără să existe proba 
vreunei influenţe! “Rubens, fluviu de 
uitare, grădină de lene” — zice 
Baudelaire; sau: “Leonardo da Vinci, 
oglindă adîncă şi sumbră, / În care 
îngeri fermecători, cu blînd surîs / 
Încărcaţi de.mister, apar în umbra / 
Gheţarilor şi pinilor ce-nchid tinutul 
lor”... Să remarcăm însă la Eminescu 
şi altceva decît frapanta antiteză între 
“gîndurile sînte” ale înaintaşilor şi 
epigonii “mici de zile (...), inimi bătrîne, 
urîte”; diatriba sfirşeşte, paradoxal, 
într-un sceptism generalizat, extins 
asupratuturor lucrurilor. Aproape abdicare! 
Cugetarea, în principiu -act “sacru”, e 
sofisticare: “combinare măiestrită” a unor 
experienţe; lumea e o “carte tristă 
şi-ncilcită / ce mai mult o încifrează cel 
ce vrea ă descifra”... Cu Epigonii, 
Eminescu se lansează, de la început, în 
domeniul marilor întrebări; de menţionat 
acum, totodată, şi cea dintii definiţie 
eminesciană, cu mijloace plasticizante, 
a Poeziei însăşi: 


transcendenţă, arhitectură plastică şi 
sonoră, transfigurare, în acelaşi timp 
joc superior al spiritului şi căutare în 
tensiune, de unde în monologurile 
derniurgului frecvenţa a două perspec- 
tive opozante: tainicul şi revelatul. În- 
tr-un sens, tainicul e o faţă a 
necunoscutului, în altele ceva 
indescifrabil, ascuns percepţiilor 
curente. La poeţii în descendența lui 
Alecsandri, lumea e cvasiintegral 
tangibilă, la cei în descendența lui 
Eminescu ori Blaga misterul, cripticul, 
învăluitul alternează cu vizibilul, chiar 
dacă acesta nu e totuna cu 
transparenţa. Oricum, geniul limbii e 
plin de surprize. Basil Munteanu 
afirma că “limba literară relativ re- 
centă”, limba scriitorilor români e 
precumpănitor concretă: că “îndărătul. 
cuvîntului” vezi imediat lucrul, care 
“trăieşte încă şi scînteiază cu toate 
faţetele colorate şi sonore, de-abia 
rezumate în noţiuni, de-abia deflorate, 
decoiorate şi stilizate. prin travaliul 
abstracţiunii”!. La Eminescu însă, ` 
resursele limbajului individual în cadrul 
celui general, termeni ca izvorul, 
pădurea, luna, teiul, marea fac să 
acţioneze coarde speciale, punînd în 
mişcare nu numai conştiinţa, ci şi 
mecanismele subconştientului. Erosul 
este “enigma însăşi a vieţii”; noaptea 
e mister, tainicul care înfăşoară lumea 
se sustrage insidios asalturilor luminii. 
“Nu cumva îndărătul culiselor.vieţii e 
un regizor, a cărui existenţă n-o putem 
explica?” — se întreabă autorul 
Sărmanului Dionis. În cele din urmă, . 
privilegiul cuvîntului în poezie nu e de 
a explica, ci de a fi un instrument 
mediator, formă de limbaj intensiv, 
mijloc de iniţiere într-o ordine spaţială 
şi spirituală nouă. Baudelaire admira 

pe Victor Hugo fiindcă acesta “a știut 
să exprime prin intermediul poeziei 
misterul vieţii”... Pentru că e înzestrat 
cu vedere specială, în concepţia lui 
Heidegger poetul e mai mult încă: un 
profet. 

Inşii instruiți dar “fără talent 
prorpiu” sînt un fel de “fiinţe moarte”, 
la care ideile străine intră printr-o uşă, 
trec prin întunericul salei şi ies pe 
cealaltă, indiferente, singure şi reci. 
Persoana poetului, continuă 
Eminescu, trebuie să respire lumini. 
“Capul unui om de talent e ca o sală 
iluminată, cu păreţi de oglinzi. De-afară 
vin ideile într-adevăr reci şi indiferente 
— dar ce societate, ce petrecere 
găsesc. În lumina cea mai vie ele-şi 
găsesc pe cele ce s-asamăn, pe cele 
ce le contrariază”; între “ideile cele 
mari”, “quintesenţe” ale “vieţii 
sufleteşti”, se angajează, disputînd 
“dacă şi cum s-ar potrivi toate fără să 
se contrazică”. "La mulţi oameni 
instruiți, sufietul are un fond negru”; 
cel al oamenilor de talent e totdeauna 
luminos, ideile lor vizînd o “lume 
armonică”?. Elegiacul Rilke, citabil.aici 
pentru aparente similitudini cu Poetul, 
crede totuşi în Noapte: “Obscuritate a 
originilor, / te iubesc mai mult decît 
flacăra / ce mărgineşte lumea. / Ea 
luminează un cerc oarecare / dincolo 
de care nimeni nu ştie nimic de ea. / 
Dar tu, obscuritate, tu legi totul de tine: 
/figuri, flăcări, dihănii, pe mine însumi, 
/ precum nişte prăzi, / oameni, puteri”... 
(Obscuritatea originilor). Între 
naştere şi moarte, existenţa nu e decit 
o “pauză obscură” — un interval — 
conchide Rilke. Între un focus care e 
tainicul şi alt focus care e revelarea, 
Eminescu stabileşte conexiuni de alt 
gen, poezia nefiind doar o tristă 
constatare a limitei, ci şi o superbă 
provocare. Nebulosul e regresiune, 
cădere în tenebrele vîrstei primare, 
dinainte de Adam; lumina è “albul 
munte” ori “faţa mării de senin”; iubita 


din Sonete se desface din “neguri” ori 
din “umbra vremilor”, sfidînd “puterea 
nopţii”. între nebuloase şi 
transparenţe, tainicul, nedezlegatul, 
misterul pot lua înfăţişări infinite, 
oscilaţia între contingent şi transcen- 
dent generînd antinomii perpetue. 
“Oamenii din toate cele fac icoană şi 
simbol!” — sună enunţiativ un vers din 
Epigonii, ceea ce, în planul larg al 
creaţiei, înseamnă că tainicul şi 
revelatul alcătuiesc şi vor reprezenta 
totdeauna plasma poeziei; — o lume 
în care individul stă cînd la un pol, 
cînd la altul. Rîul sacru din Egipetul 
“povesteşte cu-ale undelor lui gure / 
de-a izvorului său taină”; un moment 
erotic e un “vis misterios şi blînd din 
cale-afară”; tînăra fată “cuprinsă de 
dor şi taină” e demon şi: înger, 
departajările dovedindu-se iluzorii. 
Magul egiptean conjură forţe 
oculte, le exorcizează. În spaţiul 
limitat al oglinzii lui de aur se răsfrînge 
firmamentul; analogic, universul “se 
adună” în poezie, care e tot oglindă. 
Poetul, un mag sui generis, face ca 
fenomenele tăinuite să devină căi 
găsite, poezia fiind aflare, epifanie: “A 
dorului tărie / Cuvinte dă duioaselor 
mistere” — notează Eminescu Iubind 
în taină, relevînd că Erosul, şi Poezia 
implică aceeaşi aspirație spre absolut. 
lubita lui Toma Nour din Geniu pustiu, 
seducătoare, se numeşte Poesis, 
apelativ fluctuant, echivoc. Zelos 
să-şi păstreze misterele, “ceasul 
tainei” rezistă explorărilor; “gura dul- 
ce-a altor vremuri” rămîne “mută”, de 
unde drama, alergarea crispantă “sub 
raza gîndului etern”. În căutarea 
absolutului, Rafael (“suflet îmbătat de 
raze şi d'eterne primăveri”) asediază 
misterul într-o dispoziţie proprie: 
pierdut în visun; analog, moralistul din 
Epigonii se confundă “ca într-o mare 
de visări dulci şi senine”, instalîndu- 
se ipotetic în “dulci şi mîndre 
primăveri...” Sub impulsul fanteziei 

aprinse, cuvîntul pune văluri, ori, 
dimpotrivă, tinde să sfişie vălul, motiv 
de mîhniri. Aliaj de stări contrarii, 
Dorinţa se zbate între adoraţia erotică 
şi povara tainicului (“Să-i desprind din 
creştet vălul, /  Să-l ridic de pe 
obraz...”), dar “vălul alb” (invocat în 
Pajul Cupidon) persistă. Timpul, 
Noaptea, Marea sînt, la rîndul lor, 
receptacole de mister, motive deci de 
referiri obsesive; în raport cu ele, 
poezia vrea să fie revelație, iar poetul, 
înzestrat cu specială percepţie, un 
vizionar şi un auditiv la nivel demiurgic: 


O! te văd, te-aud, te cuget, tînără 
şi dulce veste 
Dintr-un cer cu alte stele, cu-alte raiuri, 
cu alți zei... 


Mărturii ca aceasta (din Venere 
şi Madonă) vorbesc de participârea 
la. misterul universal şi, prin 
extrapolare, de captarea lui, normal 
deci ca poetul, Argus neadormit, să 
se împartă între nopţi ce-ntind 


deasupră-i “oceanele de stele” şi “zile 


cu trei sori în frunte...” Expansiunea 
celui care, văzînd “vise-ntrupate 
gonind după vise”, tinde să atingă 
âbsolutul, se sprijină pe o mitologie 
particulară. Din perspectivă 
hyperionică, universalizantă, autorul 
Luceafărului plasează poezia sub 
semnul incandescenţelor cosmice, în 
încordată concurenţă cu fulguraţiile de 
ordin lăuntric. Totuşi, nici vederea, 
chiar de excepţie, nici auzul nu duc în 
absolut (“urechea te minte şi ochiul 
te-nşală”), de aici multiforma obsesie 
a dorului: — un dor-întoarcere şi dor- 
proiecţie, un “dor fără de nume” 
(precum cel erotic), un “dor nemărginit” 
ca acela punînd în mişcare astrele 
(Scrisoarea 1), implicit tentaţia de a 
străpunge “universul himeric”. Nevoia 
de absolut, “setea cea eternă” implică 
ieşirea din sine, însă idealitatea pură, 
romantica floare albastră — la Novalis 


sinonimă cu transcendentul — e 
intangibilă. Utopia limbajului leagă pe 
poet, ca pe îndrăgostit, de himere. 
Anticipînd cu mult viziunile lui Blaga 
şi Brâncuşi, o pasăre enigmatică, în 
zbor planat, simbolizează la Eminescu 
condiţia eternă a poeziei: un univers 
în care spiritul nu se odihneşte 
niciodată.. Goethe definise poezia ca 
durată în mişcare (Dauer im Wechsel); 
pentru Eminescu, poezia e, identic, 
metamorfoză perpetuă, bovarysm la 
modul sublim: 


Pe bolta alburie o stea nu se arată, 
Departe doară luna cea galbenă — 
o pată; 

lar peste mii de sloiuri de valuri 

repezite 
O pasăre pluteşte cu aripi ostenite, 
Pe cînd a ei pereche nainte tot 

s-a dus 
C-un pilc întreg de pasări, 

pierzîndu-se-n apus... 


Simbolul păsării-miraj revine în 
postuma Numai poetul, acesta em- 
blemă a zborului infinit — peste 
“valuri” şi “timp”. Păsările cerului şi 
îndrăgostiţii se pot dispensa de vorbe; 
îndrăgostiţi îşi spun cuvinte “abia- 
nţelese, pline de-nţeles — / cum 
ascultau poeţii vechi de muză” (Tu mă 
priveşti cu ochii mari...) 

Finalmente, marea poezie e 
logocentrism, instaurare prin cuvînt a 
universului gîndit ori simţit de creator, 
care îi imprimă propria matrice afectivă 
şi raţională. Atitea nexuri posibile, cîte 
milioane de poeţi! Prin cuvinte 
cumpănite (formulă anticipînd 
viitoarele cuvinte potrivite argheziene), 
poezia înfruntă neantul, vizînd 
imposibilul. Jubita şi Poezia sînt parcă 
— în'Nu mă înţelegi — realităţi 
interşanjabile: 


În ochii mei acuma nimic nu are preţ 
Ca taina ce ascunde a tale frumuseți; 
Căci pentru care altă minune decit tine 

Mi-aş risipi o viată de cugetări senine 
„Pe basme şi nimicuri, 
cuvinte cumpănind, 
Cu pieritorul sunet al lor să te cuprind, 
În lanţuri de imagini duiosul vis 
să-l ferec, 
Să-mpiedec umbra-i dulce de-a 
merge-n întunerec... 


Poezia, lubita, Poetul — iată un 
triunghi de forţe care se caută în 
perpetuitate. Poezia, va spune 
aproape eminescian lon Barbu, nu 
poate fi “umplută de toată coloristica 
sau de toată muzica”, pentru că “e mai 
bogată, într-un fel, şi mai săracă în 
altul, decît amîndouă...” Nu o dată 
cuvîntul şovăie. Ca urmare, “cuprins 
de-adînca sete a formelor perfecte”, 
reflexivul din Icoană şi privaz (un fel 
de preludiu la Scrisoarea II) se 
autoflagelează: 


Voit-am a mea limbă să fie ca un riu 
D-eternă mîngiiere... şi blind 
să fie cîntu-i: 
Acum... acuma visul văd bine 
că mi-l mîntui. 
Căci toată poezia şi tot ce ştiu, ce pot, 
Nu poate să descrie nici zimbetu-ţi 
în tot, 
Te-am îngropat în sufiet şi totuşi 
slabii crieri 
Nu pot să te ajungă în versuri 
şi descrieri. 
Frumseţea ta divină, nemaigîndită, 
sfintă, 
Ar fi cerut o arfă puternică, ce-ncîntă; 
Nu pot să scriu frumseţa cea vrednică 
de Dante... 


Ideilor ce “ard înfrunte” ori “bat sub 
tîmple” li se dă “îmbrăcăminte” nepotrivită 
(Cu gîndiri şi cu imagini), de unde 
masca amară. În clipe de maximă 
tensiune poetul e, totuşi, zeu omniprezent, 
ca într-o vâniântă la Nu mă înţelegi. 


Şi azi, cînd am puterea ce-o are numai 
Domnul, 
Din chaosul uitării s-alung pe-o clipă 
somnul (...) 


Azi, cînd eşti prea mult înger şi prea 


puțin femeie, 
Frumoasă cum nici Venus nu a putut 
să steie, 
În loc de-a fi un soare al astei lumi 
întregi 
Tu îmi ucizi gîndirea, căci nu mă 
înţelegi... 


Liberat de servituţile timpului, 
poetul de geniu devine un demiurgos. 
Dubla mască a lui Eminescu, una a 
suferindului, arzînd “ca Naâssus” „alta 
a faurului însorit, zîmbind eternității cu 

“nepăsare tristă”, ilustrează poziţia 
creatorului de totdeauna faţă cu limita 


— în sens kantian. 


NOTE: 


1 Basil Munteanu, Avant-propos la 
Poemes de Maurice Guerin, 
"Euphorion", 1942. 

2 M. Eminescu, Fragmentarium, 
Bucureşti, Editura ştiinţifică şi 
enciclopedică, 1981._ Ediţie după 
manuscrise, cu variante, note, addenda 
şi indici de Magdalena D. Vatamaniuc, 


p. 544. 

George NIȚU 
Piteşti 


NOSTALGIA RAIULUI 
PIERDUT SAU 
“MEMENTO MORI” 


(Fragmentul dacic — 
prezentare generală) 


Poet de factură orfică, născut 
într-o epocă pe care romantismul îşi 
pusese pecetea, Eminescu va reînvia, 
în spiritul acestui curent, zilele de aur 
acestor scrieri. Ideea fundamentală pe 
care romantismul românesc o aduce 
în interpretarea istoriei este aceea a 
dacismului!, ca matcă şi spirit al patriei 
noastre originare. Astfel se va naşte 
în creaţia lui Eminescu mitul Daciei 
asociat cu mitul fundamental roman- 
tic al Paradisului pierdut. De aceea 
propria sa viaţă îi pare poetului “un rai 
în asfinţire” (poemul Codru şi salon). 

Acest amurg al zeilor pe un tărîm 
ce constituia Axis Mundi, al unui rai 
pierdut în negura. istoriei ostile, va fi 
laitmotivul discursului: grandios al 
poetului în faţa prezentului mic şi 
decăzut. 

Dacia reprezintă în conştiinţa 
poetului Spaţiul Paradisiac al 
neamului, spaţiu ce devine mioritic sub 
zodia tiranică a destinului la Lucian 
Blaga. Ca entitate a acestui spaţiu de 
vis, codrul apare asemeni unui templu 
plin de o cosmică sacralitate. Dacia 
este în concepţia lui Eminescu centrul 
unei lumi a cărei panoramă o 
înfăţişează în poemul sociogonic, 
după expresia lui Vianu, cunoscut de 
noi sub numele de Memento mori 
(Panorama  deşertăciunilor). 
Poemul, redactat în perioada 1870— 
1872, a cunoscut mai multe versiuni, 
amplificări şi retuşări, fiind o operă 


adînc gîndită şi elaborată. La 
“Junimea”, Eminescu a citit episodul 
Egipetul din dioramă, după cum arată 
procesul verbal întocmit de A. D. 
Xenopol. Poemul a cunoscut mai 
multe titluri (părăsite în cele din urmă): 
Panorama deşertăciunei; Panorama 
deşertăciunilor, Tempora mutantus; 
Vanitas, Vanitatum Vanitas; 
Skepsis; Cugetări’. 

Cugetînd profetic asupra 
destinului omenesc, ca şi înțeleptul 
Solomon, Eminescu ajunge la aceeaşi 
amară concluzie că totul este 
deşertăciunea deşertăciunilor într-o 
lume din care au rămas numai umbra 
visurilor, iluziile ce pier şi'ele ca fumul 
în noaptea uitării. 

Regretul după lumea apusă a 
paradisului. dacic învăluie opera lui 
Eminescu ca o aură ùe vis şi 
melancolie profundă. 

Universul poemului Memento 
mori se deschide şi se închide ca un 
miracol cu umbra visului dirijat? de 
poetul orfic în scopul de a-şi crea 
comuniunea peste timp şi spaţiu cu 
lumea Paradisului pierdut: 


“Turma visurilor mele eu le pasc 
ca oi de aur 
Cînd a nopţii întunerec — 
înstelatul rege maur — 
Lasă norii lui molateci înfoiaţi 
în pat ceresc, 
Iară luna argintie, ca un palid dulce 
soare, 
Vrăji aduce peste lume printr-a stelelor 
ninsoare, 
Cînd în straturi luminoase basmele 
copile cresc”: 


Fiecare vers, fiecare strofă, 
fiecare metaforă şi simbol conţin ca 
într-un joc de ape şi oglinzi imagini 
încifrate ce para fi dezlegate de poetul 
iniţiat, cu scopul de a ne introduce în 
lumea de taine a ceea ce a fost 
odinioară. 

Poetul, “beat de visul magic”, ca 
şi “feciorul de împărat fără de stea”, 
îşi făureşte, ca şi acesta, ca şi Sarmis, 
o luntre “din norii cei mai deşi” cu care 
lunecă pe val. “Luntrea, un vis de aur”, 

cum se destăinuie poetul în poemul 
Feciorul de împărat fără de stea, 
constituie un lăcaş simbolic de evadare 
pe valurile visurilor şi ale fanteziei spre 
umbra Paradisului pierdut: 


“Mergi, tu, luntre-a vieţii mele, 

pe-a visării lucii valuri, 
Pînă unde-n ape sfinte se ridică 

mîndre maluri, 
Cu dumbrăvi de laur verde şi cu lunci 
de chiparos, 
Unde-n ramurile negre o cîntare-n veci 
suspină, 
Unde sfinţii se preîmblă în lungi haine 
de lumină, 

Unde-i moartea cu-aripi negre 
şi cu chipul ei frumos”. 


Antiteza trecut—prezent fiind 
pentru poet viaţa în devenirea ei şi nu 
numai. un procedeu romantic, 
Eminescu se destăinuie mai departe 
în Memento mori: 


“Una-i lumea-nchipuirii cu-a ei 
visuri fericite, 
Alta-i lumea cea aievea, unde 
cu sudori muncite 
Tu încerci a stoarce lapte din a stîncei 
coaste seci: 
Una-i lumea-nchipuirii cu-a ei mîndre 
flori de aur, 
Alta unde cerci viaţa s-o-ntocmeşti, 
precum un faur. 
Cearc-a da fierului aspru forma 
cugetării reci”. 


În acest chin al cugetării reci sub 
care palpită magma fierbinte a creaţiei 
se află cheia înţelegerii seninătăţii 
serafice a poeziei eminesciene, joc 
aparent ce ascunde în fond fiorii unei 
nelinişti existenţiale, ca şi la Arghezi 
ori Blaga mai tîrziu. , 

Poetul, descifrînd tainele lumii prin 
miturile şi basmele ce le păstrează 
umanitatea, ascultîndu-şi înfiorat glasul 
gîndurilor, întoarce uriaşa roată a lumii: 


“Şi privesc... Codni de secoli, oceane 
de popoare 

Se întorc cu repejune ca gîndirile 
ce zboară 


Şi icoanele-s în luptă — eu privesc 
şi tot privesc 
La vo piatră ce însamnă a istoriei 
hotară, 
Unde lumea în căi nouă, după nou 
cîntar măsoară— 
Acolo îmi place roata cîte-o clipă 
| s-o opresc!” 


Epoca uneltelor de piatră, a 
vînătorilor cu căciuli de lup şi piei de 
urs pe umeri este evocată ca treaptă 
primară a vrăjmăşiei dintre om şi 
animalele ce-l hărţuiau, animale care 
pînă la urmă, înfrînte, devin totem al 
popoarelor, ca lupul la daco-geţi. 
Babilonul, “cetate mîndră”, Asia 
copleşită de plăceri, Nilul dătător de 
viaţă pe cîmpiile Egiptului, Memphisul 
trufaş şi eternele piramide sunt 
evocate ca o lume ce zace acum în 
pustia prevestită de Magul cititor în 
stele. 

Acestei lumi periferice centrului 
ce le-a zămislit — Dacia preistorică, 
îi prezice sfîrşitul Magul — exponent 
al religiei orfice: 


“Şi se poate ca spie răul unei ginţi 
efeminate, 

Regilor pătaţi de crime, preoţimei 
desfrînate, 


.Magul, gard al răzbunării, a citit 


semnul întors. 
Şi-atunci vîntul ridicat-a tot nisipul 
din pustiuri, 
Astupînd cu dînsu-oraşe, ca gigantice 
sicriuri 
Unei ginti ce fără viaţă îngreuia 
pămîntul stors”. 


Ca şi soarele care “priveşte galben” 
(deci trist şi stins) spectacolul lumii, poetul, 
evocînd civilizațiile Palestinei, Libanului 
şi Greciei antice, învăluie totul în umbra 
tristă a cugetări. 

Chiar şi din miticul Orfeu, 
strămoşul său de har, nu a rămas decît 
măreţia umbrei: 


“lar pe piatra prăvălită, lîngă 
marea-ntunecată 

Stă Orfeu — cotul în razim 
pe-a lui arfă sfărimată... 

Ochiu-ntunecos şi-ntoarce şi-l aruncă 
aiurind 
Cînd la stelele eterne, cînd la jocul 
blînd al mării. 
Glasu-i ce-nviase stînca, stins 
de-aripa disperărei, 
Asculta cum vîntu-nşală şi cum 
undele îl mint”. 


Orfeu, cel ce-a îmblinzit fiarele şi 
natura umană, Zeul progresului spiritual 
al omenirii, lăsat în umbră pe nedrept de 
Zeul progresului material, Prometeu, 
civilizatorul umanităţii prin binefacerile 
focului, -miticul Orfeu este surprins de 
Eminescu în ipostaza declinului său tragic 
într-o lume pe care n-o mai înţelege“. Dacă 
ar vrea, Orfeu ar săvîrşi iar minuni: 


“De-ar fi aruncat în chaos arfa-i 
de cîntări îmflată, 
Toată lumea după dînsa, de-al ei sunet 
atîmată, 
Ar fi curs în văi eteme, lin şi-ncet 
ar fi căzut... 
Caravane de sori regii, cîrduni lungi 
de blonde lune 
Şi popoarele de stele, universu-n 
E rugăciune, 
In migraţie eternă de demult 
s-ar fi pierdut”. 


Dar rănitul de moarte Orfeu nu mai 
doreşte, deşi îi stă în putinţă, să 
schimbe cursul vremii, deoarece pentru 
el viaţa, după ce o pierde pe Euridice şi 
după prăbuşirea valorilor pe care le-a 
creat, nu mai are nici un sens. De 
aceea, Orfeu, al cărui glas e stins acum 
de “aripa disperărei”, priveşte aiurit 
rotația universului străin pentru el, 
căutătorul de absolut în viaţă şi în 
dragoste... S-a întors crugul vremii şi 
lumea a decăzut. Înfiorat de această 
decădere, poetul orfic Eminescu se 
consolează că poate această prăbuşire 
a fost doar o iluzie de o clipă a unei 
dispariţii care s-ar fi petrecut demult şi 
a cărei umbră o vedem abia astăzi ca 
lumina din La steaua. De aceea poetul 
se întreabă profetic: 


“Dar mai ştii... N-auzim noaptea 
armonia din pleiade? 


Ştim de nu trăim pe-o lume, 
ce pe nesimţite cade?" 


Şi, ca un mag al orfismului, 
Eminescu se întreabă şi ne 
interoghează retoric, amintindu-ne de 
cultul străbun al soarelui atotputernic: 


“Sau ghicit-aţi vre odată ce 
socoate-un mîndru soare 
Cînd o rază de gîndire ține lumi 
ca să nu zboare, 
Să nu piard-a lor cărare, să nu cadă-n 
infinit?” 


- După declinul Greciei apare 
triumful Romei cu tot cortegiul ei 
de tiranii ce ajung pînă la Porţile 
Daciei. 

Dacia, paradisul strămoşilor 
autohtoni, este evocată ca o lume de 
basm peste care domneşte zîna 
Dochia. Dacia e tărîmul de vis populat 
cu dumbrăvi de aur şi codri de argint, 
tărîm în al cărui centru se ridică 
mîndru palatul Dochiei. Era epoca de 
comuniune a omului cu natura, cînd 
“pasărea măiastră” avăzduhului însenina 
viaţa tuturor la chemarea Dochiei. Era 
lumea cînd prin “pădurile de basme trecea 
fluviul de cîntări”, iar zîna Dochia se plimba 
pe oglinda apelor cu luntrea trasă de 
lebede sub ocrotirea atotputernicului 
soare. În mijlocul acestei lumi minunate 
se profila semeţ, cu fruntea ridicată-n 
soare, muntele “jumătate-n lume — 
jumătate-n infinit”, în al cărui mijloc e 
poarta din care ies zorile, în roiuri 
luminoase: 


“Zeii Daciei acolo locuiau — 
poartă solară 
În a oamenilor lume scările de stînci 
coboară — 
Şi în verdea-ntunecime a pădurilor 
s-adun; 
Şi pe negre stînci trunchiate stau 
l ca-n tron în verdea lume 
Şi din cupe beau auroră cu de neguri 
albe spume, 
Pe cînd mii de fluvii albe nasc 
în umbră şi răsun”. 


Caii lor, vestiţii cai ai dacilor, sunt 

zonâneati 


chemaţi cu cornul de aur şi călăriţi de 
zei prin codrii fără de sfîrşit. Adeseori, 
cînd caii dorm în neagra depărtare, 
luna, zîna Daciei, vine la petrecerea 
zeilor, la care poposeşte şi “soarele, 
copil de aur al albastrei sfintei mări”. 
Sfioasă, luna priveşte serbarea zeilor, 
dar, mai ales, se uită la fratele ei 
ceresc, soarele, şi de melancolie îi 
este sufletul cuprins... Să fie oare aici 
ceva din regretul eternei neîmpliniri ce 
le-a fost hărăzită şi evocată în balada 
populară Soarele şi Luna? 


“Inainte de plecare, ea, doinind 
din frunză, cheamă 
Zimbrii codrilor cei vecinici, 
li desmiardă sura coamă. 
Li îndoaie a lor coarne, pe grumaz 
îi bate lin 
Şi pe frunţi ea îi sărută, de rămîn 
steme pe ele, 
Apoi urcă negrul munte, pe şivoaiele 
de stele, 
Lin alunecă ş-alene drumul cerului 
senin. 


indărătu-acestui munte, infinita 
întinsoare 
E frumoasa-mpărăţie [mîndră] 
a sîntului soare” 


Această lume de palate şi livezi, 
de dumbrăvi cu rodii de aur nu este 
altceva decît raiul pe pămînt întrupat 
de Dacia Felix, după însăşi spusa 
poetului: 


“Asta-i raiul Daciei veche, — 
a zeilor împărăție: 
Într-un loc e zi eternă — sara-n altu-n 
vecinicie, 
lar în altul, zori eterne cu-aer răcoros 
de mai; 
Sufletele mani viteze ale-eroilor Daciei 
După moarte vin în şiruri luminoase 
[ce învie] — 
Vin pe poarta răsăririi care-i poarta 
de ia rai”. 


Credinţa orfică în comuniunea de 
har între cei plecaţi şi cei rămaşi în 
viaţă este evidentă şi semnifică faptul 
că Eminescu reprezintă în cel mai 
înalt rang orfismul în poezia 
românească. 

Martorii acestui Rai pierdut sunt 
Dunărea bătrînă, ce- şi rostogoleşte 
valuriie gînditoare în “marea de amar”, 


metaforă ce exprimă tragedia ce s-a 
produs prin invazia Romei asupra 
Daciei, ultima cetate a libertăţii pe 
pămînt. Atunci s-a răsturnat o lume, 
răsturnare evocată de poet în imagini 
teribile de cataclism universal. 

Lupta dintre armiile lui Zamolxe 
şi invadatori este surprinsă în imagini 
de Apocalips: 


“Nori ca de bazalt de aspri se zidesc 
pe-albastra boltă, 
Parc-auzi a Mării Negre şi a Dunării 
revoltă 
Şi a lumii-ncheieture parcă le auzi 
trosnind; 
Răsculatu-s-a- Universul contra 
globului din aer? 
Stelele-n oştiri se mişcă? Impărați sori 
se-ncaier? 
Moare lumea? Cade Roma? Sumă 
cerul pe pămînt? 


Nu. Din fundul Mării Negre, 
din înalte-adînce hale, 
Dintre stînce arcuite în gigantice 
portale 
Oastea zeilor Daciei în lungi şiruri 
au ieşit — 
Şi Zamolx, cu uraganul cel bătrîn, 
prin drum de nouri, 
Mişcă caii lui de fulger şi-a lui car. 
Călări pe bouri, 
A lui oaste luminoasă îl urma 
din răsărit”. 


Zeii Romei au în sprijinul lor pe 
Marte şi pe Joe, care au eliberat titanii 
pentru a-i avea în lupta contra lui 
Zamolxe. 

La această luptă privesc din 
depărtare, stînd la soare, zeii nordici 
în frunte cu Odin, împăratul Valhalei. 
Comuniunea dintre zeii Valhalei 
scăldaţi în lumina soarelui şi Zamolxe, 
zeul Daciei — împărăţia soarelui — 
este evidentă. 

Atît timp cît s-au aflat sub lu- 
mina neumbrită a soarelui, ca şi 
împărăţia lor lipsită de umbre, dacii, 
ca şi zeii lor, au fost nemuritori. Ştiind 
că în comuniunea cu soareie 
neîntunecat stă forţa de neînvins a 
dacilor, care trăgeau cu săgeți în norii 
ce-l acopereau uneori. Joe, şirei ca şi 
muritorul Ulise, foloseşte în uraganul 
luptei ce părea fără învingători o 
stratagemă fatală pentru soarta 
războiului purtat de daci: 

“Joe vulturilor lasă frînele. 
Cu-a lor aripe 
Lungi şi negre ei întunec soarele. lară 
în ripe 
Goale şi adînci de nouri e Zamolxe-n 
a lui car— 
El văzu capul lui Joe, cum l-apus 
de soare-n vale 
Vezi un vîrf de munte negru scris 
cu raze triumfale, 
Pe cînd el în întuneric peste văi stă 
temerar”. 


Imaginea surprinde, în fond, 
lupta pentru supremație dintre două 
imperii, fiecare cu credinţa şi zeii săi, 
lumi ce se înfruntă în numele crezului 
ce le domină. 

Rănit de moarte, Zamolxe îşi 
adună zeii Daciei şi, firesc, se retrage 
spre matca de unde răsare veşnicul 
soare: marea, ultimul lor refugiu: 


“Zeii daci ajung la marea, ce 
deschide-a ei portale, 
Se reped pe trepte nalte şi cobor 
în sure hale. 
Cu lumina, ei îngroapă a lor trai 
întunecos; 
Dară ea, înfiorată de adînca ei durere, 
În imagini de talazuri cînt-a Daciei 
cădere 

Şi cu-albastrele ei braţe țărmii-i 

miîngîie duios”. 


În templul Daciei, Sarmisegetuza, 
conducătorii daci stau adunaţi la masa 
morţii, ei, bărbaţii viteji şi drepţi, semizeii 
acestui pămînt, pe care nu vor sătraiască 
în sclavie. De aceea ei preferă moartea, 
sfidînd-o cu dispreţ suveran după un ritual 
orfic: 

“Cupele.— teste de duşman — 

_ albe, netede, uscate, 

In argint, cu toarte de-aur prea 
maestru cizelate — 

Şi cu ele-n mînă-nconjur lunga masă 


de granit; 


Vor mai bine-o moarte crudă decît 
o viaţă sclavă 
Toarnă-n testele mărețe vin şi peste 
el otravă, 
Şi-n tăcerea sînt-a nopţii ei ciocnesc, 
vorbesc şi rîd. 
Rîd — şi risul însenină adîncita 
lor paloare. 
Se sting una cîte uha faclele 
mirositoare, 

Se sting una cîte una vieţile ducilor 
daci; 
De pe scaune cad pe piatra rece, sură, 
ce podeşte 
Sala. — Toţi, toţi pîn'la unul. Unul încă 
tot trăieşte, 

Arde sînta lui coroană, fulger ochii 

lui audaci”. 


Cel care mai trăieşte este 
mîndrul Decebal, cuprins acum de 
paloarea morţii. In această clipă 
dinaintea trecerii sale pe tărîmul 
de dincolo, el vorbeşte profetic, 
prevestindu-i tiranului ce-l ascultă 
uimit sfîrşitul dramatic. Discursul. 
lui Decebal din Memento mori 
pare prologul la Rugăciunea unui 
Dac: 


— Vai vouă, romani putemici! Umbră, 
pulbere şi spuză 
Din mănrea-vă s-alege! Limba va mun 
pe buză, 
Vremi veni-vor cînd nepoții 
n-or pricepe pe părinți — 
Cît de naltă vi-i mărirea tot aşa 
de-adînc' căderea 
Pic cu pic secînd paharul 


cu a degradărei fiere, 
Îmbăta-se-vor nebunii — despera-vor 
cei cuminţi”. 


Prevestind astfel căderea 
Romei pe ton de profeție amară, 
Decebal îşi sfirşeşte discursul nu 
pe ton de bocet funerar, ci de 
blestem, ca formulă sacramentală 
a Logosului originar, blestem prin 
care  seminţia_ tiranilor e 
condamnată pe vecie: 


“Veţi ajunge ca-n tîmpire, în sclavie, 
degradare. 
Pas cu pas cade-n ruşine neamul 
vostru sînt şi mare: 
Că-n iloţi se va preface gintea 
de-nţelepţi şi crai, 
Cînd barbarii vor aduce delta sîntelor 
lor vise, 
Îmbrîncind în întunerec toate cele 
de voi zise. 
Vai vouă, romani puternici, vai vouă, 
de trei ori vail” 


__ Prin acest blestem repetat 
din stîncă se pecetluieşte soarta 
unei lumi ce părea eternă şi se 
prăbuşeşte credinţa în nemurire a 

unui popor de semizei, după 
expresia lui Eminescu. Cezarul, 
uimit, se întreabă ca un învingător 
ce a cîştigat nimicul: 


“...Cugeţi tu, pămînt? — el zise — 
Avem noi în mîni a lumei soarte 
sau cortegi de vise?” 


De aici,.din această matcă a 
durerii provocate de pierderea Raiului 
străbun, se vor naşte toate liniile de 
forţă ce vor genera revolta, ironia, 
sarcasmul şi disprețul olimpian ce 
sălăşiuiesc în universul poeziei 
eminesciene, alături de nostalgia şi 
candoarea ce-l cuprind cînd evocă 
vremurile de aur ale Daciei. Meditînd 
asupra destinului. popoarelor, 
Eminescu scria sentenţios: - 


“Vrei viitorul'a-l cunoaşte, te întoarce 
spre trecut”. 


Ca profet al seminţiei sale de la 
care a moştenit o picătură din harul 
credinţei în nemurire, Eminescu se 
destăinuie, dezvăluind astfel esenţa 
gîndirii sale: 


“Din agheazima din lacul, ce te-nchină 
nemurirei, 
E o picătură-n vinul poeziei 
ş-a gîndire, 
Dar o picătură numai. Decit altele, 
ce mor, 
Ele ţin mai mult. Umane, vor pieri 
` şi ele toate. 
In zadar le scrii în piatră şi le crezi 
eternitate, 
Căci eternă-i numai moartea, 
ce-i viaţă-i trecător. 


Şi de-aceea beau păharul poeziei 
_înfocate. 
Nu-mi mai chinui cugetarea cu-ntrebăn 
nedezlegate 
Să citesc din cartea lumii semne, 
ce mai nu le-am scris. 
La nimic reduce moartea cifra vieţii cea 
_ obscură — 
In zadar o măsurăm noi cu-a gîndirilor 
măsură, 
Căci gîndirile-s fantome, cînd viaţa 
este vis”. 
Acest scepticism amar îşi are 
originea, după cum am văzut, în faptui că 
paradisul vieţii noastre, Dacia-mamă, a 
fost cotropit detirani, schimbîndu-se soarta 


unei lumi ce părea veşnică. Această 
meditaţie tragică asupra vieţii se continuă 
în contemporaneitate, mai bine zis în 
planulsimultaneităţii fenomenelor istorice, 
poetul fiind astfel contemporan cu Odin şi 
zeii Valhalei, la care coboară pe fundul 
mării împietrit de durerea şi suferinţa 
poporului său:. 

In Odin şi Poetul, Eminescu 
exclamă cu durere: 


“O, mare, mare înghețată, cum nu sunt 
De tine-aproape să mă-nec în tine! 
Tu mi-ai deschide-a tale pori albastre, 
Ai răcori durerea-mi înfocată 

Cu iarna ta eternă. Mi-ai deschide 

A tale-albastre hale şi măreţe; 

Pe scări de valuri coborînd în ele, 
Aş saluta cu aspra mea cîntare 

Pe zeii vechi şi mîndri ai Valhalei”. 


In această lume tăinuită pe 
fundul mării albastre, bardul îşi 
închipuie că este primit de Odin, 
care, rîzînd, l-ar saluta ca pe un 
“tînăr cu Ochi din ceruri”. În această 
lume de “dulci suveniri”, poetul s-ar 
simţi că este un uriaş care le 
povesteşte zeilor de lumea “de pitici” 
ce viermuieşte pe ţărîna ce au 
locuit-o ei. Evadarea în trecut devine 
iluzie a prezentului. Odin îl îndeamnă 
să lase pustiei mizerabila seminţie 
din zei născută. Numai bătrînul 
Decebal nu are linişte şi-l întreabă, 
ridicîndu-şi cupa de mied: 


“— Ascultă, 

Nu mi-i şti spune ce mai face ţara 
Ce Dacia se numea — regatul meu? 
Mai stă-nrădăcinată-n munţi de piatră, 
Cu murii de granit, cu turnuri gote, 
Cetatea-mi veche Sarmisegetuza?” 


Întrebare la care bardul 
răspunde, văzînd în el măreţia Daciei: 


“— Nicicum, o, Decebal. O văd 
Pentru întîia dată acum înălțată 

Prin părul tău ca o coroană mîndră, 
Lucrată-n pietre scumpe ca-n granit”. 


Dialogul e totuşi trezire la 
realitate, prilej de reamintire a 
prezentului decăzut: 

“— Dar urmaşii acelor romani? 

— Ce să vorbesc de ei? Toţi oamenii 

Pigmei sunt azi pe vechiul glob... 
dar ei 

Între pigmeii toţi sunt cei mai mici — 
Mai slâbi, mai fără suflet, mai mişei”. 


Răspuns la care Decebal 
exclamă cu satisfacţie, bucurîndu-se 
că i s-a împlinit blestemul: 


— Ah! ce-am dont în ora morţii mele, 
Roma să guste pîn-în fund păharul 
Mizeriei şi-a decăderii, într-atît 
Încît să se dispreţuiască ei pe sine — 
Asta s-a împlinit... Romanii vechi 


şi mîndri, 

Învingătorii lumii, au devenit 
FRomunculi...” 
Dialogul aparent, în fond, 


monologul bardului orfic cu suflet de 
titan în faţa micimii vieţii, intră iar pe 
făgaşul mitic, poetul exprimînd acum 
fără echivoc menirea lui sublimă, 
luciferică şi obîrşia dacică: 


— De unde vii, întreabă Odin blînd. 
— Am răsărit din fundul Mării Negre, 
Ca un luceafăr am trecut prin lume, 
În ceruri am privit şi pe pămînt 
Şi-am coborit la tine, mîndre zeu”. 


Aici, zbuciumul, ardoarea iui 
sufletească îşi găsesc liniştea, pacea 
sufletului, bînd auroră din cupa de aur, 
alături de zei. Aici este lumea raiurilor 
visate, unica frumuseţe întrupată de 
o copilă ca un crin — iluzia dulce a 
visurilor sale... 

Alături de copila mării, bardul 
orfic va evoca, îndulcind astfel 
veşnicia cea amară a mării în care 
trăiesc, umbrele strămoşilor săi. Alături 
de regina frumuseţii şi a lumii, ce-i 
îndulceşte tot chinul, tot amarul cu 
care lumea l-a adăpat, Orfeul sufletului 
românesc îşi va găsi alinarea, 
minunîndu-se de regăsirea Paradisului 
ce părea pierdut pe vecie... 

Cuprins de acest farmec sfînt al 
tainei începutului, poetul îl va reînvia 
mereu pentru a alunga din juru-i 
umbrele “mizeriei şi decăderii”. Aici se 
află resorturile intime ce au declanşat 
titanismul şi scepticismul poeziei 
eminesciene,  serafismul şi 
demonismul ei, lumea de visări dulci 
şi senine, dar şi cugetările pline de 
revoltă. ; 

Ruga şi blestemul, bocetul 
sublimat în poezia cu plîns elegiac, 
oda ca rugăciune a stingerii, dar şi ca 


imn alrenaşterii noastre perpetue, sunt 
expresii simbolice ale universului unei 
poezii prin care sufletul românesc se 
va proiecta definitiv în constelația 
valorilor universale:. 

Numai în această accepţiune 
Mihai Eminescu poate fi situat în timp 
şi în spaţiu alături de marii rapsozi, 
gînditori şi creatori ai omenirii, lîngă 
care a adus stropii săi de lumină în 
poezia universală’. 

Lumea de mit şi de simbol a 
poeziei eminesciene, lumea de vis şi 
de aur a trecutului nostru legendar se 
constituie ca o dominantă, ca o axă a 
operei sale, în jurul căreia gravitează 
constelaţiile pure ale dragostei faţă de 
neam, de iubită şi de glia ce l-a zămisiit 
întru eternitate. 


NOTE: 


' loana Em. Petrescu, Eminescu. 
Modele cosmogonice şi viziune po- 
etică, Colecţia “Universitas”, Bucureşti, 
Editura Minerva, 1978, p. 142. 

2 G. Călinescu, Opera“ lui 
Eminescu , 1, Bucureşti, Editura Minerva, . 
1969, p. 35. 

3 loana Em. Petrescu, op. cit., p. 
209 (Note). 

4 George Niţu, Orfeu // Elemente 
mitologice în creaţia populară 
românească, Bucureşti, Editura 
Albatros, 1988. 

ë lon Dumitrescu, Metafora mării 
în poezia lui Eminescu, Colecţia 
"Universitas", Bucureşti, Editura Minerva, 
1972. 

ê Zoe Dumitrescu-Buşulenga, 
Eminescu — cultură şi creaţie, 
Bucureşti, Editura Minerva, 1978. 

7 Constantin Noica, Eminescu sau 
gînduri despre omul deplin al culturii 
româneşti, Bucureşti, Editura Eminescu, 
1975. 

lon BUZAȘI 
Blaj 


EMINESCU 
ȘI AVRAM IANCU 


Lectura memorialisticii despre 
popasul eminescian la Blaj lasă loc 
unor nedumeriri. Dintre acestea una 
mă frapează în mod deosebit: de ce 
lipseşte din aceste ,aduceri-aminte, 
convorbiri reconstituite după aproape 
o jumătate de secol, numele lui Avram 
lancu? Oare tinerii clerici blăjeni, 
urmaşii celor care au fost sufietul 
Revoluţiei de la 1848, nişte înflăcăraţi 
Toma Nouri sau loani, nu i-au povestit 
nimic despre Craiul Munţilor, eroul 
naţional al românilor din epopeea ce 
se desfăşurase şi pe aceste locuri în 
urmă numai cu 17—18 ani? Dar preoţii 
şi ţăranii din satele Blajului pe unde a 
colindat Eminescu în răstimp de 3—4 
luni petrecute la Blaj? Cum de poetul 
nu şi-a exprimat dorinţa să-l caute, 
să-l cunoască şi să stea de vorbă cu 
Avram lancu, care la acea dată avea 
42 de ani! Cum de nu i-au pomenit 
blăjenii măcar de revenirea lui lancu 
la Blaj pe Cîmpia Libertăţii în 1855, 
unde, ne spune Silviu Dragomir, “cînd 
ajunse în cîmpul larg, smălţuit cu flori 
veştede, îşi descoperi capul ca în faţa 
unui altar”. Dacă rememorările 
prietenilor blăjeni ai poetului sunt 
fidele, aceeaşi manifestare de 
cucernică preţuire o arăta şi Eminescu 
locului unde s-a strigat odată voinţa 
de libertate naţională a unui neam. În 
aceeaşi monografie clasică despre 
Avram lancu citim. că în 1865, deci în 
anul trecut faţă de prezenţa poetului 
la Blaj, Avram lancu se refăcuse 
fiziceşte, Barițiu chiar încercînd “să-l 
înduplece, la rugămintea prietenilor, 
a-şi relua activitatea de avocat”. 

Ecourile istoriei transilvane în 


opera de tinereţe a lui Eminescu sunt 
cunoscute. O însemnare manuscrisă, 
“Horiadele. Răşunet. lancu”, ne arată 
proiectele literare inspirate din istoria 
Ardealului: poemul Horea, poemul dra- 
matic Andrei Mureşanu, cu cele trei 
variante, şi romanul neterminat Geniu 
pustiu. Acest roman este în esenţa 
lui un jurnal al Revoluţiei de la 1848, 
cu însemnări şi fapte de viaţă ce 
dovedesc lectura Istoriei Românilor 
în Dacia Superioară, vol. Il de Al. 
Papiu-llarian şi zguduitoare scene 
povestite de.“un student din 
Transilvania”. După părerea noastră, 
acesta nu poate fi decît Filimon llea, 
despre care Gh. Bogdan-Duică ne 
spune că era originar din Munţii 
Apuseni, era mai cultivat decît mulţi 
alumni blăjeni şi, aşa cum reiese din 
poezia-dedicaţie Amicului F. I., era 
unul 'din partenerii favoriţi ai 
convorbirilor filozofico-literare ale 
poetului. O lectură paralelă a romanului 
Geniu pustiu şi a monografiei Avram 
lancu, de Silviu Dragomir ne duce cu 
gîndul la cîteva similitudini: multe 
pagini din roman amintesc de luptele 
sîngeroase din jurul Abrudului. 
Considerăm că episodul trădării lui 
Toma Nour şi a lui loan de către un 
morar sas s-a petrecut aievea în jurul 
Abrudului, şi el a fost cunoscut de 
către poet din timpul şederii la Blaj. 
Pagină antologică de literatură 
istorică, acest episod din romanul 
Geniu pustiu aminteşte de sfîrşitul 
tragic al lui loan Dragoş, victimă a 
neîncrederii şi îndoielii de care erau 
cuprinşi fruntaşii revoluţiei. Alt episod 
al romanului ne aminteşte de martiriul 
lui Petru Dobra. Episoadele acestea 
sunt asemănătoare în conţinut cu cele 
narate în balada populară Visul lui 
lancu, culeasă din jurul Abrudului şi, 
pe care, probabil, Eminescu o 
cunoscuse. 

Comparînd imaginea Revoluţiei 
de la 1848 cu imaginea lui lancu, aşa 
cum apar în Geniu pustiu, suntem 
oarecum descumpăniţi. Despre 
revoluţie ni se vorbeşte.parcă de la 
faţa locului: puterea de sugestie, 
plasticizarea sunt 'atît de puternice, 

încît chiar vedem tumultul uman, 
confruntări, expresii, chipuri; trăim în 
revoluţie. Cînd, este evocat Avram 
lancu, stilul se schimbă treptat, devine 
solemn, retoric, se simte intenţia unui 
simbol: “Prin sate colinda vestea cum 
că se ridicase românii şi Împăratul 
Codrilor bătrîni şi al munţilor, suri şi 
sterpi, aduna pe vulturi din vizuinele 
lor stîncoase împregiurul fiamurei 
româneşti. În creierii împietriţi ai 
munţilor şi-n aerul lor cel rece flutura 
tricolorul, trăia libertatea Transilvaniei”. 
În pasajul următor apare panorama 
focurilor pe culmile munţilor, iar cîteva 
pagini următoare înfăţişează tinerii “ce 
o apucase de mult la lancu” şi “cum 
satul era adeseori vizitat de.către 
tribunii lui lancu”. Lectura romanului 
ne îngăduie însă şi o altă interpretare: 
dacă lancu este numai evocat, 
personajul principal al romanului, Toma 
Nour, este o posibilă imagine literară 
a lui Avram lancu însuşi, care, înfrînt 
în acţiunea revoluţionară, se retrage 
în munţi şi în vis. Nedreptatea, ororile 
săvîrşite de către autorităţile 
habsburgice, trădarea cumplită nu mai 
au ieşire decît în zona visului. lancu 
dispare din istorie (nici o stăruinţă a 
lui George Barițiu nu-l convinge să 
reintre în istorie!) Şi intră în legendă 
diriguind de acolo, simbolic şi mitic, 
crezul unui neam în aspiraţia lui spre 
libertate. Judecînd astfel, înţelegem 
semnificaţia metaforică bogată a 
titlului. Că aşa stau lucrurile ne-o 
dovedeşte şi o poezie consacrată 
popasului eminescian la Blaj. 
Frămîntat .de aceleaşi întrebări şi 
nedumeriri, înfăţişate aici, poetul 
identifică pe Avram lancu cu “Geniul 
pustiu” eminescian: “Purtînd credinţa 
celor mulţi / În steaua altui calendar / 
Geniul pustiu trecea prin Munţi, / Cu 
tot amarul sub şerpar”/ (Nicolae 
Nicoară). Pentru Eminescu, Avram 
lancu era un mit, un simbol, cu care 
întîlnirea în realitate nu este 
semnificativă, ci o altfel de întîlnire în 
lumea ideală a reconstituirii istorice. 
De aceea are dreptate poetul cînd 
continuă: “lar Celălat venea anume / 
Dinspre Moldova ca un mit / Şi parcă 


cineva îmi spune / Cei doi. demult 
s-au întîlnit”. Nu e un cuvînt hiperbolic 
— scrie Nichifor Crainic — “să 
spunem că, mai mult decît Şincai şi 
Maior, mai mult decit filologii Blajului, 
lancu e cel care a vărsat în sufletul 
Ardealului conştiinţa de stăpîni din 
neamul împărătesc, care a strălucit 
odinioară în Dacia. Ideile acestora 
erau înţelese de elita restrînsă, dar 
fapta lui eroică străpungea cu fiorul 
mîndriei inima oricărui ţăran simplu, 
făcîndu-l să ridice capul pînă la 
legenda reînviată a strămoşilor stăpîni 
de ţară. Întreg neamul nostru de 
dincolo participă la adorarea eroului cu 
sentimentul că el e: Regele Munţilor, 
capul încoronat în spirit al naţiunii” 
(Revista “Gîndirea”, anul XXII, nr. 3/ 
1943). 

În acest sens este evocat Avram 
lancu de către Eminescu, aşa cum: 
citim într-o poezie consacrată 
popasului eminescian la Blaj şi 
intitulată” chiar Eminescu şi lancu: 
“Cînd Eminescu îmi vorbea de lancu 
/Cîntau în amîndoi românii toţi”. 


Comunicare. prezentată la 
Congresul al XX-lea al Academiei 
Americano-Române de Ştiinţe şi Arte, 
care a avut loc între 22 şi 27 august 1995 
la Universitatea din Nevada, Reno, 


S.U.A. 


6l Romdaui universali: 


Mircea Eliade 


MIRCEA ELIADE 
LA CHIȘINAU 


După ani de înstrăinare 
Mircea Eliade, moldovean de 
sînge, a pogorît şi pe 
meleagurile noastre. Pe Aleea 
clasicilor s-a înălţat un bust al 
lui — primul bust al scriitorului 
şi gînditorului la Chişinău! S-a 
editat un Caiet de cultură 
“Mircea Eliade”. Tot la 
Chişinău. Primele manifestări 


prilejuite de ziua de naştere a 


lui Mircea Eliade în arealul cul- 
tural românesc au avut loc tot 
la Chişinău... Ele au impulsionat 
rezistenţa noastră culturală şi 
spirituală în condiţiile cînd se 
încearcă tot mai insistent de a 
anula cuceririle primilor ani de 
independenţă, de a dezbina 
unitatea noastră spirituală de 
neam, de istorie, de credinţă. În 
acest sens scopurile pe care şi 
le-au pus organizatorii Zilelor 
Mircea Eliade ce au avut loc în 
1995, la Chişinău, — Liceul 
Academic român-englez 
“Mircea Eliade”, Secţia de 
Ştiinţe socio-umane a 
Academiei de Ştiinţe şi Uniunea 
Scriitorilor din Moldova — de a 
atrage atenţia cercurilor 
intelectuale din republică 
asupra necesităţii studierii şi 
propagării unicalei şi valo- 
roasei creaţii a lui Mircea Eliade 
— au fost realizate deplin, 
urmînd, aşa după cum s-a 
convenit unanim, ca de acum 
înainte Zilele Mircea Eliade să 
se desfăşoare la Chişinău 
tradiţional în prima lună a 
primăverii. 

Propunem cititorului 
revistei cîteva din comunicările 
prezentate în cadrul Zilelor 
Mircea Eliade. 


Mircea HANDOCA 
București 


MIRCEA ELIADE 
DESPRE 
SPIRITUALITATEA 
ROMÂNEASCĂ 


Una din obsedantele idei ale 
eseisticii interbelice a lui Mircea Eliade 
este încrederea nestrămutată în 
destinul excepţional al României, 
insistînd asupra fertilităţii sale 
spirituale. Efervescenţa noastră cul- 
turală este comparată cu sterilitatea 
din Franţa, Italia sau Spania. Aceste 
constatări nu sînt făcute de un diletant 
demagog, ci de unul dintre cei mai 
avizaţi cunoscători ai literaturii 
universale, autor — încă de pe atunci 
— al cîtorva pătrunzătoare analize 
asupra spiritualităţii occidentale şi 
orientale, clasice şi moderne. Cît de 
tonifiant ne apare azi — tocmai de 
aceea — optimismul prin care Mircea 
Eliade opune forţa creatoare a 
talentelor şi geniilor româneşti 
superficialităţii . şi decadenţei 
politicianismutui: “Există ceva în, 
România pe care nici o gafă politică 
şi nici o tragedie istorică nu o va putea 
suprima. Există forţa creaţiei, există 
acea vină bogată şi peste putinţă de 
secat. Lumea ni s-ar fi părut infinit mai 
tristă, ticăloşia politicii noastre mult 
mai dezastruoasă — dacă n-ar fi 
această forţă de creaţie pe care o 
simţim pulsînd şi manifestîndu-se în 
jurul nostru. Avem cel puţin mîngfierea 
că istoria noastră nu a rămas în: 
întregime pe mîna miniştrilor şi a 
bancherilor”!. 

Numai atunci cînd vom avea la 
îndemînă Operele complete ale lui 
Mircea Eliade ne vom putea da seama 
cît de numeroase elogii consacră el 
poporului cu a cărui soartă se 
identifică. Desprindem deocamdată un 
fragment dintr-un-vibrant omagiu- 
sinteză, în care, enumerînd meritele. 

nu uită să amintească felul cum 
neamul, românesc a reuşit să 
supravieţuiască vicisitudinilor istorice 
şi să-şi păstreze vitalitatea şi geniul 
său creator: . 

“Un popor care creează 
neîncetat de şapte veacuri, dar ale 
cărui creaţii au fost spulberate şi 
alterate de forţe întîmplătoare. 

Un popar care şi-a păstrat 
unitatea lingvistică şi spirituală, deşi 
asuprit şi împărţit între neamuri 
deosebite. Un popor care, în mai puţin 
de jumătate de veac, a izbutit să-şi 
creeze o limbă literară şi filozofică şi 
o literatură întru nimic inferioară 
vecinilor săi civilizaţi (Ungurii, 
Polonezii). Un popor a cărui fertilitate 
folclorică a dominat în tot Evul Mediu 
şi în timpurile premoderne întreaga 
peninsulă balcanică; şi care a realizat 
cele mai frumoase tipuri din sutele de 
legende care au circulat în Europa de 
Răsărit timp de veacuri”?. 

Geneza culturii autohtone a fost 
cercetată de Hasdeu, Pârvan şi 
Blaga, care au arătat importanţa 
dacilor şi a fondului autohton în 
plămădirea poporului român. 

Se ştie că a urmat — în preajma 
celui de-al doilea război mondial — o 
exagerare a rolului acestora, în 
speculaţii sterile, nebazate pe 
documente, ceea ce a adus 
interpreţilor respectivi ironica denumire 
de tracomani. 

Amendînd orice exces şi 
stridenţă, Mircea Eliade a cercetat cu 
acribie fiece urmă oferită de epigrafie 
ca şi de istoricii antici, stabilind noi 
relaţii, trăgînd concluzii şi oprindu-se 
asupra străvechilor rituri şi simboluri 
din spaţiul carpato-dunărean. 

“România a avut o preistorie 
egală, dacă nu superioară neamurilor 
din fruntea Europei. Protoistoria ne 
aşază pe picior de egalitate cu 
seminţiile germanice şi latine... 

Aici, pe pămîntul nostru, a 
crescut uh “fenomen originar”. Aici 
s-au manifestat simboluri, s-au 
transmis tradiţii. Lucrurile acestea, de 
un mediocru interes acum 30—40 de 
ani, au ajuns astăzi la mare preţ. 
Originea unui simbol preţuieşte cît 
descoperirea unei dinastii de faraoni. 
Precizarea leagănului unui popor 


interesează mai mult ca descifrarea 
unui manuscris medieval”?. 

Străvechiul fond autohton al 
acestei spiritualităţi va fi cercetat în 
eruditele studii comparative 
înmănuncheate în 1970 în volumul De 
la Zalmoxis la Gingis-Han. Aici îşi 
vor afla locul şi cele două magistrale 
analize ale culmilor poeziei populare 
româneşti Mioriţa şi Meşterul 
Manole. Aceasta din urmă îşi avea 
exegetul încă din 1943 tot în Mircea 
Eliade — autorul primei cărţi de folclor 
comparat consacrat unei singure creaţii 
din cultura românească: Comentarii 
la legenda Meşterului Manole. 

Nu vom face o catagrafie a 
tematicii foiletoanelor lui Mircea 
Eliade, ci ne vom mulţumi să arătăm 
că aproape nu există în cultura noastră 
vreo valoare majoră care să nu-i fi 
atras atenţia, să nu fi prilejuit reflecţii 
şi comentarii. 

Literatura română contemporană 
se află în centrul eseurilor sale. Asta 
nu înseamnă că ignorează epoca 
veche. Urmăreşte studiile lui N. 
Cartojan, considerîndu-l cel mai 
merituos continuator al lui Hasdeu şi 
Gaster. Nu lasă de-o parte cercetările 
lui Emil Turdeanu:şi Al. Ciorănescu. 
Articolele lui Mircea Eliade despre 
volumul Cercetări literare şi. cel 
despre Cărţile populare în literatura 
română sînt studii de referinţă unde 
întîlnim supoziţii, pertinente criterii 
axiologice, comparații şi concluzii de 
o deosebită importanţă. Astfel se arată 
că literatura română populară, ca şi 
întreaga noastră spiritualitate din Evul 
Mediu, nu se explică numai prin 
izvoarele slave şi bizantine, ci şi prin 
manifestările de viaţă spirituală ce-şi, 
au obîrşia în Iran şi India. 

La curent cu ultimele noutăţi 
ştiinţifice, nu-ezită să le popularizeze, 
chiar dacă uneori ele infirmă-ipotezele 
unor savanţi dragi lui (de pildă, teoria 
bogomilică a lui Hasdeu corectată radi- 
cal de Demostene Russo e amintită 
într-un amplu studiu)“. 

Apariţia traducerii româneşti a 
Călătoriei în China a Spătarului 
Milescu îi prilejuieşte o recenzie în 
care laudă strădania acestei 
personalităţi de a: aduna date 
etnologice; istorice şi culturale din 

îndepărtatele ținuturi străbătute. Dar 
în primul rînd remarcă deosebita 
valoare literară a cărții. 

"Şi-a scris Jurnalul cu nerv. 
Lectura notelor de-acum două veacuri 
şi jumătate nu oboseşte. Stilul e vioi, 
iar faptele sînt povestite cu vădite 
însuşiri literare.”* 

Publicarea unei versiuni în proză 
a Istoriei ieroglifice determină 
scrierea unui foileton, unde, pe lîngă 
numeroasele date de istorie literară 
asupra manuscriselor, variantelor şi 
tipăriturilor prinţului moldav, face o 
comparaţie între Grigore Ureche şi 
Miron Costin, pe de-o parte, şi Dimitrie 
Cantemir, pe de alta. Reţinem doar 
prima parte a analogiei, deoarece ni 
se pare că întrezărim un uşor suflu 
liric, descoperind în Mircea Eliade un 
cititor atent al cronicarilor moldoveni. 

“Grigore Ureche şi Miron Costin 
au fermecat. Generaţie după 
generaţie i-au cetit, i-au iubit, i-au avut 
aproape în ceasuri potrivnice. Mulţi 
scriitori le-au deprins limba, le-au 
împrumutat cuvintele şi întorsătura 
frazei”. 

Spiritualitatea românească era şi 
este cunoscută în întreaga lume în 
sculptură prin Brâncuşi, în muzică prin 
George Enescu, în arheologie prin 
Pârvan, în istorie prin N. lorga, iar în 
filozofie prin C. Rădulescu-Motru şi 
Lucian Blaga. Aceste nume vor fi 
prezente mai mult sau mai puţin 
frecvent în eseurile lui Mircea Eliade 
din deceniul al patrulea, în 
memorialistica sa din deceniile al 
şaptelea şi al optulea. 

S-a creat “legenda” că lui Eliade 
i-ar fi fost complet străine realităţile 
satului românesc. Nimic mai inexact. 
Să exemplificăm: 

În 1934, sub îndrumarea lui D. 
Gusti, s-au trimis echipe studenţeşti 
în 9 sate, iar un an după aceea în 28, 


cu scopul de a cunoaşte modul de. 


viaţă rural şi de a ajuta țărănimea. Intr- 
unul din articolele sale Mircea Eliade 
nu numai că aprobă, dar nu face 
economie de superlative înfăţişînd 
această muncă a studenţilor, cărora li 
se alăturaseră medici (umani şi 
veterinari), agronomi, maiştri de 
gospodărie, instructori de educaţie 
fizică. 


Alături de bogăţiile folclorice ale 
Ţării Oaşului, au fost descoperite nişte 
crunte realităţi: analfabetism, mizerie, 
sifilis, pelagră, alcoolism. Eliade 
urmăreşte datele statistice şi glosează 
pe marginea lor. Nu se lamentează, 
ci, analizînd rezultatele muncii acestor 
destoinici tineri care au realizat atîtea 
cu puţini bani şi cu multă muncă, 
încearcă să vadă ce s-ar mai putea 
face. _ 

In 1936, cînd în Luna 
Bucureştilor s-a inaugurat muzeul 
satului românesc, Mircea Eliade 
glorifică şcoala sociologică a lui D. 
Gusti, comentînd în acelaşi timp 
unitatea şi autenticitatea civilizaţiei 
noastre ţărăneşti. 

Desigur că existau şi atunci, 
după cum mai există şi azi, oameni 
care simplificau totul, pretinzînd că 
dacă un scriitor foloseşte mediul rural 
sau un vocabular țărănesc, realizează 
o operă specific românească. Imitaţia, 
calchierea nu înseamnă înrîurire 
foiclorică. Zecile de opere literare 
încercînd să valorifice mitul Meşterului 
Manole nu au reuşit să fie decît nişte 


avortoni, faţă de singura creaţie viabilă 


din aceeaşi categorie purtînd 
semnătura lui Lucian Blaga. 

Eliade arată că în diferitele 
ramuri ale culturii moderne s-au 
afirmat în universalitate tocmai acele 
personalităţi ce poartă în esenţa lor 
specificitatea noastră. Căci ce poate 
fi la urma urmei mai autentic românesc 
şi țărănesc decît Coloana infinitului 
de la Tîrgu Jiu şi Elogiul satului 
românesc, discursul de recepţie rostit. 
la Academia Română? Şi ce poate fi 
mai original şi mai universal decît 
sculptura lui Brâncuşi şi filozofia lui 
Lucian Blaga? Ei doi “poartă aceeaşi 
pecete stilistică şi ce revendică de la 
aceeaşi matcă ţărănească”. 

Primul eseu publicat de Eliade 
este consacrat filozofului Vasile Conta, 
cu prilejul împlinirii a 40 de ani de la 
moarte?. 

Datoria pe care o avem de a ne 
cunoaşte înaintaşii l-a făcut ca zece ani 
după aceea să revină, amintindu-şi 
cu pietate că prietenul lui Eminescu, 
răpus la 37 de ani de tuberculoză, e 
autorul unor cărţi originale de filozofie 
ateistă. Chiar dacă scrierile lui cuprind 

informaţii mai rudimentare, ele au 
superioritatea unei limpezimi şi 
originalităţi în gîndire. Claritatea este 
dominanta ipotezelor prin care Vasile 
Conta explică lumea şi societatea. 

Din viaţa şi opera acestui pionier 
al filozofiei româneşti Mircea Eliade 
desprinde cîteva semnificaţii majore: 
“Mai întîi pasiunea cu care şi-a 
închinat existenţa studiilor filozofice, 
setea cu care a gîndit şi lucrat singur. 
Şi nu printre cele din urmă calmul cu 
care se spune că discuta şi încerca 
să înţeleagă alte sisteme filozofice 
sau alte puncte de vedere opuse lui”®. 

Maturitatea de gîndire 
surprinzătoare pentru un tînăr publicist 
de 20 de ani ne întîmpină la tot pasul 
încă în 1926—1928, în special din 
articolele apărute în “Cuvîntul”. 

“Creaţia nu poate ignora tradiţia. 
Dar această tradiţie trebuie cu multă 
pătrundere cercetată şi cu mult calm 
preluată. Numai astfel munca va fi 
fecundă şi continuitatea generaţiilor 
organică”. 

Multe din eseurile de-acum sînt 
inundate de lirism, adevărate 
poeme în proză. Cunoaştem un 
Eliade “violent, corosiv, 
pamfletar, bătîndu-se pentru 
originalitate şi autenticitate, 
împotriva mimării şi contrafacerii. 
Un nonconformist cu o încredere 
oarbă în “steaua” sa, ce nu ezită 
să scrie ceea ce gîndeşte, să 
calce pe cărări nebătătorite, să 
scuipe ceea ce e de scuipat, să 
dărîme statui şi să înalțe altele. 

Fervoarea acestor foiletoane 
“sorbite” cu venerație de elevi de 
liceu şi studenţi va fi rememorată 
peste ani de unul din înfriguraţii 
lectori de atunci, ajunş marele 
stilist Emil Cioran: “Cîtă erudiție, 
vervă şi vigoare au fost cheltuite 
în aceste articole care nu durau 
decît ozi'". 

Vocaţia marilor sinteze l-a 
preocupat încă din adolescenţă. 
Pledînd pentru necesitatea unei 
astfel de lucrări, îndeamnă la 
cutezanţă: “Nu trebuie să ne 
temem. Oricîte greşeli de amănunt 
ar avea,. o sinteză fecundează 
cultura şi îi deschide orientări — 
mai mult decît o bibliotecă ticsită 


de documente”. În celebrul 
ltinerariu spiritual îşi caracteriza 
propria generaţie drept “torturată 
de imperativul sintezei”. 

Entuziasmul şi pasiunea 
caracterizează tot ceea ce scrie 
acum, cînd reflectează că trebuie 
să subordoneze totdeauna marii 
“cauze” propriile preocupări: 
“Autenticii savanţi nu pot fi decît 
pătimaşi, dăruiţi pînă la uitare de 
sine cercetării” 8. 

Studiile arheoiogice ale lui 
Vasile Pârvan, Getica acestuia în 
special, constituie una din sursele 
de primă mînă ale cercetărilor 
savantului Mircea Eliade. 
Argumentele, faptele şi concluziile 
ştiinţifice ale cercetărilor lui sînt 
discutate şi interpretate în special 
în studiile volumului De la 
Zalmoxis la Gingis-Han, sinteză 
a. spiritualităţii fondului autohton 
românesc. 

lorga a constituit fără îndoială 
un model, un exemplu pentru 
adolescentul Mircea Eliade. A 
spus-o — nu o dată — că atunci 
cînd se simțea cuprins de 
oboseală, de neîncredere, se uita 
la cele cîteva zeci de volume ale 
lui lorga pe care le avea în 
modesta bibliotecă a mansardei 
din strada Melodiei şi căpăta forţe 
noi. 

Un prim elogiu adus marelui 
istoric va publica în revista liceului 
Spiru Haret". Numai doi ani după 
aceea, recenzînd Essai de 
Synthese de l'histoire de 
I'humanite, schiţează cîteva 
obiecţii critice, deşi arată încă de 
la început că este unul din puţinii 
care îl urmăresc şi îl admiră. 
Aceasta o face — scrie el — “de 
teama ca nu cumva să se 
socotească notițele acestea drept 
nişte înveninate şi duşmănoase 
înţepături, pornite din prejudecată 
sau ignoranță” '. 

E drept că tînărul recenzent 
face puţină paradă de erudiție, 
reproşînd lui lorga că nu cunoaşte 
cea mai recentă lucrare asupra 
persanilor, ceea ce-i aduce 
“admonestarea” din partea lui V. 
Bogrea într-un articol publicat de 

acesta în Societatea de mîine. 

Toate acestea nu-l conving să 
renunţe la proiectul de a scrie 
cartea Cetind pe lorga. Din 
păcate, această intenţie nu s-a 
materializat în afara cîtorva 
fragmente publicate în “Cuvîntul”. 
intr-unul din ele face o distincţie 
netă între lucrările de creaţie şi 
cele documentare. 

. in prima parte a articolului, 
folosind un stil excesiv metaforic, 
Mircea Eliade îşi exprimă 
admiraţia şi patima faţă de 
numeroasele articole, studii, 
portrete şi polemici. 

“Şuvoi incandescent, fluid, 
frămîntat, torturat — rostogolind 
stîncile şi pietrişul erudiţiei, 
tulbureala patimei şi covîrşind. 
Covîrşind prin viziunea nesfîrşită, 
sîngerată de jăratecul amurgurilor 
apocaliptice, frîntă de zăbala 
fulgerelor cu tăinuite şi profetice 
tîlcuri. Viziune ce orbeşte ochii şi 
apleacă frunţile. Şi înfioară rodnic 
adîncurile sufletului” *. 

Urmează o amplă carac- 
terizare de ansamblu a cărţilor lui 
Nicolae lorga. O imagine de 
sinteză asupra unicităţii acestei 
extraordinare prolificităţi, asupra 
caracterului contradictoriu, al 
geniului şi  patimei. care 
entuziasmează, copleşeşte, 
oboseşte, încîntă, pentru ca 
această splendidă apoteoză să se 
încheie cu următorul pasaj: 
„„."Cărţile lui Nicolae lorga... Ale 
şale. Numai ale sale. Nimeni nu 
se va încumeta să le citească pe 
toate. Sînt cărţi sfinte, Nu vor fi 
niciodată pătrunse de un singur 
om, în adîncurile şi tîlcurile lor. Vor 
avea, în veci, un singur stăpîn: 
Nicolae lorga. Sînt ale sale. să 
dăm Cezarului...” Y. 

Asupra lui Hasdeu se opreşte 
încă din 1925, în două numere 
consecutive ale "Foii tinerimii". 
subintitulîndu-şi eseul Studiu 
critic. i 

La 10 august 1927 e neliniștit 
de soarta manuscriselor marelui 
învățat, e vehement cu luliu 
Dragomirescu, stăpînul acestor 


documente, e nerăbdător să consulte 
măcar un catalog al cărților din 
biblioteca lui Hasdeu. Dar Mircea 
Eliade cere ceea ce el însuşi va 
înfăptui parţial abia peste un deceniu: 
“Editarea întregii opere a lui Hasdeu 
cu prilejul comemorării e un fapt de 
bun simț naţional” **. 

Cîteva zile după aceea scrie în- 
tr-un articol că aşteaptă de la un tînăr 
o lucrare închinată marelui mag: 
“Cartea asupra lui Hasdeu va trebui 
să fie erudită, scrisă cu dragoste, cu 
mult spirit critic şi cu înţelegătoare 
simpatie. Nu o biografie, nu o culegere 
de rezumate şi anecdote, nu o 
înşiruire de titluri, ani şi epitete. O 
carte care să fie o reconstituire a 
personalităţii lui Hasdeu şi, deci, o 
oglindire a necesităţilor generaţiei 
noastre. O carte care să fie înainte 
de toate o construcţie organică”. 

In anii următori Eliade va 
aprofunda opera lui Hasdeu, îi va 
cunoaşte viaţa, şi în numeroase 
articole se va opri asupra istoricului, 
filologului, literatului, umanistului. 

Nu poate, de pildă, să nu atragă 
atenţia că, într-o vreme cînd studiile 
se făceau pe baza istoricilor clasici 
şi a arhivelor occidentale, Hasdeu 
cercetează bibliotecile poloneze şi 
descoperă materiale documentare. 

Filozofia şi literatura română 
erau complet ignorate peste hotare. 
Marile valori trebuie în primul rînd 
traduse în limbile de circulaţie. 

In orice domeniu de activitate 
românii sînt competitivi ţărilor 
europene cu bogate tradiţii culturale, 
consideră M. Eliade. Astfel, Eliade 
arată că un lingvist — Al. Graur —, 
după ce a lucrat cîţiva ani la Paris, a 
obţinut cu uşurinţă cîteva succese 
răsunătoare, fapt ce i se pare firesc 
şi normal. 

Intr-o cultură complexele de 
inferioritate nu-şi au locul. “Imi 
amintesc cu ce emoție scria odinioară 
un Ziarist despre dl prof. Rădulescu- 
Motru, accentuînd mai cu seamă 
asupra amănuntului că a fost citat de 
Bergson. Meritele filozofice ale lui 
Rădulescu-Motru întrec cu. mult 
articolul la care se referă Bergson în- 
tr-o notă din Introducerea în 

metafizică, dar, pentru mentalitatea 
noastră de vasali culturali, a fi citat 
chiar în treacăt de către o mare 
autoritate apuseană este supremul 
elogiu”?". 

Cunoaşterea de către 
străinătate a esenței manifestărilor 
spiritualității româneşti esteo datorie 
a oficialităților. În 1935 Mircea Eliade 
numea politica noastră culturală şi 
propaganda ei în străinătate drept 
inconştienţă sau demenţă. Ataşaţii de 
presă incapabili, gazetarii, milionarii 
şi cinicii coexistau cu scriitorii muritori 
de foame. 

“Nu putem opune geniul 
creatorilor în faţa lichelismului 
paliticienilor români? Lucrurile 
acestea nici n-ar costa prea mult. 
Pădurea spînzuraţilor şi Drumul 
ascuns să fie traduse în cîteva limbi 
europene şi lansate cu succes. Îşi dă 
cineva seama ce-am cîştiga noi — 
ca ţară, nu ca literatură — după 
asemenea opere?'% 

increderea nestrămutată în 
valorile perene ale literaturii noastre 
este prezentă în zeci de articole, 
eseuri şi interviuri. Mircea Eliade 
argumentează că în mai puţin de două 
decenii s-a făcut un imens progres în 
limba literară, în meşteşugul 
scriitoricesc şi receptivitatea 
publicului: saltul de la semănătorism 
la Hortensia Papadat-Bengescu. 

Cuvîntul care revine adesea în 
titlul foiletoanelor sale este Renaştere. 
La curent cu întreaga literatură 
europeană, nu are complexe de 
inferioritate şi spune lucrurile răspicat, 
arătînd în acelaşi timp că nu e cazul 
să ne îngimfăm sau să ne mirăm: 

~ “Mă întreb cîţi îşi dau seama că 
ţara cu romanele cele mai bune ale 
anului poate fi România. Nu numai 
pentru că anul acesta au apărut Patul 
lui Procust şi Răscoala, ci mai ales 
că romanele tipărite anul acesta sînt 
în totalitatea lor mai bune, sau în orice 
caz mai interesante, decît cele din 
Italia şi Franţa. Poate părea paradoxal 
ce spun, dar mie mi se pare că se 
şcrie mai bine la Bucureşti decît la 
Paris. Nu numai literatură, ci şi 
gazetărie. Comparaţi trei-patru ziare 
bucureştene cu trei-patru ziare 


pariziene şi aflaţi unde e mai mult 
spirit, mai multă inventivitate, mai 
mult curaj'?. 

Judecăţile de valoare din 1935 
continuă să rămînă — în linii mari — 
şi azi aceleaşi. Chiar dacă în 1927 
scrisese cîteva foiletoane anti- 
argheziene, şi-a dat curînd seama că 
autorul Cuvintelor potrivite 
reprezintă unu! din piscurile poeziei 
moderne. Aşa că nu ezită să-l fixeze 
printre “geniile literare” ale epocii. În 
paranteză fie spus, atitudinea lui 
Eliade faţă de poezia argheziană nu 
e cunoscută într-o lumină reală. Chiar 
atunci cînd la teribilismul celor 20 de 
ani (neîmpliniţi) el încearcă să clatine 
“mitul arghezian” preciza, de la 
început: “Nu sîntem împotriva 
literaturii D-lui Arghezi. Dimpotrivă. li 
recunoaştem toate însuşirile talentului 
său şi îi admirăm originalitatea”2. În 
continuare apreciază versurile reuşite 
din Psalm şi De-a v-aţi ascunselea. 

Revenind la articolul din 1935, 
în aceeaşi categorie a geniilor mai in- 
clude pe Lucian Blaga, lon Barbu, 
Liviu Rebreanu, Hortensia Papadat- 
Bengescu şi Camil Petrescu. Azi, 
după 6 decenii, nu a fost infirmat nici 
unul dintre aceste nume. Trebuie să 
recunoaştem că este o performanţă, 
mai ales că astfel de... pronosticuri 
au dat greş şi la cele mai proeminente 
personalităţi ale istoriografiei şi criticii 
literare universale şi autohtone. 

În articolul amintit autorul îşi 
exprimă bucuria că cititorii din 
România sînt corespunzători acestei 
strălucite literaturi. Din păcate, mediul 
este nu numai neprielnic,!ci şi ostil. 

O trăsătură esenţială a 
spiritualităţii româneşti asupra căreia 
atrage atenţia Mircea Eliade este 
prezenţa vie, permanentă a istoriei. 
Aceasta “a dominat cultura 
românească încă de la începuturile ei, 
de la Cantemir. Nu putem uita că toţi 
creatorii de seamă ai neamului nostru 
au făcut într-un fel sau altul istorie. 
Uşor de înţeles obsesia aceasta a 
istoriei în cultura românească mo- 
dernă”*. 

Ingemănarea dintre specificul 
naţional şi universal, continuitatea 
filonului românesc de-a lungul 

veacurilor şi creaţia populară ca per- 
manent izvor al culturii noastre — în 
muzică, plastică şi literatură — iată 
dominantele spiritualităţii româneşti în 
viziunea lui Mircea Eliade: “De la 
folclor la Eminescu şi Lucian Blaga, 
de la arta populară (cu rădăcinile în 
preistorie) la Brâncuşi şi G. Enescu, 
de la apocrifele şi legendele poporane 
la Creangă şi Liviu Rebreanu — 
succesiunea “românească” este 
neîntreruptă. O sincopă definitivă n-a 
existat niciodată. Literatura şi plastica 
noastră “cultă”. a căutat mereu 
prezenţa artei populare, rădăcinile sale 
spirituale. Şi în acest caz a izbutit să 
fie artă universală şi. artă specific 
românească”&. 

MIRCEA ELIADE: 
DIMENSIUNI 

ALE GÎNDIRII 
FILOZOFICE 


Opera filozofică a lui Mircea 
Eliade, în comparaţie cu alte reaiizări 
ale geniului său, e cercetată poate cel 
mai puţin, deşi despre ideile, principiile 
şi concepţiile lui au scris mai mulţi 
cercetători, printre care Victor 
Crăciun, Mircea Handoca, Georges 
Dumezil, Dumitru Micu, ion Lotreanu, 
Petru Ursache, Magda Ursache, Elena 
Cornea, Nicolai Georgescu ş.a. Noi 
vom prezenta o serie de judecăţi şi 
dimensionări fără a pretinde la 
concluzii definitive, rezervîndu-ne 
posibilitatea dezvoltării şi detalierii 
ulterioare a celor enunțate. 

Mircea Eliade a studiat toate 
sistemele filozofice şi biografiile 
majorităţii filozofilor lumii — de la cei 
antici pînă la cei moderni. În indicele 
bibliografice ale operei eliadeşti se 
întîlnesc şi se contrapun aproape toate 
orientările filozofice şi aproape toţi 
marii filozofi. Filozofia sa însă nu 
devine din această cauză un 
conglomerat de nume şi de idei. Orice 
filozofie este de fapt o sinteză, iar cea 
a lui Mircea Eliade este o sinteză 
dublă: a filozofiilor universale şi 
naţionale şi a eu-lui propriu, a culturilor 
trecute prin creuzetul propriei gîndiri. 

Principiul. iniţial al filozofiei lui 
Mircea Eliade este formulat de gînditor 
deja în Solilocvii, prima sa scriere 
neliterară publicată în 1932: “Singurul 
mijloc de a crea o filozofie supraumană 
ar fi de a pleca de la om ca atare. Dar 
nu e vorba de omul mutilat şi redus al 
economiei politice, al sociologiei sau 
al umanismului. Nici de omul, fiu al lui 


Dumnezeu, căzut în păcat; omul 
filozofiilor creştine. O filozofie care 
pleacă de la om înseamnă a ţine şi a 
da seamă de toate dimensiunile în 
care se mişcă omul, fără a le 
amesteca însă, fără a le simplifica, ci 
ordonîndu-le ierarhic, cosmizîndu-le”". 
In această ordine de idei Mircea 
Eliade numeşte dimensiunile 
fundamentale, definitorii ale omului, 
care, după părerea lui, trebuie puse la 
baza filozofiei: instinctul “de 
transcendere, setea de a se elibera 
de sau de a ieşi din sine, de a trece în 
sau de a se contopi cu altcineva, 
nevoia imediată de a rupe cercul de 
fier al individualităţii, fuga de limitele 
singurătăţii, avîntul către o libertate 
perfectă în libertatea celuilalt?. 

Aşadar, în filozofia sa Eliade 
porneşte de la om, de la necesitatea 
ieșirii lui din sine, de la libertatea lui 
perfectă dorită. Este vorba de un 
principiu cardinal, pe care se bazează 
orice filozofie existențialistă. Or 
Mircea Eliade a promovat anume o 
asemenea filozofie. Totodată e nevoie 
să specificăm că în cazul lui Eliade 
avem de-a face cu un existenţialism 
aparte, deosebit de cel promovat de 
Jean-Paul Sartre sau de Martin 
Heidegger. Omul filozofiei lui Eliade 
nu este omul empiric, real, 
pămiîntesc; este omul credinţei, omul 
cerului, omul sacru, — homo religiosus 
— principala categorie a 
existenţialismului eliadesc. 

Ce este viaţa, ce este existenţa 
umană, ce este moartea şi nemurirea 
— acestea-s în fond problemele-cheie 
pentru gîndirea lui Eliade. Convingerea 
fermă a filozofului român e că viaţa 
aceasta n-are nimic comun cu 
nemurirea. În viaţa pămîntească nu ţi 
se cere să fii nemuritor, nici 
indestructibil. Ţi se cere doar să fii viu. 
În schimb nemurirea vine de la 
creativitate — singurul lucru real ex- 
istent pe care Eliade îl preţuieşte ca 
valoare supremă. Creativitatea, la 
rîndul ei, în: concepţia lui Eliade, e 
posibilă numai în cazul trecerii.de la 
pămîntesc la ceresc, de la profan la 
sacru. l 

O altă dimensiune a gîndirii 
filozofice eliadeşti, este filozofia 
sacrului şi a profanului. Oscilaţia 
omului, a conştiinţei lui între profan şi 
sacru a fost surprinsă de Mircea 
Handoca, care menţiona că “sacru şi 
profan” este o expresie-cheie în 
studiile ştiinţifice ale filozofului. 

Mircea Eliade examinează 
aceste două modalităţi de a fi ale 
omului în istorie în lucrarea Sacrul şi 
profanul. Este vorba de un studiu fun- 
damental, o introducere generală la 
cercetarea fenomenologică şi istorică 
a faptelor umane religioase. 
Religiozitatea este considerată de 
Mircea Eliade drept o structură intimă 
a conştiinţei, independentă de formele 
şi manifestările ei concrete. În 
viziunea filozofului aceasta-i o 
trăsătură umană definitorie, chiar dacă 
societăţile moderne par a fi areligioase, 
pentru că în fond omul logic al 
tradiţiilor culturale contemporane nu se 
deosebeşte în gesturile şi 
comportamentele sale cele mai simple 
ale vieţii cotidiefie de omul religios de 
tip arhaic, iar “profanul” nu este altceva 
decît o nouă manifestare a ceea ce 
este veşnic, netrecător, a “sacrului”. 

Deci, de la “sacru şi profan” — 
temă esenţială, centru al creaţiei — 
după cum considera şi Charles Long 
— Eliade ajunge la centrul sistemului 
său filozofic, la homo religiosus, o 
categorie a timpului inversat, în care 
şi prin care realul se umple de sens, 
de adevăr. Pornind de aici, Eliade 
elaborează tezele sale despre omul 
nou şi despre libertatea umană. 

Eliade în Drumul spre centru 
remarcă următoarele: “Cel care 
izbuteşte să depăşească orgoliul, 
umilinţa, remuşcarea, ura — singur 
omul acela poate fi un om nou. Să nu 
sufere niciodată pentru o înfrîngere per- 
sonală; să nu-i pese de opinia pu- 
blică; să nu urască pe cel care i-a 
trecut, pe nedrepi, înainte! Un om care 
să nu aibă o memorie personală, mai 
ales; adică o memorie sentimentală, 
nostalgică, prin care actele nu se 
consumă, oamenii nu se uită, durerile 
şi bucuriile însămînţează alte acte in- 


utile”"*. Conform. propriilor convingeri 
deloc abstracte, în majoritatea lor 
verificate pe viu (însăşi viaţa filozofului 
fiind un exemplu elocvent al unui om 
nou), numai astfel omul poate căpăta 
libertatea  scontată. M. Eliade 
formulează o definiţie proprie a 
libertăţii umane: “A fi liber înseamnă, 
înainte de toate, a fi responsabil faţă 
de tine însuţi. Eşti liber pe viaţa ta — 
adică orice act pe care îl faci te 
angajează; trebuie să dai socoteală de 
el. Participarea la drepturi, însă, nu 
te angajează cu nimic, este o 
“libertate” exterioară, automată; este 
un permis de liberă circulaţie în viaţa 
civilă şi privată. Cu un asemenea 
permis nu rişti nimic: nu te angajezi 
nici moral, nici social. 

Să ne gîndim puţin ce 
înseamnă, în adevăratul înţeles al 
cuvîntului, un om liber, cu desăvîrşire 
liber. Este un om care răspunde cu 
propria lui viaţă pentru oricare act pe 
care îl săvîrşeşte. Nu poţi fi liber dacă 
nu eşti responsabil. Libertatea 
adevărată nu implică “drepturi” — 
pentru că drepturile îţi sînt date de alții, 
şi ele nu te angajează. Eşti liber atunci 
cînd răspunzi pentru orice act pe care 
îl faci. Răspundere gravă — căci e 
vorba de propria ta viaţă, pe care o 
poţi pierde (adică te poţi rata) sau pe 
care o poţi fertiliza (adică poţi crea). 
În afară de aceste două poluri — 
ratarea şi creaţia — nu văd ce sens 
ar avea libertatea. Eşti liber — adică 
eşti responsabil de viaţa ta; o poţi 
pierde sau o poţi crea; devii automat 
şi ratat, sau om viu şi întreg”. Astfel, 
libertatea omului în viziunea lui Eliade 
e strîns legată, în primul rînd, de 
răspunderea  păârsonală, de 
responsabilitatea pentru cele săvîrşite 
şi, în al doilea rînd, de creativitatea 
proprie, care în cele din urmă e un fel 
de echilibru interior strict necesar 
pentru existenţa fiecăruia. 

Filozofia lui Mircea Eliade, alături 
de alte trăsături şi caracteristici 
esenţiale, e şi o filozofie a simbolului 
şi a simbolismului. “Simbolismul, 
menţiona Georges Dumezil în Prefaţă 
la lucrarea lui Mircea Eliade Imagini 

şi  simboiuri. Eseu despre 
simbolismul magico-religios (Bucu- 
reşti, 1994), există pretutindeni în 
gîndirea religioasă, în orice domeniu 
al gîndirii.” În ce constă atunci meritul 
lui Mircea Eliade la acest 
compartiment? 

La începutul secolului nostru, 
cînd printre cercetători şi filozofi însăşi 
noţiunea de simbol nu prea era 
răspîndită, cu toate că simbolismul ca 
instrument de cunoaştere era cunoscut 
în Europa şi mai înainte, pînă în 
secolul XVIII, Mircea Eliade a fost 
acela care a înaintat cercetarea pe o 
cale cu totul deosebită. Meritul lui 
constă în transformarea simbolismului 
într-o metodă a analizei, aşa cum el, 
simbolismul, este un limbaj al 
culturilor şi civilizaţiilor timpurilor 
inversate, al începuturilor 'nu 
numaidecît preistorice. , “Gîndirea 
simbolică — susţine filozoful — nu 
este apanajul exclusiv al copilului, al 
poetului sau al dezechilibratului; ea e 
consubstanţială fiinţei umane: precedă 
limbajul şi gîndirea discursivă. 
Simbolul relevează anumite aspecte 
ale realităţii — cele mai profunde — 
care resping orice alt mijloc de 
cunoaştere. Imaginile, simbolurile, 
miturile nu sînt creaţii arbitrare ale 
psihicului: ele răspund unei necesităţi 
şi îndeplinesc o funcţie: dezvăluirea 
celor mai secrete modalităţi ale 
fiinţei”. Concomitent cu aceasta 
Mircea Eliade subliniază în repetate 
rînduri importanţa deosebită a 
simbolismului pentru filozofia secolului 
XX, pentru depăşirea “scientismului” 
gîndirii filozofice, ca reacţie împotriva 
raționalismului, pozitivismului etc. 

Simbolurile şi simbolismul în 
genere, prezente în majoritatea 
lucrărilor sale, avînd o foarte impor- 
tantă funcţie în definitivarea principiilor 
gîndirii, a existenţei şi a conştiinţei, 
în concepţia lui Eliade sînt cu totul 
specifice şi joacă un rol deosebit, 
dublu. Pe de o parte, “un simbol, aşa 
cum preciza scriitorul în Jurnai, 
strînge la un loc diferite laturi ale 
realului (simbolismul acvatic, de 
exemplu, relevă solidaritatea struc- 


turală între ape, lună, devenire, 
vegetaţie, feminitate, naştere, 
renaştere etc.); pe de altă parte, 
simbolul e totdeauna deschis, adică 
susceptibil să dezvăluie semnificaţii 
“transcendente” care nu sînt “date” (nu 
sînt evidente) pentru experienţa 
imediată”. 

Această “strîngere la un ioc a 
diferitelor Jaturi ale realului” prin 
intermediul simbolurilor este frecventă 
în scrierile lui Eliade cînd filozoful scrie 
despre simbolismul lunii, al pămîntului, 
al civilizaţiilor arhaice, despre 


„y“ 


-simbolismul "Centrului" (a! arhetipurilor 


istorice, al imaginii lumii, al 
ascensiunii), despre simbolismele 
indiene, despre simbolismul nodurilor 
(mai ales al situaţiilor-limită, foarte 
frecvente în istorie), despre 
simbolismul scoicilor (al lunii şi apelor, 
al soarelui, al fecundității etc.), 
simbolismul în istorie (botez, potop, 
simbolisme acvatice şi creştine), 
simbolismul în culturi ş.a.m.d. Este 
vorba de fapt de un principiu 
metodologic de cea mai mare 
importanţă, anume simbolismul dîn- 
du-i posibilitate lui Eliade să transpună 
realul în ideal, profanul în sacru, 
'efemerul în etern. 

O particularitate -a gîndirii lui. 
Mircea Eliade este capacitatea de a 
face investigaţii filozofice urmate de 
concluzii în diverse aspecte ale 
esenței, începuturilor, materiei iniţiale 
din. care e făcută lumea şi din care 
această lume se dezvoltă. Chiar cînd 
analizează probleme speciale, ce țin, 
de exemplu, de un domeniu sau altul 
al formelor religioase arhaice, al 
miturilor şi riturilor, concluziile de ordin 
general nu se lasă mult aşteptate. 
Astfel, în capitolul Apele din Tratatul 
de istorie a religiilor, autorul, pornind 
de la apele primordiale, apele 
începutului, apele naşterii, apele 
tuturor germenilor şi tuturor latenţelor, 
(pentru că toate din lume îşi au 
începutul în ape, pentru că apele în 
cele din urmă reprezintă realitatea 
precosmogonică, pentru că din ape se 
va naşte întreg Universul), ajunge să 
vorbească despre originea acvatică a 

umanității, despre credințele care îşi 
au obîrşia în acest fenomen. Eliade 
vorbeşte în repetate rînduri despre apa 
germinativă (“La început au fost Apele, 
iar Duhul lui Dumnezeu se purta pe 
deasupra apelor", “Facerea”, 1,2), 
despre apă ca matrice universală, ca 
substanţă prin excelenţă magică, 
despre “apa vie” — eficientă, spornică, 
despre “apa neîncepută” ca apă pri- 
mordială, neprofanată ş.a.m.d., pentru 
ca să concluzioneze că apele sînt 
temeliile întregii lumi. Această 
aserţiune este în consens cu textele 
indiene în care se afirmă că apele 
alcătuiesc esenţa vegetației, sînt 
elixirul nemuririi, asigură viaţă lungă, 
forță creatoare etc. 

Caracteristic pentru stilul lui 
Eliade este că el în orice context — 
ştiinţific sau existenţial — caută să 
găsească sensurile cele mai profunde, 
filozofice ale lucrurilor, ale fenomenelor 
spirituale şi culturale: Aceasta se 
evidenţiază în toate scrierile sale. In 
conferinţa Eseul european şi eseul 
românesc Eliade scrie: “Folciorul 
românesc, deşi mult mai cercetat, a 
fost pînă în prezent prea puţin 
interpretat filozoficeşte. Nu s-a creat, 
încă, un comentariu la Meşterul 
Manole, care să lumineze. toate 
tilcurile adînci, universal umane ale 
acestei legende. S-ar putea scrie o 
întreagă istorie filozofică a culturii 
româneşti, de la Mioriţa la Vasile 
Pârvan. Rolul unui eseist român ar fi 
acela de a stabili valorile universale, 
umanistice, ale culturii româneşti — 
nu cultura didactică, se înţelege, 
aceasta e de dată foarte recentă, ci 
ale culturii spirituale ale poporului”? 

Însuşi Eliade a făcut mult pentru 
scrierea acestei istorii filozofice a 
culturii româneşti elaborînd ample 
comentarii filozofice la Meşterul 
Manole şi alte studii de etnologie şi 
mitologie. 

Mircea Eliade s-a interesat şi de 
altă problemă principială — ce este 
nou şi deosebit în filozofia europeană 
a secolului XX. În eseul Gînduri 
pentru un nou umanism, publicat 
pentru prima dată de revista 


“Manuscriptum” abia în 1986, Mircea 
Eliade nu este de acord cu savantul 
An. Whitehead, care susţinea că istoria 
filozofiei occidentale ar fi în esenţă 
numai o serie de note la filozofia lui 
Platon. “Este însă îndoielnic — zice 
filozoful român’ — că gîndirea 
occidentală se mai poate menţine în 
continuare în această. splendidă 
izolare. În această privinţă lumea 
modernă se deosebeşte mult prea 
mult de epocile precedente. 
Caracteristica ei este întîlnirea cu 
necunoscutul, cu străinul şi cu lumile 
lor atît de neobişnuit de străine, de 
exotice sau arhaice”?.. (Eliade 
compară această întîlnire a culturii în 
general şi a filozofiei occidentale 
moderne în special cu lumile 
necunoșcute arhaice de tip asiatic- 
orientalist „cu descoperirile 
astronomice, şi geografice ale 
Renaşterii care au modificat din 
temelie concepţia despre lume a 
europenilor.) 

Necesitatea istorică a întîlnirii cu 
“celelalte” popoare, cu “necu- 
noscutele”, cu culturile şi filozofiile, 
modelele de gîndire arhaice, cu religiile 
acestora, întîlnirea (sau chiar 
ciocnirea) a celor două civilizaţii cu 
diferite atitudini spirituale şi cu diferite 
religii — toate acestea, împreună cu 
descoperirile lui Freud a lumii 
inconştientului şi a lui Jung privitoare 
la existenţa inconştientului colectiv, au 
provocat şi provoacă, formează, după 
opinia lui Eliade, o experienţă a întîlnirii 
cu o lume străină, experienţă ce aduce 
cu sine, fie că sîntem noi conştienţi 
sau nu de acest fapt, experienţa unei 
structuri religioase. Este vorba de fapt, 
şi Eliade a prezis acest lucru, de un 
fel cu totul nou de religiozitate. 
Fenomenele evidenţiate pregătesc 
apariția unui nou umanism, bazat pe 
cunoaşterea cuprinzătoare a 
umanităţii, pe o nouă atitudine faţă de 
alte lumi — vechi, arhaice. M. Eliade 
era ferm convins că atitudinea 
occidentalilor trebuie să se schimbe 
graţie întîlnirilor cu necunoscutul, 
deoarece “însăşi cea mai străină 
comportare trebuie considerată ca un 

fapt omenesc”, deoarece “ate apropia 
de un mit, de un mod de comportare 
arhaic ca de expresia unor situaţii 
existenţiale înseamnă a-i accepta, o 
valoare omenească şi o importanţă 
filozofică”'. Occidentul deci va fi pus 
în situaţia de a nu mai considera lumile 
arhaice ca "sălbătăcii" şi obtuzităţi 
"preistorice", ca "episoade copilăreşti 
şi eronate ale unei istorii exemplare a 
umanităţii”, ci ca lumi ale culturii 
omeneşti, ale "istoriei secrete şi 
larvare" a omenirii, lumi, ale căror 
cunoaştere îl va ajuta pe omul 
occidental să se cunoască pe sine 
însuşi, odată ce “efortul de a înţelege 
în mod corect moduri de gîndire străine 
Occidentului, adică în primul rînd 
descifrarea miturilor şi a simbolurilor, 
conduce la o lărgire considerabilă a 
conştiinţei”. 

Întîlnirea cu lumea necunoscută, 
străină, voinţa de a-l înţelege "pe 
celălalt" în viziunea lui Eliade ar putea 
să aibă efecte de înnoire a punerii 
problemelor filozofice, aşa cum 
descoperirea artei primitive 
"preistorice" a deschis artei europene 
noi perspective. În această privinţă 
studierea adîncă a simbolisticii,- a 
naturii şi a funcţiilor ei, după cum 
considera Eliade, ar putea stimula 
filozofia occidentală, lărgindu-i 
orizonturile. . 

Prezicerile lui Mircea Eliade în 
mare parte se adeveresc, mai ales că 
el însuşi a făcut foarte mult pentru 
dialogul contemporan al culturilor, prin 
toată activitatea sa ştiinţifică şi cul- 
turală, inclusiv prin cea de editor 
(alături de Ernst Junger) al revistei 
“Antaios” — “o mare enciclopedie de 
cultură, o arhivă a umanismului 
acestui secol, un Banchet al valorilor 
şi al reprezentanţelor culturilor mari şi 
mici, cunoscute şi necunoscute, 
străvechi şi moderne” ?. 

INTELECTUALUL 
ÎN PERIOADA 
DE TRANZIȚIE 
(CAZUL 


LUI MIRCEA ELIADE) 


I. TRANZIŢIA 


Evoluția unui sistem socio-poli- 
tic pe un set structurat de idei 
fundamentale se face lin, neconvulsiv 
şi în mod curent poate fi caracterizată 
ca o stare staţionară. Oamenii au 
imaginea stabilităţii, a unei siguranţe 
şi micile viteze de variaţie a 
parametrilor vieţii sunt suportabile şi 
nu-i alarmează. 
i Trecerea la un alt set de idei 
fundamentale în evoluţia unui sistem 
socio-politic, la o altă stare staţionară 
poartă, de regulă, numele de tranziţie. 

in perioada de tranziţie, vechile 
structuri intră în involuţie, reducîndu-şi 
sfera de acţiune şi poziţia, iar noile structuri 
se dezvoltă din starea embrionară pînă la 
expresia deplină a lor în noua stare 
staţionară, în care parametrii evoluţiei 
stabilizate marchează un att tip de sistem 
socio-politic. 

Durata perioadei de tranziţie 
depinde de amplitudinea 
antagonismului forţelor implicate şi de 
nivelul de conştiinţă al factorului uman 
şi al grupurilor de putere. Cu cît 
convergenţa intereselor este mai 
accentuată, tranziţia se scurtează. Un 
antagonism limită duce la catastrofă, 
la război civil, în timpul, căruia 
interesele grupurilor de putere se 
racordează la spaţii externe sistemului. 

În timpul unei tranziţii, viteza de 
evoluţie a` parametrilor ce 
caracterizează un sistem socio-uman 
este mare şi obligă indivizii şi grupurile 
organizate la efort major de adaptare. 
Certitudinile, poziţiile în societate, 
agregarea grupurilor, comodităţile etc. 


devin nesigure, amenințate de 
schimbarea majoră impusă de noile 
idei de structurare a activităţii sociale 
şi, deci, a vieţii indivizilor. 

Suntem, astăzi, în plină tranziţie 
de la societatea bazată pe o economie 
centralizată, dominată de dogme, la o 
societate a economiei de piaţă liberă, 
structurată pe ideea democraţiei şi a 
societăţii civile. Cum toată lumea îşi 
simte viitorul incert şi situaţia per- 
sonală şi de grup amenințate, 
intelectualul parcurge aceeaşi 
traiectorie. Neliniştit, el se întreabă şi 
caută răspunsuri la problemele vieţii 
lui, ale familiei şi neamului său. 

Mircea Eliade este un exemplu 
clasic de intelectual aflat într-o per- 
manentă tranziţie. Experienţa vieţii lui, 
precum şi creaţia ştiinţifică a sa, 
constituie un răspuns la problematica 
dură cu care se confruntă intelectualul 
în regim tranzitoriu. 

Traiectoria vieţii sale începe în 
România, trece prin India, Portugalia, 
Anglia, Franţa, Statele Unite ale 
Americii etc. 

Purtător al matricii spirituale 
româneşti, el a trebuit, ulterior, să 
asimileze valenţe ale culturilor 
indiene, portugheze, engleze, 
americane etc., definindu-se spre 
sfîrşitul vieţii sale ca un gînditor de 
factură prometeică, o personalitate cu 
o viziune universală, integratoare şi 
sintetică asupra multor laturi ale culturii 
şi civilizaţiei umane. 

Din considerente cunoscute, 
opera sa ştiinţifică şi literară ne este 
accesibilă de abia acum, după 
Revoluţia din 1989 şi, în general, 
lumea ştiinţifică românească se află 
în faza de receptare a operei sale, de 
identificare a limitelor pînă la care 
efortul de ideaţie şi sinteză al marelui 
gînditor român a mutat zidul 
cunoaşterii. De aceea, este greu a se 
prezenta, acum, comunicări ştiinţifice 
în domeniile în care a creat Mircea 
Eliade, care ar lărgi şi mai mult sfera 
cunoaşterii. 

Cunoscînd opera lui Mircea Eliade, 
realizăm, astăzi, profunzimea gîndirii sale 
şi exactitatea de bisturiu a analizelor pe 
care le face diferitelor teme abordate. În 
acelaşi timp, emoţionează acurateţea şi 
frumuseţea frazei în care-şi îmbracă 
gindurile şi cărora le dă forme foarte greu 
de perfecţionat. 

li. CREAŢIA 


Pentrti tema noastră, este 
uimitor faptul că problema 
intelectualului în epoca de tranziție, ca 
aceea pe care lumea românească o 
străbate azi, are o soluție dată de 
Mircea Eliade în anul 1934. - 

intr-un eseu [1] publicat la 1 
noiembrie 1934, Mircea Eliade 
constata: “Ceasul de azi sau de miine 
poate fi stăpînit de oricine; poate fi 
stăpînit chiar de duşmani, fără ca o 
naţiune să piară. Forţele care muşcă 
din eternitate, forţele care susţin istoria 
unei ţări şi-i alimentează misiunea ei 
n-au nimic cu politicul, nici cu 
economicul, nici cu socialul. Ele sunt 
purtate şi exaltate numai de către 
“intelectualii” unei ţări, de avangarda 
care, singură, pe frontierele timpului, 
luptă contra neantului”. 

Analiza continuă la nivelul 
acţiunii concrete îndată ce au fost 
identificaţi vectorii purtători de progres: 
“Mare sau mică, biruită sau 
victorioasă, o naţiune nu înfruntă 
eternitatea nici prin politicienii ei, nici 
prin ţăranii sau proletarii ei — ci numai 
prin ce se gîndeşte, se descoperă şi 
se creează între hotarele ei”. 

Adevărul acestor afirmaţii poate 
fi ilustrat de către oricine. Pentru a 
supravieţui într-un spaţiu geopolitic 
ostil, românii au creat foarte mult. În 
acest timp, popoare care se anunțau 
ca pline de vitalitate au dispărut de pe 
scena istoriei pentru că n-au creat: 
s-au ocupat numai cu consumul, cu 
jaful, cu crima. Din acest punct de 
vedere, definiţia de “popor plin de 
vitalitate” trebuie redimensionată în 
coordonatele creaţiei, nu cantonată pe 
imagini primitive cum ar fi viteza de 
deplasare a cailor sau tenacitatea cu 
care promovează crima, jaful şi 
distrugerile. 

Situaţia intelectualului în epoci 
de tranziţie este punctată elegant de 
Mircea Eliade: “In ceasul unei revoluţii 
sau unei crize, intelectualul adevărat 
se află prea.departe ca să se mai 
poată întoarce înapoi. El a trecut 
demult pe acolo. Ceea ce pare nou 
pentru mase este demult trăit, asimilat, 
consumat pentru eP”. 

Atragem atenţia asupra 
“intelectualului adevărat” la care se 
referă savantul român. Sunt excluşi, 


deci, cei care ruinează efortul 
intelectual, cei sterili în planul creaţiei 
şi, evident, toate mediocrităţile care 
fac operaţii cosmetice lamentabile 
spre a se infiltra în categoria 
intelectualilor. 

lată, deci, că Mircea Eliade 
identifică soluţia pentru problema 
intelectualului aflat în tranziţie: cre- 
aţia. El o spune cu responsabilitate, 
nici nu se putea altfel, punînd-o în 
opoziţie cu “politicul” care ne-a infectat 
redundant gîndirea atîta amar de 
vreme şi ne-a irosit forţele creatoare 
în zone dogmatice sterile. 

“In ceasul în care ceva se 
întîmplă politic, deci se consumă, 
intelectualul se află cu mult înainte, 
ocupat să creeze ceva care să muşte 
din eternitate, sau să facă ceva care 
numai după mulţi ani va fi precipitat 
în stradă, va căpăta valoare, politică.” 

~ Cît de exact punctează Mircea 
Eliade politicul ca ceva care, 
bineînţeles, “se consumă” şi trăieşte 
din ceea ce a creat intelectualul! 
Teza nu mai trebuie demonstrată, 
doar ilustrată prin exemple. De cîte 
ori omul politic şi-a arogat merite 
ştiinţifice, a devenit imoral; gestul 
sau intervenţia sa a impus “concluzii” 
cu argumentul forţei în dauna 
argumentaţiei ştiinţifice bazate pe 
criterii valorice şi de metodă. 

Interesantă ni se pare şi poziţia 
omului politic faţă de intelectual. De 
multe ori, mobilitatea intelectualului 
spre alte fronturi ale cunoaşterii prin 
creaţie este taxată drept “trădare”. 
Oamenii politici ar dori ca ideile pe 
care ei îşi construiesc acţiunea poli- 
tică să nu se schimbe şi ei să nu-şi 
piardă poziţiile de “consumatori” 
privilegiați. Viaţa o ia însă înainte şi 
obligă la modificări şi în modelele 
politice, obiectiv pe care intelectualul 
îl sesizează şi-l onorează. De aceea, 
detaşarea intelectualului este 
prezentată drept “trădare” şi pe 
“trădător” îl persecută şi-l suptimă chiar. 
Cazul savantului Nicolae lorga este 
notoriu şi crima nu va putea fi iertată 
niciodată celor care au comis-o sau 
au iniţiat-o! 

Soluţia creaţiei intelectuale 
avansată în 1934 de Mircea Eliade 
est& singura operantă în perioade de 
tranziţie şi la ea se pot racorda numai 
cei cu har. 

lii. IZVOARE 


O întrebare îşi cere un răspuns, 
fie el şi parțial, în finalul rîndurilor 
noastre: de unde-şi trage seva Mircea 
Eliade în opera sa? Care sunt sursele 
primare? Nu ne propunem a răspunde 
exhaustiv la problemă, dar putem 
identifica în cultura poporului român 
principala sursă de inspiraţie a 
savantului. 

Este vorba, evident, de fondul 
cultural scris, pe de o parte, şi de 
cultura populară orală, pe de altă parte. 

Să nu ne imaginăm că fondul 
cultural scris este de dată recentă sau 
de importanţă minoră. Acum, realizăm 
mai bine ce loc au ocupat şi ocupă în 
cultura europeană scrierile patristice 
ale unor protoromâni ca : Dionisie 
Exiguul, lorga Cassian, loan al 
Tomisului, Teotim | şi Teotim al II-lea 
— episcopii Tomisului etc. 

Informaţia că protoromânii aveau 
o scriere şi lucrări scrise devine 
certitudine în lumina unor descoperiri 
recente. În Psaltirea Scheiană, datînd 
din prima jumătate a secolului al XVI- 
lea şi copiată în Nordul Transilvaniei, 
la pagina 483 se află o criptogramă al 
cărei text a fost decriptat de Emil C. 
Grigoraş: 
“În sfintele mănăstiri Mearăoţa i 
Dorohoi i Humoru au etaforisit psaltikia 
Teologu, la 823”. 

O tară a valahilor este menţionată 
în Oguzname la anul 839: “Cînd 
căpetenia cumanilor a crescut mare 
şi a devenit voinic, ţările ruşilor, 
valahilor, maghiarilor şi başkirilor au 
devenit duşmane, n-au vrut să se 
supună” [3], [15].. 

Într-o asemenea tară se putea 
deci folosi limba valahă în 
administraţie şi biserică. 

Alte două surse, mai tîrziu, 
eonsemneâză acelaşi eveniment. În- 
tr-o carte bulgărească intitulată 
Ţarstevnica, apărută ia Budapesta în 
anul 1844, se află pasajul următor: 

“S-au însemnat în nişte cărţi 
vechi, scrise de mînă, că după 
repausarea patriarhului bulgar, Sfîntul 
loan, care a ridicat pe Asan la 
împărăție, a chemat pe Asan de la 
Ohrida pe părintele Teofilact, a luminat 
şi a curâţit toată Bulgaria de eresurile 
care se aflau atunci în ea. După aceea 
a invitat pe împăratul Asan de a trecut 


în Valahia, să o cucerească şi să o 
curețe de eresul rorhan, care pe atunci 
domnea în ea, şi a silit Asan pe valahi, 
care pînă atunci citeau în limba latină, 
să lese mărturisirea romană şi să nu 
citească în limba latină, ci în cea 
bulgară; şi a poruncit ca celui ce va 
citi în limba latină să i-e taie limba; şi 
de atunci valahii au început a citi 
bulgăreşte” [4]. 

Afirmația cum că valahii “citeau 
în limba latină” trebuie înţeleasă, foarte 
probabil, ca echivalentă cu “citeau 
româneşte în biserică”, după cărţi 
scrise în limba română. 

De altfel, prin similitudine 
acceptată, “a citi bulgăreşte” se 
înţelege că echivalează cu “a citi 
slavoneşte în biserică”. 

Paleograful Dumitru Şerbu a 
semnalat [5] că Nicolae Bălăşescu, 
în Gramatica sa tipărită la Sibiu în 
anul 1848, are o notă la pagina a Il-a 
cu următorul conţinut: 

“În cartea intitulată: Sazavo 
Emmauskoe Sveatoe Blagoves- 
tvovanie, tip. la Praga, fasa XVII, nota 
12, stă scrisu cum că românii, în suta 
XII, pe la anul 1100 ar fi avut în limba 
română tradusă Liturghia. Aici, 
vorbindu de papa Inochentiu IV 
(1243—1258), zice aşa: “Nam etsi 
recentissimis quoque temporibus, i.e. 
vix ab hinc sesquiseculo, Daciae 
Valachi slavicam graeci ritus liturgiam, 
ante apud se quoque usitatam 
sensium in vernaculam suam 
converterunt, tacente et connivente ut 
videtur, aut vel ignorante et inconsulta 
Poliplimoni matre Constantinopolitana, 
etc.”. 

Acest locu mi-lă arătă prea Sf. 
D. Episcopul Ardealului Andrei Şaguna 
în această carte, ce se află în 
biblioteca sa. Traducerea textului latin: 
Într-adevăr, în timpurile cele mai noi, 
adecă de un secol şi jumătate, valahii 
din Dacia traduseră pe nesimţite în 
limba lor liturghia slavică de ritul 
grecesc, mai nainte uzitată şi la dînşii, 
pe tăcute şi nebăgate de seamă, 
precum se pare, sau chiar fără ştirea 
şi neconsultată fiind Poliplimoni mama 
Constantinopoliiană, etc.”. 

lată, deci, aflăm că în anul 1100 
“românii foloseau în biserică limba 
românească şi că foloseau scrisul în 
această limbă”. Intervenţia papei 
Inochentie al IV-lea pe lîngă Patriarhia 

din Constantinopol avea scopul de 
a-i aduce sub ascultare pe românii din 
Dacia pentru că limba română nu era 
“sfintă”! 

Profesorul Dumitru Şerbu ne-a 
mai făcut o bucurie::studiind Codicele 
de la leud, a găsit în el dovada 
documentară a scrisului românesc la 
anul 1391—1392 şi a semnalat-o 
specialiştilor şi publicului [6]—[9]. 

In acest codice, limba vorbită 
acum şase veacuri în Maramureş 
apare în toată frumuseţea ei arhaică: 
“Poslanie gospodstva Boga naşego 
Isus Hrista a să nibse spadşee v 
Ierusalim. De întru ceriu cădzu întru 
lerusalim. Poveasi bîvşa divna vă 
sfeteam gradea lerusalimea. Văleat 
6900 <1391—1392>. Poveaste fu de 
demult întru sfinta  ceatate 
lerusalimului întru atîtea ai. Văleat 
6000 <492>. Întîiu cuvînt feace şi 
spuse di mare minune ce fu întra sfînta 
besearică întra cetate lerusalimu. 
Ascultaţi oameni iubitori la oameni 
adîncul şi blîndeaţele ce feace 
Dumnedzău derept lucrurile noastre 
cele higleane. Cădzu o piatră mică şi 
rece de întru ceriu întru Ierusalim, şi 
de greutatea ei nime nu putea 
spune..." 

Povestea se desfăşoară pe 27 
de pagini şi jumătate. Alte două texte 
(Învățătura întru sfinta şi marea 
Dumineca Paştilor; Învăţătură la 
sfînta cuminecătură), scrise de 
acelaşi “grămătic” cu aceeaşi limbă 
românească arhaică, frumoasă şi 
clară, fac din Codicele de la ieud un 
document al lingvisticii româneşti de 
2 importanţă remarcabilă. 

lată o tradiţie a scrisului în limba 
română care de abia acum îşi 
dezvăluie coordonatele. 

Să consemnăm şi faptul că din 
cultura română scrisă şi-au extras 
substanţă şi alte culturi vecine, 
nterferenţele fiind inevitabile. 

In 1992, prof. dr. doc. Pandele 
Olteanu a publicat ediţia critică [10] 
de versiuni a operei florilegice Floarea 
darurilor sau Fiore di Virtu, după 
anala italian de la Siena, datat circa 


Versiunea slavonă ucraino-rusă, 
»epublicată încă, are la început 
menţiunea următoare: “Cartea Florile 
virtuţilor şi viţiilor, tradusă din limba 
taliană în cea română (valahă) sau 


bogdănească de Gherman Românul şi 
apoi din limba română în limba slavă 
de ieromonahul Veniamin, ucrainianul, 
în anul 1592”. 

Această versiune a publicat-o 
acum Pandele Olteanu pentru prima 
dată. Menţiunea “prevedena zZz 
vloskago jazika na Voloskii albo 
bogdanskii črežu Germana vološina” 
dă răspuns celor care mai “văd” încă 
în glotonimul “limbă moldovenească” 
altceva decît limbă română. 

Cu aceste cîteva exemple 
marcăm în cultura scrisă a poporului 
nostru una din sursele operei lui Mircea 
Eliade. 

Cea de a doua sursă a constitu- 
it-o, cum era şi firesc, zona culturii 
populare orale. În lumea satului 
românesc de astăzi au supravieţuit 
datini şi obiceiuri, legende şi mituri 
bogate în mesaje care se cer 
decriptate. 

Avem încă un folclor viu; se mai 
creează încă folclor şi studiile de 
specialitate se fac pe fenomene reale 
din satul românesc. 

Ne-a atras în mod deosebit 
atenţia interesul pe care Mircea Eliade 
l-a manifestat faţă de problematica 
dansului popular al Căluşarilor [11], 
[12], dans cultic românesc de vechime 
ancestrală “foarte probabilă preistorică, 
vădit preromană”. 

In fiecare an, la Slatina judeţul 
Olt, se desfăşoară un festival al 
Căluşului la care participă formaţii din 
toată ţara. La ediţia din 19—28 iunie 
1993 a participat şi cercetătoarea din 
Italia Monica Denise care-şi elabora 
teza de doctorat [13] pe această temă 
şi a filmat întregul festival. Ea a relatat 
cu emoție un fapt particular care a 
impresionat-o profund. 

O echipă de tineri căluşari de 
10—12 ani şi-a epuizat repertoriul şi 
s-a retras în spatele scenei. O femeie ` 
cu un copil înfăşurat în scutece, pe 
care-l ţinea în braţe, s-a apropiat de 
un membru al formaţiei şi s-a retras 
cu el după un bloc. A pus copilul jos 
pe pămînt şi tînărul căluşar a început 
să joace în jurul lui şi să sară peste el 
din cînd în cînd, aşa cum cerea ritualul 
jocului. Femeia credea în puterile 
miraculoase de vindecare ale acestui 
joc, semn că vechile credinţe au 
supravieţuit şi pot fi regăsite în satele 
noastre. 

Pe aceeaşi linie se înscrie şi 
documentul din 12 iulie 1801 referitor 
la comportamentul locuitorilor din satul 
Stroeşti, judeţul Argeş [14]. 

Aceştia luptau împotriva 
epidemiilor, apelînd la practicile dacice 
privind tehnologia de eliminare a 
vîrcolacilor făcători de rele. Dacă 
mureau rudele unui mort, cei rămaşi 
în viaţă trăgeau concluzia că 
decedatul s-a transformat în vîrcolac 
şi-şi “ia rudele cu el’. Identificarea certă 
a vîrcolacului se făcea prin 
dezgroparea mortului. Dacă era 
răsucit, cu faţa în jos, în cosciug sau 
dacă nu a putrezit, erau indicii că este 
un vîrcolac. În acest stadiu se trecea 
la “eradicarea” lui, care cuprindea trei 
faze: citirea unei sfeştanii şi îngroparea 
lui din nou; scoaterea şi tocarea 
cadavrului; arderea cadavrului. 

Trecerea de la o fază la alta se 
făcea dacă decesele în rîndul rădelor 
(contaminate) continua şi obştea 
satului nu ţinea seama de protestele 
preoţilor şi ale organelor administra- 
tive. Aceste credinţe specifice 
populațiilor sedentare nu au nimic 
de-a face cu creştinismul. Sub o formă 
puţin modificată, ele se mai găsesc 
şi azi, în fază crepusculară, deoarece 


satul iese din faza etnografică şi trece 


în cea a civilizaţiei moderne. 

Aceasta constituie la Mircea 
Eliade o a doua sursă bogată de 
inspiraţie pentru elaborarea operei 
sale. 

intregul său demers ştiinţific şi 
literar oglindeşte cum nu se poate mai 
bine gîndul că “în afara culturii, timpului 
este drum spre moarte”. 

lar în ceea ce priveşte viitorul 
poporului român, el a fost convins că 
va fi remarcabil, dintr-o rațiune foarte 
simplă: “în zbuciumata sa istorie acest 
popor a făcut prea mari sacrificii şi a 
dat prea mulţi eroi ca să eşueze în 
lupte civile şi într-un balcanism fără 
orizont”. 
s Sunt aici. destule teme de 
meditație, dar, mai ales, de acțiune 
practică şi cu rezonanţe în planul 
culturii. Pentru intelectuali, soluţia dată 
de Mircea Eliade — creaţia — este 
singura care poate să scoată din 
impas indivizi, grupuri şi naţiuni, 
indiferent de tipul şi coordonatele 
tranziţiei. 

Nicolae HAVRILIUC 
București 


PRINTRE ROMANELE 
LUI MIRCEA ELIADE 


Pentru cultura română 
fenomenul Mircea Eliade rămîne un 
hrisov al literaturii naţionale interbelice 
evaluate la dimensiunea universalităţii. 
Maitreyi (1933) este cartea unei 
libertăţi căutate în erotism. Maitreyi 
este biografia unui sentiment înfăţişînd 
prin mirajul său personaje reale (este 
ştiut că Mircea Eliade pleacă, în 
noiembrie 1928, cu o bursă de studii, 
în India, pentru a pregăti teza de 
doctorat: Istoria comparată a 
tehnicilor Yoga. La Calcutta, unde 
poposeşte, este găzduit de profesorul 
universitar Dasgupta. Acolo o va 
cunoaşte pe Maitreyi, fiica 
profesorului, iar povestea lor de 
dragoste va inspira romanul cu acelaşi 
titlu). Concepîndu-şi romanul sub 
forma unui jurnal, autorul reface fiorul 
timpului trecut situîndu-se pe o buclă 
ossilatorie: fie pătruns de 
incandescenţa clipei, fie renunţind la 
tonul de confesiune, fie sedus de 
îndoială, fie distanțat şi rece. Dar 
jurnalul său admite un control al raţiunii 
prin curgerea stufoasă a trăirilor. Acea 
succesiune a fragmentelor de jurnal 
(aşezate ca într-un dialog al 
personajelor) imprimă romanului un 
plus de vivacitate prin învăluirea 
clipelor cu adevărul lor de viaţă. Cum 
jurnalul indică o participare subiectivă 
a naratorului şi deci un primat al 
liricului, în distincţie cu epicul politi- 
cos, Eliade ordonează discursul din 
fărîme de jurnal! (cu pauze între ele): 
Dacă “a fi liric înseamnă a nu putea 
rămîne închis în tine însuţi” (Emil 


Cioran), autorul prin aceste fărîme 
selectează din întregul jurnalului pentru: 
a închide rotunjind -(sau a prinde în 
expresie şi formă de trăire) o 
experienţă de viaţă. Fluenţa gîndului 
pur al autorului (pentru că pînă la urmă 
nevoia de dragoste presupune o 
trecere peste gînd) se substituie 
imaginii carnale a iubitei ca într-un vis. 
Priveliştea  “straniului şi de 
neînţelesului din ochii” Maitreyiei îl 
face pe Allan s-o vadă diferit: la 
început este şocat de apariţia ei, ca 
de o urîţenie “cu ochii ei prea mari şi 
prea negri, cu buzele cărnoase şi 
răsfrînte, cu sînii puternici de fecioară 
bengaleză”, apoi, tot mai preocupat 
s-o reîntîlnească, impresia se 
schimbă: “ochii ei prea mari, buzele 
ei prea roşii creau parcă o viaţă mai 
puţin umană în acest trup înfăşurat şi 
totuşi transparent care trăia, s-ar fi 
spus, prin miracol, nu prin biologie”. 
Sensibilitatea lumii, în care Allan se 
infiltrase din dorinţa cunoaşterii unui 
absolut, este dezvăluită în lumini mai 
mult întunecate şi fără prezenţa unei 
voințe care să corecteze sau să 
dirijeze pe un anumit făgaş cuplul 
îndrăgostiţilor. Totul se desfăşoară ca 
după un plan dinainte stabilit, căruia 
nimeni nu încearcă să-i surprindă ceva, 
să-i reproşeze ceva, ca şi cum 
legătura dintre ei “e dragostea pe care 
o voiseră” cei din jur. “Maitreyi” este 
un frumos vis indian sporit de autor 
prin dilema introdusă în final drept 
tălmăcire. Inginerul Allan se desprinde 
de civilizaţia europeană spre a 
contribui la înălţarea unei Indii 
materiale. Desprinderea aceasta este 
declanşată de nevoia regăsirii în 
libertatea primordială a fiinţei. Or, Allan 
întîlneşte în drumul său India 
mitologică, panteistă şi erotică. Fiinţa 
străinului Allan se află între îngerescul 
şi misteriosul chip al Maitreyiei şi 
privirea deschisă şi adîncă din spatele 
lentilelor negre ale lui Sen, tatăl 
acesteia. lubirea dintre Allan şi 
Maitreyi, prin acel unic şi specific, se 
smulge din limita cotidianului, 

faosamasa 


înălţîndu-se prin puritate în 
sfericitatea cosmică. Dar ochiul 
neprevăzutului striveşte cuplul 
îndrăgostiţilor tocmai în clipa cînd 
se arăta atît de minunat. Mărturisirea 
nevinovată a lui Chabu pune capăt 
acestui fior al marilor iubiri. 
Îndrăgostiţii se mişcă în spaţiul 
cenuşiu cu rezonanţe de clopot greu 
al tragediei. Îi apropie tocmai ceea 
ce-i diferenţiază, justificîndu-le 
atitudinea: eliberarea prin iubire la 
Maitreyi admiţind o revenire a părţii 
la întreg şi deci o rupere a legăturii 
de fiinţă; adîncirea în fiinţa lui Allan 
printr-o adorare voită a existentului. 
Forţa necunoscutului se lasă ca un 
blestem. “N-a avut nimeni curajul să 
vă atragă atenţia”, afirmă unul din 
personajele care asistă la dramă. 
Desprinderea de ancestral conferă 
acestui cuplu patima iubirii 
înstrăinate şi lipsite de rod. 
Retragerea lui Allan din civilizaţia 


europeană şi renunţarea Maitreyiei: 


la *simţirea şi judecata indiană” 
aşază iubirea în atemporal. Însă 
vraja ei se spulberă în contact cu 
cotidianul. 

Tristeţea şi rătăcirea lui Allan 
se înrudesc cu neliniştea metafizică 
a lui Muersault, eroul camusian. În 
timp ce Muersault ucide fizic, 
răzbunînd individul aversat şi umilit, 
Allan probează mental, interogînd 
perimetrul de viaţă din familia Sen. 

În finalul romanului, Eliade îşi 
aşază eroul, mistuit de iubirea 
pierdută şi retras în vis şi 
contemplaţie, faţă în faţă cu 
înstrăinata Jenia, ademenită şi ea 
de “o altă lume dincolo de simţuri”. 
Discuţia şi scena lor de dragoste 
nasc un spectru al trăirilor ce se 
refac şi se comunică de dincolo, din 
oglindă, şi între care se interpune 
imaginea Maitreyiei. Imaginea pură 
a iubitei stăruie în răceala memoriei. 
Chiar dacă sentimentul carnal este 
uitat, rămîne clişeul. Se supune 
imaginea'din clişeu reconstituirilor? 
Răspunsul ar putea fi afirmativ, 


deoarece “cunoaşterea este un şir 
neîntrerupt de readuceri aminte”, 
zicea Platon. Romanul se încheie 
fără a da lămuririle necesare, în 
sensul învinovăţirii sau absolvirii de 
vină a personajelor din cuplu, dar 
adaugă la “problema Maitreyi” o altă 
enigmă — “eternul feminin”. 

În Şarpele (1937) eroii lui 
Eliade, pentru a evita traumele 
cotidianului, urmează travaliul 
inițiatic. Suferind de conformism şi 
blazare. citadină, grupul monden 
este supus unor exaltări de fiinţă 
printr-o succesiune de trăiri 
organizate de Andronic spre a 
înlesni regăsirea de sine. De fapt 
naraţiunea romanului îşi poartă eroii 
într-o cursă cu obstacole, prin 
intermediul cărora se realizează 
treptat desprinderea de profan şi 
intrarea. în sacrul fiinţei şi al 
existenţei. Întîmplările povestite sau 
trăite de grupul monden au 
semnificaţie în plan psihologic. 
Scena - înecului, relatată de 
Andronic, este creatoarea, şocului 
prin care membrii grupului de 
vilegiaturişti se trezesc din 
amorţeala: existenţei. Tihna din 
sufletul lor începe să fie asediată de 
nelinişte. Obstacolul următor, jocul 
cu gajuri în pădure —acest spaţiu 
al necunoscutului —, sporeşte 
neliniştea eroilor cînd, prin 
spontaneitate şi sinceritate, vor 
elibera elanuri frînte sau zăvorite. 
Starea de expansiune sufletească, 
trăită diferit de fiecare participant la 
joc, va fi oprită de Andronic, în 
crama mănăstirii, prin relatarea unei 
întîmplări necunoscute despre 
moartea frumoasei Arghira, întîlnită 
cu sute de ani în urmă. Ca şi la 
Eminescu, motivul transmigrării 
eului metafizic, prin timp şi spaţiu, 
este folosit pentru a spori aura de 
mister a protagonistului. Momentul- 
cheie al romanului, apariţia şi dansul 
şarpelui, se încarcă în semnificaţii 
atît pe plan psihologic, cît şi erotic. 
Personajele, aşezate în cerc, prin 

SEERE 


căderea în transă, se vor reaşeza 
în sine. Vraja transmisă de acest 
animal totemic va revigora 
asistenţa, pregătindu-i intrarea în 
sacru; fie prin erotism, fie prin 
retrăirea unor amintiri ale spaţiului 
iniţial, cum ar fi cel al copilăriei. 
Identificarea lui Andronic cu şarpele, 
prin crearea imaginii “bărbat-şarpe”, 
este provocată de renaşterea acelor 
impulsuri primordiale potrivit cărora 
fiinţa umană, în vremurile sale 
preistorice, prinsă de efluviile 
locului de pe pămînt, se credea 
armonizată. cu ritmurile cosmice. 
Îndemnul ţesut:din vraja dragostei 
va fi resimţit cu acuitate de Dorina, 
înlesnind triumful sacrului. Ea va 
părăsi grupul vilegiaturiştilor pentru 
a se întîini cu Andronic în insulă şi 
va reface, astfel, prin iubire, cuplul 
întru sfinţenie din acea “insulă a lui 
Euthanasius”. 

Cu Nuntă în cer (1939) Eliade 
realizează un transfer în timp. Întreg 
romanul reprezintă reîntîlnirea lui 
Allan şi Maitreyi într-o ipostază dintr- 
un spaţiu al unei alte vîrste. Andrei 
şi Ileana se supun orbeşte poruncii 
destinului, întregind nucleul 
existenţial: Erotismul lor blajin 
urmează legile unui dat pe care 
nu-l cunosc şi, din păcate, nuel 
depăşesc. Andrei este un creator 
într-ale spiritului, Ileana e roasă de 
grija maternității. lubirea lor “celestă” 
se vrea eternă, dar iniţierea în 
rigoarea “nunţii în cer” se face în ritm 
teluric. Nici cuplul Barbu—Lena 
(aceasta fiind aceeaşi cu Ileana, dar 
sub o altă înfăţişare) nu-şi învinge 
limita. Regăsirea timpului pierdut 


este întrevăzută de Barbu în 


procrearea. trupului. Lena refuză 


legătura, 'pentru că experienţa lor 
conjugală nu presupune dăruire. 
Plecarea Lenei apare ca un protest. 
Înfruntînd destinul, ea se eliberează 
de marasmul fiinţei. Andrei şi Barbu, 
urmînd prin hazatd fluxul vieţii, rămîn 
cu imaginea iubitei învăluite de mis- 


ter. Eliade construieşte cu Nuntă în. 


cer o clepsidră a iubirii ce reface 
timpul din mereu acelaşi, dar care 
în fond e un necunoscut. Generaţiile 
parcurg vîrsta eroică a iubirii, 
posedaţi de îndemnul ei şi dezlănţuiţi 
la întîmplare. Ca nişte martiri rătăciţi 
în necorespondenţă, fiinţele lui 
Eliade nu trăiesc nici “nunta în cer”, 
nici “nemurirea” pe pămînt. Ei rămîn 
atîrnaţi între situaţii, dincolo de care 
surîsul lucrurilor le completează 
neînţelegerea. Există mai mult cu 
mister. 

Construindu-şi romanele ca pe 
nişte labirinturi, unde prin coridoarele 
mai luminate sau întunecate circulă 
personaje cu însemne ale realului şi 
ale fantasticului, Mircea Eliade 
restituie spaţiului cultural românesc 
imaginea unei fiinţe ce include 
deopotrivă aşezările inițiale, 
arhetipale, dar şi posibilitatea 
multiplicării ei prin oglindirea în timp. 
şi în spaţiu. 

Dumitru și Severina 
VASILESCU 


MATERIALE NOI DIN 
LABORATORUL 
DE CREAȚIE 


AL LUI MIRCEA ELIADE 


Operele marilor gînditori şi scriitori au 
toate o trăsătură comună: ele poartă semnul, 
pecetea, amprenta autorilor.lor, aşa încît 
aceste creaţii şi creatorii lor devin un întreg. 
În conştiinţa noastră Eminescu se asociază 
cu Luceafărul creat de el, Bacovia — cu 
simbolul de plumb, Marin Preda — cu salcîmii 
singuratici... Creaţia lui Mircea Eliade, 
asemenea Oceanografiei sale, asemenea 
unei Încercări a labirintului, este un ocean 
imens, un ocean de drumuri labirintice şi 
încercări iniţiatice, un ocean de numeroase 
idei care ne copleşesc şi ne îndeamnă, de 
cunoştinţe din cele mai diferite domenii, de 
informaţii vaste, în fine, o Enciclopedie a 
spiritului uman însetat de cunoaştere şi de 
credință. | 

Nu s-au scurs nici zece ani de la 
trecerea lui Mircea Eliade în neființă. In 
această perioadă au devenit cunoscute 
multe detalii despre viaţa şi activitatea 
marelui nostru gînditor şi scriitor. Multe s-au 
publicat. Dar opera unui mare gînditor şi 
scriitor, chiar fiind editată şi cunoscută, 
ascunde aspecte nebănuite, urmînd ca 
fiecare nouă generaţie s-o citească din nou, 
s-o redescopere, s-o valorifice. În cazul lui 
Mircea Eliade lucrurile se complică, dat fiind 
că încă nu dispunem de opera lui publicată 
integral. 

În-anii ce s-au scurs de la începerea 
destinului postum al operei lui Mircea Eliade, 
datorită muncii oamenilor de ştiinţă, a 
cercetătorilor, au fost puse în circulaţie mai 
multe materiale noi despre viaţa şi activitatea 
marelui savantromân. Un merit în acest sens 
îl au diversele ediţii periodice din România, 
printre care trebuie menţionate revistele 
“Astra”, “Jurnalul literar”, "Convorbiri literare”, 
“Poesis”, “Orizont”, “Evenimentul”, “Revista 
de istorie şi teorie literară”, “Steaua” ş.a. Am 
vrea să subliniem în special activitatea 
deosebită, sistematică a revistei 
“Manuscriptum”, editată de Muzeul literaturii 


române şi avîndu- ca director fondator pe 
D. Panaitescu-Perpessicius. E de menţionat 
că aproape toate materialele noi cu şi despre 
Mircea Eliade publicate de această 
prestigioasă revistă poartă, în calitate de 
îngrijitor, alcătuitor, comentator etc., 
semnătura neobositului cercetător, a 
profesorului Mircea Handoca, căruia îi revine 
meritul nu numai de a cerceta, dar şi de a 
pune în circulaţie noi pagini din viaţa şi 
activitatea, lui Mircea Eliade. 

Începînd cu 1986, deci de la 
decedarea lui Mircea Eliade, revista 
“"Manuscriptum”, datorită iniţiativei şi 


insistenţei lui Mircea Handoca, publică 


sistematic materiale inedite care dezvăluie 
noi laturi şi aspecte ale vieţii şi activităţii 
enciclopedistului român. Remarcînd 
fascinația personalităţii lui Mircea Eliade în 
calitatea lui de orientalist, istoric al religiilor, 
folciorist, eseist, romancier, dramaturg, 
gazetar, conferenţiar, personalitate care încă 
nu e cunoscută în toată profunzimea ei, M. 
Handoca constată următoarele: “În nici una 
din aceste latu nu vom întilni şovăielile şi 
poticnelile:  diletantului,  stîngăciile 
debutantului. Pasiunea caracterizează 
fiecare rînd scris de Mircea Eliade, chiar dacă 
din cînd în cînd o neglijenţă stilistică a fost 
semnalată de maliţiozitatea unui exeget. 
Ineditele reprezintă încă o latură a acestei 
opere monumentale” (“Manuscriptum”, nr. 
3/1986, p. 84). 

Din materialele inedite cu şi despre 
Mircea Eliade publicate în ultimii ani de 
revista “Manuscriptum” semnalăm cîteva 
serii mai importante. 

1. Mai întîi de toate merită atenţie 
materialele publicate la rubrica “Din 
laboratorul de creaţie”. Începînd cu nr. 2/1988 
revista “Manuscriptum” publică (iarăşi sub 
îngrijirea şi cu cuvîntul introductiv al lui M. 
Handoca) versiunile originale ale uneia din 
principalele lucrări ale lui M. Eliade — 
Prolegomenelor de istoria religiilor, apărute 
iniţial la Paris, în 1949, cu denumirea Tratat 
de istorie a religiilor, lucrare care precede 
monumentala Istorie a credințelor şi ideilor 
religioase şi care, după cum ne mărturisesc 
datele, a entuziasmat inimaginabil savanții, 
criticii, marele public, provocînd la apariţia 
sa o serie întreagă de elogii. Publicarea 
versiunilor originale ale acestei lucrări 
eliadeşti cu o mulţime de note, variante 
iniţiale, adăugiri, schimbări, redactări, 
precizări au o foarte mare importanţă şi 
semnificaţie, ele vorbindu-ne elocvent 
despre stilul autorului. Este impresionant şi 
admirabil modul în care lucrează M. Eliade, 

felul cum foloseşte diferite variante pînă 
găseşte versiunea, formula cea mai potrivită, 
îndirjirea cu care caută cuvintele, termenii 
cei mai exacţi pentru exprimarea gîndurilor 
sale, gradul. de informare, de documentare 
alui în cele mai diverse domenii. M. Handoca 
scrie: “Cele cinci capitole ale 
Prolegomenelor pe care le putem cerceta 
în definitiva versiune iniţială au fost revăzute 
şi şlefuite îndelung. Trebuie remarcat 
limbajul modern, preocuparea pentru 
exactitatea terminologiei (peste două mii de 
ştersături, adaosuri, reveniri, într-un text de 
200 de pagini dactilografiate, nu e puţin 
lucru), dar şi acea tensiune interioară spe- 
cifică atît omului de ştiinţă, cît şi scriitorului 
Mircea Eliade” (“Manuscriptum”, nr. 1/1990, 
p. 124). 

2. Din ineditele lui M. Eliade un capi- 
tol aparte reprezintă conferințele rostite de 
el la Radio-Bucureşti. Mircea Handoca este 
acel care a extras din Arhiva Societăţii de 
Radiodifuziune textele a 54 de conferinţe. 
Revista “Manuscriptum”, începe în 1986 
publicarea acestor lucrări cu Eseul 
european şi eseul românesc, citit de autor 
la microfon la 2 noiembrie 1933; şi conferinţa 
Caracterul subiectiv al fizicii indiene, 
apreciată ca fiind sub semnul total ai erudiţiei 
şi al originalității — două caracteristici majore 
pentru întreaga eseistică a lui Mircea Eliade. 

Tot în 1986 revista “Manuscriptum” 
publică un material foarte interesant, semnat 
de Marin Bucur, intitulat Despre o întîlnire 
necesară, cuprinzînd informaţii puţin 
cunoscute despre revista “Antaios”, publicată 
de Mircea Eliade şi Emst Junger începînd 
din 1960, revistă de orientare deosebită, 
consacrată unui 'nou umanism bazat pe 
universalismul culturilor. 

3. Un interes deosebit prezintă 
corespondenţa lui Mircea Eliade cu numeroşi 
oameni de seamă ai timpului, savanţi, istorici 
ai religiilor, orientalişti etc. Revista 
“Manuscriptum” în ultimii ani a publicat mai 
multe materiale din corespondenţa lui Mircea 
Eliade cu C. G. Jung şi Nicolae lorga (nr. 4/ 
1987), Raffaele Pettazzoni din anii 1929— 
1938 (nr. 3/1989), lonel Jianu (nr. 4/1989 — 
22 de scrisori, nr. 1/1990 — 15 scrisori), 
Ananda Coomaraswamy (nr.2—4/1991) ş.a. 
Vom menţiona că numai Mircea Handoca a 
publicat în diferite reviste mai mult de 200 de 
documente. epistolare cu Mircea Eliade. 
Apreciind importanţa acestora, cunoscutul 
cercetător subliniază: “Corespondenţa lui 
Mircea Eliade constituie o bogată mină 
informaţională. Atit scrisorile expediate, cit şi 
cele primite luminează diferite aspecte din 
biografia spirituală a marelui scriitor şi a . 

savantului, de-a lungul a peste şase decenii. 
Atunci cînd expeditorii sunt personalităţi ale 
spiritualităţii româneşti sau universale — 
textele respective se transformă din simple 
relaţii epistolare în documente de filozofia 
culturii, artei sau literaturii”. 

4. incă un compartiment din imeditele 
cu şi despre M. Eliade îl constituie filele din 


Jurnalul gînditorului, diferite notițe, amintiri, 


publicate şi de revista “Manuscriptum”. Din 
acestea vom menţiona, spre exemplu, 
fragmentele din Caietele de jurnal ale lui M. 
Eliade din-anii 1920—1925, descoperite de 
M. Handoca printre manuscrisele din ţară 
ale scriitorului. M. Handoca a comparat 
aceste caiete şi în general Jurnalul lui M. 
Eliade după dimensiunile şi valoarea lui cu 
Jurnalul lui T. Maiorescu şi cu lucrările 
similare ale altor iluştri predecesori. Însuşi 
M. Eliade, aducîndu-şi aminte de felul cum a 
luat naştere Jurnalul, nota: “Scriam mai cu 
seamă noaptea, uneori tîrziu, după miezul 
nopții, cînd eram sigur că tata nu va mai veni 
să mă controleze”. Şi încă o caracterizare: 
“Un jumal intim sporeşte atenţia. Scriind, vezi 
mai clar lumea din jurul tău şi îi uiţi mai 
anevoie culorile” (octombrie, 1944). 
Materialele noidespre M. Eliade, care, 
sîntem siguri, vor continua să apară, ne vor 


ajuta să înţelegem mai bine cine a fost şi 


cine este pentru noi şi pentu umanitate M. 
Eliade. lonel Jianu, marele critic de artă, 
prietenul apropiat al lui Mircea Eliade, 
încredinţindu-i scrisorile de la acesta lui 
Mircea Handoca ca celui “care are cel mai 
complet dosar despre Mircea”, scria despre 
fascinația exercitată de prietenul său prin 
curiozitatea sa intelectuală şi prin 
intensitatea trăirii: “Cu toată modesta lui 
înfăţişare, simţeai în el o flacără vie, o ardere 
în alb. Trăia la o înaită tensiune. Vorbea şi 
lucra cu fervoare. Ştia să descopere mereu 
tilcuri noi, nebănuite, în interpretarea realităţii. 
Ştia să ne dezvăluie o nouă dimensiune a 
lumii. Era un spirit viu.” 

Era un spirit viu. lar creaţiile sale, aşa 
cum spunea Dinu Noica, stau sub “blestemul 
erudiţiei”. Să rămînă viu şi să ne mai 
rodească neamul din cînd în cînd cite un 
asemenea “blestemat”. Să avem cu ce şi cu 
cine intra în lume, aşa cum ne stă bine nouă, 
românilor, cu MIRCEA ELIADE! 

Vuziune şi vedimendtonate 


Ana BANTOȘ 
Chișinău 


FORŢA 
INTEGRATOARE A 
SACRULUI 


Din perspectiva amplă a poeziei 
româneşti, poezia din Basarabia este mai 
aproape de primordii. Academicianul Mihai 
Cimpoi, într-un dialog cu Nichita Stănescu, 


realizat la Chişinău în 1976 cu prilejul zilelor - 


literaturii din fosta Uniune Sovietică în 
Moldova, dar publicat abia în 1992, 
observafenomenul “filologizării” şi al unui 
anume fel de “îndepărtare de natură”, ca 
să zicem aşa, în poezia română din Ţară. 
Autorul Stării poeziei, prezenţa căruia la 
Chişinău dădea evenimentuiui o 
semnificaţie aparte, a confirmat ideea în 
felul următor: “Poeţii basarabeni sînt mai 
aproape de natură, de primordii. Ei 
transfigurează natura gîndirii în natura 
naturii. Am observat lucrul acesta la Vieru, 
Damian, la mai tinerii poeţi.” (M. Cimpoi, 
Spre un nou Eminescu, Ed, Hyperion, 
Chişinău, 1994). 

Cum se explică fenomenul acesta 
care diferenţiază lirica basarabeană în 
planul mai mare al poeziei româneşti? De 
la bun început trebuie remarcat faptul că 
apropierea de natură a poeziei basarabene 
se află în directă legătură cu nevoia de 
sacru şi cu un anume fel de lirism cultivat 
mai cu seamă în anii 60—70 şi înţeles ca 
posibilitate de apărare contra invaziei 
socialului, mai bine zis, a ideologicului. 
Acest fel de lirism s-a intensificat în 
perioada amintită sub acţiunea unui senti- 
ment acut al nevoii de firesc îndreptat 
împotriva elanului exagerat, rupt de 
pămînt, elan în care valorile umane riscau 
să fie substituite. Între “acțiunile” de 
redescoperire a firescului se înscriu şi 
tentativele de restituire a dimensianilor 
autentice ale artei. George Meniuc, de 
exemplu (în eseul Cadran solar), aprecia 


asiduitatea cu care criticul Vasile Coroban 
milita “împotriva nefirescului, împotriva 
premeditării artificiale, deci, potrivnice 
actului adevărat al creatiei”. Să amintim, 
de asemenea, că poetul Liviu Damian 
definea în anii 70 poezia drept “partea 
noastră de zbor, iar mai înainte prozatorul 
Vladimir Beşleagă, originar din Transnistria, 
şi-a intitulat unul din romanele sale Zbor 
frînt. Şi poetul Gheorghe Vodă şi-a ales 
pentru una din cărţile sale titlul Aripi 
pentru Manole. “Conservarea” eului în 
starea de graţie, de zbor este continuată 
cu pledoaria pentru cîntecul cu 
semnificaţia sa din expresia populară: “Cu 
cît cînt, cu atita sînt”. Este şi epigraful 
selectat de Grigore Vieru pentru cartea 
Numele tău (1968), compartimentată în 
Cîntece pentru pămînt, Cîntece pentru 
mama, Cîntece de iubire. Şi Anatol 
Ciocanu îşi intitula două din cărţile sale în 
aceeaşi terminologie. Cîntece de-acasă 
şi Alte cîntece de-acasă. lar Mihai Cimpoi, 
în articolul publicat în ziarul “Tinerimea 
Moldove! Spre un nou Euforion, diseca 
sensurile cîntecului, pornind de la starea 
de inspiraţie. 

In condiţiile unei vieţi denaturate prin 
intervenţia ideologicului obsesiv şi a 

deznaţionalizării lirismul poeţilor din 

Basarabia implică, la un moment dat, şi 
dorul de fiinţa naţională. Mai mult ca atit, 
liricul şi baladescul implicînd şansa de a 
proteja fiinţa naţională caracterizează 
poezia românească din stînga Prutului. 
Vorbind la modul general, însă, la noi se 
întîmpla exact ceea ce se întîmpla în tot 
spaţiul țărilor din Răsăritul Europei, adică 
în ţările fostului lagăr socialist. Italianul 
Marco Cugno, într-o comunicare făcută 
la Roma în 1991 (publicată în revista 
“Viaţa românească”), definea acest 
fenomen drept “evaziune estetică”. Făcînd 
referinţă în primul rînd la poezia română, 
el susţine: “Nici în celelalte ţări ale 
Răsaritului ispita esteticului pur nu era 
absentă, nici în România n-au lipsit cu totul 
luările de poziţie prin actul împiîntat în 
realitate. Nu e mai puţin adevărat că un 
fel de linie generală se putea desprinde, 
de “sabotare a realului”. Asemănătoare cu 
sabotarea istoriei”. 

Situaţia era similară şi în stînga 
Prutului. În poemul său intitulat Melcul 
Liviu Damian, spre exemplu, sfida marşul 


Gömunicafe prezentati la Congresul al XX-lea al Academiei Americano-Române 

triumfal spre comunism. Şi sînt atitea alte 
exemple pe care nu le vom aminti aici din 
lipsă de timp. 
i Deci, ispita esteticului le apărea 
salvatoare şi poeţilor noştri. Revelația, 
jocul, ludicul — la Grigore Vieru în primul 
rînd — exprimă dorinţa de redobîndire a 
candorii. Poetul urmăreşte restituirea 
dimensiunilor fireşti ale universului 
copilului, copilăriei şi jocului ca ipostază a 
libertăţii. În toată poezia sa este prezentă 
o dorinţă imensă de descătuşare. 
Cultura românească, în virtutea 
poziţiei geo-politice a Ţării, după cum a 
demonstrat Lucian Blaga, are un caracter 
de sinteză şi de dezvoltare prin salturi 
recuperatoare, beneficiind de influenţe 
modelatoare (cea a culturii franceze) şi de 
influente catalizatoare (a literaturii germane) 
însensul apelului “la propria fire, la propriul 
duh etnic” (Lucian Blaga. Trilogia culturii, 
E.L.M., B., 1968, p. 242—243). Reieşind 
din această concepţie, constatăm că în 
perioada de după cel de al doilea război 
mondial influenţa contextului unional 
asupra literaturii din Basarabia a fost de 


natură catalitică, la fel ca şi influenţa poeziei. 


din Ţară în persoana unui Blaga, a unui 
Arghezi, sau a lui Nichita Stănescu. De 
dată mai recentă este influenţa exercitată 
de poezia lui lon Barbu. În ciuda orientării 
fortate spre socialismul înalt dezvoltat şi 
spre valorile aproximative, literatura din 
Basarabia, ca de altfel şi cea din republicile 
baltice, s-a dovedit a fi păstrătoarea fidelă 
a rădăcinilor etnice, aşa încît astăzi, cînd 
i se poate uşor imputa excesul de 
tradiţionalism, e necesar să precizăm 
diferenţa semnificației tradiţiei în contextul 
românesc cultural paşoptist şi din 
perioada interbelică, şi în condiţiile de 
izolare a unei părţi de Ţară prin zidul 
chinezesc al fostei Uniuni Sovietice. 
Tradiţia în această situaţie are nuanțele 
sale şi a trece peste ele înseamnă a rata 
orice discuţie despre Basarabia. Ince ne 
priveşte, includem elementele tradiţiei — 
larg răspîndite în poezia basarabeană— 
în orientarea. spre un timp sacru. Se 
desprinde din creaţia poetilor basarabeni 
un fel de concentrare în jurul elementelor 
cardinale aidoma celei despre care vorbea 
Andrei Pleşu referindu-se la pictura lui loan 
Andreescu, în care imaginea dominantă 
a cerului şi pămîntului face dovada 
elementarităţii lumii. (A. Pk:şu Pitoresc 
şi melancolie, p. 102). In condiţiile 
apropierii de primordii, atitudinea religioasă 
faţă de viaţă este de neocalit. Cu atît mai 


mult cu cît, după cum afirma şi Mircea 
Eliade, “pînă. şi existenţa cea mai 
desacralizată păstrează încă valorizări 
religioase ale Lumii” (Mircea Eliade, Sacrul 
şi profanul, Ed. Humanitas, Bucureşti 
1995, p. 13). 

Basarabia lui Nicolae Dabija, 
bunăoară, descinde din vechimea 
cronicilor şi a atmosferei sacre de biserică 
ce e comună cu cea a lui A. Mateevici. E 
un tărîm în care cerul, greu de zborul 
îngerilor, se apropie de pămînt. În felul 
acesta este şi mai evident contrastul între 
păginătatea ce-i invadează meleagul şi 
sfinţenia nedescifrată la care este raportat 
totul în poezia sa. Nucii “grei de rod”, brazii, 
salcîmul, dealul plin de strămoşi, indicînd 
o zonă primară sacralizată declanşează 
în poezia sa o'suferinţă izvorită din prea 
mult suflet. E o atmosferă în care “ninge 
cu fluturi ce se sting” şi se “deschide 
geamuldoar cu respirarea”, iar “sărbătorile 
sînt triste”. Un tablou alternativ este cel în 
care predomină ironia şi sarcasmul, 
provocate de sentimentul disperării: 
“disperat, firul ierbii-n granit se împlintă”, 
“tutunul este crescut în glastre”, “uzinele 
sînt plantate în ciomoziomul cel sfint”, 
“ninsoarea miroase a fierărie”. Atmosfera 
e de “grecie ostenită din care eresuri 
evadează”. Durerea ce se lasă greu 
mascată şi sarcasmul ating culmea 
intensității atunci cînd acesta din urmă e 
îndreptat împotriva pîngăririi simbolurilor 
sfinte ale unităţii de neam: limba, biserica, 
cetăţile. Sacralizarea începuturilor devine 
la el condiţia sine qua non a vieţii pe 
pămînt: 

Cît durea-ne-vorizvoare 

Ori un cîntec ce dispare 

Cit există ceva sfînt 

Vom trăi pe-acest pămînt. 

Un cadru peisagistic asemănător 
celui eminescian şi blagian, şi totuşi 
deosebit, ne întîmpină la Grigore Vieru. 
Magia umbrei ciocîrliei pe cîmp şi a pomilor 
verzi prin care melcii stelelor umblă se 
destramă în toamna rece “ca sfecla de 
zahăr” sau în arşiţa cu soarele “prelingîndu- 
se peste pita din ştergar, ca uleiul fierbinte 
pomilor ciudaţi de tabac “prin care mama 
înaintează cu greu”. Poetul ascultă miera 
ca să nu uite, la fel cum priveşte şi teiul, 
şi izvorul, şi floarea soarelui, şi amurgul 
ce pe coline fuge “cu o ramură-n gură de 
măr înflorit”. Dorul basarabeanului ce 
corespunde perfect plaiului în accepţie 
blagiană se compune din verdele pictat 

pe apa lină a unui rîu, din vîntul liber printre 
ulmi şi din “zăpada sclipitoare pe răcoroase 
culmi”, din stoluri de lacrimi “trecînd pe 
deasupra sufletului" şi din verbui matern” 
ce cade de sus ca ciocîrlia din clara 
dimineaţă”; “se mai compune din liniştea 
credinţei în muntele sfint, în izvorul ce nu 
trădează, în existenţa unui limpede loc, 
pe care poetul Grigore Vieru îl cucereşte 
cu "paşii cuvîntului tipăriţi în zăpada de 
sare căzută pe inima noastră”. O imagine 
mai recentă ce se desprinde din poezia lui 
Grigore Vieru coincide cu pămîntul pe care 
Dumnezeu se întoarce acasă după ani grei 
de deportare în “siberii de gheaţă”. 

Gravăşi complexă apare şi Basarabia 
lui Liviu Damian (1935—1986), care se 
opune pitorescului manevrat uşor de unii 
confraţi. Elementele de creştinism cosmic 
prezente în lirica sa se cer explicate nu 
atit în sensul de revoltă pasivă, de boicot 
al istoriei în accepţia blagiană din Spaţiul 
mioritic sau în sensul atribuit acestei 
noţiuni de către Mircea Eliade în Istoria 
credințelor şi ideilor religioase (II, p. 
383) de “liturghie cosmică”, cît în sensul 
necesităţii recuperării organicităţii vieţii: 

Fraţilor din iarbă, 

Fraţilor din ramun, 

Ati rămas pe lume 

Ale stelei neamuri, 

Tăcerea şi seninătatea, adîncul din 
suflet şi “tristeţea trează” (“etrează pîinea 
doar şi sarea”, mai scrie poetul), conştiinţa 
că nu totul se împarte şi un glas izvorit 
parcă de sub pămînt spunînd: “v-am dat 
un măr — întorceţi-mi seminţele”, 
aşteptarea tensionată şi starea de zbor, 
“atiţia muguri suferinzi în prag de verde 
dimineaţă” şi “spicul de grîu proptit ca-n 
lance un străjer”, arderea şi renaşterea din 
cenuşă: 

— Dar, dacă zici că totu-i ars, 

de ce eşti aşteptare? 

— Poate că partea ce-a rămas 

încă n-a dat în floare. 

(Dialog) 
— toate acestea vorbesc în favoarea 
aceleiaşi închideri-deschideri şi vin din 
aceeaşi “permanentă, legănată înaintare 
într-un infinit ondulat” descifrat de poetul. 
filozof din Ardeal. Dar nu trebuie trecute 
cu vederea impulsurile intermitente ale 
unei trăiri vehemente, ce riscă să scoată 
din echilibru monotonul suiş-coborîş, aşa 
încît blagianul “pămînt de cumpănă” la 
basarabeanul Liviu Damian este “margine 
a vuindelor fruntarii”. “Năzuinţa sa 
orizontică” (L. Blaga) vizează zări “ca mura 
în omături”, “rîuri cu rosturi tainice ducînd 


spre mare sau urcînd la deal”, un relief 
ascendent aproape inaccesibil, în preajma 
căruia poetul se întreabă: 

Ce iarbă creşte blestemată 

Pe munţii-aceia de omăt 

Că fără tine niciodată 

Nu vreau s-o ştiu, nu pot s-o văd? 

Astfel încît creştinismul cosmic se 
explică prin nostalgia continuității neamului 
şi prin nevoia acută de solidaritate umană: 

Cu ochii în funduri de mare, 

cu spatele-n piatră de munte, 

aştept visător o plecare 

şi visele mele-s cărunte. 

“Sacrul” fiind, după cum menţiona 
Mircea Eliade, un element în structura 
conştiinţei, nu un stadiu în istoria conştiinţei 
(M. Eliade Nostalgia originilor, p. 60), 
este prezent la poeţii basarabeni ca un 
tărîm alstatorniciei. Intrebîndu-se ce este 
sacrul, Ghoete răspundea astfel: “Ceea 
ce tine unite mai multe suflete”, Raportul 
cu pămîntul, cu strămoşii, cu graiul sînt 
motivele care pun în valoare năzuinţa 
basarabeanului spre unitate. De remarcat 
aspectul dublu al acestor raporturi: de 
conexiune la aceeaşi matrice stilistică 
a: românismului şi de regenerare a 
sentimentului religios, de credinţa în 
Dumnezeu. Aşa se explică faptul că 
Eminescu este investit — la Grigore 
Vieru — cu puterea divină de a judeca 
lucrurile: 

De avem sau nu dreptate 

Eminescu să ne judece. 

Natura, peisajul sînt prezente nu 
atît pentru pitorescul lor, cît pentru a 
confirma statornicia şi credinţa: 

Există un munte sfînt 

Cu semnul credinţei pe creste — 
scrie Liviu Damian, muntele mai 
însemnînd şi un mijloc de a intra în 
legătură cu divinitatea, stabilitatea, 
imuabilitatea, puritatea. 

Deschişi deopotrivă spre eul 
propriu şi spre lumea din jur, 
menţinîndu-se în proximitatea fiinţei şi 
recucerind sacralitatea vieţii, poeții 
basarabeni îşi continuă calea 
recuperînd în poezie ceea ce ne este 
dat de la Dumnezeu — unitatea de 
neam. 

"DE UNIT 
NE-A UNIT DUMNEZEU, 
CUM A CREZUT EL 

CĂ E BINE. 

NOI AR TREBUI 

SĂ NE REINTEGRĂM” 


Interviu cu scriitorul 


lon ITU (Brașov). 


_— Domnule lon Itu, cititorii din 
Republica Moldova vă cunosc graţie 
unor cărți scoase de Editura Orientul 
Latin, unde sunteți director. Amintesc 
dintre acestea: Dicţionar de 
personaje literare, publicat, după trei 
ediţii în România, într-o ediţie. în 
Republica Moldova, la Editura 
Universitas din Chişinău, apoi 
Dicţionar de proză românească, 
apărut în trei ediţii, Dicţionar de 
poezie românească, într-o primă 
ediţie şi, de curînd, Dicţionar de 
critică literară, deocamdată tot într-o 
ediție. Operă de amploare şi de 
succes, integrala dicţionarelor “O.L.” 
este realizată cu concursul unor 
colaboratori de prestigiu, din generaţii 
şi orientări diferite, cum ar fi Eugen 
Simion, vicepreşedintele Academiei 
Române, Mihai Cimpoi, preşedintele 
Uniunii Scriitorilor din Republica 
Moldova, scriitorii Gheorghe Crăciun 
şi Ovidiu Moceanu, de la Universitatea 
"Transilvania" din Braşov, tinerii critici 
literari Mircea Itu, Andreea Deciu, 
Romaniţa Constantinescu sau loana 
Fruntelată. Unele dintre acestea, la care 
adaug şi Limba română, în două volume, 
de Ovidiu Moceanu, ca şi Indianismul 
lui Eminescu de Mircea Itu, au ajuns şi 
în mîinile noastre. Dar n-au ajuns toate. 
De ce oare n-ajung deloc sau ajung cu 
întîrziere cărţile Orientului Latin, cît şi ale 
altor edituri din Ţară, la Chişinău? De ce 
este atît de greu procesul acesta de 
integrare culturală? 


— Eu sper că nu din pricina 
antetului de pe frontispiciul editurii. Şi 
nici din alte pricini bicisnice. Aşa sper. 
Dar ceea ce cred cu îndărătnicie am 
să vă spun cinstit: deoarece nu 
suntem încă pregătiţi pentru 
asemenea interferenţe simple. Noi am 
fost pregătiţi pentru anumite 
convergente complicate. Cum să vă 
spun? Dacă doi români se întîlnesc 
pe podul de peste Prut, înainte să fi 
apucat să-şi dea bună ziua, se 
găseşte numaidecit cineva care se 
întreabă: oare de ce îşi dau ăştia bună 
ziua? Şi de ce tocmai pe podul de 
peste Prut? Şi la urma urmei ce nevoie 
au ei de asta? Şi cu ce scop fac ei 
aşa un lucru? Şi oare au întrebat ei 
unde trebuie dacă e cazul să-şi dea 
bună ziua aşa, de florile mărului? Şi 
oare au asupra lor zapis pentru 
aceasta? Mă tem că între noi, 
deocamdată, sunt blocaje tocmai de 
un asemenea tip complicat. Unii au 
spus că avem un plan ascuns — să 
ne unim, alţii au spus că arfi mai bine 
să ne despărţim, uitînd şi unii şi alţii 
că vorbesc despre lucruri la care nu 
se pricep. Eu am scris o carte 
intitulată Poemele sacre, despre 
virtutile filozofiei naţionale româneşti, 
aşa cum apar ele la românii 
dintotdeauna şi de pretutindeni, şi am 
constatat că de unit n-avem a ne uni 
unii cu alţii. De unit ne-a unit 
Dumnezeu, cum a crezut el de 
cuviinţă, fără să ne întrebe pe noi sau 
pe vecinii noştri. Ne-a dat aceleaşi 
cuvinte, ne-a dat aceleaşi geometrii 
ornamentale, ne-a dat.aceleaşi 
cîntece. Fustel de Coulanges, în 
Cetatea antică, afirmă că cea mai de 
preţ comoară ce ne-a rămas din 
strămoşi sunt cîntecele noastre. lar 
noi, dacă avem aceleaşi cîntece, 
înseamnă că avem şi aceiaşi 
strămoşi. De unit, aşadar, ne-a unit 
Dumnezeu. Şi a făcut-o din vecie, 
pentru vecie, cum le face el pe toate. 
Noi avem numai a ne integra, după 
cum spun, de altfel, toţi politicienii, de. 
pe amîndouă marginile rîului. Dar uite 
că suntem aşa de păcătoşi că ne-ne 
putem nici măcar integra ca lumea, 

pe baza unor principii europene 
general acceptate. Eu spun că din 
pricina complicaţiilor pe care ni le 
facem singuri. Politicienii noştri 
vorbesc de tot felul de integrări 
culturale şi economice, la care se 
pricep ca musca la arat. Eu mă întreb 
de ce nu dau ei un prim exemplu de 


integrare pe terenul formelor politice? . 


De ce nu găsesc cu cale să facă din 
cînd în cînd cîte o întrunire comună 
măcar a comisiilor de cultură, de 
industrie, de agricultură, a comisiilor 
juridice sau-de politică externă din cele 
două parlamente româneşti? Ca să-şi 
pună de acord cuvintele despre 
integrare. De ce nu fac măcar cîte un 
schimb de vederi pe linie de partid: 
agrarienii de pe ambele maluri ale 
Prutului, socialiştii de colo şi de 
dincolo? Nu spun democraţii, că 
democrați sunt cu toţii, fără deosebire: 
de stînga sau de dreapta (Prutului, de 
bună seama). Dar uite că ei nu se 
întrunesc, nu vorbesc, nu se 
integrează în nici un fel. Însă li se pare 
că au misiuni sfinte cu privire la a ne 
uni pe criterii etnice, sau la a ne 
despărţi pe temeiul viziunii despre 
vizuină, cum spunea un poet al nostru, 
Marin Sorescu, înainte să fi gustat din 
mierea ministerială. Din păcate, noi 
toţi, scriitorii şi editorii, mă tem că mai 
trăim încă obişnuinţele epocilor 
trecute, cînd aşteptam să ne integrăm 
prin înţelepciunea politicienilor. Eu 
cred că pricina aici stă: ca produsele 
noastre — culturale prin voia firii, ca 
şi produsele ţăranilor, să fie puse în 
situaţia de a circula dintr-o parte în alta, 
după legile liberului schimb, cum se 
întîmplă în toată lumea bună, deci nu 
după planuri de muncă politizate. 

— Pînă în 1989 eraţi cunoscut 
mai ales în calitate de critic literar şi 
de artă, de eseist, în special prin 
activitatea curentă la revistele 
“Transilvania” din Sibiu şi “Astra” din 
Braşov (reviste la care v-aţi aflat printre 
fondatori şi unde aţi lucrat mulţi ani), 
ca şi din alte reviste ardelene, cum ar 
fi “Steaua” sau “Tribuna”. din Cluj, unde 
ați susținut rubrici consistente de 
istorie literară. Ați publicat cîteva cărti 


semnificative, de exemplu, Critică şi 
strategie, tipărită la Editura Dacia din 
Cluj, Pictori sibieni, apărută la 
Editura Meridiane din Bucureştii, sau 
Destinul unei artiste, 'apărută la 
Editura Uniunii Compozitorilor din 
Bucureşti. Sunteţi scriitor, dar şi 
membru al Uniunii Artiştilor Plastici şi 
al Uniunii Oamenilor de Teatru şi 
Muzică. După 1989 criticul lon Itu a 
fost dublat de politicianul lon Itu, 
deputat în Parlamentul României. De 
ce v-aţi implicat în politică, domnule 
lon Itu? 

— Din rațiuni mai înalte, da- 
că-mi daţi voie să spun aşa. Am crezut 
şi eu, cu naivitatea de care suntem 
capabili toţi cărturarii lumii, că s-au 
deschis deasupra noastră cerurile 
mute de-atita vreme, şi acum vom trăi 
cu toţii potrivit unei raţiuni de dreptate 
nemaivăzute, universale. Curînd a 
trebuit să admit că lumea politică este 
o lume a oportunităţilor de tot felul, 
inclusiv a oportuniştilor, cum a fost ea 
dintotdeauna. Dacă nu ai religia 
oportunismului, ci te simţi legat în 
diferite ierarhii de valoare, practic n-ai 
ce căuta în lumea politică. Asocierile 
între nişte vocaţii oportuniste şi altele 
transcendentaliste trebuie să fie, şi 
sunt, aberaţii teribile. Eu am simțit 


această incompatibilitate de fond şi am 


înţeles că sunt singur vinovat de 
aceasta. Prin urmare, am hotărît să 
plec. i 

— Care dintre cei doi a cîştigat 
competiția: omul de cultură sau 


politicianul? 


— De ce nu-l întrebaţi pe lon 
Ungureanu, care a fost şi va fi 
întotdeauna un bun ministru între 
români, de ce nu-l întrebaţi pe Grigore 
Vieru, care s-a aflat un timp în centrul 
unui imperiu universal, de ce nu-l 
întrebaţi pe Barbu Ştefănescu 
Delavrancea, care a fost o vreme 
primarul Bucureştiului, pe Titu 
Maiorescu, care a fost de mai multe 
ori ministru şi-o dată chiar primul 
ministru al României? De ce nu-i 
întrebaţi pe Mihai Eminescu şi pe lon 
Creangă, care făceau o politică 
straşnică în jurul marelui sanctuar ai 

Junimii ieşene, din care s-au ales mulţi 
ministeriabili de faimă ai ţării? Dacă 
totuşi m-aţi întrebat pe mine, am să 
vă spun sincer: din credinţa că aş 
putea fi de folos acelor raţiuni mai 
înalte. Dar am constatat ceea ce ar fi 
trebuit să ştiu de la început: că pentru 
un om de cultură raţiunile cele mai 


înalte nu pot fi decît raţiuni culturale, 


după cum pentru un bun agricultor cele 
mai înalte raţiuni sunt cele cu privire 
la vreme, la unelte şi la roada 
cîmpului. Şi, desigur, la sănătatea 
trupului şi a minţii, după cum ne-a 
dat-o, la fiecare, bunul Dumnezeu. 

— Într-o carte a Dumneavoastră 
foarte controversată, Primii noştri 
poeţi, publicată cu un an în urmă, 
susțineţi o altă perspectivă asupra 
poeziei române. Acolo afirmaţi că 
onginile poeziei române sunt mult mai 
vechi decit se consideră de obicei, 
avansînd un punct de vedere pe care 
îl susţin la noi în Basarabia N. Dabija 
ş.a. Vă rog să arătaţi care sunt aceste 
origini? 

— O regulă elementară în ştiinţa 
istorică spune că istoria culturii unui 
popor începe odată cu primele înfiripări 
ale colectivităţii respective. Nu ştiu 
dacă omul s-a aplecat mai întîi spre 
pămînt, ca să pipăie glia maternă, sau 
a privit mai întîi cerul patern, de 
deasupra lui, cotropit de miracolul rotirii 
astrelor. Asemenea lucruri, astăzi, 
după ce Mircea Eliade a explicat lumii 
ce este o istorie a credințelor, pot fi 
truisme ingenibase, dar nu obiecte de 
dispută pentru învăţaţi. Tot el vorbeşte 
pe larg despre anumite elemente ale 
culturii române de dincolo de 
orizonturile creştinismului european, 
de anumite personalităţi ale acelui timp 
auroral, despre care spune că erau 
strămoşii noştri. Eu n-am făcut decît 
să investighez informaţiile cu privire 
la aceste biografii şi la operele 
rămase. Rezultatele au fost publicate 
în revista “Steaua” din Cluj, cu 
aproximativ 10 ani în urmă, sub forma 
unui ciclu de monografii. Primii noştri 
poeţi, de care vorbiţi, este de fapt 
însumarea acestor biografii culturale 
mirabile între copertele unei cărţi. Am 


adăugat doar cîteva studii scrise tot 
atunci, dar care nu au putut apare în 
reviste datorită dimensiunilor 
neobişnuite. Ele se referă la o anumită 
coingidenţă orfică, pe de o parte, şi la 
o alta, ahileică, pe de alta, cu noi, 
deci, cu tablourile noastre culturale 
mentale. Am identificat un număr de 
12 asemenea personalităţi, începînd 
cu homericul Linos şi încheind, 
absolut arbitrar, cu Niceta, “apostolul 
dacilor”. intre timp, după publicarea 
cărţii, am ascultat fel de fel de păreri 
şi pot declara acum cu mîna pe inimă: 
dacă aş republica astăzi cartea, şi 
într-o zi o voi face, informaţia nouă 
m-ar impune să ridic acest număr la 
15, deoarece am mai descoperit între 
timp încă trei autori, între care măcar 
unul, Toxaris, n-ar fi trebuit să-mi 
scape. Vedeţi cum.se întîmplă 
lucrurile? Românii au trăit atît de mult 
dispersaţi prin împărăţiile străine, încît 
nu le-a fost posibil să-şi scrie o istorie 
a lor, propria lor istorie. Au fost obligaţi 
să-şi facă şcolile tot pe istoriile care 
le-au scris alţii. În acest cadru, spre 
exempiu, mi s-a părut cu totul 
fascinantă perspectiva dată de Leon 
Donici asupra mişcărilor social-politice 
din Rusia, pe care profesorii noştri le 
numeau Marea Revoluţie Socialistă 
din Octombrie. Scriitorul basarabean 
are o imagine a lui, diferită, absolut 
interesantă asupra evenimentelor de 
atunci. Ea nu seamănă deloc cu 
viziunile triumfaliste care ne-au fost 
inculcate nouă prin mecanismele 
ideologice imperiale. Aş spune că 
redimensionează, printr-o perspectivă 
nouă, a neamurilor mici, a românilor 
în speţă, materia acelui cutremur 
istoric. Nu e de mirare, deci, să vezi 
că un mare savant român din Cernăuţi 
— Aron Pumnul — concepe istoria 
literaturii române ca un obiect distinct, 
înţeles ca atare, deci curpinzîndu-i pe 
autorii români de pretutindeni şi de 
totdeauna. Din păcate, istoricii literari 
de după el, între care chiar G. 
Călinescu, au schimbat unghiul, 
vorbind numai de istoria literaturii 
făcute de românii din interiorul 
granițelor administrative ale statului 


89 


Vuziune 4i redimeasionare 


român. E altceva. Noi trebuie să 
învăţăm de la evrei şi să ne obişnuim 
a gîndi despre cultura românească 
fără cenzura vameşului de la graniţa 
de stat. Datinile, tradiţiile, rostirea prin 
cîntec, prin armonia cuvîntului, 

tînguirile sufletului românesc, nu pot 
fi capturate de vameşi, oricît de buni 
ar fi ei în meseria lor. Noi trebuie să 
fim pregătiţi să purtăm procesele 
noastre cu vameşii măcar cum le-a 
purtat Brâncuşi cu americanii, care au 
interzis intrarea păsărilor sale în 
Statele Unite fără taxele pentru toate 
celelalte păsări, inclusiv pentru 
galinaceele domestice. Românii au, 
deci, un mod al lor de a gîndi despre 
păsările văzduhului, ca trăsuri 
transcendentale, asociindu-le unui 
vocabular transsubstanţial, ca păsări 
ale sufletului universal. Dar tot de aici 
şi populaţia acestor personaje stranii, 
de tipul Struţocămilei sau a lui 
Păsărilă-Lungilă, care-şi arogă funcţii 
călăuzitoare în orizonturile de basm 
din lumile noastre paralele. Ca şi lui 
Cicerone Poghirc, care mi-a atras 
atenţia asupra faptului, mie mi s-a 
părut foarte important, citind Iliada, să 
constat că Ahile, care era din Pind, 
procedînd ca orice ţăran român, i se 
destăinuie tocmai lui Balius, calului 
său, asupra deciziei de a intra în luptă 
pentru a-şi răzbuna prietenul ucis. Şi 
am crezut că e firesc să mă întreb de 
unde pînă unde tocmai calul îi poate 
spune eroului, cu vorbe omeneşti, 

despre soarta ce îl aşteaptă în Cîmpia 
Scamandrului. Prin cartea aceasta, eu 
spun, deci, că românii au o cultură 
veche şi că această cultură trebuie 
învățată ca atare în şcolile statului, 
indiferent în ce stat învaţă ei, indiferent 
de numele consacrat astăzi pentru 
calificarea acelui stat. Nu cultura 
trebuie să se îmbrace în straiele 
politicii oportune a statului, ci tocmai 
invers, statul politic trebuie să fie 
consacrat după regulile culturii 
naţionale. Asta a spus şi Eminescu: 
suntem un strat de cultură la gurile 
Dunării. Asta şi rămînem, indiferent de 
faptul că unii vor să ne oblige să 
spunem, în Ardeal, că suntem ardeleni 


şi nu români, în Banat că suntem 
bănăţeni şi iarăşi nu români, în munţii 
Pindului că suntem greci şi deci în nici 
un caz români ş.a.m.d. E clar că în 
lucrurile acestea guvernează alte 
puteri decît cele politice. Guvernează 
alţi împărați: Mihai Eminescu, Nicolae 
lorga, Mircea Eliade, Eugen Coșeriu 
şi alţii ca ei. lar dacă putem întîlni 
oameni care nu înţeleg un asemenea 
lucru nu-i nici un bai, cum spunem noi, 
în Ardeal. Înseamnă că au alte meserii 
şi că trebuie să-şi vadă de ele. 

— Dumneavoastră preferaţi 
criticii literare de întîmpinare, de 
actualitate, istoria literară. De ce? 

— Nu-mi dau seama. Probabil 
din pricina unei experienţe de viaţă, 
care m-a învăţat că pe acest teren poţi 
fi liber. Pe terenul criticii literare de 
întîmpinare prea' ţi se uită fiecare 
peste umăr, cînd nici n-ai apucat să-i 
termini fraza. Am trăit prea mult 
situaţia în care nici nu s-a uscat bine 
cerneala din pagină şi s-au ivit 
cenzorii. Ce faci, zice unul, nu ştii că 
ăsta e frate cu Dumnezeu? Nu ştii că 
ăstalalt:e dat dracului? Cum poţi să 
spui aşa ceva, cînd trebuie să Mergem 
în cap pe ăia cu jalta pa- 
truzecişicincistă? Vezi-ţi mai bine de 
sutamiiştii, că ăia şi-au trăit traiul 
demult şi şi- au mîncat mălaiul. Sincer, 
mă tem că pricina acestei evaziuni din 
raiul actualităţii a fost dată, în cazul 
meu, nu de anumite strategii savante, 
ci tocmai de nevoia de protecţie pe 
care o resimţeam, ca om firav ce sunt. 
De altfel, o meserie ca atare, a criticii 
de întîmpinare, eu nici nu cred că 
există. În schimb cred că literatura, 
dacă are o istorie, are şi un specialist 
în istoria literaturii, care trebuie să fie 
altul decît specialistul de istorie ge- 
nerală. Cei care se întîmpină unii pe 
alţii cu un pahar de vodkă sau cu cîte 
o nuia, cu cîte un buchet de flori sau 
cu cîte unul de cuvinte, după cum 
înţeleg eu lucrurile, sunt cu totul 
altceva decît critici. Din simplul motiv 
că meseria asta se deduce de la elinul 
kritikon, care înseamnă a construi, nu 
a întîmpina. Dar, desigur, asta nu ex- 

clude să deducem cuvintele şi din alte 
rădăcini, să le preparăm după alte 
înţelesuri şi să le oferim pentru alte 
felurite suferinţe şi slăbiciuni. Altfel; 
fie vorba între noi, un fel de 
responsabili cu protocolul am mai avut 
şi vom avea şi de-acum înainte, cu şi 
fără voia noastră. 

— Sunteţi unul dintre emi- 
nescologii cei mai consecvenţi, dat 
fiind că aţi publicat multe studii despre 
Mihai Eminescu, între care chiar două 
cărţi: Eminescu şi Braşovul şi 
Orfismul eminescian. Ce reprezintă 
pentru dumneavoastră Mihai Emi- 
nescu? 

 — Eminescu. Eminescu este o 
definiţie a sufletului românesc. Ca 
istoric literar am constatat că 
facultatea aceasta i-a fost inculcată 
prin didactica dascălului şi părintelui 
său spiritual Aron Pumnu, la vîrsta unei 
copilării fermecătoare, pe care românii 
o retrăiesc neîncetat, oriunde s-ar afla. 
Studiind în profunzime opera 
eminesciană, care cuprinde 
aproximativ 15.000 de pagini, am 
învăţat că ceea ce se întîmplă cu noi, 
de la Nistru pîn' la Tisa, şi din Cernăuţi 
pînă la Roma, este consecinţa unui 
destin integral, răsărit sub steaua 
orfismului. În marile universităţi ale 
lumii există catedre speciale pentru 
studierea operei autorilor naţionali 
fundamentali. Italienii au catedre 
Dante. Americanii au deschis catedre 
Mircea Eliade. Românii, după o sută 
de ani de la încheierea operei 
eminesciene, nici n-au reuşit să 
publice toată această operă monu- 
mentală. De aceea eu spun mereu: 
Eminescu nu este pentru români un 
subiect de istorie literară. Este un 
proiect al viitorului. Cum să înţelegem 
viitorul nostru dacă nu-l citim pe 
Eminescu? Cum să-l citim dacă nu îl 
publicăm? Unii spun că nu putem 
publica paginile în care vorbeşte 
ireverenţios despre ruşi. Alţii spun să 
nu publicăm paginile în care vorbeşte 
neelegarit despre greci, despre evrei, 
despre germani, despre unguri, despre 
bulgari.. Să nu vă spun cît de 
ireverenţios vorbeşte el despre românii 


ungureni, despre bucureşteni sau 
despre botoşăneni şi chiar despre 
basarabeni. Cît de drastic este el cu 
tinerii modernişti, cu femeile 
cumsecade, cu ostaşii ţării. Cei care 
gîndesc astfel nu au în vedere că el a 
fost totodată un mare pamfletar, care 
nu trebuie confundat cu marele filozof, 
cu marele poet orfic, şi cu nimic 
altceva. Cine s-ar gîndi să măture afară 
din cultura lumii grecotismele lui 
Cicero, Crede cineva că e tocmai 
timpul să-i adune pe ironişti într-un sac 
şi să le dea drumul pe Dunăre la vale? 
Eminescu reprezintă poate cea mai 
dramatică imagine a creatorului 
european. Este un simbol cristic al 
românilor, la picioarele căruia ne 
plîngem soarta amară, în credinţa unei 
izbăviri de care el n-a avut parte. . 

— Ce părere aveţi despre ce se 
întîmplă acum în Basarabia? 

— Basarabia trece printr-o 
perioadă destut de grea. Acolo se 
petrec multe lucruri discordante. 
Oamenii au fost obişnuiţi cu ideea că 
cineva, acolo șus, le poartă de grijă. 
Şi s-au pomenit dintr-odată că au 
rămas în voia soartei, siliţi să-şi poarte 
singuri crucea. Ca soldatul din 
poveste: fără baionetă în coaste, dar 
şi fără gamelă. Ce se întîmplă acum 
în Basarabia este o parte dinir-o 
tragedie care se joacă şi în România 
în termeni aproape identici, dar se 
joacă şi în Polonia, şi în Ungaria, şi în 
tot estul ieşit de sub dominaţia 
comunistă. Asta pe teren politic, eco- 
nomic, moral. Sunt, fireşte, şi procese 
specifice, date de discordanţa 
intereselor etnice, de pildă. Anumite 
expresii ale acestor disensiuni le trăim 
şi noi, în. Ardeal. E greu să-l convingi 
pe cineva care a fost majoritar, şi s-a 
comportat ca un stăpîn, că acum, 
dacă lucrurile s-au mai schimbat, nu 
trebuie să se teamă că va deveni 
slugă. În Constituţia României, la care 
şi eu am'lucrat, mai ales în problema 


-pluralisniuțui etnic, există prevederea 


că nimenea nu este mai presus de 
lege: nici prin origine, nici prin condiţia 
materiată şi nici prin orice alte 
determinări. Cine vrea să ducă 

împreună cu românii calvarul acestei 
egalităţi n-are a se teme de nimic. Se 
întîmplă însă că anumiţi oameni vor 
să scoată din această condiţie 
privilegii. lar asta nu e posibil pentru 
nimeni. Eu mi-amintesc, de pildă, de 
o discuţie purtată în Braşov, între o 
delegaţie din, pe atunci, Republica 
Federală a Germaniei, cu noi, cîţiva 
gazetari români, între care se afla şi 
preşedintele organizaţiei etnicilor 
germani din România, Eduard 
Eisenburger, gazetar şi el, un mare 
gazetar. La un moment dat unul din 
membrii delegaţiei R.F.G. a ţinut să 
afle de ce etnicii germani din România 
trăiesc atît de prost, în raport cu fraţii 
lor din Germania, care au mult mai 
multe drepturi. Eduard Eisenburger 
i-a răspuns că în Braşov, unde sunt 
atîţia etnici germani, sunt atîţia 
primari, atîţia consilieri, atîţia şefi de 
instituţii, după care a dat cifrele pe 
întreaga ţară, nominalizînd . cu 
ministerele; cu conducerile politice, cu 
presa, cu numărul de şcoli etc. 
Delegatul german a susţinut că nu a 
fost înţeles şi a repetat întrebarea. La 
care reprezentantul român a repetat 
şi el cifrele. Cînd lucrurile începeau 
să ia o turnură absurdă, unul din 
membrii delegaţiei germane i-a spus 
colegului său: dragă, tu n-ai înţeles. 
Domnul Eisenburger ţi-a spus că în 
România etnicii germani au drepturi 
egale cu românii, nu cu germanii din 
R.F.G. Asta-i toată problema. Dacă 
oamenii înţeleg această exigenţă, 
toate disputele cad. Dacă tind să 
dobîndească, pe teritoriul statului 
român, alte drepturi, potrivite eventual 
altor state, noi spunem că nu e corect, 
deoarece dispare egalitatea, se 
instituie privilegiile de castă, se 
deschid căile nedreptăţii. 

— Ce părere aveţi despre ceea 
ce se întîmplă acum în România? 

— Eu cred că nouă ni se 
întîmplă exact ceea ce merităm. 
Toate, spunea bătrînul înţelept, de 
vreme ce există, sunt bine făcute. 
Trăim şi noi procesele tranziţiei de la 
ceea ce ştiam, la ceva despre care 
ştim că a existat cîndva, auzim-că 


există în alte părţi. Noi avem în Braşov 
o mare uzină de autocamioane, cu 
mult peste 20.000 de salariaţi. Lîngă 
ea s-a dezvoltat între timp un mare 
cartier muncitoresc, în care s-au 
aşezat cu traiul peste.40.000 de 
oameni. Cînd am început să strigăm 
pe străzi “Jos comunismul!” 
conducătorii uzinei au înţeles că 
trebuie să debraseze centrala termică 
a uzinei de cartier. Culmea e că aveau 
dreptate. Uzina din sistemul economiei 
de piaţă nu poate fi obligată să 
încălzească blocurile din cartierele 
oraşului. Dar guvernanţii nu pot lăsa 
un cartier de 40.000 de suflete fără 
căldură. Şi s-a făcut un tîrg specific 
tranziţiei, foarte prost pentru toată 
lumea. Uzina dă căldură cartierului. 
Banca, la presiunea guvernanţilor, 
onorează salariile fără să ţină seamă 
de cîţi bani are uzina în cont. Şi uite- 
aşa blocajul financiar se acumulează, 
deficitul creşte şi noi am rămas tot la 
faza: timpul trece, leafa merge, noi cu 
drag muncim. Sigur că soluţia ar fi 
simplă: să construim o centrală spe- 
cială pentru cartier. Aşa spun politicii. 
Arhitecţii îi susţin. Dar finanţiştii se 
opun cu îndîrjire, arătîndu-ne că 
buzunarele sunt goale. Aşa că, pînă 
una alta, treaba rămîne în gura presei. 
Care poate ce poate. 

— Ce credeţi că se întîmplă 
acum cu românii de pretutindeni? 

— Se întîmplă lucruri ciudate. 
Dacă guvernul de la Bucureşti 
promovează anumite măsuri şi mesaje 
pentru, românii de dincolo de frontierele 
statului român, se găsesc imediat 
anumiţi politicieni, din anumite 
capitale, pregătiţi să facă întîmpinări 
de tot felul. Dacă de peste o sută de 
ani se dezvoltă în lume o puternică 


organizaţie mondială a evreilor, toată 


lumea spune că aşa ceva este nor- 
mal. Şi este. S-a gîndit cineva să-i 
întrebe pe armenii din diferite ţări de 
ce se consideră fraţi cu armenii din 
diferite ţări? De ce -musulmanii din 
Europa au relaţii speciale cu lumea 
musulmană? De ce grecii, polonezii, 
ungurii se interesează de grecii, 
polonezii, ungurii de pretutindeni? De 

ce ruşii fac acelaşi lucru, oriunde s-ar 
afla? Unde am ajunge dacă am crea 
bariere, dacă am alimenta toate 
susceptibilităţile, dacă n-am pleca de 
la realitatea dată şi n-am da soluţii la 
problemele ei? Eu ştiu că scriitorii 
români. care trăiesc la Moscova, şi 
sunt vreo 20 după informaţiile mele, o 
duc atît de bine încît au hotărît să 
trăiască la Moscova. În Israel a apărut 
un dicţionar masiv al scriitorilor 
israelieni de origine română, care cred 
că au dreptul să se exprime în limba 
română şi să se afle în bune legături 
cu prietenii lor din România. În 
lugoslavia s-a publicat de asemenea 
un dicţionar al scriitorilor români din 
Iugoslavia. Culmea e că de aceste 
dicţionare guvernul de la Bucureşti nici 
nu are habar. Ce e rău în asta? E rău 
că nu avem un dicţionar al scriitorilor 
români din toată lumea, că nu avem, 
după cum spuneam, o istorie a 
literaturii române după modelul 
Lepturariului... pe care a învăţat 
Mihai Eminescu. E rău că şcolile 
româneşti de ia Salonic nu mai 
funcţionează, deşi sate întregi vorbesc 
şi astăzi o românească inteligibilă. E 
rău că românii pot fi suspectaţi de 
intoleranţă, tocmai ei, care au tolerat 
în fruntea lor, zeci şi zeci de ani, domni 
de Fanar, primsecretari de Moscova 
şi regi de Sigmaringen. 

— Care sunt proiectele de viitor 
ale Editurii Orientul Latin? Dar ale 
Dumneavoastră ca scriitor? 

— Avem acum sub tipar o 
colecţie minunată de poezie populară 
din Sudul Transilvaniei — Roata 
stelelor, avem un volum foarte impor- 
tant despre incidenţele filozofiei 
indiene în opera lui Lucian Blaga, de 
Mircea Itu, autorul cărţii Indianismul 
lui Eminescu, premiat pentru debut 
la Salonul Naţional de Carte de la Cluj 
în vara anului 1995. În colecţia didac- 
tică reluăm în forme îmbogăţite seria 
dicţionar&lor “O.L.”. Ca lucrări 
personale, după acest volum 
consacrat Orfismului eminescian, aş 
vrea să mă lămuresc eu însumi 
asupra interferenţelor mele în viaţa 
politică, încheind cartea intitulată chiar 


aşa: O experienţă ratată. După care 
încerc să public volumele de călătorie 
în Grecia, de etnoestetică şi de teoria 
operei, puse la sertar de mai multă 
vreme. 

— Ce credeţi despre literatura 
din Basarabia? Care ar fi locul ei în 
contextul mai general al literaturii 
române? 

— Cîndva am citit cu înfrigurare 
un fragment de 10—12 pagini 
dactilografiate, despre acest subiect, 
dar numai în legătură cu secvenţa 
celor două decenii dintre 1920 şi 1940, 
dintr-un studiu semnat de Vasile 
Badiu. Nu demult am scris şi am 
publicat un eseu monografic despre 
povara bunătăţii noastre, aşa cum este 
ea reînviată în povestirile lui lon Druţă. 
Tot atunci am publicat cîteva poezii 
de Dumitru Matcovschi, de Grigore 
Vieru şi de Leonida Lari, pe unii i-am 
prezentat în integrala dicţionarelor, iar 
depsre alţii suntem pregătiţi să scriem 
în ediţiile viitoare. Trebuie să vă spun 
că am plîns adeseori cu prietenii mei, 
înainte de izgonirea comunismului din 
Europa, recitînd, cu un fel de 
religiozitate greu de explicat în cuvinte, 
versuri sfişietoare despre Basarabia, 
cum sunt cele despre moldovenii care 
rîd la un colţ de masă şi la celălalt 
pling, despre fraţii de departe şi despre 
rîurile trase prin inima românilor. 
Convorbind odată -despre toate 
acestea cu cîţiva prieteni din 
Basarabia, unul dintrei ei, Anatol 
Ciocanu, de la “Glasul”, m-a întrebat 
dacă ştiu versurile închinate de Mihai 
Eminescu Basarabiei şi a trebuit să 
recunosc sincer că nu le-am putut 
recita şi că nu le aveam în bibliotecă. 
Acum le am: mi le-a trimis dumnealui, 
transcrise cu mîna şi eu le-am publicat 
numaideciît într-o revistă din Braşov, 
păstrîndu-le în suflet cu tînguirea lor 
cotropitoare cu tot. Ca să-mi pot 
permite să exprim însă o părere 
asupra literaturii din Basarabia ar 
trebui să citesc Istoria literaturii 
Basarabiei de Mihai Cimpoi: o carte 
fundamentală, documentată cu 
fervoarea marelui critic, după forma 
monumentală consacrată de G. 

Călinescu. Dar cartea nu a fost încă 
publicată. Ea se află acum, după cîte 
ştiu eu, în forma unui manuscris 
voluminos, care cuprinde peste 1000 
de pagini: cu biografiile esențiale, cu 
comentariu sistematic, cu ilustrații, cu 
referințele critice de trebuință, cu 
bibliografia completă. Mă rog, o carte 
încheiată la toţi nasturii, cum spunem 
noi în intimitate. Pînă să citesc această 
carte a cărţilor, şi trebuie să 
mărturisesc că o aştept cu mare 
interes, nu-mi pot asuma orgoliul unei 
păreri. Am însă intuitii sigure cu privire 
la locul privilegiat al poeţilor basarabeni 
în concertul general al doinei 
româneşti. Şi, dacă-mi îngăduiţi să 
extind aceste intuiţii la estetica limbii 
române pe temeiul cercetărilor lui 
Eugen Cogeriu, la teatrul lui lon 
Ungureanu, sau la proza lui Paul 
Goma, basarabean şi el, deşi pribegit 
pe bulevardele Parisului, îmi vine să 
spun că locul acesta este pardosit cu 
lumină. 

— Dacă un scriitor basarabean 
v-ar propune un manuscris (bun!), 
l-ați publica? 

— Depinde. Orientul Latin este 
o editură cu program. O carte poate 
să fie bună pentru o editură şi să nu 
fie oportună pentru alta. Noi ne-am 
specializat în anumite tipuri de carte, 
destinate unui anumit public, pentru 
care avem o anumită linie de 
comunicaţie, o anumită lungime de 
undă ca să putem fi contactaţi. 
Sistemul nostru de dicţionare literare, 
spre exemplu, este o creaţie a noastră, 
diferită de tot ce a existat în domeniu. 
Ea pune în mişcare literatura didac- 
tică adresată elevilor şi profesorilor din 
ultimele clase de liceu, altfel decît în- 
tr-o perspectivă istoristă, tradiţională. 
Organizează valorile în funcţie de 
criteriul optim de identificare, deci 
alfabetic, ajutîndu-l pe cititor să ajungă 


rapid la informaţia dorită, fără nici un 


fel de bariere segregaţioniste. Dacă 
spui Critice, bunăoară, iei dicţionarul 
de critică şi te duci la C. Nu eşti blocat 
de faptul că nu-ţi aminteşti imediat de 
epocă, de autor, de cîte şi mai cite. 
Aşa facem noi: practicăm, în acest 


caz, un limbaj potrivit pentru lumea 
noastră, care este o lume a 
calculatoarelor. Se poate deci să ne 
cadă în mînă un text bun, dar care 
practică un discurs diferit de al nostru. 
Se poate, de asemenea, ca diferenţa 
specifică să fie şi de altă natură. Noi 
suntem interesaţi, de pildă, în 
dezvoltarea cunoaşterii consacrate 
identităţii româneşti, ceea ce 
înseamnă că nu vom da curs analitici 
concentrate pe definițiile specifice 
altor tipuri de identitate. Ele trebuie să 
fie proprii, eventual, altor instituţii 
editoriale. După cum altele ar putea 
să opteze, să spunem, pentru 
consacrarea virtuţilor comparativiste. 
De aici rezultă o serie de reguli şi de 
limite de competenţă pe care ni ie 
impunem singuri, şi care pot merge 
pînă la preferința pentru un anumit tip 
de poetică, cu adîncime filozofică, de 
pildă, în detrimentul scriiturii frivole, 
gratuite, ca expresie a sărăciei de 
sine, după cum credem noi. Criteriile 
însă nu sunt, în nici un caz, de natură 
geografică, deoarece în acest domeniu 
nou nu ne-am calificat. Nu ne-am 
întrebat niciodată dacă autorii sau 
colaboratorii noştri sunt din Ardeal, din 
Bucureşti, de pe Valea Timocului sau 
de pe Valea Mureşului, din Banat sau 
din Moldova. Cu atît mai puţin ne 
putem întreba dacă ei sunt din Ţara 
Hațegului, de unde sunt eu de loc, din 
Ţara Bîrsei, unde se află Braşovul, 
sau din Ţara Basarabilor, cum o 
numea pe aceasta Eminescu, în ciclul 
lui de articole pe care noi le fişam de 
zor în studenţie, în caiete ce le mai 
am şi azi. 


Consemnare: 
Dan MUNTEANU 

“ARGO” — O REVISTĂ 
A DIASPOREI LITERARE 


Revista “Argo” este ctitorită (1990) 
şi îngrijită cu un discernămînt şi o 
intuiţie aparte de poetul Alexandru 
Lungu (Bonn), originar din Cetatea Albă 
şi de soţia sa Micaela. Pentru a vărsa 
lumină asupra genezei şi programului 
publicaţiei, cităm din confesiunile 
redactorului ei (nr. 6, 1992): “De mult 
doream şi visam să înfăptuiesc o 
revistă de poezie şi desen deschisă 
poeţilor şi artiştilor români ce viețuiesc 
în afara graniţelor ţării. Dorinţa s-a 
întețit, fiind întregită de un simţămînt 
de datorie, după ce unele dintre 
revistele literare (cele mai alese!) ale 
exilului românesc au dispărut. Este 
vorba de “Ethos”, “Limite” şi “Micron”. 

-Primele două au fost măiestrite, cu o 

pricepere unică şi printr-o trudă 
inspirată, de strălucitul cărturar care 
este Virgil lerunca; amîndouă au 
găzduit numeroşi poeţi şi îndestul de 
multă poezie. “Micron” era un fel de 
foaie volantă, consacrată aproape 
exclusiv poeziei, redactată şi 
caligrafiată de atît de înzestratul şi 
sensibilul desenator şi poet Ştefan 
Munteanu”. Şi în continuare: “Argo.nu 
are ambiția deşeartă de a inventa şi 
promova un curent poetic sau un pro- 
gram literar, ci se străduieşte să aşeze 
în lumină actul poetic în toate largurile 
sale văzute şi nevăzute. Nu suntem 
nici un grup mai mult sau mai puţin 
deschis, ci mai degrabă un fel de 
confrerie marcată cu pecetea de aur 
a prieteniei”. 

La aceste cuvinte inspirate am vrea 
să adăugăm că revista “Argo” ajunsă la al 
12-lea număr, apare de două ori pe an— 
de solstiţii — şi este un centru de atracţie 
şi un promotor al operelor PESE de 
cătrte cei desțăraţi. 

Autorii publicaţiei sunt, de regulă, 
personalităţi polivalente: scriitori, 
pictori etc., care în virtutea destinului 

vitreg îşi încheagă opera în paralel cu 
practicarea unor meserii necesare 
pentru menţinerea existenţei. 

Impresionează diapazonul lucrărilor 
poetice, ataşate cu sfinţenie, 
spiritualităţii româneşti, dar trecute prin 
filiera diferitelor meridiane, curente 
literare, convingeri etc. Înstrăinarea 
naşte frumuseti. 

Originale sunt eseurile (Mircea 


'Zaciu, S. Damian, Sergiu Levin ş.a.), 


prezentările de carte, fişierul revistei. 
Consistente interviuri cu George 
Astaloş, Gabriela  Melinescu, 
Alexandru Lungu ş.a. scot în relief 
veşnicele probleme ale artei poetice 
şi ale celor ce îi poartă aura şi 
amărăciunea. 

În “Argo” au publicat poeţi şi 
desenatori de excepţie, care, frustrati 
de regim, au îmbrăţişat străinătatea, 
pînă la ultimul hotar al ei care este 
nefiinta: Ştefan Munteanu, George 
Tomaziu, Ştefan Baciu, Paul Păun, 
Horia Stamatu. 

O prezenţă permanentă în revistă 
sînt Gabriela Melinescu (Stocholm), 
George Astaloş (Paris), Alexandru 
Lungu (Bonn) ş.a.. Dintre autorii din 
Basarabia “Argo” i-a găzduit pe Andrei 
Burac (nr. 11) şi Leo Bordeianu (nr. 4, 
12) — cu poezie şi pe Tudor Coman 
(nr. 5—7) — cu lucrări grafice. 

In continuare prezentăm cititorului 
nostru o succintă şi, sperăm, 
reprezentativă microantologie poetică 
selectată din paginile revistei “Argo”. 


Leo BORDEIANU 

Horia STAMATU 
(n. 1912 — m. 1989) 
Ştefan MUNTEANU 
(n. 1926 — m. 1990) DE CE NU CITESC... 
BIOGRAFIE de-atîtea zile 
şi săptămîni 
Am scris nimic 
aşa cum şi parcă tot n'aş mai citi? 


uhţăran sapă 
o femeie naşte 
o mamă plînge 
un bătrîn se roagă. 
Am scris, 
după cum 
alţii respiră — 
pînă cînd 
am pierdut oxigenul 
din peniță. 
Atunci 
atrebuit să plec 
pe altă lume, 
după oxigen. 
1985 


George TOMAZIU 
(n. 1915 — m. 1990) 


URMA NORULUI 


Acolo unde se adună mîngiindu-se 
ca foile unui trandafir 
umbre de ieri şi de alaltăieri 
şi numai acolo 
dar colţurile nenumărate 
şi însemnînd spaţiul 
de afară-dinăuntru interferîndu-se 
fără de 
fără 
şi suferă 
cine nu ştiu 
dar suferinţa este mai mult 
decit undeva 


în miezul de roză umedă 
născîndu-se mîngiie-se miresmele 


trece un nor 


1970—1990 


Sunt lucruri scrise 

cu-atita frumuseţe 

că mi se face milă 

mi-e teamă să nu le întunec 


Sunt lucruri scrise 

atît de gingaşe 

că mi-e teamă să nu le înec 

cu milul adunat în mine 

din informaţia cea de toate ziiele 


Ce dulce e să te scalzi 

în liniştea neîncepută 

care coboară 

cînd ne pierdem citind 

şi uităm citirea 

la depărtări stelare 

de vraiştea 

preoţilor nimicniciei 

ce ne dizolvă 

spaţiul şi timpul şi măsura 


De ce nu citesc 

de-atîtea zile şi săptămîni 
şi rămîn 

sălbăticiune speriată 

în pragul infinitului? 
Cărţile sfinte şi ele 

sunt din ce în ce mai şterse 
de legiunile atitor ochi 
orbiţi de literă 


Dar poeţii ce fac? 

dau lumii strugurii 
încărcaţi de cuminecare 
sau numai umilii cîrcei 
care se prind de arac 

şi înalţă curpenul 

spre soare? 


Toamna 
la desfiinţarea timpului 
totul se face fum 


Se apropie veşnicia 
de înaintea 
oricărui scris. 

Nicholas CATANOY 
(n. 1925) 


CU VERZI PRIVIRI 


În umbra înserării 

mai flutură un val de zare, 

un tremur de-agonie, cu verzi 
priviri. 


Miroase a hoit 
şi-a stele carnivore. 


Dă-mi drumul crinilor sfioşi 
în toamna acestor 
triste goluri, mai lenevoase 
ca un cînt oriental. 


Ştefan BACIU 
ARTĂ POETICĂ 


Poezie — fin pumnal 
baionetă, dinamită 

nu sclipiri de carnaval 
nici luciri de bachelită 


poezie — knock out dur 
jiu-jitsu şi karate 

glonte fix în plin azur 
nu tăceri nevinovate 


poezie — kamikaze 
pocnet pur de nouă flintă 
nu parfum pe vechi obraze 
arc ochind exact la ţintă 


poezie cu trăgaci 
nu un cîntec vechi al lirei 
nu un joc ştiut, dibaci 
poezie: hara kiri. 
Alexandru LUNGU 
(n. 1924) 
CUVÎNTUL ZĂLOG 
pînă dincolo de miezul lor tăinuit 


împărtăşesc aievea 
soarta de văzduh însîngerat 


a cuvintelor 

viețuiesc în trecerea lor 
dintre rost şi rostire 
precum o pasăre nebiruită 
prin păduri mereu călătoare 


rănite uitări 
cuvintele trase 
pe roata pierzaniei 


iar cuvîntul lăsat zălog 
pentru o silnică tăcere 
cine să-l mai răscumpere? 


Gabriela MELINESCU 
(n. 1942) 


VIAȚA ÎNTINDE CAPCANE 


A cînta în adevăr — 

poezia ca o limbă interioară, 

un şoptit al unei alte geneze — 
şoptire — o adiere în Dumnezeu. 


Înainte de cuvînt — viaţa întinde 
capcane, 

eram mai lucitori în ochi 

şi sandalele mele de aur fugeau 
către ţara din depărtare. 


Ştiam deja — a cînta 
nu înseamnă a tine limba 
de cerul gurii. 


Precum răcoarea zăpezii pe o zi 
de secetă — venea poezia. 

Şi un sărut pe buzele fecioarei 
era de fiecare dată cînd 

un răspuns adevărat se dădea. 


George ASTALOȘ 
(n. 1933) 


TEASTA MEA CU PEȘTI 


poate că erau crabii 
somnului meu sticlos 
care îmi forfecau indiscret visele 


sau poate delfinii 
cu extravaganta lor tandrete 
care îmi înăbuşeau necontenit revoita 

sau ċastorii poate 
cu perversitatea lor ereditară 
care îmi rodeau gratios gleznele 


sau poate sepiile 
cu atavismul lor tentacular 
care îmi împiedicau mişcarea 
sau poate chiartu 


crescînd impudic 
din ţeasta mea 
cu peşti exaltaţi: 
tu 
care netezeşti apele 
cu nuferi 
aprinşi 


ce se mai aude pe-afară 


Stela VINIŢCHI RĂDULESCU 
(n. 1936) 


VASE COMUNICANTE 


melancolia mea lîngă această fintînă 
realitatea din ce în ce mai puţină 


maşina de scris bate în gol 
clapele sunt pline de grăsimea 
zilelor şi de răcoarea unei singure 


nopți 


degetele se subţiază sensurile se retrag 
‘din lucruri ca o apă 


pînă ce lumina se desparte de întuneric 
pînă ce visul se desparte de moarte 


opreşte, doamne, mersul rotitelor tale 
ascunse: 

necuviincios de disperată 

seara asta! 


Alexandru DOHI 


O MUZICĂ DE FANTASME 


Ochii tăi 
Verzi agonii rupte din frunzişul de vară 
Scăpărind flăcări iuti alungă roşia fiară 
Ce-a încercat frumoasă să te muşte 
Spre ate trezi din imaginare 
De înţelesuri ce nu'ncap în poeme 
Care credeai că te apără de blesteme 
Şi te păstrează pentru o lume 

care abia se naşte 
Nu din auzite şi citite ci din ascultare 
De lumină rîzînd peste cumplita iarnă 
Ci din vedere de cîntec ce adoarme 

roşia fiară 


13 august 1995 


Crisula ȘTEFĂNESCU 


TOAMNĂ MUNCHENEZĂ 


E toamnă. 
Un soare atît de blînd 
că Moartea stă cu noi în berării 


«şi, dea toamnei frumuseţe îmbătată, 


îşi uită coasa-n bălării. 


Paul KIDRON 


Tăceri, îndoieli, temeri, neîncrederi, 
noctume întrebări fără răspunsuri — 
toate trec prin mine, şuierînd 

ca nişte jerbe de spice 

peste neguri care acoperă 

cerul ţării prin care eu 

rătăcesc nomad 

George RUSNAC 
Universitatea de Stat 
din Chișinău 


FALSE POLISEMII 
ÎN DICŢIONARE 
EXPLICATIVE 
ROMÂNEȘTI 


Paradigmele polisemantemelor 
din dicționarele explicative româneşti 
poartă adesea marca confuziei 
rezultate dintr-o sistematizare 
etimologică deformată a vocabularului. 
În cele de mai jos ne propunem să 
analizăm două cazuri de acest gen: 
unul referitor la lexemul bazaconie şi 
altul privitor la bezmetic. 

Arhaicului bazaconie “nelegiuire, 
fărădelege” (reflex al v.sl. bezakonije 
“id.”, atestat în traducerile lui Coresi, 
în Gazania lui Varlaam etc.) i se 
atribuie (începînd cu F. Miklosich— 
apud Al. Ciorănescu [1] — şi 
L. Şăineanu [2, p. 218]) explicit ([3], 
[4], [5], [1] etc.) sau implicit ([6], [7], 
[8] etc.) şi sensul de “faptă, întîmplare, 
idee etc. bizară”. Din punct de vedere 
fonetic, gruparea în acelaşi articol de 
dicţionare al acestor sensuri e 
ireproşabilă, dar criteriul semantic se 
opune unei atare sistematizări, căci 

“bizareria”, “ciudăţenia”, “comedia”, 
“extravaganţa” “elucubraţia” sau 
“trăsnaia” nu se învecinează cu 
„abjecţia”, “infamia”, “fărădelegea” sau 
“crima”. În astfel de cazuri tradiţia e 
predispusă să judece lucrurile din 
perspectiva datelor materiale, 
rezervînd părţii ideale rolul de creuzet 
în. care topeşte amalgamul 
“transformărilor” şi “dezvoltărilor” 
închipuite. Mai multe generaţii de 
lexicografi şi etimologi culeg roadele 
amare ale acestei desincronizări şi 
arbitrarietăţi. 

Necesitatea unei reorientări 
metodologice, resimţite mai ales în 
domeniul etimologiei, ne-a determinat 
să căutăm alte căi de acces în reţeaua 


ascunsă a semnifi căţiilor din cadrul 
vocabularului românesc, iar căutarea 
s-a soldat cu descoperirea anumitor 
legităţi privind sistematizarea 
etimologică a limbajului. Din seria 
acestora menţionăm aici fragmen- 
tarea etimologică în cîmpuri 
(subansambluri) etemice (motive-— 
mice). Cîmpul etemic ai con-ceptului 
luat în discuţie îl formează lexemele 
fondului vechi compatibile cu etemul 
(motivarea particulară) < lovitură 
(impulsie, în sens mai larg) care 
provoacă o reacţie emoţională >: 
bazaconie, bîzdîganie, năzbît [4], 
năzbitie, năzdrăvan, nasmodie [4], 
nazgodie [4], năsărîmbă [4], 
năstărimbă [4],  năstruşnic, 
dizmerenie [9], bosma [4], bozma [4], 
poznă, lozeală [10], şozenie [4], şod 
[4], ciudățenie, dănănaie, dandana, 
dangana [4], sanchiu [4], sănchiu [4], 
şanţ [4], tănchiu [4], nagodă [4], miraz 
[4], minunăţie, drăcie, drăcovenie, 
ştrengănie, trăsnaie, comedie. 

Sub raportul expresiei, în acest 
subansamblu se delimitează trei clase 
de unităţi lexicale în care poate fi 
observată,o anumită apropiere 
fonematică şi morfematică între 
termeni: a) bazaconie, bîzdiganie, 
năzbiț,  năzbiîtie,  năzdrăvan, 
nasmodie, nazgodie, năsărîmbă, 
năstărîmbă, năstruşnic, dizmerenie, 
bozma, bosma, poznă, şozenie, 
lozeală, şod, ciudăţenie; b) dănănaie, 
dandana, dangana, sanchiu, sănchiu, 
şanţ, tânchiu; c) drăcie, drăcovenie, 
ştrengărie, trăsnaie. 

Asemănările nu sînt 
întîmplătoare, ci cad sub, incidenţa 
legii oscilărilor fonematice nelimitate 
în cadrul aceluiaşi tip — vocoid-non- 
vocoid — de expresie, lege 
descoperită de noi în 1985 şi aplicată 
ulterior în diverse articole şi 
comunicări. Conform acestei legi, 
tranşele radicale şi afixale ale creaţiilor 
lexematice indigene reprezintă 


fracțiuni (aloete, variante) din 


continuumul mişcător al materiei 
glotice. Variația lor e corelată, în 
celălalt plan, cu reluări, amplificări sau 
schimbări de conţinut. Frămîntarea 
ideatică e supusă şi ea unei legi 
ignorate de etimologi. E vorba de 
transformarea sinestezică a sensurilor, - 

adică de o primenire care are la bază 
convertibilitatea simţurilor noastre. 
Ultima lege ne permite să stabilim un 
raport de „contiguitate între etemul 
evidenţiat anterior şi etemele: 
<amuzant>, <răstit>, <trăsnit>, 
<repezit>,<pocnit>,<pocit>, 
<hodorogit>, <foşnit>. <fleşcăit> 
<moale>,<încet>,<greoi>, 
<neîndemînatic>, <tont> etc., care 
șînt subordonate mai multor etememe 
(motivări generale): <<sonic>>, 
<<cinetic>>, <<vizual>> etc. 

În lumina acestor diferențieri şi 
precizări vom înţelege că anumite 
contingenţe fonice şi semantice cu 
termeni dinafara cîmpului. etemic 
invocat nu sînt fortuite, ci. stau -sub 
semnul unor relaţii determinate, infil- 
trate în straturi adînci ale vocabularului. 

Enumerînd, în Diccionario 
etimológico rumano, derivatele 
arhaicului bazaconie, Al. Ciorănescu 
adaugă: “Probabil la acelaşi grup se 
referă boscoană (var. bozgoană, 
boscoadă, bongoasă, bongoană 
“farmec, vrajă” şi derivatele bosconiţă 
“vrăjitoare” şi a bosconi “a fermeca”; 
“4 boscorodi”. Bozgoană pare a fi un 
simplu dublet al lui bazaconie...” [1]. 
Ciorănescu a intuit corect ecoul lui 
bazaconie, dar l-a atribuit eronat 
omonimului de origine slavă; care are 
altă structură morfemică şi altă 
motivare. - Bazaconie indigen 
contractează relaţii etimologice 
(deduse din schimbarea ordonată a 
expresiei şi a conţinutului) nu numai 
cu boscoană, bozgoană etc., 
semnalate de Ciorănescu, ci şi cu alte 
numeroase vocabuie expresive: a 
boscorodi, a boscorosi [4] “a vrăji”; “a 
flecări”; “a şopoti”; “a bolborosi”; a 
boscăi “a bolborosi”; “a (h)orbocăi” 
(trimis de DLR [4] la boscoană, iar 
acesta derivat, după F. Diez, G. 
Koerting — apud Al. Ciorănescu [1]— 
şi A. Cihac [11]; din ngr. naskania 
“vrăji”; Ov. Densusianu şi Al. 
Ciorănescu formulează obiecţii 
fonetice contra acestei derivări, fără a 
găsi o soluţie etimologică 


peremptorie), boscar “scamator” (în loc. 


să-l raporteze la a boscăi, W. Meyer- 
Lübke [12], C, Tagliavini — apud Al. 
Ciorănescu [1] — L. Şăineanu [3], 
DLR [4], Al. Ciorănescu [1] etc. îl 


extrag din numele propriu Bosco al 
unui scamator italian, iar Migliorini, 
apud Al. Ciorănescu [1], din numele 
francezului Boscard), bosoi “copil mic 
şi gras” [9], boşomete “id.” [9], bosnat 
“posomorit, îmbufnat” [9], busnat 
“bucălat” [7], îmbuznat “mînios” [4], a 
se buzuriui “a se burzului” [4], a se 
buzăi “a se bosumfla” [4], a se buza 
“a plînge, a bizîi” [10], bîză: a intra în 
~ “a se zori”, a intra (a fi) în ~ cu 
cineva “a intra în tratative”, a lua în ~ 
pe cineva “a lua peste picior”, “a certa 
cu asprime”, “a repezi” [10], bizdoacă 
“scandalagiu” [10], a b?zdări “a alerga” 
[4], a bosoli “a înghesui” [4], a posodi 
“id.” [4], a buşi “a trînti”, “a lovi”, a se 
busna “ a se mînia” [4], busna: a da ~ 
“a năvăli pe neaşteptate” (DLR [4]: 
“probabil din ung. buszma “bădăran”, 
“prost”; a intra = în casă ar însemna 
deci la origine: “a intra ca un bădăran”; 
ipoteză contrazisă de prezenţa 
creaţiilor expresive a buşni, a bujni “a 
tîşni”; “ada năvală” [10], cf. şi a buhni, 
a buzni [4] etc.), busta “id.” [4], buzna 
“id.” [7], bujnigai “negură”; “fumăraie”; 
“forfotă” [10], buşneac “colb” [4] 
(motivem: <foială, mişcare agitată>), 
buştină “negură” [4], a se buşuli “ ase 
amări [4], bazaochi “saşiu”; 
“nebunatic, poznaş“ (înmănuncherea 
acestor sensuri aparent incompatibile 
se explică prin convergenţa etemelor 
<pocit> (= “saşiu”) şi <trăsnit, repezit> 
(= “nebunatic”); DLR [4], A. Scriban [5]: 
<sl. bezokij “fără ochi”, Al. Ciorănescu 
[1]: <sl. bezok “necorăzat”), a băşcăli 
“a certa”; “a-l face de rîs pe cineva” 
[4], băşcălie: a lua în ~ “a lua în rîs” 
(AI. Graur: < tig. bastali “şa de călărie”, 
E. Vasiliu: < băşcălui “a (se) despărţi”, 
apud Al. Ciorănescu [1]), a beşte!i “a 
face pe cineva de ocară” (DLR [4]: cf. 
a feşteli “a mînji”, N. Drăganu [13, p. 
263]: < ung. bestija < lat. bestia 
bestie”), a băscăcăra “a ride 
zgomotos, prosteşte, a rînji” [10], a 
lăscăbăia “id."[10], a răscăbăia “id.” 
[10], a lozi “a delira” [10], a născoci “a 
scorni” (A. Cihac [11], Al. Ciorănescu 
[1]: < bg. nascacam “a găsi, a afla”, 
dar cf. a născocori “a se lăuda”, “a se 
îngimfa”, “a se fuduli”; “a se răsti la 
cineva” [4], a născodi “id.” [4], a 
născoti “id.” [4], năzadoi “scrîntit la 
minte” [4], a dănănăi “a legăna” [4], 

tancă “lovitură dată cu palma”; 
“neghiob” [4], panc “ţicnit” [4]), a (se) 
dărăci “a certa”; “a bate”; “a se hirjoni” 
[10], a dărîma “a bate, a'schilodi” [4], 
a dărîna “id.” [4], a tărăpăni “a îmblăti'; 
“a bate” [4], tîrcoaţă “belea, pacoste”; 
“tirfă” etc. 

Logica şi realităţile sistemului 
dezarmează încercările etimologilor de 
a explica prin influenţe apariţia 
elementelor lexicale examinate. 

inacceptabile, din acelaşi punct 
de vedere, sînt.şi explicaţiile 
etimologice date unor termeni ai 
cîmpului etemic bazaconie. De ex., 
năstruşnic, ancorat temeinic în stratul 
expresiv al vocabularului românesc, 
prin afinități fono-semantice cu 
vocabule din interiorul cîmpului 
(clasate sub [a] şi din exterioi!, e 
confruntat de L. Şăineanu [3] cu 
straşnic, de H. Tiktin=414] cu ceh. 
strycny “scurt, înghesuit”. şi rus. 
srucnyj “comod, maniabi!”, de Al. 
Graur [15, p. 28], urmat de DLR [4], 
cu slavonul reconstruit *nestrujenu 
“nestrujit”, iar de SDE [16] cu scr. 
nestasan “obraznic, neascultător”; 
“neastimpărat”. 

„_ Bozma (bosma) e pus în relaţie 
[3], [4] cu turc. bozma “crimă”, la fel 
procedează A. Scriban [5], dar se re- 
feră la alt sens al ipoteticului etimon 
turcesc: “stricare, anulare, ştergere”. 
Ambele sensuri îs străine însă de cel 
al cuvîntului românesc. 

Pentru poznă A. Cihac [11] alege 
sl. posmechu “rîs”, H. Tiktin [14] şi A. 
Scriban [5] germ. Posse “năzbitie”, Al. 
Ciorănescu [1] sl. pozrovati “a 
cunoaşte” şi poznanije “cunoaştere”, 
„deşi recunoaşte că evoluţia seman- 
tică nu e clară, iar Gh. Bogaci [17, p. 
26] rus. pozno, fabulînd întîmplări cu 
tineri petrecăreţi care se întorceau 
tîrziu acasă. Tatonări oarbe şi 
subiective care discreditează valoarea 
ştiinţifică a investigaţiilor etimologice. 

Ceilalţi termeni, neincluşi în 


clasele relevate-mai sus, se verifică 
etimologic prin raportare la elemente 
contigue din exteriorul cîmpului. Astfel, 
nagodă (nagete, nagotă, nangotă, 
nacodă, nacotă, nanotă) “lucru sau 
fapt bizar” [4] se grupează cu nagubă 
“lucru înspăimîntător”; “namilă, 
arătare” [4] şi măgăoaie “mătăhală, 
momiîie”, infirmînd supoziţia 
împrumutului din bulgară, susţinută de 
DLR [4], cu atît mai mult că bg. nagoda 
are alt sens: de “întîmplare”. 

Cît priveşte cuvintele miraz, 
mirăzenie şi minunăţie, se întrevede 
înrudirea lor cu elementele de origine 
latină a mira şi minune, iar relaţia dintre 
comedie şi it. commedia reclamă o 
filieră (tc. komedya cf. A. Scriban [5]). 

Neologismele bizar, bizarerie, 


venite din franceză, scot în evidenţă 


un radical similar celui din bazaconie. 
În limba franceză radicalul respectiv 
apare în variaţie aloetică (biz-, big-, 
bis-, pig - etc.: bizarre “nebun, extrava- 
gant”, bigearre “id.”, biger “a săruta”, 
biser “id.”, pige: faire la ~ “a păcăli”, 
pigeon “porumbel” etc.), ceea ce ne 
face să punem la îndoială explicaţia 
lui A. Dauzat: “<it. bizzarro < sp. 
bizarro “brave” < basgue bizar “barbe” 
(simbolul forţei)” [18]. Biz -(bis-) nu se 
manifestă ca împrumut nici în italiană 
şi nici în spaniolă (sf. it. bizza “mînie 
neaşteptată”; “toană, capriciu”, sp. 
bizarria “vitejie”;  “mărinimie” 
“splendoare, măreție”, sp. bizbirindo 
“vioi”; “voios”, sp. bisbisar “a 
boscorodi, a bombăni” etc.). 
Comparaţia cu rusa (bazan “ţipălău” 
[19], bazyga “id.” [19], bazlat “a minţi” 
[19] etc.) denotă, dincolo de arealul 


romanic, caracterul indo-european al 


radicalului. 

Vom mai pune în discuţie o falsă 
polisemie, rezultată dintr-o glosare 
eronată, dar care, la rîndul ei, e tot o 
consecinţă a unei rătăciri etimologice. 
E vorba de bezmetic. DLR [4] îl dă cu 
următoarele sensuri: “lI. 1. (Despre 


1) Năstaşnic “vioi, zburdalnic”; “impulsiv, aprig”; “schimbător, nestatornic”; “lacom” [4], 
năstăvit “neastimpărat, nepotolit” [4], nastur “zănatic, bezmetic, nerod” [4], a se năstimi “a ieşi 
(din pămînt), a răsări, a se ivi”; “a creşte” [4], năstămit “nepriceput” [4], năstrunchiat “zburdalnic” 


[4], năstrut, “nătărău”; “zăpăcit”; “nebun”; “neputincios”; “dezordonat” [4], năsvleg 


nătîng'”; 


“nătărău”; “bădăran”; “bolnav”, “schilod” [4], năstrap “picătură” [4], năstrăpat “apăsat” [4], 
năzbică “neplăcere, supărare, necaz”; “nărav” [4], năzgovenie “născocire”; “snoavă”; “glumă” 
[4], a năzui “a nădăjdui, a rîvni”; “a se strădui” [4], năzuială “adăpost” [4], năzuros “mnofturos”, 


a se măscări “a se surpa” etc. , 

stupi) Stup bezmetic = orfan, fără 
matcă (s. cu matca stearpă, 
nefructificată ori falsă)... 2. P. ext. 
(Despre albine; predicativ, în legătură 
cu un verb al mişcării) Fără conducător, 
fără cap şi fără ţintă, în neştire, zăpăcit. 
Un roi de albine se învirtea în zbor de- 
asupra capului său... Creangă... Il. P. 
anal. (Despre oameni; predicativ, în 
legătură cu un verb al mişcării) zăpăcit 
(ca albinele care şi-au pierdut matca), 
fără a şti încotro s-o apuce; p. ext. 
(atributiv; uneori complinit prin “la 
minte”) uluit, ametit, tehui s. buimac 
de cap, năuc”. 

Această structurare semantică 
trădează eforturile autorilor de a ilustra 
ipoteza formulată de G. Weigand 
(apud Al. Ciorănescu [1] ), conform 
căreia la originea rom. bezmetic ar sta 
ucr. bezmatok “(stup) fără matcă”. În 
realitate, adjectivul din sintagma stup 
bezmetic. nu diferă de adjectivul din 
îmbinarea roi bezmetic, iar adverbul 
respectiv rămîne cu acelaşi sens pe 
lîngă orice verb al mişcării, fie că e 
vorba de albine sau de alte fiinţe. Atît 
adjectivul, cît şi adverbul'nu dezvăluie 
cauza, cum se străduie cu tot 
dinadinsul. s-o facă cei ce acceptă 
etimologia lui G. Weigand, ci califică 
sau descriu. A. Scriban [5] se 
desolidarizează de Weigand, dar crede 
că bezmetic ar proveni din bg. 
bezumnik “fără minte, prost”. Există, 
de fapt, reg. bozometic (var. 
buzumetic) “prost, bleg” [5], care pare 
să confirme opinia lui Scriban, dar 
structura morfemică al presupusului 
etimon bulgar şi legile la care ne-am 
referit pe parcurs se opun derivării 
respective. Variantele dezmetic (pentru 
bezmetic "nebun, zăpăcit") şi 
buzumetic (pentru bozometic "prost, 
bleg"), precum şi vocabuleie a se 
buzumeni “a se zăpăci” [4], buzumenit 
“zăpăcit” [20],  buzumeneală 
“zăpăceală” [20], probează, aloetic şi 
etemic, originea indigenă a cuvîntului 
bezmetic. 

În condluzie, reconsiderările de 
ordin lexicografic sînt de neconceput 
astăzi fără descoperirile etimologiei 
structurale. 

CU PRIVIRE 
LA ORIGINEA NUMELUI 


TOPIC RENI 


Reni este o denumire a unui 
orăşel aşezat pe malul stîng al Prutului 
la vărsarea acestuia în Dunăre, 
localitate care, în pofida tuturor 
răutăţilor, mai păstrează pînă în 
prezent un colorit, deşi mai puţin 
nuanţat, însă specific moldovenesc. 

În mai multe lucrări din trecut se 
aminteşte că pe locul orăşelului Reni 
în antichitate se găsea “vechiul oraş 
dunărean Daciporata” (în elementul — 
porata se întrezăreşte numele rîului 
Prut — /.D.), “iar pe timpul lui Traian 
— oraşul roman Arbium”!. 

Descriind unele evenimente 
legate de anul 1621, Miron Costin 
menţiona: “Şi de atuncea (din 1621 — 
I.D.) sintu luate Renii cu cîteva sate 
de soltan Osmanu, sat de ţară pe 
Dunăre, ascultătoriu cătră ocolul 
Gălaţilor, şi sintu date de împărăție (e 
vorba de imperiul Otoman — /.D.) 
cătră Smil (Izmail — /.D.), de atuncea, 
căruia olatu venitul este închinatu la 
mormîntul lui Mahmet, ce este în Ţara 
Arăpască, aproape de Marea Roşie”?. 

Dimitrie Cantemir amintea că “în 
acest fel” (ădică Reni), era numită 
iocalitatea ce avea şi o cetate şi pe 
care turcii o numeau Timarova (şi 
Tomara, conform relatărilor din DGB 
şi DSB — /.D.). Garnizoana cetăţii 
Reni (“cetate de mică însemnătate”, 
după mărturiile lui Cantemir — /.D.) 
era alcătuită din creştini, în majoritate 
moldoveni, fără turci, cu un comandant 
de asemenea creştin, însă supus 
paşei din Silistra’. 

După anul 1940 orăşelul Reni a 
fost inclus forțat de către structurile 


administrative sovietice în 
componenţa regiunii Odesa a 
Ucrainei. | 

Numele topic Reni n-a nimerit în 
orbita de discuţie a savanților din 
Republica Moldova. Cu toate că Reni 
a fost parte camponentă a Moldovei 
feudale (rupt din trupul Moldovei de 
către turci în 1621) şi a statului român 
(1859—1878, 1918—1940, 1941— 
1944), probabil, din considerente, 
ideologice, denumirea nu şi-a găsit 
reflecţie pe paginile studiilor de ordin 
toponimic. Acest “gol”, însă, cu dibăcie 
a fost umplut de unii autori proruşi şi 
proucraineni, care s-au străduit să 
demonstreze că denumirea Reni ar fi, 
“incontestabil”, de origine slavă. 

De exemplu, în Istoria oraşelor 
şi satelor Ucrainei. Regiunea Odesa 
(Kiev, 1969, p. 700; în limba 
ucraineană) se afirmă“, fără nici un fel 
de argumente şi demonstraţii, că pe 
locul orăşelului Reni, în timpul Rusiei 
Kievene (?), prin secolele IX—XII, ar 
fi existat un chei fluvial şi, chipurile, 
de la acel “chei” (numit în rusa veche 
reni) ar proveni denumirea Reni’. Este 
o afirmaţie fantezistă, deoarece nu 
există nici o relatare în vreo cronică, 
fie rusească, fie ucraineană, care ar 
confirma existenţa unui chei fluvial pe 
teritoriul localităţii moldoveneşti Reni. 
Nu există de asemenea nici un fel de 
dovezi precum că pămînturile din 
imediata apropiere a Dunării ar fi făcut 
parte vreodată din componenţa statului 
numit Rusia Kieveană (sec. IX— 
a. 1132). 

Un oarecare |. M. Krugleak 
repetă afirmaţia greşită despre 
existenţa în timpul Rusiei Kievene, pe 
locul orăşelului Reni, a unui “chei flu- 
vial” numit în rusa veche reni, mai 
adăugiînd precum că “există date că 
slavii (este vorba de slavii secolelor 
IX—XII — /.D.) numeau acest orăşel 
Perunova reni'5. 

Dacă această din urmă 
informaţie nu este o falsificare crasă, 
avem de a face cu cel puţin o 
interpretare eronată a faptelor şi 
evenimentelor, sub raport cronologic, 
sau cu o inexactitate. Perunova reni 

(în cronicile vechi ruseşti de 
asemenea: Perunea reni, Perunia 
reni), în calitate de toponim, pentru 
denumirea unui banc de nisip din 
regiunea pragurilor rîului Nipru, este 
amintit în cronica veche rusească, 
numită “Lavrentievskaia” (scrisă în 
1377), cu referire la evenimentele din 
anul 9887. În aşa fel “Bancul de nisip 
Perun” (ori “Bancul de nisip al lui 
Perun”) se găsea puţin mai jos de 
cataractele Niprului (azi regiunea 
Zaporojie) şi nu are nici o legătură cu 
vreun “chei fluvial” de la vărsarea 
Prutului în Dunăre. Cu atît mai mult 
„că în limba rusă nu-i înregistrat reni 
cu înţelesul de “chei”. 

Dicţionarele limbii ruse explică 
reni ca “banc de nisip”: înrudit (cu) ori 
împrumutat din islandeza veche: rein 
“fişie îngustă de pămînt crescută cu 
iarbă”, cunoscut cu acelaşi sens şi cu 
altul mai lărgit, adică “hat; hotar”, şi în 
limbile suedeză, norvegiană, germană 
veche. Comp. aici şi rieva în letonă şi 
lituaneană (“fîşie”), pe cînd în 
ucraineană rini, cu alt fonetism, 
înseamnă doar “nisip măşcat; prundiş; 
pietriş; aluviuni de nisip, pămînt, 
pietre”. 
Urmînd orbeşte tălmăcirile 
autorilor proslavi (proruşi şi 
proucraineni), am cădea într-o cursă, 
din care nu pot ieşi nici ei. De exemplu, 
în cazul toponimului Renescurt 
(păstrăm varianta fonetică conform 
sursei)? — denumire a unui meandru 
al Nistrului în vecinătatea fostelor sate 
moldoveneşti (azi aproape în 
întregime rusificate şi ucrainizate) 
Grădiniţa şi Yaski (în prezent raionul 
Beleaevka, regiunea Odesa), autorii 
înşişi recunosc că întîmpină greutăţi 
privind etimologizarea lui. Autorii 
ucraineni (GP , 73) consideră, pe bună 
dreptate, că, dacă ar fi fost vorba de 
o influenţă ucraineană, sunetul e din 
componenţa elementului. ren- 
(Renescurt) ar fi trebuit să sune i, însă 
fenomenul nu are loc. Se presupune 
că ar fi vorba de o influenţă din partea 
tiverților asupra limbii romanicilor 
(apropo, deocamdată nimeni n-a 
demonstrat. ştiinţific că tiverţii ar 


aparţine lumii slave), “amintindu-ni-se” 
că tiverţii “şedeau pe Nistru şi pe... 
Dunăre” (?), cu toate că nici un fel de 
anale nu înregistrează “şederea” 
tiverţilor “slavi” pe Dunăre. Şi întrucît 
autorilor ucraineni nu le convine, din 
punct de vedere politic şi ideologic, 
să recunoască adevărul că denumirile 
topice ce conţin elementul ren- în 
spaţiul dintre Prut şi Nistiu (inclusiv 
ambele maluri ale Nistrului inferior) 
sînt formate de românii moldoveni, 
fapt susţinut încă în secolul XIX şi de 
cercetătorul A. Şmidt, ei pun la 
îndoială în GP (p. 73) şi explicaţia lui 
A. Şmidt referitoare la denumirile 
meandrelor Nistrului, care explicaţie, 
în concepţia lor, “evident că necesită 
concretizare”. 

În Dicţionarul explicativ al 
limbii române (Bucureşti, 1975) renie 
este înregistrat cu înţelesul de 
“porţiune 'joasă şi convexă din 
meandrul unui rîu, acoperită de nisipuri 
şi de prundişuri, reprezentînd zona de 
acumulare a aluviunilor” şi este 
considerat un împrumut dialectal din 
graiurile ucrainene (rjien), iar reniş cu 
înţelesul de “mulţime de seminţe de 
salcie; strat de nisip sau de pietriş pe 
fundul apelor curgătoare” — o creaţie 
formàtă pe teren propriu din renie + 
sufixul -iş. 

După cum am arătat, renie nu 
poate fi considerat împrumut din limba 
ucraineană, fiindcă n-are nici un suport 
de ordin fonetic. În graiurile 
moldoveneşti de la est de Prut renie 
(rânii), răspîndit în satele nistrene şi 
în cele prutene din sud-vestul 
republicii, are ca sinonim termenul 
entopic scrunta+ (răspîndit în unele 
sate din raioanele Briceni, Edineţ, 
Rîşcani, Gloder:, Făleşti). 

Termenul ::ntopic renie/rânii în 
graiurile limbii române dm Basarabia, 
înregistrat de, T. Porucic” (cu 
variantele şi formele: renis, reni, roni, 
ronea), are următoarele înţelesuri: 

1) marginea apei lacului (sau 
bălții) cu fund nisipos şi neadînc; 

2) marginea apei curgătoare, 
anume acea cu fund nisipos şi 
neadîncă; 

3) pădure tînără de sălcii şi plopi 
pe aluviuni (comp. aici şi sensul din 
DEX: “mulţime de seminţe de salcie”); 

4) aluviuni proaspete acoperite 
cu sălcii şi plopi tineri de un an; 

5) țărm jos acoperit cu militură 
nisipoasă, adusă de apele mării; 

6) zonă aluvionară cu sol format 
din nisip, pietriş şi ceva argilă; 

7) ruptură în mal, formată de apă 
curgătoare, cu pietriş în terenul 
coastei; 

8) reniş cu sălcet şi plopiş. cu 
totul tînăr (de un an); | 

9) prundiş (pietriş) amestecat cu 
nisip şi cu puţină argilă (am reprodus 
înțelesurile înregistrate de T. Porucic 
fără vreo intervenţie proprie). 

Dicţionarul dialectal (volumul 
IV, Chişinău, 1986, p. 92) mai în- 
registrează pentru rănii şi următoarele 
sensuri: 1) insulă (satul Goieni, raionul 
Dubăsari); 2) pămînt adus de ploaie 
(satul Ciobruciu); 3) loc puţin adînc 
într-o apă, cu nisip şi pietriş unde se 
scaldă copiii (satul Lalova, raionul 
Rezina). 

“Constatăm, astfel, că în graiurile 
limbii române renie (rănii) are o paletă 
de sensuri cu mult mai variată şi mai 
bogată decît o au termenii reni şi rini 
în limbile rusă şi. ucraineană. 
Românescul renie are unele paralele 
semantice de ordin entopic în limbile 
suedeză şi islandeză (rein “fişie de 
pămînt crescută cu iarbă”), 
norvegiană, germană veche (rein “hat; 
hotar”), letonă şi lituaniană (neva “banc 
de nisip”, dar şi “dună; bară, cataractă 
a unui rîu; loc uscat înălţat pe teritoriul 
unei bălți ori al unei lunci; insulă într-o 
baltă; adîncitură; fişie”)"2. 

Merită șă amintim că şi în limba 
latină arena/harena (considerat de unii 
lingvişti termen de origine etruscă) are 
înţelesul primordial de “nisip; loc 
fisipos; pustiu nisipos; litoral (nisipos)” 
şi este, fără îndoială, înrudit cu reni şi 
reiva din rusa veche, letonă şi 
lituaniană, dar şi cu renie din graiurile 
limbii noastre. 

Existenţa în limba latină a 
cuvîntului arena/harena cu sensurile 
amintite l-a făcut pe cercetătorul P. 


Papahagi să creadă că în graiurile 
românei (din jurul Mării Negre şi de pe 
Dunăre) renie ar fi pătruns “din 
latinescul arena “nisip”. S-a mai crezut 
că cuvîntul “ne-a fost adus mai tîrziu 
din italiană”, iar forma Reni s-ar explica 
“prin fonetica sintactică: a din-a-renă 
a fost simţit că prepoziţie, şi ca atare 
a fost despărţit de cuvînt”*. 

După cum nu putem demonstra 
că renie (desigur, iniţial poate fi vorba 
de un radical străvechi -ren-) ar fi fost 
cunoscut şi strămoşilor noştri daco- 
geţi (din lipsa mostrelor scrise), tot aşa 
numai în baza unei simple coincidente 
cu forma reni din rusa veche (cu 
sensuri cu mult mai sărace ca în 
română), nu putem susţine teza 
părtinitoare a unor cercetători ruşi şi 
ucraineni şi chiar a unora autohtoni 
precum că renie în graiurile limbii 
române ar fi un împrumut din rusa 
veche (ori din ucraineană; v. şi DEX). 

Toponimia românească din 
regiunile Mării Negre, Dunării, Prutului, 
Nistrului, Oltului referitoare.la termenul 
entopic renie (cu toate variantele şi 
formele regionale), înregistrat în 
componenţa. unor nume geografice 
concrete (şi mai ales în toponimia 
minoră; comp.: Renea, Balta-Renea, 
Renea Scurtă, Renea Lungă, Renea 
Lupului ş.a.), este extrem de bogată 
şi variată". 

Şi hrisoavele domneşti -din 
secolele XVI—XVII înregistrează 
numele localităţii Reni (cînd este vorba 
de anumite delimitări şi hotărnicii): ;... : 
de la ţărmul dinspre Reni, dinspre . 
Zăton..."'5. Insă nici un fel de izvoare 
nu atestă o populaţiune rusă ori 
ucraineană (rusină) care s-ar fi aşezat 
cu traiul în localitatea dată. 

În concluzie: numele topic Reni 
este o creaţie toponimică proprie limbii 
române care descinde din termenul 
entopic renie. Entopicul renie (rânii/ 
răne), trecînd în categoria numelor 
geografice, a fost simţit de purtătorii 
limbii române ca un toponim format 
cu sufixul toponimic -eni. 

Tezele precum că numele topic 
Reni ar fi de origine slavă (rusă veche 
ori ucraineană) nu sunt decît rodul 


105 


Ofizsc 


imaginaţiei unor ahtiaţi de pămînturi 
străine pe care vor să şi le aproprieze 
pe vecie, căutînd şi vreo îndreptăţire 
istorică, aberaţiuni care nu au nici o 
legătură cu ştiinţa .şi cu adevărul 
istoric. 


NOTE BIBLIOGRAFICE: 


1 Arbore Z., Dicţionar geografic al 
Basarabiei, Bucureşti, 1904 (mai 
departe: DGB), p. 176; Dicţionarul sta- 
tistic al Basarabiei, Chişinău, 1923 (mai 
departe: DSB), p. 369. 

2 Miron Costin, Letopiseţul Ţării 
Moldovei de la Aaron-Vodă încoace, 
Chişinău, 1972, p. 122. 

` SCantemir D., Descrierea 
Moldovei, Chişinău, 1982, p. 45—46. 

"+ Cu a, trimitere la o informaţie in- 
existentă a iui A. Zaşciuk ce miroase a 
falsificare. 

5 Aceeaşi greşeală este repetată 
(bănuim, intenționat) şi de Yanko M..T. 
(Toponimicinîi slovnik-dovidnik 
Ukrainskoi RSR, Kiev, 1973; în limba 
ucraineană). 

6 Krugleak I. M., Imea vaşego 


goroda, Kiev, 1978, p. 111—112 (în ` 


limba ucraineană). 
7Etimologhicinii slovnik litopisnîh 
gheograficinîh nazv Pivdenoi Rusi, 
Kiev, 1985, p. 101 (în limba ucraineană). 
8 Pacmep M.. BTHMONOrnWecKnĂ 
cnoBapb pyccKoro A3bika. TOM lli.. 
M..1987. c. 470; [am B.. TonxoBbiă 


cnoBapb ANBOTO BEnnKOpyccrKOro 


a3bika. TOM IV, Cn6.-M, 1882. c. 122. 

° GhidronimîNijniogo Podnistrovea, 
Kiev—Odesa, 1981, p. 73 (mai departe: GP; 
în limba ucraineană). 

1 uimuaTr A... Marepnanbi AnA 
reorpapnn n cTrarncrnkn Poccnn. 
coGpantHbie opnyepamn retepanbtioro 
wraGa. Xepcorickaa ry6epHna. MacTb 
l. Cn6.. 1863, c. 195; 

"1 Porucic T., Lexiconul termenilor 
entopici din limba română în Basarabia, 
Chişinău, 1931. 

2 MypsaeB 3. M. CnoBapb 
HGaPOMHbIX reorpapnueCcKnx TePMHHOB. 
M.. 1984; Pacmep M. op. cit. 


13 A se vedea avizul la articolul lui 
Papahagi P., Reni // “Dunărea”, nr. 1, p. 
61—68, publicat de Lipăneanu M. 
(“Revista periodicilor: 1923, 1924"). // 
Dacoromania. Partea 2, Cluj, 1927, p. 
1510. 
14 Exemplele de ordin toponimic 
(foarte multe la număr) se vor urmări 
înregistrate în diferite lucrări: Marele 
dicţionar geografic al României, alcătuit 
de George loan Lahovari (litera R); 
lordan |., Toponimia românească, 
Bucureşti, 1963; GP. 

'5 Documente privind istoria 
României. A. Moldova. Secolul XVI, 
Volumul III, p. 397; Volumul IV, p. 79, 102, 
142; Secolul XVII, Volumul IV, p. 210. 

Niculina IACOB 
Suceava 


200 DE ANI DE LA 
A DOUA TRADUCERE 
INTEGRALĂ A BIBLIEI 
ÎN LIMBA ROMÂNĂ — 

BLAJ, 1795 


În prefața Bibliei tipărite la Sibiu 
între 1856 şi 1858, mitropolitul Andrei 
Şaguna afirma: “Limba Bibliei pentru 
un popor numai o dată se face; dacă 
s-au învins piedica cea mare a 
traducerii şi dacă poporul au primit 
limba aceea zicînd în însăşi fiinţa sa, 
atunci următorii n-au de a mai face 
alta, ci numai de a reînnoi şi îndrepta 
aşa, după cum ar fi reînnoit şi îndreptat 
traducătorul cel dintii al Bibliei de ar fi 
trăit pînă în vremile lor”. Se sublinia 
astfel ideea că fiecare nouă traducere 
a însemnat înnoire şi îndreptare, o 
ilustrare a nivelului de evoluţie a limbii 
literare la un moment dat, dar şi o nouă 
treaptă în evoluţia acesteia. 

Pe teren românesc, limba Bibliei 
“s-a făcut” la 1688, Biblia de la 
Bucureşti (sau Bibiia lui Şerban 
Cantacuzino) reprezentind pentru 
cultura noastră un monumert de limbă 
literară. Începutul fusese deci făcut, 
rămînea să se continue munca de 
modelare şi remodelare a graiului 
românesc în condiţiile în care limba 
literară se elibera tot mai mult din 
“strimtarea” începuturilor. O astfel de 
responsabilitate nu şi-o puteau asuma 
decit cei mai buni cunoscători ai limbii 
române, oameni cu experienţă în 
traducerea de cărţi sau în realizarea 
de lucrări originale. Îndrăzneaţa 
întreprindere de la sfîrşitul secolului 
al XVIII-lea, după 107 ani de la prima 
traducere integrală, îi aparţine lui 
Samuil Micu, “cel mai harnic 
traducător al Şcolii Ardelene”, “întîiu! 


mare scriitor român din Transilvania”, 
cum îl numea Lucian Blaga (Gîndirea 
românească în Trânsilivania în 
secolul al XVIil-lea). 

Micu mărturiseşte cu loialitate în 
cuvîntul înainte Cătră cetitoriu că 
Biblia lui Şerban a reprezentat cartea 
de căpătii în realizarea noii traduceri: 
“Deci, avînd eu îndeletnicire, m-am 
îndemnat să mă apuc de atita lucru 
şi să -îndreptez (s.n. — N.I.) graiul 
Bibliei ceii mai dinainte româneşte 
tipărită”. În afara acestei surse, Micu 
a consultat şi versiunile greacă (de la 
Alexandria), ebraică şi latină, fapt 
relevat de notele sale. Susţinem cu 
cîteva exemple din Cartea. Facerii 
afirmaţia de mai sus: în cap. 2, vs. 
20: “şi-au pus Adam nume tuturor 
dobitoacelor şi tuturor paserilor ceriului 
şi tuturor fierilor pămîntului”, cuvîntul 
“pămîntului” este explicat în notă 
astfel: “greceşte: ţarinii”; în cap. 4, vs. 
13; “Mai mare iaste vina mea decit a 
să ierta mie”, pentru vina se face în 
notă următoarea precizare: “jidov: - 
fărdelegea mea”. Trimiterile la sursa 
latină sînt rare. Astfel, în primele 13 
pagini, o singură trimitere se face la 
textul latin: cap. 13, vs. 8: “iară 
hananeii şi ferezeii lăcuia atunci 
pămîntul acela”. Micu a luat din 
versiunea latină demonstrativul acela, 
care nu există în traducerea de la 
1688, adnotînd: “acela s-au luat din 
cea latinească pentru mai bun înțeles”. 
Raportarea la textu! primei traduceri 
este permanentă şi e firească, de 
vreme ce autorul traducerii de la 1795 
îşi propune în mod declarat să 
“îndrepteze” limba vechii traduceri. 

Samuil Micu este primul critic 
sever al Bibliei de la Bucureşti, în 
prefața citată el exprimîndu-şi 
nemulţumirea faţă de “aşezarea şi 
întocmirea graiului. românesc” din 
Biblia de la 1688: “Scriptura Sfîntă, 
care cu cuvînt elinesc şi Biblia să 
zice, de pre limba elinească, din 
izvodul celor şeaptezeci de dascăli 
româneşte tălmăcită, la anul 1688, în 
Bucureşti s-au fost tipărit, dar cu foare 
întunecată şi încurcată aşezare şi 
întocmire a graiului românesc, şi mult 

osibit de vorba cea de acum obicinuită 
(s.n. — N.I.) şi mai ales de graiul şi 
de stilul cel din cărţile bisericeşti, care 
‘în toate besearecile româneşti să 
cetesc şi pentru aceea pretutindenea 
tuturor şi de toţi iaste cunoscut şi 
înţeles”. Sublinierea făcută de noi în 
textul lui Micu atrage atenţia asupra 
faptului că neajunsurile pe care autorul 
le găseşte limbii acestui text se 
explică prin stadiul de evoluţie a limbii 
române literare la data traducerii. De 
aceea graiul vechii traduceri părea rău 
întocmit şi încurcat. Motivul nu este 
singular, de vreme ce limba textelor 
religioase a rămas extrem de 
conservatoare, mai importantă fiind 
învăţătura lui Dumnezeu decit grija 
faţă de exprimare. Ideea este explicit 
formulată şi de către Micu la sfîrşitul 
cuvîntului înainte Catră cetitoriu. 
Observațiile critice continuă, iar 
acuzaţiile devin şi mai grave: “Cît acea 
tălmăcire aceii Biblii mai pre multe 
locuri neplăcută urechilor auzitorilor 
iaste, care lucru cu mare pagubă 
sufletească era neamului şi bisearecii 
românilor”. Că în cele afirmate pînă 
acum Micu este şi subiectiv se vede 
clar din finalul prefeţei, unde le cere 
cititorilor să nu se grăbească a 
“vinovăţi” şi “a defăima lucrul” 
traducătorului dacă.în unele locuri 
limba li se va părea .şi în noua 
traducere întunecată: "Iară eu, iubite 
cucernice cetitoriu, am voit a-ţi aduce 
aminte că doar şi acum întru unele 
locuri ţi să va părea întunecat graiul, 
ci pentru aceea să nu te sminteşti, nici 
să te pripeşti a vihovăţi şi a defăima 
lucrul, că întunecarea aceasta şi dintru 
aceasta vine că noi nici pentru mai 
luminat înţeles nu am vrut de la noi 
nici măcar un cuvînt cît de mic să 
băgăm în Sfînta Scriptură, ci ne-au 
fost voia ca întru toate să rămiie întru 
curăţenia sa şi întru tot adevărul său, 
după cum iaste întru cea elinească”. 
Circumstanţele pe care şi le acordă 
sieşi nu le avusese Micu în vedere, 
în ceea ce-i priveşte pe autorii primei 
traduceri: “că foarte anevoie iaşte 
luminate şi cu chiar (clar— n.n., N.L.) 
înţeles de pre o limbă a tălmăci pe 


altă limbă nici un cuvînt adăugînd, ci 
ţiind idiotismii limbii cei dintiiu, că 
fieştecare limbă are osibiții ai săi 
idiotismii” (s.n. — N.I.). lată-l pe Micu, 
criticul .neîndurător, dar nu şi rău 
intenţionat, al Bibliei lui Şerban 
cerîndu-i cititorului să fie îngăduitor în 
ceea ce priveşte “tocmirea şi aşezarea 
giaiului românesc” din Biblia sa. El 
subliniază chiar, în mod cu totul 
neaşteptat, la sfîrşitul prefeţei, că în 
primul rînd este important ca cititorul 
să urmărească învăţătura lui 
Dumnezeu, şi nu graiul în care a fost 
transmisă această învăţătură: “Ci tu, 
cucernice cetitoriule, toate le ia în 
parte bună şi te foloseşte cu această 
a noastră osteneală spre mai mare 
laudă a lui Dumnezeu şi a sfintei 
beseareci creştere şi a sufletului tău 
mîntuire că acesta iaste scopul 
ostenelii mele (...)”. 

Dacă Micu putea fi subiectiv în 
unele afirmaţii ale sale, totuşi un ar- 
gument adus de el în sprijinul 
necesităţii unei noi traduceri ni se pare 
indiscutabil, anume numărul mic de 
exemplare din Biblia de la 1688. Ca 
urmare, nici măcar preoţii nu-şi puteau 
procura Biblia, chiar cu mare prej şi 
cu mare 'trapăd”. lese din discuţie 
posibilitatea ca un credincios de rînd 
să fi intrat în posesia unei astfel de 
cărţi. 

Fiind convins de importanţa 
realizării unei traduceri superioare a 
Sfintei Scripturi şi bazîndu-se pe 
experienţa sa de traducător, Micu nu 
a acceptat să tipărească Biblia în 
tălmăcirea lui Petru Pavel Aaron — 
“ahiereul Făgăraşului şi vlădica a tot 
Ardealul şi a părţilor Ţării Ungureşti”. 
Acesta realizase, se pare, traducerea 
întregii Scripturi, dar, din cauza morţii 
traducătorului, noii tălmăciri îi lipsea 
“îndreptarea cea mai de pre urmă”. Pe 
lîngă aceasta, fiind păstrată doar pe 
nişte foi şi “ne dată la lumină” 
(netipărită, n.n. — N.1.), multe pagini 
s-au pierdut datorită deselor mutări din 
loc în loc. Şi din aceste motive Micu 
ia asupra sa munca extrem de dificilă 
“ca toată Biblia de unul cu asemenea 
stil şi aşezare a graiului să se 

tălmăcească”: Este de remarcat aici 
concepţia filologului Micu în legătură 
cu necesitatea unei traduceri realizate 
într-un stil unitar şi într-o limbă unitară. 
Nu era aceasta singura dovadă a lui 
Micu de grijă deosebită faţă de 
unificarea limbii române literare. Avem 
în vedere unificarea sub raportul 
grafiei, propusă de el în 1779 prin 
Cartea de rogacioni pentru evlavia 
homului chreştin, unificarea sub 
raport morfosintactic, concretizată în 
normele prezentate de e! în Elementa 
linguae daco-romanae sive 
valachicae (1780), precum şi 


1688, Facerea, cap. 9 


vs. 8: Şi zise Dumnezău lui Noe 
şi feciorilor lui zicînd: 

vs. 9: "Şi iată, eu ridic făgăduinţa 
mea voao şi semenţiei voastre după 
voi, 

vs. 10 şi a tot sufletul viu 
împreună cu voi: den păsări şi den 
dobitoace, şi den toate jigăniile 
pămîntului, cît sînt cu voi, den toate 
care au ieşit den chivot. 

vs. 11 şi voiu pune făgăduinţa 
mea cătră voi şi nu va mai muri tot 
trupul de apa potopului; şi nu va mai fi 
de acum potop de apă ca să stricetot 
pămîntul" | 

vs. 12 Şi zise Dumnezău cătră 
Noe: "Acesta e semn făgăduinţii 
carele éu dau îfitre mine si întru voi şi 
întru tot sufletul viu, cîte sînt cu voi, 
întru semenţiei vecinice. 

vs. 13 Arcul mieu îl puiu 
întru nor şi va fi întru semnul 
făgăduinţii, întru mijlocul mieu şi 
a pămîntului. 

vs. 14 Şi va fi cînd voi noora 
nor pre pămînt să va ivi arcul în nor 


A: 


contribuţia în domeniul vocabularului; 
dicţionarul său, la început bilingv: 
român-latin (1801), apoi în 1805, în 
patru limbi (român-latin-maghiar- 
german), a constituit punctul de 
plecare în realizarea Lexiconului de 
la Buda (1825). 

Propuneri în continuare două 
fragmente din traducerea de la 1688 
şi din cea de la 1795, dînd cititorilor 
posibilitatea de a observa aspectul 
limbii în două etape de dezvoltare a 
limbii române literare (1640-—1780 şi 
1780—1840): 


1795, Facerea, cap. 9 


vs. 8: Şi au grăit Dumnezeu lui 
Noe şi feciorilor lui cu dînsul, zicînd: 

vs. 9: "lată, eu pun legătura mea 
cu voi şi cu seminţia voastră după voi: 

vs. 10: şi cu tot sufletul viu ce 
iaste cu voi: din paseri şi din 
dobitoace, şi din toate fierile pămîntului 
cîte sînt cu voi, din toate care au ieşit 
din corabie. 

vs. 11: şi voiu pune legătura mea 
cu voi şi nu va muri mai mult tot trupul 
de apa potopului, şi nu va fi mai mult 
potop de apă care să strice tot 
pămîntul" i 

vs. 12. Şi au zis Domnul 
Dumnezeu cătră Noe: " Acesta iaste 
sămnul legăturii care-l dau eu întră 
mine şi întră voi şi întră tot sufletul 
viu, care iaste cu voi, întru neamuri 
vecinice. 

vs. 13. Curcubeul mieu îl puiu 
pre nor şi va fi semn de legătură întră 
mine şi întră pămînt. 

vs. 14. Şi va fi cînd voiu noora 
noori pre pămînt să va arăta curcubeul 
pre noor (...)” 

Adrian TURCULEŢ 
laşi 


ASPECTE 
ALE ROSTIRII 
ROMÂNEȘTI 


STANDARD ACTUALE* 
2. Diftongii ea şi ja, ga şi ya 


1. Existenţa în limba română a 
cîte două serii de semivocale 
anterioare (palatale) e şi / şi poste- 
rioare (labiale) ọ şi y şi combinarea lor 
cu vocalele a şi o creează cîte două 
serii de diftongi ascendenți: ea şi fa, 
ga şi va, eo şi jo. Aceste serii de 


diftongi, care în vorbirea colocvială se. 


confundă adesea, prezintă dificultăţi 
privind atît descrierea lor fonetică, cît 
şi interpretarea lor fonologică!. 

În cele ce urmează, vom descrie 
primele două serii de diftongi (ea/Aa, 
galya) pe baza corpusului realizat prin 
înregistrarea unor enunţuri citite de 40 
de subiecţi tineri, originari din 
provinciile istorice Moldova, 
Basarabia, Muntenia şi Transilvania’. 

Dificultăţi în diferenţierea acestor 
două serii de diftongi produce faptul 
că semivocalele închise /şi y au un 
pronunţat caracter  vocalic:, 
neprezentînd decît rar, la unii vorbitori, 
un zgomot consonantic şi o creştere 
a duratei perceptibile, care să le 
diferenţieze mai clar de perechile lor 
mai deschise şi să fixeze mai net limita 
dintre semivocală şi vocală. În cazul 
diftongilor ea şi ga, combinarea celor 
două elemente vocalice este şi mai 
strîinsă, ele fiind descrise de Alf 
Lombard“ ca fiind formate dintr-un 
element vocalic deschis şi un a ante- 
rior, respectiv posterior (şi labializat): 
Să, Ja, caracterizare potrivită pentru 
realizarea acestor diftongi în poziţie 
postcanseriaritica în rostirea standard, 


mai ales în varianta muntenească a 
acesteia. 

O acomodare mai puternică a 
celor două elemente ale diftongului ea 
a fost notată mai ales la subiecţi 
originari din sudul ţării, iar în poziţie 
finală accentuată şi la subiecţi din. 


5 a 
Basarabia: beâtă, jubeă, mea, 


ngapteă, teâtru: ca urmare a 
acomodării, diftongul se poate reduce 


la un a anterior: amâză, mă (subiect 
din Focşani). Rostirea diftongului ga 
cu o labializare mai puternică a vocalei 
(care se poate observa, adesea, la 
vorbitori ardeleni ai limbii standard) a 
fost notată la subiecţi originari din 
Maramureş, Ilva Mare şi Lupeni: boâlă, 
încgâte, toâtă; reducerea diftongului 
la o vocală deschisă posterioară: 


câsta, omeni apare, în mod 
surprinzător, la acelaşi subiect din 
Focşani. 


În poziţie iniţială, dar, uneori, şi 
în poziţie postconsonantică, se 
percepe, mai ales în cazul lungirii 
diftongului, în rostirea lentă sau/şi 
emfatică, o deschidere treptată a 
semivocalei: jea (= ea), rea (dat), 
uoală; abea, lieac, buoală. 

2. Poziţia de bază a diftongului 
ea este cea postconsonantică, anume 
în radicalul cuvîntului (beată, creastă, 
deal) sau în terminaţiile -ea, -ează ale 
unor substantive (mai ales articulate) 
şi adjective feminine, ale unor forme 
verbale, ale unor adverbe şi pronume: 
cartea, grea, vrea, lucrează, alăturea, 
mea, nimenea; ga mai apare ca diftong 
sintactic: de-acolo, pe-acolo, ne-am 
dus. 

Realizarea diftongului sa „Cu 
semivocala închisă (ga, ja) 
cunoaşte diferenţe careicierable de la 
un cuvînt la altul. Nu am notat, de 
exemplu, niciodată închiderea 
semivocalei în: beau, calea, cartea; 
(la) dreapta, iubea, mîncarea, 
petrecerea, pe-aleea, pnntre-atiția; am 
notat-o sporadic în: alăturea, aşează:, 
funcționează, lucrează, mea, noaptea, 
teatru, (în)totdeauna, oare-ai (ştiut), 
oriunde-am (fost); rar în: creasta, 
fierbea, grea, nimenea, vrea, cîte-am 
(văzut), de-acolo, de-ajuns, ne-am 


* Prima parte a articolului a fost publicată în "Limba Română” nr. 1, 1995. 

dus; puţin mai frecvent în: beată, deal, 
leac, lunea, teamă şi aproape în 
jumătate din ocurenţe în seama. 

Închiderea semivocalei îi în stadiul a 
este frecventă mai ales la subiecţi din 
Basarabia (la unii din aceştia fiind 
realizarea normală a diftongului ea), apoi 
la subiecţi din estul şi nordul tării (Moldova, 
Maramureş); dar apare şi la unii vorbitori 
din sudul ţării (Brăila, Sibiu, Lupeni). 

3. Poziţia de bază a diftongului 
ja este poziţia la iniţială de cuvînt şi 
de şilabă: tă, statu, vifa; în fonetică 
sintactică: fa dat, ma/ales. 

În poziţia la iniţială de cuvînt nu am 
notat decît semivocala ñn iată, iapa, iama, 
i-a creat, i-aduce. Dificultatea rostirii 
diftongului ga la iniţială absolută apare dar, 
în ciuda faptului că subiecţii s-au străduit 
să reproducă grafia, în enunţul: Ea ia 
cartea din geantă. În marea majoritate a 
cazurilor, pronumele şi verbul au fost 
realizate omofone, în forma: & & cartea.» 
În cîteva cazuri semivocala a fost e (de 

è 
patru ori, la subiecți din Muntenia şi 
la unul din Maramureş) sau i (de 11 
ori, la subiecţi din toate provinciile; î în 
două cazuri, deschiderea uşoară s-a 
transmis şi semivocalei din forma 
verbală: ea ja (Brăila) şi /a ja 
(Basarabia). O altă modălitate de'a 
distinge cele două forme, realizată în 
16 cazuri, la vorbitori din diferite zone, 
a fost întărirea semivocalei (care 


Ea 
devine iot) în forma verbală: a ja; la 
doi subiecţi (originari din Lupeni şi 
Maramureş), întărirea caracterului 
consonantic al semivocalei apare, de 


. Ý y 
altfel, invers, la pronume: fa fa (la 
repetare, subiectul din Maramureş are 
la a). 

In poziţia la iniţială de silabă, o 
deschidere uşoară a semivocalei (no- 
tate grafic sau nu) apare, rar, în sfiala, 
statuia, uneia; la fel, în neologismele 
apreciază, imediat, specială, dar şi în 
apropiat; în ultimele patru cuvinte este 
frecventă realizarea, hiatului (ca în 
forma grafică) şi, mai rar, sinereza 
celor două vocale (care este, însă 
frecventă în imediat, specială, 
spetală). Mai frecventă este 
deschiderea 'semivocalei în, pronumele 
(forma colocvială) ăia: ăia, ăea, ăea 
şi, mai ales, în adverbialui joia. în care 


rostirea cu / e, e a fost notată în 
aproape jurhătate din ocurenţe. În 
sfîrşit, în locuţiunea adverbială mai 
ales (formînd un singur cuvînt fonetic), 
deschiderea semivocalei încadrate de 
vocala cea mai deschisă se produce 
în majoritatea ocurenţelor (69 din 80), 
mergînd pînă la acomodarea reciprocă 
puternică, întîlnită mai ales în diftongul 
a 

ea: mag-ales. 

O confruntare directă între grafie 
şi rostire se produce şi în cazul 
formelor pronominale aceea (fem. sg.) 
şi aceia (masc. pl.). Influenţa grafiei, 
favorizată de precedenţa vocalei cu 
apertură medie e, face ca aceea să 
fie rostit cu semivocala deschisă (4 
e, e) în majoritatea cazurilor; là 
numeroşi subiecţi, forma feminină se 
opune formei masculine printr-o 
deschidere mai mare a semivocalei, 
chiar dacă tendinţa de deschidere se 
manifestă, mai slab, şi la aceasta din 
urmă: aceea, aceea vs. aceia (fa, ga). 
În 31 de cazuri, cele două forme se 
realizează, totuşi, ca omofone, în 
formele aĉéja, ac6/a, mai rar, aceea 
(ea); forma feminină se realizează 
frecvent şi cu hiat: acea (rostire mult 
mai rară la forma masculină, unde 
apare, în schimb, mai, frecvent 
asimilarea totală a lui -a: aceg, acee). 

În formele aleea şi creează, 
diftongul redat grafic prin ea a fost 
realizat în mai puţine cazuri cu 
semivocala închisă: Ja (în 15, 
respectiv 5 exemple) decît cu 
semivocala (mai) deschisă: ja (în 6 şi 
11 exemple), ga (în 4 şi 9 kemple), 
ea/ea (în 16 şi 7 exemple); 
majoritatea cazurilor (în 41 ilipe 
49 de exemple), subiecții au pronunţat 
aceste forme, în ciuda grafiei, cu hiat: 
aléa, creâză. 

În poziţie postconsonantică, 
diftongul A se realizează mai ales după 
consoane labiale, context în care el 
se opune diftongului ga. -Efortul 
vorbitorilor de a menţine această 
opoziţie se manifestă prin cazurile mai 
frecvente, de întărire a semivocalei i 


: i y T 
la semiconsoana jot. abya, b fată, 


h , 
piatră. Opoziția dintre formele mea şi 
mi-a, beată şi biată din secvențele: 

Mama mea mi-a dat o floare şi O 
femeie beată este biată se menţine, 
sub influenţa grafiei, la majoritatea 
subiecţilor: mea vs. mi-a (ma), beată 
vs. bată (bată). Mulţi subiecţi originari 
din est şi riord (Moldova, Basarabia, 
nordul Transilvaniei, Maramureş) 
prezintă însă! dimpotrivă, tendinţa de 
slăbire a semivocalei i (prin 
deschiderea acesteia) după labială. La 
asemenea vorbitori, sînt curente rostiri 
ca: amează (fa, ea), me-a dat (/a, ea), 
peață (ga, da). Unii subiecţi din 
Basarabia, dâr şi cîte unul din Lupeni 
şi Sibiu au citit invers cele două forme 
din enunţul al doilea: O femeie b/ată 
este beată. În sfîrșit, tendinţa de a 
mări durata semivocalei duce la 
disocierea diftongului ; ja la unii subiecţi 
din Basarabia: pilaţă, biiată şi la un 
subiect din Sibiu: bată, şi în vi/aţa 
(pronunţat astfel de un subiect din 
Brăila) disocierea diftongului este mai 
probabilă decît reluarea unei rostiri 
învechite. 

Ocurenţa diftongului /a a fost 
înregistrată, în conformitate cu forma 
grafică a cuvintelor, în diavol, în 
formele aceşt/a şi atit ía şi, în fonetica 
sintactică, prin atragerea vocalei finale 


reduse -] la un a iniţial următor, tE 


aminteşti, banj-a dat, antamari, la 
mult }anř. În aceste cuvinte şi forme, 
realizarea diftongului ia prezintă 
fluctuații destul de mari: În diavol o 
deșchidere uşoară a semivocalei i 
apare numai la doi subiecţi din 
Basarabia şi Maramureş, în schimb, 
apare în şapte exemple întărirea 


semivocalei: dăvol (la subiecţi din 
“Muntenia şi sudul Moldovei), iar la un 
subiect din Basarabia, disocierea 
diftongului: diiavol. In aceştia 
deschiderea semivocalei (/ e, €) apare 
în ceva mai multe cazuri TaD, ca în 
atîtja să se realizeze în majoritatea 
exemplelor. În fonetica sintactică, 
cazurile de deschidere a semivocalei 
(provenite din vocala redusă -Î) sînt 
rare în aceşti-actoni, (n-a: fost) nimen } 
acolo, puţin numeroase în anaman, 
feri-am (fost) şi mai numeroase în Citi 
am (fost), totam (venit). 

4. Diftongul ga este consolidat, 
conform normelor ortoepice, în poziţie 
postconsonantică. Închiderea 


semivocalei (ga, ya, ua) este însă 
obişnuită şi apare în toate cuvintele 
înregistrate care conţin diftongul ga, 
dar cu variaţii mari de la un cuvînt la 
altul şi chiar la acelaşi cuvînt rostit în 
contexte diferite sau repetat în acelaşi 
context. În cuvintele boală, coastă, 
doare, soare, goală, şcoală, rostirea 
cu semivocala închisă a fost 'notată 
mai frecvent decît în coase, floare, 
frumoase, noaptea, proaspete; în 
cunoaşte, încoace, foarte predomină 
net diftongul. ga. În formele toată şi 
toate din enunţurile: Puii aceia piuie 
toată ziua şi toată noaptea şi Toate 
pietrele-au căzut alăturea, apare 
frecvent ya, în timp ce în toate, rostit 
emfatic, în secvenţa: Ciîţiva lupi au 
omorît toate oile, s-a rostit. cu cîteva 
excepţii, diftongul ga. 

Mulţi subiecţi din Basarabia, 
Moldova, dar şi din alte părţi: 
Maramureş, Ilva Mare; Lupeni, Sibiu, 
Brăila au rostit cuasta. atît substantivul 
coasta, cît şi secvenţa Cu-asta (mă 
doare mai rău)!. 

5. Diftongul va se realizează, în 
mod obişnuit, în poziţia la iniţială de 
cuvînt şi de silabă. În ciuda grafiei oa, 
cuvintele oaie şi oale au fost rostite 
numai cu va; în oare şi.oameni am 
notat. cîteva cazuri de deschidere a 
semivocalgi: oare (Brăila) şi uamen! 
(Botoşani); în cuvîntul “oază, 
deschiderea semivocalei apare în 
circa o treime din ocurenţe (a, pa, 
ga); cauza pare a fi, pe deo parte, 
frecvenţa redusă a acestui neologism 
în vorbirea curentă, pe de altă parte, 
precedenţa, în secvenţa citită, a 
articolului o: o oază. 

In poziţia la iniţială de silabă, 
prezenţa diftongului va este asigurată 
în formele articulate de tipul ziua 
(apare exclusiv va) sau a doua (în 
acest numeral, la doi subiecţi originari 
din Muntenia, dispare semivocala: 
doa). In băcăuan şi vioară, realizări 
deschise ale semivocalei (ua, pa, 9a) 
apar relativ rar. Diftongů ya este 
ocurent în această poziție şi ca urmare 
a epentezei semivocalei y în cuvinte, 
ca aluat şi luat (participiu); în aceste 
exemple au fost notate cazuri rare de 
deschidere uşoară a semivocalei: 
(a)luyat, dar, mai frecvent, aceste 
cuvinte au fost rostite cu hiat: a/uăt, 

luât, iar participiul luat apare, la 
subiecţi din sudul ţării, adesea, cu 
sinereză: luat şi cu semivocala 
deschisă: /gat. 

În poziţie postconsonantică, 
diftongul va a fost urmărit în secvenţa 
cy-asta şi în neologismele cuar, lin- 
gtială, trotuar, în cu-asta deschiderea 
uşoară a semivocalei apare sporadic: 
cu-asta; în linguală diftongul se 
menţine, cu excepţia a patru cazuri 
de disociere: linguală, iar în două cazuri 
se produce epenteza semivocalei y: 
linguyală. Rostirea cuvintelor cuart şi 
trotuar dovedeşte dificultatea 
vorbitorilor de a realiza diftongul ya în 
silabă închisă; în majoritatea cazurilor, 
éle au fost pronunţate cu hiat: cufâr, 
trotudr, în şase cazuri a fost notat un 
diftong cu elemente egale în cuârf?. 

6. În cele ce urmează vom face 
unele observaţii mai generale asupra 
faptelor expuse mai sus. 

Rostirea diftongilor ea şi oa este 
bine consolidată, în pronunţarea stan- 
dard, în poziţie postconsonantică*, în 
timp ce ocurenţa diftongilor ia şi ua 
este normală în poziţia la iniţială de 
cuvînt (iniţială absolută) şi de silabă. 

Diftongii ea şi ia contrastează 
mai ales după consoană labială, poziţie 
în care realizează chiar unele perechi 
minimale: beată—biată, mea—mi-a 
(dat); după consoană nelabială, 
ocurenţa diftongului /a este limitată 
normativ la cîteva lexeme, ca: aceştia, 
atiția, diavol şi la îmbinări în fonetică 
sintactică, de tipul: aceşti-actori. 
Efortul vorbitorilor de a distinge 
diftongii: ea şi ia în "poziţie 
postconsonantică (mai ales după 
consoană labială) duce la realizarea 


Sa atu Fe EA tă Toa a 
semivocalei i ca iot: b/ată, d/avol, 


piatră şi, mai rar, la disocierea 
diftongului fa: bilată. 

Contrastul dintre diftongii òa şi 
ua în poziţie postconsonantică, exis- 
tent la nivelul grafematic: coafor— 
cuarț, goală—linguală, este puţin fixat 
fonematic, realizîndu-se în rostire, 
adesea, ca opoziţie între ga şi ua (cu 
disocierea diftongului va, mai ales în 
silabă închisă). 

Există o anumită variaţie liberă 
a diftongilor ea şi ia, oa şi ua chiar la 
nivelul stilului citit al pronunțării stan- 
dard. În poziţie postconsonantică, la 
subiecţi din diferite. zone, se 


neutralizează opoziţia dintre oa şi ua; 
opoziţia dintre ea şi ia se menţine 
numai după consoană labială, dar la 
unii subiecţi din est şi nord se 
neutralizează şi în această poziţie. In 
poziţia la iniţială de silabă, se poate 
produce deschiderea semivocalelor u 
şi, mai ales, i, aflate între vocale 
(semi)deschise. 

Realizarea, în fiecare caz în 
parte, a diftongilor ea şi ia, oa şi ua 
depinde nu numai de contextul fonetic 
direct, ci şi de alţi factori, adesea greu 
de. precizat, cum sînt frecvenţa 
cuvîntului, analogia, intonaţia şi 
accentul sintactic, caracterul solemn 
al vorbirii etc. Deschiderea mai 
frecventă a semivocalei í în atiţia faţă 
de aceştia se explică nu numai prin 
precedenţa, în ultimul cuvînt, a unui 
grup consonantic, ci şi prin utilizarea 
mai frecventă a formei de referinţă 
aceşti (cf. aceşti elevi, dar atiția elevi). 
Frecvența ridicată a deschiderii 
semivocalei în joia se explică şi prin 
analogia cu adverbialele de acelaşi tip: 
lunea, marțea, miercurea, vinerea. În 
enunţul: Copiii ăia-s foârte obraznici, 
diftongul oa se menţine în aproape 
toate cazurile în cuvîntul foarte, 
asupra căruia, datorită accentului 
sintactic, se concentrează mai mult 
atenţia vorbitorului. Rostirea solemnă, 
recitată, cu o intensitate şi durată mai 
mare a sunetelor din versurile: Câ-n 
gheară de fiară şi-n gură de tun... 
determină perceperea frecventă a 
semivocalei de tranziţie în gh/ară şi 

y h 
întărirea semivocalei į: fiară, fiară”. 

Realizările variate ale diftongilor 
ea şi ia, oa şi ua pun problema 
raportului dintre scriere (ortografie) şi 
rostire (ortoepie) şi, într-un plan mai 
larg, a raportului dintre dezvoltarea 
naturală, spontană a dialectelor, 
graiurilor şi chiar a limbii comune 
colocviale şi dezvoltarea controlată, 
normată a limbii comune standard. În 
evoluţia naturală a limbii predomină 
principiul economiei de efort, care duce 
la eliminarea opoziţiilor mai slabe, cu 
un randament funcţional redus. In 
multe graiuri şi, în mare măsură, în 
vorbirea comună colocvială, s-a 
neutralizat opoziţia dintre 
semivocalele e şi i, respectiv o şi u, a 
dispărut perfectul simplu, articolul geni- 
tival s-a redus la o formă unică, a, etc. 
Limba standard menţine distincţiile 

funcţionale şi chiar creează unele 
opoziții noi (care corespund sistemului 
limbii), în primul rînd, în limba scrisă 
şi, apoi, prin influenţa limbii scrise (şi 
a grafiei), în limba vorbită (pronunţarea) 
standard. Ortografia noastră a normat, 
cu ajutorul principiului morfematic, 
scrierea diftongilor ea şi ia, oa şi ua şi 
a influenţat fixarea rostirii lor în 
anumite poziţii. Sub influenţa scrierii, 
vorbitorii încearcă să rostească 
semivocalele deschise chiar la iniţială 
absolută (ea, oameni), unde acestea 
nu corespund rostirii “naturale” (în 
acord cu deprinderile articulatorii 
tradiţionale). in ceea ce priveşte 
poziţia la iniţială de silabă, credem că 
norma ortoepică ar trebui să 
recomande rostirea semivocalei e cu 
rol distinctiv în forme ca: aceea, ceea 
ce, aleea, creează, realizare 
preferabilă aceleia, destul de 
răspîndită şi ea, cu hiat: acâa, cea ce, 
alea, creâză. 

Este posibii ca unii susţinători 
ai aşa-zisei “limbi moldoveneşti” să fi 
fost atraşi, întrucîtva, de ideea “demo- 
cratică” de a ridica fapte din graiurile 
moldoveneşti din stînga Prutului şi din 


limba comună colocvială la rangul de 


normă literară. Această atitudine 
contravine însă unităţii limbii de cultură 
moderne a tuturor românilor, creată, 
de-a lungul veacurilor, prin efortul 
multor generaţii de reprezentanţi ai 
diferitelor provincii locuite de români 
şi aplicarea ei ar însemna, de fapt, o 
vulgarizare şi o sărăcie nepermisă a 
acesteia. La fel de absurdă ar fi ideea 
de a readuce cultura modernă a unui 
popor la nivelul culturii etnografice şi 
folclorice tradiţionale. Dezvoltarea 
culturii unui popor nu poate avea loc 
fără un nivel corespunzător de cultură 
a limbii. 
Aspectele complexe ale realizării 
diftongilor ea şi /a. ga şi va, abaterile 
de la normele rostirii standard, 
existente, în măsură mai mare sau mai 
mică, pe tot teritoriul de limbă română, 
pun în evidenţă necesitatea cultivării 
permanente a limbii standard vorbite, 
în sensul respectării şi al perfecţionării 
normelor sale, al dezvoltării şi nuanţării 
posibilităţilor sale funcţionale. 


NOTE: 


1 Dificultatea perceperii limitei dintre cele 
două elemente şi a preponderenţei unuia dintre 
ele în cadrul silabei i-a determinat pe. Gustav 
Weigand şi Alf Lombard să numească diftongii 
ea şi oa “plutitori”, respectiv "flotanţi” sau, mai 
exact, “uşor ascendenți”; diftongul eo a fost 
apropiat de către Gustav Weigand, Ernst 
Gamillscheg, Alf Lombard şi Al. Graur de 
vocala anterioară 5. Din punct de vedere 
fonematic, diftongii ea şi oa au fost interpretaţi 
de mai mulţi cercetători;ca monofonematici, 
iar de Emil Petrovici ca “pseudodiftongi”, 
semivocalele marcînd numai timbrul 
palatalizatlabializat al consoanei precedente. 

2 A se vedea prima parte a acestei 
cercetări, consacrată hiatului şi amuţirii lui -i 
de la pluralul articulat al masculinelor şi de la 
genitiv-dativul articulat al femininelor, publicată 
în “Limba Română” (Chişinău), nr. 1, 1995, p. 


99105. 


3? Toate cele patru semivocale româneşti 
sînt- variante nesilabice ale vocalelor 
corespunzătoare, vezi Recherches sur les 
diphtongues roumaines, publiées par Al. 
Rosetti, Bucarest—Copenhague, 1959, p. 18 
ş.u., 40 ṣu. 

* La Prononciation du roumain, 
Uppsala, (1934), p. 128—-130. 

* În ciuda normei ortoepice, subiecţii 
au rostit cu diftong această formă în 
majoritatea cazurilor. 

5 Frecvența mai mult sau mai puţin 
redusă a închiderii semivocalei într-un cuvînt 
sau altul se datorează, adesea, desigur, 
hazardului. O frecvenţă mai ridicată în seama 
poate fi datorită influenţei diftongului ia prece- 
dent din enunţul: ia seama, te situezi pe o 


"poziţie ambiguă. 


7? O deosebire în rostirea celor două 
secvenţe apare la tăietura silabică, care, în 
cazul secvenţei cu-asta, se situează înainte 
de s: cu-a/sta (mă doare mai rău). 

3 Rostirea coafâr, recomandată de 
normele ortoepice actuale, a fost înregistrată 
rar; în ceva mai multe cazuri s-a rostit diftongul 
ua: cuafor, rostirile cele mai frecvente sînt cu 
hiat, în forma oa; coafor şi ua: cuafor. | 

” Deprinderea de'â rosti diftongii ea şi 
oa în această poziţie, ca şi durata mai mare a 
semivocalelor j şi y, explică tendinţa 
vorbitorilor de a disocia secvențele ia şi ua 
după consoană. Propunînd subiecţilor să 
citească unele cuvinte scrise în două feluri, 
ca, de exemplu: Claudea — Claudia, Horea 
— Horia, teară — tiară, ucrainean — 
ucrainian, budoar — buduar, coafor — cuafor, : 
toaletă — tualetă, trotoar — trotuar, aceştia 
au rostit secvențele grafice ea, oa ca diftongi, - 
dar au disociat, de regulă, secvențele ia şi ua. 
Unele indicaţii ortografice şi ortoepice 
contravin acestei tendinţe a vorbitorilor: 
trotuar, pron. -tuar, toaletă, pron. to-a. 

* Vezi şi observaţiile, făcute mai sus, 
în legătură cu (ia) seama, (0) oază, toate. 

Chișinău 


PUNCTE DE 
VEDERE LA PREDAREA 
FONETICII 


Cunoscutul lingvist Mioara 
Avram susţine că “scopul predării limbii 
române în şcoală este formarea 
deprinderilor de exprimare corectă, 
orală şi scrisă, însuşirea normelor 
limbii literare în toate compartimentele 
ei” [1, p. 70]. În rîndurile ce urmează 
intenţionăm să pertractăm un aspect 
al unuia anire compartimentele limbii, 
şi anume fonetica didaċtică în şcoala 
din Basarabia. Punctele foneticii 
didactice, reflectate în programa şi în 
manualele şcolare de aici, sunt de 
suspensie, adică fonetica didactică 
este prea puţin orientată spre practică, 
ea nu dă spaţiul necesar anumitor 
capitole ce urmăresc însuşirea 
normelor ortoepice. Atît norma 
subiectivă sau convenţională, cît şi 
norma obiectivă sau uzul lingvistic 
sunt în situaţia de a se adapta la 
concreteţea lucrurilor şi fenomenelor 
din mediul natural şi sociocultural. 
Realităţile înconjurătoare generează 
anumite condiţii de transmitere a 
comunicării, şi acestea, la rîndul lor, 
pot influenţa norma ortoepică. In 
Basarabia mediul socio-lingvistic 
acţionează nociv asupra limbii române, 
care este “sortită să fie folosită cu 
statut alogen, e supusă unor- continue 
influenţe din partea idiomurilor 
oficiale...” [2, p. 29]. Se impune, 
aşadar, desfăşurarea unor acţiuni con- 
crete care pot sugera şi soluţii 
aplicabile privind reglementarea uzului 
fonetic în şcoală. E o problemă pentru 
toţi factorii implicaţi la rezolvarea ei. 

Şcoala din Republica Moldova 
însă face paşi timizi în această 
direcţie. Ordonarea unui mesaj sonor, 
produs în conformitate cu normele în 
vigoare, ţine mai întîi de fixitatea 
normei ortoepice în uzu! fonetic al 
fiecărui copil. Este vorba de unicitatea 
recomandărilor de rigoare în ciclurile 


şcolare privind pronunţarea corectă a 
limbii române. Aceasta:nu epuizează 
şi celelalte aspecte ale exprimării 
corecte din care se evidenţiază 
corectitudinea lexicală, morfologică, 
sintactică, stilistică. Ortoepia (dar şi 
ortografia) sunt domenii şi acţiuni 
specifice de cultivare a exprimării 
corecte. Se cere să facem o precizare 
a terminologiei. Ortoepia în sensul 
terminologic al ei înseamnă 
“pronunțare corectă”. Este o 
specializare, o fixitate a termenului, 
înţelegîndu-se pronunţarea normată, 
literară a unei limbi. Precizarea se 
impune pentru Ortofonie, care 
determină de asemenea pronunţarea 
corectă, însă normală din punct de 
vedere fiziologic. Ortoepia şi ortofonia 
sunt indispensabile de reliefarea clară, 
expresivă a conţinutului sonor 
comunicat, care este Dicţia. Aceste 
trei momente ale cultivării limbii 
române sub forma ei sonoră semnifică 
siguranţa elevului în evitarea afoniei, 
divagaţiilor şi averselor fonematice, 
vetustelor produceri sonore, 
“pronunţărilor cu defecte de vorbire ca 
plată; pelticia, groseierea...” [1, p. 
DPA . 
În timp ce ortofonia şi dicția 
constituie calitatea lor de atribute, în 
orice variantă a limbii (literară sau re- 
gională), ortoepia este o preocupare 
de principiu din punct de vedere 
lingvistic, deoarece ţine de aspectul 
literar al limbii, de normele ei fixate 
prin anumite definiţii. Aşadar, se 
impune aici aspectul legiferat al normei 
lingvistice. Ortoepia, în fond, 
reprezintă imanenţa foneticii, “faptele”, 
efectele sunetelor în acţiunile de 
producere a actului comunicativ sonor, 
dar literar, al individului. 
in activitatea profesorului de 
limba română trebuie să se 
evidenţieze cultivarea ortoepiei. prin 
angajarea elevilor la însuşirea, 
achiziţionarea normelor de pronunțare 
literară şi la producerea unei 
comunicări sonore adecvate, corecte, 
culte, clare, expresive. Aceasta ţine 
de fapt de. educaţia patriotică 
impunîndu-se unitatea limbii naţionale 
prin sporirea gradului de cultură a 
elevilor. Respectarea normelor 
ortoepiei îl disciplinează pe elev şi în 
educaţia lui civică prin respectarea 
normelor de conduită (ori sociale). 
Pronunţarea uzuală actuală a elevilor 

nu mai poate fi tolerată (această 
constatare o exprimăm cu toată 
responsabilitatea fondată în contactul 
nostru direct cu învățămîntul 
preuniversitar) şi ea trebuie să fie o 
componentă fundamentală a activităţii 
actuale a şcolii în acest domeniu. 

In şcoală deprinderile ortografice 
ale elevilor sunt formate relativ în baza 
normelor existente. Cea mai mare 
greutate a şcolii însă “... nu e cum 
scriem, ci cum rostim un cuvînt; grea 
nu e ortografia, ci ortoepia” [3, p. 3]. 
Pentru a păstra “... averea naţională: 
unitatea în limbă şi o normă unică în 
pronunțare” [4, p. 134] se impune “să 
ne silim prin şcoli, de nu în casă şi-n 
viaţa publică, de-a introduce o 
pronunțare generală” (M. Eminescu). 
Deci pentru a realiza în şcoală scopul 
practic de ordonare a exprimării 
elevilor — claritatis causa — este 
necesar a se crea anumite condiţii şi 
a se aplica anumite metode de 
îndeplinire a lui. Condiţiile presupun, 
în mod firesc, modele calitative, 
unitare şi ferme; metodele ţin în mare 
măsură de caracterul de noutate al 
achiziţionării pronunțării de la care se 
afirmă şansele reuşitei la ortoepie. 
Această afirmație poate fi contestată 
imputîndu-ni-se că pentru copilul 
şcolarizat nu e nimic nou referitor la 
exprimarea lui orală, fiindcă el deja are 
formată o pronunțare într-un anumit 
mediu familial ori social; şcoala va 
acţiona doar în sensul de corectare şi 
de normare a pronunțării ‘lui 
achiziţionate. Rolul şcolii “în domeniul 
ortoepiei este corectiv, avînd de luptat 
cu deprinderi de pronunțare anterioare” 
[1, p. 34]. Vom accepta observaţia 
numai dintr-un punct de vedere, cel 
privind modelele cu care se întîlnesc 
elevii în viaţa lor. Mediul lingvistic în 
şcoală şi în societate se găseşte la 
gradul vulnerabil al realizării lui. 
Pronunţarea vorbitorilor (copii şi 
maturi) este cu.preponderenţă re- 
gională, neliterară şi această 
particularitate influenţează acceptarea 
modificărilor ortoepice recente. Care 
sunt factorii. ce periclitează 
pronunţarea literară din acelaşi mediu 
sociocultural? Vom numi doar cîţiva. 
In Basarabia nu se observă deosebiri 
lingvistice pregnante dintre sexe şi 
generaţii. În loc să fie în descreştere, 
unificarea exprimării comune regresive 
a diferitelor generaţii se află în creştere. 


Aici intervine, pe lîngă cel demografic, 
şi factorul social. Se desfăşoară un 
proces de “tulburare”, de dezagregare 
a unităţii lingvistice progresive. Astfel 
se menţine unitatea internă locală în 
cadrul limbii ce slăbeşte unificarea la 
nivel naţional. Vehicularea termenului 
“limbă moldovenească” şi bataliile 
lingvistice au generat factorul de 
natură ideologică şi politică privind 
primatul adevăratei limbi de stat şi 
oficiale — limba română. Situaţia 
creată aduce după sine factorul 
psihologic ce reclamă asiduu; 
menţinerea deprinderilor “moldo- 
veneşti” depăşite în exprimarea 
vorbitorilor, cultivarea conştiinţei că 
aşa cum se vorbeşte e 
“moldoveneşte”, iar vorbirea literară e 
românească, de peste Prut. 
Prejudicierea limbii române se produce 
permanent în Basarabia, fiindcă 
“aspectul ei literar, caracterizat, între 
altele, prin promovarea unor 
particularităţi ale graiurilor locale, e 
supus, ca şi graiurile vorbite, unei 
presiuni din partea limbii oficiale, rusa” 
[2, p.30]. Crearea unui mediu lingvistic 
rusesc în oraşele şi orăşelele din re- 
publică s-a promovat pe parcurs de 
zeci de ani drept urmare a politicii de 
înstrăinare a limbii române, acţiune ce 
continuă, de fapt, şi în prezent. 
Procesul de corectare a 
pronunțării elevilor în raport cu norma 
ortoepică reclamă o atitudine 
diferențiată privind “abaterile” de tot 
felul, care sunt datorate gradului redus 
de instrucţie sau inculturii. Ele nu ţin 
de nici un sistem. Nu se respectă 
ordinea logică şi cronologică e regulilor 
curente ale ortoepiei (şi ale ortografiei) 
din moment ce pronunţarea corectă 
este însuşită înaintea scrierii corecte. 
Nu se pune accentul pe indicaţii nor- 
mative şi corective privind pronunţarea 
elevilor în mediul şcolar, adică nu se 
realizează la nivelul respectiv 
didactica ortoepiei. Acest fapt 
evidenţiază anumite carenţe în 
studierea particularităţilor fonetice ale 
sunetelor. Memoria imaginii cuvîntului 
auzit, “foneticitatea” lui joacă un rol 
primordial, deoarece în limbă, în 
comunicare este foarte importantă 
treapta  audiţiei. Se impune 
convingerea elevilor că esenţial este 
mai întîi ceea ce se aude, ceea ce 
percepem din cele auzite de la 
emiţător. Nimeni nu contestă că 

vorbirea se adresează auzului — întiiul 
şi ultimul criteriu al limbii. Ceea ce nu 
se aude nu poate fi identificat şi, deci, 
nu poatefi perceput de urechea omului 
şi nu reprezintă pertinenţa sunetului 
ca purtător al 
lingvistice. Doar audibilitatea 
caracterizează procesul comunicării 
sonore, adică acţiunile, eforturile orale 
în scopul emiterii unui mesaj decis. 
Constatarea respectivă evidenţiază 
perspectiva relaţiei ce se stabileşte, 
în procesul comunicării, între emiţător 
şi receptor. Contează aici gradul înalt 
de cyltură lingvistică a emiţătorului. De 


aceea se impune plenar 
compatibilitatea. metodelor, 
procedeelor eficiente privind 


deprinderile celui care are ceva de 
comunicat şi modalităţile prin care 
este capabil să infiltreze mesajul în 
conştiinţa celor spre care el este 
trimis, adică să-i facă pe cei care îl 
ascultă (îl percep auditiv) să 
gîndească ceea. ce doreşte el, 
“traducîndu-i” în ultimă instanţă 
gîndirea prin semnele audibile proprii. 
Condiţia acestei acţiuni a emiţătorului 
este ca el să vorbească: — fiind 
condus de rațiune, dar şi de sentiment 
—"prin a încerca să fie nu numai 
desluşit, ci să convingă şi să 
intereseze auzitorii...” [5, p. 93]. 
Autorul citat invocă teza că emițătorul 
(cel care vorbeşte) este obligat să ţină 
seama de cel căruia i se adresează. 
Aşadar, este accentuat rolul primor- 
dial al fonologiei care conduce direct 
la pronunţarea literară, deci la 
ortoepie; şi aceasta — la ortologie, 
“adică la cultura limbii elevului. 
Normele ortoepice sunt fixate şi 
sunt relevate în limbajul uman “doar 
pentru că avem o “conştiinţă 
fonologică”, adică distingem fonemele” 
[6, p. 103]. De aici şi facultatea 
limbajului ce “se prezintă sub forma 
unor secvenţe continue de sunete, sau 
continuuri fonice, repetate prin 
intervale” (idem). In şcoală este 
necesar să se lucreze intens şi per- 
manent asupra celor trei calităţi ale 
sunetelor: intensitatea (sau accentul), 
înălțimea muzicală (sau tonalitatea, 
tonul) şi durata (sau cantitatea). 
Aceste calităţi acustice “au valoare 
fonologică dacă vibrația ior poate 
distinge semnele (cuvintele — n.n.), 
adică dacă poate să implice o vibraţie 
de semnificat în limbajul enunţiativ; au 


semnificaţiilor 


valoare stilistică dacă pot constitui 
manifestarea unei atitudini emotive a 
vorbitorului” [6, p. 106]. Însă o remarcă 
esenţială trebuie să persiste în 
conştiinţa profesorului aflat la lecţie, 
că sus-numitele calităţi sunt posibile 
şi caracterizează sunetele doar în 
comparaţie cu alte sunete. Procedeul 
confruntării sau al comparaţiei aplicat 
în cadrul lecţiei de limba/literatura 
română va evidenția “opoziţia” ori 
distincţia sunetelor intense — atone, 
înalte — grave, lungi —scurte (ele pot 
fi şi mai puţin intense, mai puţin înalte, 
mai puţin lungi) ale “aceluiaşi fel de a 
vorbi sau ale aceluiaşi act lingvistic” 
(idem). 

Cum se dă motivarea semnului 
lingvistic privită din punctul de vedere 
al foneticii ori cum se formează 
“conştiinţa fonologică” a elevului? 
Fiecare vorbitor are tendinţa constantă 
de a asocia de anumite sunete 
semnificaţii contextuale, deci valoarea 
expresivă a sunetului îi vine din, 
contextul respectiv. La lecţie, prin 
situaţii pedagogice respective, se de- 
duce motivarea semnului lingvistic din 
“secvențele continue de sunete 
(continuuri fonice)” (E. Coseriu), 
desemnîndu-se calităţile enumerate 
ale acestora prin confruntarea/ 
compararea lor. În versurile “Şi-acolo- 
n deâl, cum fulgerâ, / Un plumb simţii 
că vine / Şi n-âvu loc, cît lârg eră, / 
Deciît în piept la mine” (G. Coşbuc, 
Scrisoare de la Muselim Selo) 
motivarea cuvintelor “loc” şi “larg” vine 
de la durata (cantitatea), timbrul 
fonemelor [0] şi [a]. Ridicarea tonului 
şi în acelaşi timp creşterea duratei 
fonemului [a] din cuvîntul “larg” 
conduce atenţia elevului la relevarea 
asociaţiilor contextuale, prin 
confruntarea fonemului [0] din cuvîntul 
“loc”. [A] “insistă” asupra unei 
semnificaţii semantice, şi anume. 
sensul de spațiu deschis, 
nedeterminat, întindere, nemărginire, 
necuprindere, pe cînd sensul lui [0] 
este spaţiu determinat, specificat, 
măsurat, trasat dar şi cuprins în 
semnificaţia cuvîntului “larg”. 
Caracteristica lui [0] e detectată prin 
labializarea lui (rotunjirea buzelor 
evidenţiază oarecum spațiul 
determinat, fixat, trasat). Aşadar, 
fonemul [a] culminează prin identitatea 
articulatorică şi auditivă şi prin 

tonalitatea pregnantă faţă de fonemul 
[0]. Lingyvistul Lidia Sfirlea susţine că 
“dacă însă ne situăm pe planul mai 
îngust al realizării sunetelor, 
constatăm că pronunţarea 
românească îşi are structura ei 
stilistică, relativ independentă de 
structura stilistică generală a limbii” [7, 
p. 596]. În continuare insistăm asupra 
acestei observaţii ce se pretează per- 
fect şi la materia fonetică pentru 
studiere şi la obiectivele operaţionale, 
adică activitatea auditivă (modele 
sonore), reproductivă (vorbirea), 
productivă (compunerea mesajului 
sonor individual) ale elevului la lecţie. 
Activităţile auditive se vor desfăşura 
în cadrul unor înregistrări cu 
pronunțare literară — modele ale limbii 
standard. Metodele profesorului se vor 
realiza în mod reaiist, perseverent şi 
atent la modelele propuse. Predarea 
şi controlul în cadrul lecţiei, 
indiscutabil, vor viza lectura indi- 
viduală' cu voce tare şi recitarea. 
Profesorul va corecta imediat eroarea 
în pronunţarea elevului şi o va explica 
apelînd la instrumentarul normativ 
ortoepic (dicţionarul, îndreptaruli, 
regula). 

Chintesenţa celor expuse rezidă 
în'dezvoltarea auzului fonemativ şi în 
deprinderea elevului de a distinge 
caracteristicile “audibile” individuale 
ale sunetelor expuse analizei ori 
cercetării din punctui de vedere ai 
normei ortoepice. Asifel şi are loc 
descoperirea “noutăţii” în exprimarea 
orală. Elevul depistează individual 
caracteristicile pertinente ale sunetelor 
simțind “deliciul” (frumuseţea, 
sonoritatea) lor în exemplele aduse, 
în modelele sonore calitative, unitare 
icare-i “farmecă” auzul. O atare situaţie 
pedagogică va influenţa pozitiv şi 
progresiv la producerea mesajului 
sonor propriu, adaptat modelelor 
audiate. E! va “descoperi” că se 
pronunţă numai aşa, iar a pronunța 
numai aşa e corect şi e frumos, 
inteligibil şi numai aşa *... formulăm 
exact, limpede..., atrăgător, nou, variat 
un gînd, o intenţie, o problemă” [8, p. 
165]. Inţelegem prin atare activitate 
realizarea unităţii limbii în domeniul 
pronunțării, fundamentată prin 
însuşirea normelor ortoepice, adică 


prin implicarea materiei fonetice 
teoretice. Acest fenomen explică şi 
unitatea spirituală a tuturor românilor, 
indiferent în ce medii naturale şi 
socioculturale viețuiesc, vorbindu-şi 
limba părintească, avînd conştiinţa 
etnicităţii lor, iar “factorul conştiinţă — 
în sensul foarte larg al cuvîntului — 
este determinant în menţinerea limbii. 


“Atîta timp cît românii (ne referim la 


cei, din afara graniţelor ţării) au 
conştiinţa apartenenţei lor etnice reale 
nu se poate vorbi de dispariţia limbii, 
oricît ar fi de puternică presiunea 
idiomului oficia!” [2, p. 33]. Depăşirea 
“presiunii  idiomului oficial”, 
debarasarea de ea şi victoria asupra 
ei semnifică “frontul” pe care “luptă”, 
astăzi profesorul de limba/literatura 
română. Arsenalul său în această 
“luptă” îl constituie metodele şi 
procedeele cate formează un stereotip 
dinamic al pronunțării literare. Acestea 
pot fi inductive, deductive, de 
problematizare, de cercetare, de 
analiză a faptelor de limbă. Ele trebuie 
să evidenţieze, în etapa incipientă, 
muzicalitatea limbii, partitura 
intonaţională a fiecărui sunet, armoniile 
interne, aspectul stilistic şi valoarea 
lui impresionară, dozarea lui afectivă 
— ele constituie tabloul cromatic al 
sunetelor, aplicîndu-se apoi, în etapa 
cercetării şi analizei, teoria foneticii la 
cazul (sunetul) concret în exprimarea 
orală, fiindcă îmbogățește conştiinţa 
elevului. Aceasta impune limbii în 
orice ipostaze lărgirea sferei sale de 
comunicare, mlăgierea ei continuă. 
“Invăţătorii şi profesorii de limba 
română trebuie să stăpînească mai 
întîi profund şi temeinic datele ştiinţei 
pe-care o predau” [10, p. VIIJ. 
“Sunetul din cuvînt poate să 
marcheze anumite înţelesuri subtile, 
sugestii de amănunt, evocări 
sentimentale şi stări psihice, fapte 
pregnanie de expresivitate, frapînd 
sensibilitatea şi obişnuinţa elevului cu 
tiparele limbii care nu sunt altceva 
decît cadrul natural şi social! al său. 
EI îl “descoperă”, îl sesizează astfel 
prin, perceperea importanţei şi 
semnificației sunetelor (există. un 
număr mic de sunete care, combinate 
diferit, formează totalitatea cuvintelor 
din vocabular) şi. astfel, de la un 

compartiment al foneticii la alt 
compartiment, de la un ciclu şcolar la 
altul înţelege că “limbajul care... era 
numai un mijloc de comunicare şi 
cunoaştere devine el însuşi obiect al 


cunoaşterii” [9, p. 4] în condiţiile cînd’ 


“cunoaşterea regulilor gramaticale nu 
este indispensabilă în folosirea limbii” 
(idem). Se realizează principiul 
accesibilităţii în instruire: 
abstractizarea fonetică se “decodează” 
treptat, străbătîndu-se drumul de la 
concret la abstract, de la particular la 
general. Astfel cunoaşterea apare în 
viaţa şcolară a elevului ca o acţiune a 
sa proprie, generată în baza unei 
mobilizări intelectuale, spirituale, a 
unui imbold interior, adică în baza unei 
curiozităţi ştiinţifice, dezvoltarea 
exprimării orale (şi scrise) şi însuşirea 
teoriei fonetice fiind în strinsă 
interdependență. 

ste un lucru neclar atunci cînd 
elevii sunt privaţi de însuşirea 
cuvenită şi temeinică a foneticii la 
lecţii, şi această nedreptate Taj de 
elevi este ara) ee prin următorul 
postulat într-o lucrare metodică [10, 
p. 235]: “In nici un caz nu este necesar 
să li se dea elevilor din clasele V— 
VIII denumiri şi amănunte care ar 
constitui un balast sau chiar o piedică 
în munca de însuşire a unor noţiuni 
simple”. De ce atîta insistenţă (“în nici 
un caz”) în reducerea la “muţenie sa- 
vantă”, de ce atîta ardoare pentru 
simplismul însuşirij foneticii (“munca 
de însuşire a unor noţiuni simple”), de 
ce atîta teamă şi nesiguranţă în 
conştientizarea, de către elevi, a 
noţiunilor teoretice (“denumiri şi 
amănunte care ar constitui un balast”)? 
De unde“ătunci vivacitatea limbii 
române în fitncţiile ei comunicativă, 
nominativă, expresivă? Structura 
sonoră sugestivă a cuvintelor 
subliniază valoarea noţională pe care 
o exprimă ele. Este vorba de 
corespondenţa între structura fonetică 
a cuvintelor şi resurșele lor expresive. 
“Dar sunetele pot avea valoare 
expresivă şi din altă cauză. Intre ele 
şi înţelesul cuvintelor în care apar se 
stabileşte, prin asociaţie de idei, o 
legătură strînsă, aşa că prezenţa unor 
anumite sunete conferă cuvîntului 
respectiv o nuanţă semantică 
determinată..." [11, p. 16]. Identificăm, 
aşadar, adaptarea volumului sonor al 
cuvintelor la conţinutul noţional 
exprimat sau rezonanţa cuvintelor în 
baza structurii fonetice. Astfel, 
nelabiala posterioară închisă [f], 


singură sáu întovărăşită de sonanta 
nazală [n], indică ideea de adîncime, 
fundătură, îngropare, aflarea în 
pămînt, loc tăinuit: Limba noastră-i o 
comoară / ÎN aaÎNcuri ÎNfuNdată; ÎN 
fuNd, pe cer albastru, ÎN zarea 
depărtată; sau vibranta sonantă [r] ne 
trimite la obiecte răsunătoare, 
zăngănitoare: Un şiRag de piatRă 
RaRă / Pe moşie RevăRsată. Aici [r 
evocă piatra de cristal ce răsună cîn 
se rostogoleşte pe masă (profesorul 
poate demonstra fenomenul în faţa 
elevilor). Aşadar, sunetul “devine un 
adevărat simbol, un semn cu nuanţă 
semantică specială...” [11, p. 16] pe 
care o găsim numaidecit în cuvintele 
comunicării noastre. Profesorul de 
limba română trebuie să fie conştient 
de această valoare semantică deter- 
minantă. a cuvintelor prin volumul 
sonor al lor şi el trebuie să manifeste 
principialitate în fortificarea metodelor 
şi procedeelor bine plasate la lecţie în 
scopul de a contribui la sensibilizarea 
elevului pentru studiul vorbirii, la 

roducerea mesajului sonor ortoepizat, 
a dezvoltarea simțului estetic şi la 
stimularea actului de lectură a operelor 
literaturii artistice. 

Luminiţa LĂZĂRESCU 
lași 


SINONIMIA SINTACTICĂ 
DINTRE PĂRŢILE 

DE PROPOZIȚIE 

ȘI PROPOZIŢII 


Prin sensul lui etimologic, 
termenul sinonimie aparţine nivelului 
lexical al limbii, dar, în lingvistica mo- 
dernă, acest termen a fost folosit şi 
pentru fapte aparţinînd altor nivele ale 
limbii. Se vorbeşte despre sinonimie 
în gramatică, atît în planul morfologiei”, 
cît şi în cel al sintaxei. 

Înţelegem prin sinonimie 
sintactică relaţia sintactică ce se 
stabileşte între două sau mai multe 
enunţuri, diferite la nivelul organizării 
sintactice, dar care transmit aceeaşi 
informaţie sintactică. 

in cele ce urmează ne vom 
ocupa de sinonimia dintre o parte de 
propoziție şi o: propoziţie cores- 
punzătoare din cadrul. frazei. De 
exemplu, în enunţurile: Am citit o carte 
interesantă şi Am citit o carte care a 
fost interesantă, cele două atribute: 
interesantă, cu structură sintetică””, 
din primul enunţ, şi care a fost 
interesantă, cu structură analitică 
propozițională, din cel de al doilea 
enunţ, sînt diferite la nivelul organizării 
sintactice, dar transmit aceeaşi 
informaţie sintactică. Îndeplinind cele 
două condiţii indispensabile existenţei 
sinonimiei la nivel sintactic: 
nonidentitate la nivelul organizării 
sintactice şi identitatea informaţiei 
sintactice, cele două atribute, unul cu 
structură sintetică; din enunţul Am citit 
cartea interesantă, celălalt cu 
structură analitică propozițională, din 
enunţul Am citit cartea care a fost 
interesantă, sînt sinonime din punct 
de vedere sintactic. 


Sinonimia sintactică dintre 
părţile de propoziţie: şi propoziţiile 
corespunzătoare are, însă, unele 
limite, existînd destule deosebiri între 
aceste două unităţi sintactice 


“(propoziţia şi partea de propoziţie). 


Un aspect al sinonimiei 
sintactice dintre părţile de propoziţie 
şi propoziţiile corespunzătoare este 
acela al sinonimiei dintre subiect şi 
subiectivă. 

O problemă a. sinonimiei 
sintactice dintre părţile de propoziţie 
şi propoziţiile corespunzătoare este 
aceea dacă propoziţia subiectivă 
poate fi încadrată sau nu în categoria 
subordonatelor. Încadrarea subiectivei 
în categoria subordonatelor ar implica 
recunoaşterea existenţei relaţiei 
sinonimice de tip sintactic între o parte 
principală de propoziţie — subiectul 
— şi o propoziţie subordonată, deci 
secundară în planul frazei — propoziţia 
subiectivă. 

În literatura de specialitate, 
atunci cînd se vorbeşte despre limitele 
în ceea ce priveşte corespondenţa 
dintre părţile de propoziţie şi 
propoziţiile corespunzătoare, este 
amintit, ca o primă deosebire, faptul 
că “în timp ce subiectul, ca parte de 
propoziţie, este parte principală, 
propoziţia subiectivă nu este 
propoziţie principală, ci propoziţie 
secundară, subordonată (2, p. 255).” 

Notă: Pentru a afla dacă 
includerea propoziţiilor subiective în 
categoria subordonatelor este conformă 
cu realitatea lingvistică, este necesar să 
analizăm ce fel de raport sintactic există 
între subiect şi predicat şi între subiectivă 
şi propoziţia regentă. - 

Relaţia sintactică dintre subiect şi 
predicat a prilejuit numeroase discuţii în 
literatura de specialitate. 

Unii cercetători consideră raportul 
sintactic dintre subiect şi predicat ca fiind 
o relaţie de subordonare. Astfel, 
considerînd pertinent faptul că raportul 
gramatical dintre subiect şi predicat se 
realizează prin acord, s-a afirmat că 
“acest raport nu poate fi altul decît cel pe 
care îl exprimă întotdeauna acordul: de 
subordonare” (3, p. 176). 

Fiind propusă spre analiză 
sintagma grup verbal şi afirmîndu-se că 

grupul verbal se organizează în jurul 
verbului, indiferent de modul la care 


apare (personal/nepersonal)” (4, p. 227), 


a fost propusă includerea subiectului în 
componenţa grupului verbal, “pe lîngă 
determinările general recunoscute ca 
fiind de tip verbal” (4, p. 227). 

În literatura de specialitate, unii 
cercetători sînt de părere că singura 
parte de propoziție absolut necesară în 
toate propozițiile este predicatul în 
opoziție cu o “necesitate parțială a 
subiectului, alături de o necesitate 
parțială a complementului direct în 
propozițiile insuficiente; Băiatul aduce... 
(5, p. 510). i 

Relaţia sintactică dintre subiect şi 
predicat a fost interpretată şi ca o relaţie 


de interdependenţă, inclusă în raportul 


de subordonare. Astfel, unii cercetători 
consideră că relaţia sintactică dintre 
subiect şi predicat este o relaţie de 
“dependenţă bilaterală şi obligatorie” (6, 
p. 112). Cei care subscriu acestei idei 
consideră că “raportul de inerenţă nu 
este incompatibil cu raportul de 
subordonare” (7, p. 111). 

Cercetătorii care afirmă că în 
limba română există mai multe tipuri 
de raporturi sintactice, nu numai 
coordonarea şi subordonarea, sînt de 
părere că relaţia dintre subiect şi 
predicat este o relaţie de 
interdependenţă, “de inerență, de 
“ataşare”, “alipire”, “încorporare”, 
“cuprindere” (8, p. 122). Raportul 
sintactic dintre subiect şi preaicat este, 
deci, în această viziune, un raport de 
reciprocitate, “de inerență, între părţile 
principale de propoziţie” (9, p. 175). 
Marca raportului de inerenţă este 
reprezentată “de acordul gramatical”, 
iar conținutul raportului de inerenţă 
“vizează importanța părților de 
propoziţie pringipale în cadrul unităţii 
sintactice superioare, adică al 
propoziției” (10, p. 124). 

' Luînd în consideraţie opiniile 
existente în literatura de specialitate 
referitoare la raportul sintactic dintre 
subiect şi predicat, credem că între 
subiect şi predicat există un raport 
sintactic de interdependenţă, pentru că, 
în privința formei, atît subiectul, cît şi 
predicatul impun unul celuilalt 
respectarea anumitor restricții formale, 
manifestate dinspre subiect spre predicat 
prin acordul gramatical şi dinspre 
predicat spre subiect prin recţiunea 
cazuală (predicatul impune subiectului 


kkt 


să stea, de obicei, în cazul nominativ 
Exemplu: “Viscolul frămîntă Jumea... 
Lupii suri ies după pradă” (V. 
Alecsandri). 

În ceea ce priveşte conținutul 
raportului sintactic de interdependenţă 
dintre subiect şi predicat, acesta se re- 
feră la importanța subiectului şi 
predicatului în cadrul propoziției. 
Subiectul $i predicatul sînt părți 
principale de propoziţie şi, deci, răspund 
negativ la testul omisiunii, nici subiectul 
şi nici predicatul neputîndu-se substitui 
cu zero, fără ca enunţul (mai precis, 
informaţia semantică şi gramaticală 
transmisă de enunţ) să nu sufere. Drept 
urmare, considerâm că raportul sintactic 
dintre subiect şi predicat nu este un 
raport de dependenţă unilaterală, ci un 
raport sintactic de dependenţă bilaterală 
a celor două elemente intrate în raport. 
Spre daosebire de raportul sintactic 
dintre atribut şi regentul său, care este 
unul simplu de subordonare, manifestat 
prin aceea că “numai atributul depinde 
de regentul său, nu şi regentul de atribut” 
(8, p. 534), raportul sintactic dintre 
subiect şi predicat este unul de egală: 
subordonare. 

Dacă în pian lexical s-a făcut! 
distincţie, în interiorul relaţiei 
sinonimice, între sinonimia lexicală 
totală, care reprezintă “diferențieri 
regionale ale vocabularului” (11, p. 
271), şi sinonimia lexicală parțială. 
care se manifestă între cuvinte “ale 
căror denotate nu coincid în totalitate” 
(11, p. 271), această diferenţiere ar fi 
potrivită şi în plan sintactic între două 
valori ale sinonimiei sintactice: 
sinonimia sintactică parţială şi 
sinonimia sintactică totală. 

În plan sintactic, înţelegem prin 
sinonimie parţială sinonimie dintre o 
parte de propoziţie principală şi o 
propoziție cu o importanţă diferită de 
cea a părții de propoziţie cu care intră 
în raportul sintactic sinonimic, deci 
secundară. Astfel, subiectui spusa din 
propoziţia "Şi de-aceea spusa voastră 
era sîntă şi frumoasă" (M. Eminescu), 
subiectul — parte principală de 
propoziţie — este sinonim sintactic 
parțial cu propoziţiă subiectivă Oricine 
va privi pe oameni ca oameni din fraza 
“Oricine va privi pe oameni ca oameni 
nu poate fi decît bun” (N. lorga), 

Sintaxă 


propoziţie subordonată şi, deci, 
secundară în planul frazei. 

Pentru cercetătorii care con- 
sideră propoziţiile subiective propoziţii 
secundare****, sinonimia dintre 
subiect, parte principală de propoziţie, 
şi propoziţia subiectivă, propoziţie 
secundară, este sinonimie sintactică 
parțială. Pentru aceşti cercetători, 
propoziţia subiectivă este secundară, 
deoarece, în primul rînd, în cadrul 
frazei, “are o importanţă mai mică 
decît regenta ei şi, ca urmare, poate 
fi comutată — principial — cu zero” 
(10, p. 123) şi pentru că, în a! doilea 
rînd, subiectivele, în calitate de 
propoziţii secundare, “conţin un element 
de relaţie subordonator în frază” (10, p. 
123). Ca atare, subiectiva este înscrisă 
printre subordonate, înscriere care este 
justificată “nu numai prin elementele ei 
introductive, ci şi din punct de vedere 
structural”, deoarece, din punct de 
vedere structural, “predicatul domină 
subiectul” (7, p. 112). 

Insistîndu-se pe argumentul care 
sugerează că mai important decît 
subiectul sste predicatul, pentru că 
“subiectul nu este necesar în toate 
propoziţiile” (5, p. 510), şi susţinîn- 
du-se că “singura parte principală de 
propoziţie este predicatul” (5, p. 511), 
este afirmată ideea potrivit căreia 
“propoziţia subiectivă, este 
subordonată unui verb-predicat, ceea 
ce este un indiciu de corespondenţă 
cu un subiect subordonat” (5, p. 511). 

-În plan sintactic, sinonimia to- 
tală reprezintă sinonimia dintre o parte 
de propoziţie cu o anumită importanţă 
în planul propoziției (principală sau 
secundară) şi o propoziţie cu aceeaşi 
importanță în planul frazei. Astfel, 
subiectul prezentul din propoziţia “Au 
prezentul nu ni-i mare?” (M. 
Eminescu), parte principală de 
propoziţie, este sinonim sintactic to- 
tal cu propoziţia subiectivă Ce se 
petrece cu noi, din fraza “Întii şi întîi 
mă interesează ce se petrece cu noi” 
(|. Lăncrănjan), propoziţie “inerentă” (9, 
p. 177). 

Cercetătorii "care consideră că 
între subiect şi predicat există un 


raport de interdependenţă încadrează 
subiectivele în rîndul propoziţiilor 
nonomisibile şi, deci, cu o importanţă 
egală în cadrul frazei cu a subiectului 
în cadrul propoziției. Subiectivele, 
opinează aceşti cercetători, nu 
adaugă, pur şi simplu, diferite 
informaţii de natură semantică şi 
gramaticală regentei, ci “aduc: 
compliniri indispensabile din punct de 
vedere gramatical propoziţiilor 
regente, ale căror subiecte sînt” (9, p. 
169). IÎndepărtarea propoziţiilor 
subiective din frazele în care acestea 
apar face “să nu mai avem comunicări 
complete, deoarece lipseşte subiectul 
despre care se face o comunicare” (9, 
p. 170). 

În literatura de specialitate a fost 
făcută distincţia între insuficiența de 
natură gramaticală şi insuficienţa de 
natură lexicală (la verbele modale, de 
aspect etc.) (11, p. 170), considerîn-— 
du-se că, în timp ce propoziţiile 
insuficiente lexical “rămîn totuşi 
propoziţii” (9, p. 170), propoziţiile 
regente ale subiectivelor “au nevoie de 
subiecte pentru a îndeplini condiţia de 
a fi propoziţii” (9, p. 170). Regenta 
subiectivei primind numele de termen 
predicativ, a fost sugerată necesitatea 
considerării acestei propoziţii regente 
a subiectivei “termen de propoziţie, 
parte de propoziţie” (9, p. 171), şi nu 
propoziţie. Privită. din această 
perspectivă, propoziţia subiectivă nu 
este propoziţie secundară, ci 
propoziţie “inerentă” (9, p. 177), 
propoziţie integrată în cîmpul seman- 
tic şi gramatical al regentei. 

Considerăm că propoziţiile 
subiective nu sînt propoziţii secundare 
şi subordonate, ci propoziţii “inerente” 
(9, p. 177), pentru că aceste propoziţii 
nu pot fi omise din enunţ, fără ca 
acesta să sufere din punctul de vedere 
al informaţiei semantice şi gramaticale 
transmise. Propoziția subiectivă, 
întocmai ca şi corespondentul ei din 
plan propoziţional, subiectul, aduce 
compliniri indispensabile din punct de 
vedere semantic şi gramatical 
propoziției regente. Subiectul fiind o 
parte principală de propoziţie şi 

propoziţia subiectivă o “propoziţie 
inerentă” (9, p. 177), rezultă că 
sinonimia sintactică dintre subiect şi 
subiectivă nu este parţială, ci totală. 


* În morfologie putem vorbi despre 
sinonimie atunci cînd organizarea 


morfematică a cuvintelor este diferită, dar 


este transmisă aceeaşi informaţie 
morfologică. Un exemplu de sinonimie 
preponderent morfologică este cel 
reprezentat de concurenţa infinitiv- 
conjunctiv, pe baza similitudinilor de 
conţinut morfologic, avînd loc, după o 
perioadă prealabilă de alternanță, 
procesul de înlocuire a infinitivului prin 
conjunctiv: învaţă a scrie—învaţă să scrie 
(1, p. 167). 

** Nu este vorba despre sintetic (şi, 
respectiv, analitic) la nivel de flexiune 
(Exemplu: venii — flexiune sintetică; am 
venit — flexiune analitică), ci despre 


sintetic (şi, respectiv, analitic) la nivel de . 


cuvînt (Exemplu: a jura — cuvînt sintetic; 
a pune mîna în foc — structură analitică). 

: ***În lucrarea de faţă nu luăm în 
discuţie decît prototipul subiectului şi 
anume subiectul în nominativ. Subiectul 
în genitiv, dativ şi acuzativ vor fi discutate 
într-o lucrare viitoare. ; 

**** Vezi Dimitriu C.; Gramatica 
limbii române explicată, Sintaxa, 
Editura Junimea, laşi, 1982, p. 123; 
Teodorescu Ecaterina, Propoziția 
subiectivă, Editura ştiinţifică, Bucureşti, 
1972, p. 113. 

Chişinău 


DICȚIONARUL 
ENTOPIC AL LIMBII 
ROMANE 


(Litera “C”, 1) 


Pentru studiul numelor topice un 
deosebit interes îl prezintă termenii 
entopici şi cuvintele cu răspîndire 
geografică limitată, regionalismele, 
dialectismele, localismele. E necesar 
de aceea să se cunoască în ansamblu 
şi în detaliu vocabularul dialectal, 
precum şi particularităţile fonetice şi 
gramaticale specifice graiurilor limbii 
române. În acest scop la Institutul de 
Lingvistică al Academiei de Ştiinţe a 
Moldovei timp de mai mulţi ani au fost 
efectuate ample cercetări de teren în 
diferite zone geografice şi raioane ale 
republicii, precum şi în regiunile limitrofe 
cu populaţie românească şi alogenă 
din Ucraina (reg. Odesa, Cernăuţi, 
Transcarpatică). Cu ajutorul unui 
chestionar special au fost anchetate 
circa 1200 localităţi, inclusiv 1100 de 
sate de pe teritoriul Moldovei din stînga 
Prutului. Suplimentar au fost cercetate 
sursele istorice (documentele, cronicile, 
recensămintele, notele de călătorie, 
hărţile etc.) şi alte publicaţii (opere 
literare, periodice vechi şi noi), din care 
au fost excerptate toponime, entopice, 
cuvinte populare şi. dialectale folosite 
nemijlocit în texte. In baza acestor 
materiale lexicale au fost întocmite 


Fişierul toponimic general şi 
Cartoteca termenilor entopici 
româneşti. 


Lucrări de explorare similare au 
fost întreprinse în curs de decenii şi în 
România, aici cercetările pe teren 
cuprinzînd toate judeţele din toate 
regiunile istorice (Moldova, Muntenia, 
Transilvania, Dobrogea). Un valoros 
material toponimic şi entopic se află în 
posesia colectivelor de onomastică de 
pe lîngă instituţiile academice şi 
catedrele universitare din Bucureşti, 
laşi, Cluj, Galaţi, Timişoara, Suceava 
ş.a. Sînt bine cunoscute la noi studiile 
de toponimie semnate de reputați 
lingvişti români: -lorgu Jordan, Emil 


Petrovici, loan Pătruţ, Gheorghe 
Bolocan, Dragoş Moldovanu, Dumitru 
Loşonţi, Vasile Frăţilă, Vasile Ţâra, 
Rodica Sufleţel, Valentin Ţurlan, Mircea 
Homorodean ş.a. Printre acestea 
amintim prestigioasele lucrări 
lexicografice Tezaurul toponimic al 
României. Moldova (Bucureşti, vol. |, 
partea 1—2, 1991—1992), Dicţionarul 
toponimic al României. Oitenia 
(Craiova, vol. 1—2, 1993—1996), 
Dicţionarul toponimic al Banatului 
(Timişoara, vol. |, 1984 şi urm.). 

Printr-o convenţie de colaborare 
ştiinţifică între Institutul de Lingvistică al 
Academiei de Ştiinţe a Moldovei şi 
Institutul.de Lingvistică al Academiei 
Române s-a început nu demult 
elaborarea unei lucrări lexicografice de 
proporţii — Dicţionarul entopic al limbii 
române. Acest dicţionar va cuprinde 
apelativele şi termenii entopici populari 
care participă la formarea diverselor 
categorii de nume topice româneşti 
(oiconime, oronime, hidronime etc.). Au 
fost stabilite principiile de alcătuire a 
dicționarului şi, în linii mari, expuse deja 
în publicaţiile de specialitate (1, p. 467— 
472; 2, p. 41—48). A văzut lumina 
tiparului şi un fragment din acest 
dicţionar, litera “A” (3; p. 87—93), urmînd 
ca alte două secvenţe (litera “B”) să fie 
date publicităţii în “Revista de lingvistică 
şi ştiinţă literară” (Chişinău). Din 
cuprinsul părţilor de dicţionar ce vor fi 
publicate în paginile revistei “Limba 
Română” cititorii noştri vor lua cunoştinţă 
de principalele probleme şi aspecte ale 
cercetărilor entopice şi toponimice, iar 
autorii lucrării se vor informa preventiv 
asupra inventarului de apelative topice 
şi a modului de prezentare a lor în 
dicţionar. Toponimele şi entopicele 
incluse în fragmentele ce urmează 
prezintă situaţia lingvistică din spaţiul 
geografic basarabean. 


cadedpă s.f. Cataractă, cascadă; Dş 
— Arioneşti, Oţ — Lencăuţi. Top.: Cadeapă, 
mică cascadă pe cursul rîuleţului Rîpa 


„Adîncă, Cc — Vertiujeni. Sin.: cascadă, 


cerbătoare, chişoi (chişău), durduc, 
fierbătoare, huc, prag, săritoare. PI.: 
cadeâpe. Din cade apa, prin contopire. 

cahătă s.f. Sarai lung; adăpost pentru 
cereale, fin; Sg — Copăceni, [ambula. Sin: 
saivan, standoală, şopron, şopru. PI.: 
cahâte. Et.: ucr. kagat “groapă săpată, 
acoperămînt pentru păstrarea cartofilor, 
sfeclei” (ESUM, II, 337). 

cal s.m. Deal lung, întins, tărăgănat; 
Fiş — Glinjeni, Măgura, Gld — Fundurii 
Vechi, Ustia, Sr — Schineni, Ug — Măgurele. 
Top.: Calul din Faţa Măgurii, Ug — Măgurele. 
PI.: cai. Din cal, prin metaforizare. 

calabatină s.f. Groapă cu apă de 
ploaie, pe drum (DD, II, 129). Cf.: -calabatină 
“fîntînă cu izvorul la suprafaţă, unde locul a 

fost uşor adîncit şi apărat.cu lespezi” 
(Moldovanu. Chestionar, 45). Sin.: bălc, 
băltoacă. PI.: calabatine.. Et.: ucr. 
kalabatyna “băltoacă, groapă adîncă cu 
apă”. Cf.: ucr. kalabatyna, kolabatyna 
“idem”, dim. kalabatynka (lurkowski, UTH, 
71), rus. kaldobina, kolodobina “idem” 
(Murzaev, SNGT, 245). 

căle s.f. 1. Drum principal, şosea 
(gener.). 2. Stradă în oraş, lungă şi largă 
(gener.). Cf.: cale “idem” (DA, | (2), 44-45, 
DLRLC, |, 315, DEX, 111), cale “cărare” 
(loniţă, Glosar, 19). ot muke ot kale (1528, 
DERS, 31). Top.: Calea Basarabiei, Calea 
leşilor, Calea Orheiului, străzi în or. Chişinău. 
PI. căi. Et.: lat. callis. 

canál s.n. Albie artificială, săpată şi 
amenajată, care leagă două ape curgătoare 
sau stătătoare (gener.). Cf.: canal “idem” 
(DA, 1(2), 72, DEX, 114), cana! “gîrlă îngustă 
sau ceva mai largă prin care se scurg 
lăturalnic apele unui rîu” (Porucic, Lexiconul, 
40). Top.: Canalul Bîcului, Sn — Bucovăţ, 
Canalul de-pe Şes, Tş — Căzăneşti. Sin.: 
canavă, şanţ. PI.: canâie. Et.: lat. canalis, 
fr. canal. 

canară s.f. 1. Stîncă, deal stîncos. 2. 
Păşune; frecvent în localităţile cu populaţie 
găgăuză, rar în zonele învecinate. Cf.: 
canara 'stîncă; stîncă de mare”, “păşune 
grasă” (DA, 1(2), 73, DEX, 114), “stîncă tare”, 
“păşune de îngrăşat vitele” (Porucic, 
Lexiconul, 51, 60), “stîncă”, “carieră de 
piatră”, “păşune grasă” (Rotaru, Oprescu, 
LT, 9). Sin.: boţ, butură, stincă, stîncă (|), 
ceair, imaş, şes, toloacă (2). PI.: canarâle. 
Et.: bg. kanara. Cf.: bg. kanara “'stîncă 
abruptă”, “carieră” (Murzaev, SNGT, 252), 
tc. kanara “stîncă”, “abator” (Magazanic, 
TRS, 310), găg. kanara “bolovan, siîncă”, 
“păşune” (GRMS, 241). 

canăvă s.f. Canal, şanţ (DD, 1i, 135). 
PI: canâve. Et.: rus. kanava. 

cantón s.n. 14. Locuințja pădurarului 
(gener.). 2. Clădire înzestrată cu aparate şi 
utilaj necesar pentru supravegherea şi 
întreţinerea unei căi de comunicaţie (cale 
ferată, şosea) (dener.). Cf.: canton “idem” 
(DA, 1(2), 87, DLRLC, |, 325, DEX, 116), 
“casa paznicului de la calea ferată” (E. 
Janitsek, SMO, 122). Top.: Cantonul din 
Voloacă, Clş — Sadova, Cantonul de la 
Pănăşeşti, canton de cale ferată, or. Străşeni. 
PI.: cantoâne. Et.: fr. canton. 

cap s.n. 1. Partea de început sau de 
sfîrşit a unui loc sau obiect; margine (gener.). 
2. Partea de sus, vîrful unui deal (gener.). 
Cf.: cap “idem” (DA, 1(2), 93, DLRLC, |, 328, 
DEX, 116, DELM, |, 545). Amu aproape de 
Capul Stencii; drept pe culme, au stătut toate 
steagurile (Costin, LŢM,, 239). ...Un sat pi 
Işnovăţ pi din gios di capul Cheilor (1528, 
Sava, DL, 4). ... Şi di acolo la vali pin valea 
Hasan tot costişa pîn în câpul piscului 
deasupra satului şi am pus piatră hotar (1668, 
Sava, DL, 102). ... Şi di acolo tot în gios pînă 
la capul Dumbrăvii (1768, Sava, DL, 219). 
Top.: Capul Chiscului, deal, Dş — Baraboi, 
Capul Cornului, teren arabil, Clş — Vălcineţ, 
parte de pădure, Rz — [areuca, Capul 
Dealului, pămînt arabil, deal, Oh —Molovata, 
deal, Sr — Vărăncău, Capul Dumbrăjii, 


pădure, teren argilos, Clş — Pirjolteni, Capul 
Rediului, livadă, pămînt arabil, Ns — Ciuteşti, 
teren agricol, Tẹ — Sculeni. Sin.: capăt (|), 
pisc, virf. (2). PI.: câpete (1), câpuri (2). 
Din cap, prin metaforizare. 

câpăt s.n. Partea de început sau de 
sfîrşit a unui loc sau obiect; margine (gener.). 
Cf.: capăt “idem” (DA, 1(2), 9%, DLRLC, I, 
329, DEX, 117, DELM, |, 548); capetele 
1570, DERS, 32). ... Hotarul satului ... s-ar fi 
început din capătul pirăului ... pînă la capul 
pirlogului din vale (1528, Sava, DL, 3). ... Cît 
ține capitile acestor trii moşii, ce mai sus s- 
au zis ... binevoind am miluit (1806, Sava, 
DO, 413). Top.: Capătul Cornului, parte de 
pădure; Rz — Tarasova, La Capătul în 
Moşanu, pămînt arabil, Dş — Bárceni. Sin.: 
cap, margine. PI.: câpete. Din capete, prin 
singularizare. 

capélă s.f. Biserică mică izolată; 
paraclis (gener.). Cf.: capelă “idem” (DA, 
1(2), 102, DLRLC, |, 329, DEX, 117). Top.: 
În deal la Capeiă, or. Soroca, strada 
Capelei, or. Chişinău, PI: capele. Et.: it. 
cappella. A 

cápişte s.f. (Inv. Rar) Bisericuţă; Brn 
— Lipcani. Cf.: capişte “Templu păgînesc; 
orice biserică a unui cult creştin neortodox” 
(DA, 1(2), 105), “biserică de rit neortodox” 
(DEX, 117). ... Au pus tabăra sa şi el supt 
Camenița, despre capiştea armenească 
(Costin, Opere, 106). PI.: câpişti. Et.: sl. 
kapişte. 

căpră s.f. Instalaţie de lemn sau de 
metal pe movile şi pe mari ridicături de teren 
destinată măsurărilor şi observărilor 
topografice; Fiş — Pompa, Šg — Heciul Nou, 
Rădoaia, Tş -—- Zgărdeşti. Cf.: capre “semne 
puse pe virfurile dealurilor” (Moldovanu, 
Chestionar, 153): De pe capra movilei din 
Cornul Dealului se vedea ca-n palmă: satul, 
văile şi dealurile din irprejurirne, pădurea cu 
toate psienile şi hirtoapele ei... (rev. 
“Moldova”, 1989, nr. 3, p. 21). Top.: La Movila 
cu Capră, movilă Rz — Zahoreni. Sin.: 
bornă,' carantie, figură, momiie, 
observator, ocheană, pandeiă, parapet, 
punct trigonometric, tribună, vîşcă. PI 
câpre. Din capră, prin metaforizare. 

captăr s.n. Prisacă (DD, H, 141). Var.: 
captari. Cf.: câptar “stup de albine”, Rn — 
Frecăţei (liimanscoe). Sin.: prisacă, 
stupină. PI.: captăre. Din capta +.suf. -ar. 

captări s.n. v. captâr. ` 

carantină s.f. Loc special amenajat 
pentru izolarea persoanelor care au fost în 
contact cu bolnavii contagioşi sau care au 
venit dintr-o regiune bîntuită de o epidemie 
(gener.). Cf.: carantină “idem” (DA, 1(2), 
127, DLRLC, |, 335, DEX, 119). Pînă după 
miezul nopţii, am stat numai într-o fumăraie 
de baligi, ca la carantină (|. Creangă, după 
DLRLC, |, 335). Top.: În Carantin, loc unde a 
existat o veche localitate, Dbs — Lunga. PI.: 
carantine. Et: rus. karantin (< fr. 
quarante ) 

carantie s.f. Instalaţie de lemn sau de 
metal pe movile şi pe mari ridicături de teren 
destinată măsurătorilor şi observărilor 
topografice; An — Creţoaia, Clş — Onişcani, 
Cnr — Cigiîrleni, Găureni, Horeşti, Rezeni, 
Ţipala, Ht — Horodca, ilv — Mileştii Mici, Oh 

Vacalular 


— Peresecina. Cf.: carantii “pătul la vie ori 
la harbuzărie” (DD, Il, 142). Top.: Carantia, 
movilă, An —Ţînţăreni, Clş — Răciula, Dealul 
Carantiei, deal, Cnr —Rezeni, Mojila cu 
Carantie, movilă, Oh — Clişova. Sin.: bornă, 
capră, comănac, figură, momiie, 
observator, ocheană, pandelă, parapet, 
punct trigonometric, tribună, vişcă. PI.: 
caranții. Et. nec. 
caraulă s.f. Loc amenajat pentru pază 
la intrare în sat sau oraş; CI — Cotihana, 
Roşu, Trc — Aluatu, Balabanu. Cf.: caraulă 
“pază, gardă, strajă” (DA, 1(2), 129, DLRLC, 
|, 335, DEX, 120). Sin.: strajă. PI.: carauie. 
Et: rus., bg. karaul, sîrb. karaula, ngr. 
Karauli, tc. kara(v)ul. 
cardón s.n. 1. Locuinţa pădurarului; 
Clş — Bahmut, Hîrbovăţ, Ns — Cioreşti, 
Selişte. 2. Pichet de grăniceri; CI — Crihana 
Veche, Flş — Călineşti, Horeştip Var.: cor- 
don (lit.). Cf.: cordon “frontieră, graniţă” 
(DLRLC, I, 550, DEX, 197), cardon 'can- 
ton, cea mai mică unitate în administraţia 
ădurilor”, “pichet de grăniceri” (DD, Il, 144). 
op.: Cardonul, parte de sat, Sr — Trifăuţi, 
„teren agricol, Vic — Giurgiuleşti, Cardonul 
lui Batcă, loc în pădure, llv — Malcoci, 
Cardonul Morozenilor, parte de moşie, Flş 
— Drujineni, Cardonul Vechi, parte de pădure, 
Fiş — Drujineni, Sub Cardon, pămînt arabil, 
Lv — Leca. Sin.: canton (I). PI.: cardoâne 
(lit. cordoâne). Et.: rus. kordon, ucr. 
kardon, pol. kordon, fr. cordon, it. 
cordone. 
cari6ră s.f. Loc de unde se extrage 
iatră, marmură, nisip (gener.) Cf.: carieră 
“idem” (DA, 1(2), 144, DLRLC, |, 338). Top.: 
Cariera, carieră de nisip, Brn — Grimeşti, 
carieră de piatră, Ot — Bîrnova, Cariera de 
la Stină, deal unde a fost o carieră, Cr — 
Cricova, Cariera Veche, An — Varnița. Sin.: 
mină. PI.: cariere. Et.: fr. carriere. 
cartofleăncă s.f. Loc unde se.cultivă 
cartofi, Cc — Hruşca, Rb.— Ghidirim, Sz — 
Nezavertailovca. Top.: Cartofleanca, sate 
(Dr, Ug). Sin.: cartofărie, crumpenişte. PI.: 
cartoflenci. Din dial. cartoflă “cartof! (< rus. 
kartofel’) + suf. -eancă. 

. casabă s.f. Înv.) Oraş, tîrg. Cf.: ca- 
saba “orăşel, tîrg turcesc” (DA, 1(2), 174). 
La Chişinău şi la Soroca şi la alte tirguri şi 
casabale (M. Kogălniceanu, Letopiseţele, 
după DA, 1(2), 174). Gheni-Şenhri este oraş, 
casaba mare, iar nu cetate (doc. 1715, 
ibidem). PI.: casabâle. Et.: tc. kasaba 
“orăşel”. 

cascădă s.f. Cădere naturală de apă 
pe cursul-unui rîu (gener). Cf.: cascadă 
“idem” (DA, 1(2), 178, DLRLC, |, 343, DEX, 
124). Top.: Cascada, mică cascadă în pîrîul 
Valea Bulbonilor, Oţ — Mereşeuca, La Cas- 
cade, mici praguri în apa Nistrului, numite şi 
Praguri, Sr -— Cosăuţi. Sin.: cadeapă, 
cerbătoare, chişoi (chişău), durduc, 
fierbătoare, huc., prag, săritoare. PI.: 
cascâde. Et.: fr. cascade. 

castel s.n. 1. Cetăţuie, fortăreață 
(gener.). 2. Clădire mare şi veche semănînd 
cu un castel; casă servind ca locuinţă a 
vechilor proprietari; Oh — Butuceni, Piatra, Rz 
— Saharna. Cf.: castel (DA, 1(2), 183, DLRLC, 
|, 344, DEX, 125). Pe o stincă neagră, într-un 
vechi castel... (Bolintineanu, după DA, 1(2), 
183). Stă castelul singuratic, oglindindu-se în 


lacuri (M. Eminescu, idem). Top.: Castelul, cu 
varianta Castiolul, loc cu urme de construcţii 
vechi, Sn — Făgureni, La Castel, vale, pămînt 
arabil, Ns — Drăguşenii Noi. Sin.: cetate, 
cetăţuie, palancă, parcan (|). PI.: castele. 
Et.: lat. castellum, it. castello, pol. kastel, 
gem. kastell. 

căciulăt adj. (despre munţi, dealuri) Cu 
vîrf ascuţit, avînd bază circulară; Clş — 
Bahmut, Ug — Bumbăta. Top.: Căciulata, 
deal, Banat, România ` (DTB, II, 17), 
Căciulata, munte, “muntele seamănă cu o 
căciulă”, jud. Corj, România (Popescu, GG, 
120). PI.: căciulâţi, -te. Din căciulă “a avea 
(a îi) cu căciulă”. ' 

căciujă s.f. Vîrf de deal ascuţit cu 
bază circulară; Ug — Sineşti, Teşcureni, 
Unţeşti. Cf.: căciulă "vîrf de deal rotunjit la 
bază şi ascu la capăt” (Moldovanu, 
Chestionar, 67), “înălțime acoperită cu 
negură (eventual cu vegetație)” (DTB, II, 17). 
Sin.: căpăţină, comănac. PI.: căciuli. Din 
căciulă, prin metaforizare. 

catacombă s.f. Subterană îngustă şi 
lungă; Brn — Criva, Rz— Saharna. Cf. cata- 
combă “idem” (DLRLC, |, 345, DEX, 125). 
Sin: bortă, hrubă, peşteră. Pl.: 
catacombe. Et.: fr. catacombe, it. 
catacomba. 

caucăz s.n. Partea de moşie cea mai 
îndepărtată de sat; Dr. — Nicoreni, Ochiul 
Alb. Cf.: caucaz “cea mai îndepărtată mahala 
a satului ori a oraşului” (Porucic, Lexiconul, 
52). Top.: Caucazul, teren agricol, Cnr — 
Gangura. Sin.: camceatca, coreea, india, 
sahalin. PI.: caucâzuri. Din top. Caucaz, 
prin apelativizare. : 

cazán`s.n. Vîlcea închisă; hîrtop, 
groapă mare; Brn — Coteala, Clş — 
Onişcani, Dş — Tîrnova. Cf.: cazan 
“formațiune geologică sau de altă natură 
semănînd cu un cazan” (DA, I(2), 237, DTB, 
II, 17), “cataractă; fierbătoarea din josul 


.cataractei” (Porucic, Lexiconul, 41). Top.: 


Cazanele, strîmtoare pe Dunăre, Banat, 
România (DTB, H, 16—17), Cazanul, pădure, 
Oh — Puţintei, Viprova, parte de moşie, Vic 
— Slobozia Mare, Mojila din Cazan, movilă, 
Vic — Slobozia Mare. Sin.: adîncătură, 
adiîncitură, căldare, căuş, ceanac, ceaun, 
cofăică,  găvan, gropană, hiîrtop, 
strachină, tigaie, zănoagă. PI.: cazâne. Din 
cazan “căldare; ceaun (vas), prin 
metaforizare. 

căbârniţă s.f. Loc sau cuptor în 
pădure unde se fac cărbuni de lemn (gener. 
în raioanele Anenii Noi, Călăraşi, Criuleni, 
Hînceşti, Nisporeni, Orhei, Rezina, Străşeni). 
Var.: cărbârniţă, coborniţă. Cf.: coborniţă 
“groapă rotundă, acoperită cu lemne groase 
şi cu pămînt, în care se făceau cărbuni de 
lemn” (DD, 1l, 199). Top.: Căborniţa, loc în 
pădure, Clş — Căbăieşti, Coborniţele, poiană 
în pădure, Rz -— Trifeşti, La Cărbornițe, loc 
în pădure, Oh — Mana, Vatra de Cărborniţă, 
loc unde se făceau cărbuni de lemn, Oh — 
Curchi. . Sin. bocşă, cărbunărie, 
cărbunişte, măngălărie. PI.: căborniţe 
(cărbârniţe, cobsrniţe). Din cărbune + suf. 
-orniţă, prin suprapunerea parţială a 
formantului. 

căldăre s.f. 1. Depresiune de teren, 
vîlcea; Gid — Cajba, Limbenii Vechi. 2. Vîlcea 
închisă, hîrtop; Oh — Susleni, Sg — 

Chişcăreni, Ug — Negurenii Vechi. Var. dim.: 
căldăruşă. Cf.: căldare “adîncătură mare, 
rotundă, de origine glaciară, în regiunea 
munţilor înalţi” (DA, 1(2), 43), “depresiune 
circulară cu versante prăpăstioase în zona 
munţilor înalţi; scobitură în albiile apelor 
curgătoare, la baza unei cascade; cazan” 
(DLRLC, |, 359, DEX, 130), “vale hîrtopoasă 
în formă de circ, mică şi scurtă” (Porucic, 
Lexiconul, 31), “depresiune circulară cu 
versanţi repezi în care îşi au originea unele 
pîraie de munte” (Rotaru, Oprescu, LT, 9), 
“Loc mic format în albia unui rîu prin adunarea 
apei într-o groapă” (Moldovanu, Chestionar, 
31), căldăruşă “groapă adîncă, cu pante 
domoale, între dealuri”, “apă stătătoare de 
formă rotundă” (Moldovanu, Chestionar, 51, 
97). Top.: Căldarea, vale, Cşi —- Coştangalia, 
Dealul Căldării, deal, Ug — Todireşti, 
Căldăruşa, vale şi rîuleţ, afluent de stînga al 
Camencii, Gld — Viişoara, vale, ramificaţie 
de dreapta a văii Brătuleanca, Ns — Brătuleni, 
Ciuşmeaua din Căldăruşa, izvor, Ns — 
Brătuleni, top. Că/dăruşa, pîrîu (1492, DERS, 
33), sat (1593, 1597, DERS, 33). Sin.: cazan, 
căldare, căldăruşă, căuş, ceaun, cofăică, 
găvan, gropană, hiîrtop, strachină, tigaie. 
zănoagă. PI.: căldări (căldăruşe). Din 
căldare, prin metaforizare. 

căldăruşă s.f. v. căldare. 

câlinăr s.m. Desiş de călini; Frş — 
Coşerniţa, Sr — Rubleniţa, Rubleniţa Nouă. 
Var. dial.: călinari. Top.: Călinariul, teren 
agricol, Sr — Rubleniţa. Sin.: călinet. PI.: 
călinări. Din călin + suf. -ar. 

călinst sin. Pădurice (desiş) de călini; 
Brn — Lipcani, Clş —Buda, Căbăieşti. Cf.: 
călinet “(Rar) crîng de călini” (DEX, 130). 
Top. Călinetul (1548, 1569, 1578, DERS, 33). 
Sin: călinar. PI.: călinsturi. Din călin + suf. 
-et. 

căpățină s.f. Vîrf de deal, pisc de 
formă conică; Ns — Bălăneşti, Mileşti, Oh — 
Ghetlova, Puţintei. Cf.: căpăţină “vîrf de deal 
de formă rotundă” (Moldovanu, Chestionar, 
67). Top.: Căpăţina, deal de formă rotundă, 
jud. Maramureş, România (E. Faiciuc, SO, 
IV, 303), dealuri, Ht — Buţeni, UG — Sineşti, 
Chiscul Căpăţinei, vîrf de deal, Vic — Brînza, 
Şesul Căpăţinei, pămînt arabil, Ug — Pojarna, 
Sineşti, Căpăţina, deal cu pădure, teren 
ridicat, Banat, România (DTB, 11,,22), 
Căpăţina, nume topice (1505, 1558, 1578, 
DERS, 35), Sin.: cap, căciulă, comănac. 
PI.: căpăţîne. Din căpăţină “cap”, prin 
metaforizare. N 

capcánă s.f. (Inv.) Loc pe un drum de 
pădure unde se puneau curse năvălitorilor 
turci şi tătari prin tăierea şi doborîrea 
copacilor din ambele direcţii ale căii de 
comunicaţie,. prinzîndu-i la mijloc şi 
înconjurîndu-i din toate părţile: Clş — Tuzara, 
liv — Malcoci, Ns — lurceni. Top.: 
Căpcanele, loc în pădure, Ns —- Bursuc, In 
Căpcăni, pămînt. arabil, Vic — Colibaşi. PI.: 
capcâne. Din capcană “cursă”, prin 
metaforizare. i š 

căãprăreáfă s.f. Loc unde pasc sau 
unde se odihnesc caprele; Clş — Buda, 
Căbăieşti, Tş — Budăi, Hirişeni, Ns — lurceni. 
Cf.: căprăreaţă “loc de odihnă pentru capre”, 
“loc de păscut caprele” (DA, 1(2), 111), “locul 
de păşunat al caprelor” (Ioniţă, MGB, 62), 


“staul de vite” (DTB, II, 22), “adăpostul vitelor” 
(Moldovanu, Chestionar, 155). Top.: 
Căprăreaţă, loc în pădure, Oh — Vatici, 
Căprăreţele, teren în pantă, arabil, Banat, 
România (DTB, II, 22), top. Căprăreţe (1500, 
DERS, 35). PI.: căprăreţe. Din capră + suf. 
-ăreaţă. 

căprăria s.f. |. Loc în pădure unde 
viețuiesc caprele sălbatice (gener.). 2. 
Adăpost, staul pentru capre (gener.). Cf.: 
căprărie “staul de capre, strungă în care se 
odihnesc caprele” (DA, 1(2), 111), “adăpostul 
caprelor” (Moldovanu, Chestionar, 155). 
Top.: Câprăria, pantă de deal împădurită, Ht 
— Horjeşti, parte de pădure, Ht — Sofia, teren 
agricol, llv — Hansca, loc cu vii şi livezi, Sn 
— Scoreni, fostă poiană, acum livadă, Rz — 
Mateuţi, La Câprărie, loc în pădure, Oh — 
Susleni, Valea-Căprăriei, Brn — Bulboaca, 
Căprăria, loc, jud. Vrancea, România (Gh. 
Moldoveanu, SO, II, 110). Sin.: căprăreaţă 
(2). PI.: căprării. Din capră + suf. -ărie. 

cărăre s.f. |. Drum îngust pe care se 
umblă numai cu piciorul sau călare (gener.: 
DA, 1(2), 128, DLRLC, |, 367, DEX, 132). 2. 
“Poteci în cîmp bătătorite de animale”; Brn 
— Caracuşenii vechi, Oh — Butuceni. Var. 
dim.: cărăruică, cărăruie, cărăruşă. Top.: 
Cărările Nante, parte de hotar (1757, 1768, 
Sava, DL, 202, 220), Cărare, Cărăreni, 
toponime (1436, DERS, 35). Cărarea Herţii, 
loc, Clş — Vălcineţ, Cărarea Izvorului, parte 
de teren, Ht — Buţeni, Cărarea Ursului, 
cărare prin pădure, Clş — Vălcineţ, Cărările, 
drumuri înguste pe o pantă de deal, Cc — 
Cerlina, cărări prin hîrtoape, Ns — Brătuleni, 
parte de moşie, Vic — Giurgiuleşti, Slobozia 
Mare, La Cărări, terenuri agricole, Brn — 
Hădărăuţi, CI — Baurci, păşune cu cărări, 
Fiş — Chetriş, rîpi cu cărăruşe, Ns — 
Ciuciuleni, Sub Cărări, parte de teren, Ns — 
Boldureşti. Sin.: potecă. PI.: cărări 
(cărăruici, cărărui, cărăruşe). Et.: lat. 
carraria. | 

+ _cărămidărie s.f. |. Loc unde se fac 

cărămizi (gener.). 2. Fabrică de cărămizi 
(gener.). Cf.: cărămidărie “idem” (DA, 1(2), 
127, DLRLC, |, 368, DEX, 133). Top.: 
Cărăâmidăria, locuri unde a existat o 
cărămidărie, terenuri agricole, Cc — 
Cuhureștii de Sus, Eţ — Chiurt, Flş — 
Năviîrneţ. PI.: cărămidării. Din cărămidă + 
suf. -ărie. 

cărăruică s.f. v. cărare. 

cărăruie s.f. v. cărare. 

cărăruşă s.f. v. cărare. 

cărbârniţă s.f. căborniţă. 

cărbunărie s.f. Loc sau cuptor în 
pădure unde se fac cărbuni de lemn (gener. 
în raioanele Călăraşi, Hînceşti, Nisporeni, 
Orhei ş.a.). Cf., cărbunărie “idem” (DA, 1(2), 
132, DLRLC, 1, 369, DEX, 133). Top: 
Cărbunăria, loc unde se făceau cărbuni de 
lemn, jud. Maramureş, România (E. Faiciuc, 
SO, IV, 303), Cărbunării, locuri, jud. Alba, 
România (|. Stan, SO, l, 259), Cărbunăria, 
locuri în pădure unde se făceau cărbuni de 
lemn, Flş — Chetriş, Gid — Balatina, 
Clococenii Noi, Lipovăţ, Viişoara, Of — 
Bîrnova, Ug — Rădenii Vechi, Cărbunăriile, 
pămînt arabil, Rz — Cobilnea. Sin.: bocşă, 
căborniţă, cărbunişte, măngălărie. PI.: 
cărbunării. Din cărbune + suf. -ărie. 

cărbunişte s.f. Loc sau cuptor în 
pădure unde se fac cărbuni prin arderea 
înceată a lemnelor; Clş — Căbăieşti, 
Temeleuţi, Ns — Ciuteşti, Vărzăreşti, Ug — 
Cornova. Cf.: cărbunişte “loc unde se făceau 
cărbuni din lemne arse la foc domol” 
(Moldovanu, Chestionar, 159). Top.: 
Cărbunişti, pămînt arabil, fînaţ, Ctu — Valea 
Scradii. Cf. Cărbuniş, pădure unde se făceau 
cărbuni de lemn, Transilvania, România (Gr. 
Rusu,. SMO, 158). Sin.: bocşă, căborniţă, 
cărbunărie, măngălărie. PI.: cărbunişti. Din 
cărbune + suf. -işte. 

cărpinst s.n. Pădurice, desiş de 
carpeni (gener.). Cf.: cărpinet “idem” (DA, 
1(2), 158, DEX, 133). Top.: Cărpinetul, locuri, 
Banat, România (DTB, 27). Sin.: cărpiniş. 
PI.: cărpinste. Din carpen + suf. -et. 

cărpiniş s.n. Pădurice, desiş de carpeni 
(gener.). Cf.: cărpiniş “idem” (DA, 1(2), 158, 
„DLRLC, |, 370, DEX, 133), “regiune acoperită 
cu carpen” (Porucic, Lexiconul, 65), “pădurice 
de carpeni” (lordan, TR, 63, 346, E. lanitsek, 
SMO, 133). Top.: Cărpiniş, locuri (1546, 1575, 
1580, DERS,:36), Cărpinişul, -sate, locuri, 
Banat, România (DTB, 27), Valea Cărpinişului, 
vale, Ctu — Apşa de Jos. Sin.: cărpinet. PI.: 
cărpinişuri. Din carpen + suf. -iş. 

cărtofărie s.f. Loc cultivat cu cartofi; 
Cr — Boşcana, Coşerniţa, Goianul Vechi, 
Tş — Chiştelniţa, Scorţeni. Var.: cărtoflărie. 
Cf.: cărtofărie “idem” (DA, 1(2), 165). Top.: 
Cărtofăria, terenuri agricole, Fiş — Taxobeni, 
Şv — Copceac, vale, Dş — Visoca, In 
Cărtofărie, pămînt arabil, Clş — Tuzara. Sin.: 
barabulişte. PI.: cărtofării (cărtoflării). Din 
cartof + suf. -ărie 

cărtoflărie s.f. v. cărtofărie. i 

cărvăsărie s.f. (Rar. Ist.) Loc unde 
s-a aflat un vechi han pentru caravane, o 
vamă; Oh — Butuceni, Trebujeni. Var.: 
chervăsărie, chirvășărie. Cf.: carvasara, 
cărvăsărie “edificiul în care se află vama 
turcească, în care trăgeau în gazdă 
negustorii turci, cu mărfurile lor” (DA, 1(2), 
169), caravansarai "In Orient) han mare la 
care poposesc caravanele” (DLRLC, |, 335, 
DEX, 120). Au prădat carvăsăria turcească 
(Neculce, LTM, 130), sedna, cărvasariu 
(1560, DERS, 36) ... De la drumul cel mare 
al Orheiului şi di la Carvasara în sus (1656, 
Sava, DO, 103). Casa lui de lingă carvasara, 
la Sfintul Lazăr, era din piatră de Orhei zidită, 
cu pivniţi afunde” (Sadoveanu, ZC, 303). 
Top.: Chirvăsăria, locul unor vechi construcţii 
'ruinate, Oh —Trebujeni. PI.: cărvăsării 
(chirvăsării). Et.: fr. caravanserail, germ. 
Karawanserai, rus. karavan-saray < tc. 
kerevansaray. 

căsăpie s.f. |..Măcelărie (gener.). 2. 
Abator: CI -— Crihana Veche, Zîrneşti. Var.: 
căsăchie. Cf: căsăpie “idem” (DA, 1(2), 
174, DLRLC, I, 371, DEX, 133). Căsăpia 
tirgului să dee pe tot anul cite cincizeci lei 
venit la cutia tirgului (doc. 1823, după DA, 
1(2), 175). Sin.: abator, sălhăna (zălhăna). 
PI.: căsăpii (căsăchii). Din casap + suf. -ie. 

căscătură s.f. 1. Crăpătură în stîncă; 
Cc — Japca, Rz —Buciuşca. 2. Groapă, 
-rîpă adîncă, prăpastie; Dbs — Holercani, 
Molovata. Cf.: căscătură “dischizătură, 
crăpătură” (DA, 1(2), 177), “groapă adîncă, 


cu pante prăpăstioase, între dealuri şi între 
munţi” (Moldovanu, Chestionar, 97). Sin.: 
bortă, crăpătură, hrubă, peşteră, 
spinticătură (1), găvan, gropană, rîpană, 
hău, ocnă, prăpastie (2). PI: căscături. Din 
căsca + suf. -ătură. 

căsoăie s.f. |. Casă mare auxiliară, 
nelocuită; Cr — Cricova, Dş — Cernoleuca, 
Sudarca, Ns — lurceni, Vărzăreşti, Oh — 
Rujniţa. 2. Casă mică şi veche; sărai; Brn — 
Bulboaca, Ctr'— Chioselia Mică, Eţ — 
Terebna, Zăbriceni, Ht — Logăneşti, Şipoteni, 
Oh — Pohorniceni, Ot — Dîngeni. 3. 
Bucătărie de vară; Dbs — Ţîbuleuca, Sn — 
Cojuşna, Ghidighici, Sr — Cosăuţi, Ocolina, 


-Sobari. 4. Casă izolată în cîmp sau în pădure; 


adăpost pentru muncitori; casa pădurarului; 
Dş — Tîrnova, Et —Tîrnova, Rẹ — Mihăileni, 
Nicoreni, Budineţ (r. Storojineţ, reg. Cernăuţi, 
Ucraina), Cupca (r. Hliboca, reg. Cernăuţi, 
Ucraina). 5. Săpătură în stîncă, peşteră natu- 
rală, Brn — Criva, Eţ— Bleşteni. Cf.: căsoaie 
“idem” (DA, 1(2), 181—182, DEX, 134), “casă 
de vînătoare”, “locuinţă depărtată de sat, pe 
care oamenii o folosesc numai vara şi 
toamna”, “adăpost de iarnă al vitelor” 
(Moldovanu, Chestionar, 155, 157), “adăpost 
pentru paza vitelor. pe dealuri” (Lex. reg., |, 
76), “casă de lemn pentru adăpost şi pentru 
vite” (E. lanitsek, SMO, 142). Top.: Căsoaia, 
locuinţă în pădure (s. Igeşti, rn. Storojineţ, 
Ucraina), locuinţă în cîmp, Eţ — Parcova, 
peşteră în stîncă, Eţ — Bleşteni, Căsoaia lui 
Spoială, locuinţă, Dş — Mîndic. Sin.: 
hurdughie, bojdeucă (1), bujdă, bujlă, 
cocioabă, coşmoagă, sărai (2), cuhne (3), 
băracă, băratcă, budă (4), hrubă, peşteră 
(5), bortă, căsoică. PI.: căsoâie. Din casă 
+ suf. -oaie. 

căsoică s.f. Săpătură în stîncă, 
peşteră naturală; veche locuinţă omenească; 
Eţ — Bleşteni, Brînzeni, Rz — Saharna, 
Ţîpova. Top.: Căsoica, scorbură în stîncă, 
Sr — Zastînca, La Căsoici, peşteri mici în 
malul stîncos al Răutului, Oh — Butuceni. 
Sin.: bortă, cocioabă, hrubă, peşteră. PI.: 
căsoici. Din căsoaie + suf..-ică. 

căsuţă s.f. Acoperămînt în sat'sau în 
cîmp prevăzută pentru uscarea frunzelor de 
tutun (gener.). Top.: La Căsuţele din Vale, 
loc cu adăposturi pentru uscarea frunzelor 
de tutun, Cr — Hruşova. PI.: căsuțe. Din 
casă + suf. -uţă. _ | i 

căşărie s.f. Incăpere pe lîngă stină unde 
se prepară caşul, brinza (gener.). Cf.: căşărie 
“clădire (parte a stînei) unde se prepară caşul, 
brînza sau caşcavalul” (DLRLC, |, 372, DEX, 
134). Apelativul, cu sensul învechit “impozit pe 
caş; căşerit', e menţionat încă la 1498 (DERS, 
36). Top.: Căşâna, terenuri agricole şi locuri de 
păşune, CI — Baurci, Rẹ — Recea, Ug — Buşila, 
Piriul Căşăriei, vale şi pîrîu, Brn — Slobozia- 
Şirăuţi. Sin.: brinzărie. PI.: căşării. Din caş + suf. 
-ărie. 

cătiniş s.n. Loc împinzit de cătină; Ctr 
— Coştangâlia, Haragîş, Pleşeni, Tre — 
Aluatu, Balabanu. Cf.: cătiniş “desiş, mulţime 
de cătini” (DEX, 134)..:Top.: Cătinişul, cu 
varianta La Cătini, rîpă împînzită cu cătină, 
Enr — Cigîrleni. PI.: cătinişuri. Din cătină + 
suf. -iş. . 

cătun s.n. 1. Sat mic izolat, 
subordonat unei comune (gener.). 2. Parte 
de sat, mahala; Cr — Cruglic, Hîrtopul Mare, 
Oniţcani, Tẹ — Mindreşti, Zgărdeşti, Şv — 
Ermoclia, Olăneşti. 3. Loc ascuns, îndepărtat 
de sat; Clş — Căbăieşti, Hogineşii, Frş — 
Rădulenii Vechi, Sr — Stoicani, Vădeni: Var.: 
cătună, cotun, cotună. Cf.: cătun “grupă 
de case ţărăneşti, izolată; sat mic”, “mahala”, 
“colibă ciobănească..., bordei” (DA, 1(2), 
219), “pădure, hăţiş, desiş' (DEX, 134), “sat 
mic, izolat” (Porucic. Lexiconul, 52), cotună 
“stradă periferică” (V. Goicu, SO, IV, 344). 
Moşie întreagă Văscăuţii, alăture... cu două 
cutunuri lăcuite pe dinsa cu numire Văscăuţii 
de Sus şi de Gios sau Jora de Sus şi Jora de 
Gios (1820, Sava, DO, 482). Top.: Cotuna, 
părţi de sate, Ht — Boghiceni, Ns — 
Drăguşenii Noi, Zberoaia; Cătun, sate (1581, 
1599, 1600, DERS, 37). Sin:: cîşlă, sătuc. 
PI.: cătune (cotune) şi cătunuri (cotinuri). 

cătună s.f. v. cătun. 

cătunişte s.f. Locul unde a fost un 
cătun (Porucic, Lexiconul, 52). Var.: 
cotunişte. PI.: cătunişti (cotunişti). Din 
cătun + suf. -işte En 

căţină s.f. Pietroi, stîncă; Biserica Albă 
(r. Rahău, reg. Transcarpatică, Ucraina). 
Var.: căţin, căţin, cățînă. Cf. căţîn “bolovan, 
piatră mare, stîncă”, căţun "un fel de pădure 
mică, dar tufoasă” (DĂ, 1(2), 198), căţini 
“bălțile mici şi foarte puţin adînci, care se 
usucă vara”, precum şi căţînă "covată, 
troacă de pîine” (idem.), căţină “stîncă 
abruptă, acoperită cu tufăriş rar”, căţini 
“tufăriş rar crescut pe marginea de sus a 
stîncilor sau prăpăstiilor” (Porucic, Lexiconul, 
45, 65), căţin “cuime de deal în formă de 
potcoavă”, “stîncă cu multe colţuri” 
(Moldovanu, Chestionar, 71, 75), căţin “apă 
stătătoare puţini adîncă şi de mică întindere 
care seacă vara” (Ibidem, 47). Top.: Căţîna, 
pantă de deal, Flş — Taxobeni. Sin.: babă, 
bolovan, bot, butură, buturoi, stană, 
stincă, stîncă. PI.: căţine (căţini, căţini, 
căţine). Et.: lat. catinum “strachină”, “blid”. 

căulă s.f. (Rar) Plută construită din 
grinzi de lemn şi scînduri; or. Cahul, Vic — 
Slobozia Mare, Văleni. Cf.: căulă “vas de 
plutit format din... grinzi, ... podişor de biîrne; 
.. o plută mai mică” (DA, 1(2), 222), “pod 
care pluteşte” (Moldovanu, Chestionar, 173). 
“(Reg.) plută mică, întrebuințată ca pod 
plutitor” (DEX, 134). Sin.” brudină, dubas, 
pod plutitor, pod umblător. Pi.: căule. Et. 
nec. ; 
„-căuş s.n. Depresiune de formă circu- 
lară; rîpă, groapă adîncă; hîrtop; Brn — 
Caracuşenii Vechi, Colicăuţi, Oh — Berezlogi, 
Susleni. Cf.: căuş “loc uşor adîncit de pe 


coasta unui dea!" (Moldovanu, Chestionar, : 


87). Top.: Cäuşul, fost lac, acum teren agricol, 
Ht — Cioara, Pogăneşti, vale şi rîpă, Ns — 
Boldureşti, lọc în valea Nistrului unde a existat 
o baltă, Şv -— Purcari, Rediul Căuşului, loc în 
hotarul satului Cigîrleni — Cnr (1757, Sava, 
DL, 198). Sin.: adîncitură, afundătură, 
cazan, căldare, căuş, ceanac, ceaun, 
cotlon, covată, covăţitură, găvan, 
gropană. hiîrtop, strachină, tigaie, 
zănoagă. PI.: căuşuri. Din căuş (vas), prin 
metaforizare: 


ceadir s.n. Cort. Turcism folosit în 
scrierile literare mai vechi, în prezent fiind 
cunoscut şi vorbit numai în localităţile cu 
populaţie găgăuză din sudul Basarabiei. Cf.: 
ceadîr “cort militar” (DA, 1(2), 248). Top.: 
Ceadir, sat, jud. Cahul (Giurgea, DSB, 63, 
AR—1930, 490), astăzi în raionul Leova, 
Ceadir-Lunga, oraş, reşedinţă de raion (Clg), 
Ceadir-lolu, vale, Clg.-— Joltai, Dealul 
Cedirului, deal, Lv — Orac (Giurgea, DSB, 
152). PI.: ceadiruri. Et.: tc. cadir "'şatră, cort”. 
Cf.: az. cadyr “cort” (SGTA, 150), găg. çadir 
“şatră, cort” (GRMS, 524). i 

ceahlău s.n. Deal înalt; virf de deal 
foarte înalt; Clş — Căbăieşti, Ns — Boldureşti. 
Top.: Ceahlăul, deal înalt, Sn —- Lozova, 
Dealul-Ceahlâului, deal, Dbs — Ustia 
(Giurgea, DSB, 455), Şiahlăul, deal, Sr — 
Ocolina. PI.: ceahlăie. Din top. Ceahlău, prin 
apelativizare. 7 

ceair s.n. |. Loc, şes de păşune şi 
finat, imaş; Tre — Aluatu, Balabanu, Samurza, 
Ct — Cardaş (Frumuşica), Ctr — 
Ciobalaccia, Rn — Barta (Plavni), Frecăţei 
(Limanscoe), Satul Nou (Novoselscoe), Vic: 
— Brînza, A. |. Cuza, Giurgiuleşti, Slobozia 
Mare, Vadul lui Isac. 2. Loc îngrădit pentru 
păşunatul animalelor; Frş — [îra, Ns —- 
Cioreşti, Rz — Otac, Tş — Negureni. 3. 
Cîmp larg, nelucrat; Oh — Brăneşti, Rz — 
Gordineşti, Tarasova, Şd — Olişcani, 
Răspopeni. 4. Livadă veche, părăsită, cu 
copaci rari şi locuri de păşune; Ns — 
Bălăureşti, RZ — Ghiduleni, Lalova, Slobozia 
— Horodişte, Sn — Oneşti. 5. Veche 
gospodărie rurală, cu case mari şi săraie 
ruinate; Frş — Ciutuleşti, Rz — Ignăţei, 
Meşeni, Păpăuţi, Trifeşti, Sn — Truşeni, Şd 
— Chipeşca, Şv — Ştefăneşti. Var.: ceir, cier, 
şeair, şier. Cf.: ceair “loc şes de păşunat; 
izlaz, finaţ” (DA, 1(2), 250), “(Învechit şi re- 
gional) loc de păşune (adesea împrejmuit cu 
un gard); cîmpie nelucrată în apropierea unei 
ape” (DLRLC, |, 379, DEX, 135), ceair, ceir 
“păşuni naturale întinse, bune de păscut tot 
timpuli (chiar şi pe secetă)”, “cîmp de păşunat 
caii; păşune în general; livadă de fin; fîneaţă” 
(Porucic, Lexiconul, 21, 52), ceir “grădină 
de legume”, “fîneaţă”, “şes”, “loc drept, 
nearat de mulţi ani, pe care creşte iarbă”, 
“loc întins, pe care creşte fîn; finărie” (DD, 
V, 163), ceair “păşune naturală...; vale” 
(Rotaru, Oprescu, LT, 9). Caii sburdă prin 
ceairuri, | turma sbiară la păşune, / mieii 
sprinteni pe colnice / fug grămadă-n 
răpegiune (Alecsandri, Opere, |, 227). Top.: 
Ceairul, loc, şes, păşune, Ct — Chioselia 
Mare, Trc — Carbalia, Vic — Slobozia-Mare, 
văi, CI — Baurci, Tre — Budăi, Musaitu, 
Orehovca, Ceir-Balta, şes, Trc — Cairaclia, 
Ceair-Pai, teren agricol, Clg — Tomai, Cierul, 
locuri de grădină, Rn — Plavni (Barta), Vic 
— Giurgiuleşti, Şeiriu/, locuri de păşune, Clş 
— Vărzăreştii Noi, Frş — Prodăneştii Vechi, 
Rz — Pereni, fostă livadă boierească, Sr — 
Vanţina, Şierii, locuri de păşune, Clş — 
Onişcani, Pituşca, mahala, Clş — Temeleuţi, 
In Şieri, vii, livezi, Sn —Scoreni, Voinova. Sin.: 
cosălău, finat, finărie, imaş, islaz, toloacă 
(1—4), conac, hurdughie, ratuş O) M 
ceairuri, ceiruri, ciéruri, şiairuri, ṣiérs®®). 
Et.: tc. gair “luncă, păşune”. Cf.: az. gajyr 
“luncă, păşune” (SGTA, 151), găg. gayir 
“luncă, păşune, imaş“ (GRMS, 525), uzb. 

gajir “păşune”, bg: galr “luncă, păşune” 
(Murzaev, SNGT, 6 

ceanác s.n. Rar Depresiune de 
teren de formă circulară. Var.: cenac. Cf.: 
ceanac “Vas mare de pămînt, smălțuit pe 
dinăuntru...” (DA, 1(2), 251), “(Reg.) 
strachină mare (de lut ars X smălțuit sau de 
lemn” (DLRLC, 379, DEX, 135), “vîlcea 
închisă de forma unei străchinig oi 
Lexiconul, 33), “găvan” (Rotaru, Oprescu, 
LT, 9), “adîncitură mare de formă rotunjită” 
(Moldovanu, Chestionar, 87). Top.: Cenac, 
sat (Cşi), Dealul Cenacului, deal, Lv — 
Beştemac. Sin.: cazan, căldare, căuş, 
ceaun, găvan, gropană, hîrtop, strachină, 
tigaie, zănoagă. PI.: ceanâce (cenâce). Din 
ceanac “strachină”, prin metaforizare. Et.: 
tc. çanak “strachină, blid”, găg. çanak 
“strachină” (GRMS< 529), az. çanak “idem” 
(SGTA, 153). 

ceatăl s.n. (Rar) Bifurcare a unui 
drum sau a unui rîu. Var.: cetal. Cf.: ceatal 
“locul unde se bifurcă un rîu”, “bifurcare de 
ape curgătoare” (Rotaru, Oprescu, LT, 10). 
Top.: Ceatal, bifurcare de drum, Clg — 
Beşghioz, Ceatal-lol, răscruce de drumuri, 
Bb — Cioc-Maidan, Clg — Tomai. Sin.: cruce, 
furcă, furcitură, răscruce, răspîntie. PI.: 
ceatâle (cetâle). Et.: tc. gatal “furcă; 
bifurcare”). Cf.: az. çatal “bifurcare; 
răscruce” (SGTA, 154), găg. çatal 
pos bifurcare; ramificaţie” (GRMS, 


ceaún s.n. Depresiune de teren de 
formă circulară; Brn — Caracuşenii Vechi, 
Et — Brînzeni. Var.: şeaun. Cf.: ceaun 
“groapă mare de sub creasta muntelui” 
(Moldovanu, Chestionar, 87). Top.: Ceunelul, 
vîlcea, Ht — Strîmbeni, Ceunele, locuri 
accidentate, Rş- — Petruşeni. Sin.: cazan, 
căldare, căuş, ceanac, găvan, gropană, 
hîrtop, strachină, tigaie, zănoagă. PI.: 
ceaune (şiaune). Din ceaun (vas), prin 
metaforizare. 

Alecsandri V., Opere — Alecsandri 
Vasile, Opere, Chişinău, I—IV, 1976. 

Costin M., LTM, — Costin Miron, 
Letopisețul Ţării Moldovei, Chişinău, 
1988. 

Costin, Opere — Costin Miron, 
Opere, Bucureşti, 1958. 

DA — Dicţionarul limbii române, 
Academia Română, Bucureşti, |, 1913 
şi urm. 


DD — Dicţionar dialectal 
(Cuvinte, sensuri, forme), Chişinău, 
i—V, 1985—1986. 

DELM — Dicționar explicativ al 
limbii moldoveneşti, Chişinău, I—II, 
1977—1985. 

DERS — Bolocan-Gh. (red. resp.), 
Dicţionarul elementelor româneşti din 
documentele slavo-române, Bucureşti, 
1981. 

DEX — Dicţionarul explicativ al 
limbii române, Bucureşti, 1975. 

DLRLC — Dicţionarul limbii 
române literare contemporane, 
Bucureşti, I—IV, 1955—1957. 

DTB — Dicționarul toponimic al 
Banatului, Timişoara, |, 1984 şi'urm. 

ESUM  —  3rnmonoriunnă 
CNOBHHK yKpaiHcbkoi Mon, Kiev, |, 
1982 şi urm. 

“Giurgea, DSB — Giurgea E., 
Dicţionarul statistic al Basarabiei, 
Chişinău, 1922. 

GRMS — rarayscro-pyccro- 
MongaBcrnA cnosap», Moscova, 1973. 

loniţă, Glosar — Ioniţă V., Glosar 
toponimic, Caraş-Severin-Reşiţa, 
1972. 

loniţă, MGB — Ioniță V., Metafore 
ale graiurilor din Banat, Timişoara, 
1985. 

lordan, TR — lordan I., Toponimia 
româneastă, Bucureşti, 1963. 

lurkowski, UTH —lurkowski M., 
Ukrainska terminologia” hydro- 
graficzna, Wroclaw-Warszawa-Krakow- 
Gdansk, 1971. 

Lex. reg., 
Bucureşti, 1960. 

Magazanik, TRS — Maraann 4 
A.. Typeyro- pyccrnn cnoBapb. 
Moscova, 1945. 

Moldovanu, Chestionar — 
Moldovanu Dragoş, Chestionar 
toponimic şi entopic general cu un 
glosar de entopice onomasiologic, 
laşi, 1978. 

Murzaev, SNGT — Mypzaes 3. M. 
CnoBapb Hapoghbix reorpapnyecKnx 
tepmnHos , Moscova, 1984. 

Neculce, LTM — Neculce lon, 
Letopiseţul Ţării M oldovei şi O samă 
de cuvinte, Bucureşti, 1959. 

Popescu, GG — Popescu Radu, 
Graiul gorjenilor de lîngă munte, 
Craiova, 1980. 

Pornucic, Lexiconul — Porucic T., 
Lexiconul termenilor entopici din limba 
română în Basarabia, Chişinău, 1931. 

Rotaru, Oprescu, LT — Rotaru 
Petre, Oprescu George A., Lexicon 
toponimic, Bucureşti, 1943. 


| — Lexic regional, 

Sadoveanu, ZC — Sadoveanu M., SGTA — Cnosapr reorpapnuec-— 
Neamul şoimăreştilor. Zodia cancerului. KMX TePMHHOB n ApPyrnx cnoB. 
Creanga de aur, Bucureşti, 1986. BCTPevatouynxCA B  TONCHnMHWH 

Sava, DL — Sava A., Documente Asep6añąmana; Moscova, 1971. 
privitoare la tîrgul şi ținutul Lăpuşnei, SMO — Studii şi materiale de 
Bucureşti, 1937. onomastică, Bucureşti, 1969. 

Sava, DO — Sava A., Documente SO — Studii de onomastică, Cluj- 


privitoare la tîrgul şi ţinutul Orheiului, 


Bucureşti, 1944. Napoca, |, 1975 şi urm. 


Sigle 
(Raioane, judeţe, ţinuturi) 


An — Anenii.Noi H — Hînceşti 
Bb — Basarabeasca llv — Ialoveni 
Bd — Bolgrad Is — Ismail 
Brn — Briceni Lp — Lăpuşna 
Ca — Cetatea Albă Lv — Leova 

Cc — Camenca Ns — Nisporeni 
Chl — Chilia Oh — Orhei 

CI — Cahul Otc — Otaci 

Cig — Ceadîr-Lunga Ot — Ocnița 
Clş — Călăraşi — Rîbnița 
Cnr — Căinari Rh — Rahău 

Cr — Criuleni Rn — Reni 

Cri — Cernăuţi Rş — Rîşcani 
Cş — Căuşeni Rz — Rezina 
Cşi — Cimişiia Sg — Sîngerei 
Ct — Comrat Sn — Străşeni 
Ctr — Cantemir Sr — Soroca 
Ctu — Ĉeteu Sţ — Storojineţ 
Dbs — Dubăsari Sz — Slobozia 
Dr — Drochia Şd — Şoldăneşti 
Dş — Donduşeni Şv — Ştefan-Vodă 
Et — Edineţ Tb — Tatarbunar 
Fiş — Făleşti Tg — Tigheci 
Frş — Floreşti Tgn — Tighina 
Gld — Glodeni Tre — Taraclia 
Gp — Grigoriopol Tş — Telenești 
Gr — Greceni Ug — Ungheni 


Hn — Hotin Vic — Vulcănești 

Maria GRAUR. 
Serafim FLOREA 
Chișinău 


SĂ NE CUNOAȘTEM 
ȘI SĂ NE PĂSTRĂM 
NUMELE 


Unul dintre atributele de bază ale 
etnicităţii unui popor (deopotrivă cu 
limba, portul, cîntecul şi dansul popu- 
lar, toponimele, particularităţile 
antropologice şi cele psihice, 
caracterul naţional) este considerată 
şi antroponimia naţională — numele 
de familie şi prenumele, cu care sunt 
nominalizați cetăţenii grupului etnic 
respectiv. Fondul antroponimic al unui 
popor se prezintă ca una dintre primele 
file ale cărții sale de vizită pentru alte 
popoare ale lumii. Cu toate multiplele 
metamorfoze cauzate de influenţa 
reciprocă a vecinilor, de convieţuirea 
pe unul şi acelaşi: teritoriu a 
reprezentanţilor altor etnii, alături de 
cea autohtonă, 'de presiunea 
migraţiilor, de asimilarea dintre 
grupurile etnice în mediul multor ţări, 
popoarele lumii îşi păstrează şi îşi 
ocrotesc fondul antroponimic 
considerat prin- specificul său drept 
naţional şi nu se dezic de el. Aceasta, 
de regulă, predomină în cadrul etniei 
respective. 

Partea cea mai dinamică o 
constituie prenumele, care, sub 
influenţa progresului informatizării, 
lărgirii contactelor interetnice, se 
modifică, se înnoiesc mereu, se 
internaţionalizează. Şi totuşi fiecare 
neam şi-a păstrat un anumit fond de 
prenume specifice numai lui. Cînd 
auzim prenumele Boris, ian, Igor, 
lurie, laroslav, Oleg, Ruslan, Vladimir, 
Sveatoslav, Veaceslav, Tatiana, Olga, 
laroslavna, Nataşa etc., ne dăm 
seama că avem a face cu ruşi; 


prenumele Andras, Arpad, Bela, 
Gabor, lanos etc. sunt ungurești; cele 
de tipul Dieter, Gunter, Friedrich, 
Franz, Helmut etc. — germane; cele 
de tipul Antonio, Alvarez, Joze, Juan, 
Ignasio, Pablo, Pedro, Felipe, Salva- 
dor etc. — spaniole. Este firesc şi 
faptul că multe popoare înrudite au un 
fond de prenume foarte apropiat, cum 
ar fi cel al ruşilor, ucrainenilor şi 
bielaruşilor sau cel al italienilor şi 
spaniolilor. 

Care e situaţia prenumelor în. 


Republica Moldova? Ne mîndrim şi 


noi, românii, cu prenumele noastre 
specifice lon şi loana, Adrian şi 
Adriana, Aurelian şi Aurelia, Daniel şi 
Daniela, Cezar şi Cezara, Corneliu şi 
Cornelia, Dorin şi Dorina, lulian şi 
luliana, Mihai şi Mihaela, Ştefan şi 
Ştefania, Marcel şi Marcela, Tudor şi 
Tudora, Doru şi Rodica, Sorin şi 
Sorina etc. Un loc aparte în fondul 
antroponimic autohton îl ocupă 
prenumele naţionale create în spaţiul 
nostru naţional, prenume pline de 
gingăşie, frumuseţe, blîndeţe cum ar 
fi Brăduţu, Bucur, Bujor, Dinu, Doru, 
Făgurel, Horia, Mior, Sorin, Viorel etc. 
şi Alunica, Brînduşa, Crenguta, Doina, 
Drăgălina, Floarea, Fulga, Garofița, 
Lăcrămioara, Luminiţa, Mioara, 
Rodica, Romaniţa, Sînzeana, Sorina, 
Speranţa, Steluţa, Viorica etc. 

Dar, avînd o ţară, un neam, o 
limbă, din anumite motive, noi, românii 
basarabeni, nord-bucovineni, 
transnistreni, nu avem astăzi în 
circuitul cotidian un fond adecvat de 
prenume ca cel a! majorităţii fraţilor 
noştri din Ţară. Progrese importante 
în evidenţa şi încetăţenirea 
antroponimiei moldoveneşti în circuitul 
cotidian nu prea înregistrăm. Deşi 
lingviştii noştri specializaţi în acest 
domeniu (M. Cosniceanu, A. Eremia, 
A. Dumbrăveanu şi alţii) pare să-şi 
facă cinstit datoria. În privinţa 
reglementării scrierii prenumelor şi a 
numelor de familie purtate de populaţia 
băştinaşa din Moldova s-au făcut 
multe lucruri bune (ca, de altfel, şi în 
privinţa onomasticii în general), mai 
ales de la 1989 încoace: au fost 

publicate o serie de dicţionare, broşuri, 
articole în revistele şi culegerile 
Ştiinţifice de specialitate, numeroase 
materiale în presa cotidiană. Pe tema 
antroponimiei sunt frecvente luările de 
cuvînt la radio şi televiziune. ` 

Se resimte încă amprenta 
cunoscutelor falsificări ale istoriei 
noastre naţionale, a promovării 
numeroaselor acte de dez- 
naţionalizare, de care guvernanţii 
chişinăuieni actuali nu.se grăbesc să 
se dezică. Continuăm a purta în 
buzunare şi a prezenta paşapoartele 
sovietice în care se încalcă grosolan 
tradiţiile neamului nostru, admiţîn- 
du-se mostre de nume schimonosite 
de tipul Brosca Ivan Virgilovici, 
Coşcoval Aliona Mircevna etc. 
Purtători de prenume ce ne-ar onora 
limba (în afară de purtătorii numelor 
calendaristice moldovenizate) avem 
puţini. Fondul nostru de prenume la 
est de Prut s-a scufundat adînc în 
mulţimea de prenume calendaristice 
şi a celor împrumutate de la vecinii 
noştri slavi, partea lui naţională în 
numătul purtătorilor actuali fiind 
neînsemnată. Numele şi prenumele 
noastre adecvate şi corecte “trăiesc” 
mai mult în dicţionare, lucrări ştiinţifice, 
articole de ziar, nefiind fixate în actele 
de identitate şi, respectiv, utilizate în 
vorbirea orală.. 

Majoritatea părinţilor nou- 
născuţilor de origine română de la noi, 
din diferite motive (lipsă de informaţie 
comodă spre utilizare, indiferență faţă 
de cultura limbii şi de tradiţii, nivel 
scăzut de cultură generală, de 
conştiinţă naţională, . comportare 
neglijentă a lucrărilor oficiilor stări; 
civile faţă de parinţi, influenţă malefică 
a proceselor de deznaționalizare etc.) 
folosesc pentru botezarea copiilor lor 
un număr redus de prenume 
autohtone, preferîndu-le pe cele de 
împrumut, frumoasele noastre 
prenume rămînînd în umbră, 
nevalorificate. Chestionarea în anul 
1994 a 1677 de studenţi din grupele 
cu predare în limba română de la 


A.S.E. din Chişinău a atestat ca 
prenume, care corespund specificului 
nostru naţional nu mai mult de 
10—11%. Cunoscuta cercetătoare a 
antroponimiei noastre, dna Maria 
Cosniceanu, într-un articol de ziar: 
(“Făclia”, 1994, 11 noiembrie), 
relatează că marea majoritate a fetelor 
de la Institutul de Arte poartă 
prenumele Aliona şi Svetlana. După 
părerea dumneaei, acest fenomen se 
explică prin faptul că părinţii nu 
cunosc şi alte nume frumoase şi 
poetice, consfinţite prin tradiţia limbii 
noastre, fapt regretabil, care reduce 
mult din prospeţimea, noutatea, 
originalitatea fondului de prenume 
existent. 

Am putea să motivăm acest 
fenomen. nedorit şi prin faptul că 
majoritatea părinţilor noştri pe vremuri 
au fost botezați la biserică, unde nou- 
născuţilor li se dădeau de obicei 
prenume calendaristice (Constantin, 
Gheorghe, Nicolae, Maria, Elena, 
Ecaterina etc.). Străbunii noştri 
respectau cu evlavie calendarul 
bisericesc. De multe ori nou-născutul 
primea un prenume purtat de o rudă 
apropiată. Astfel cercul se închidea. 
Prenume originale se întilneau numai 
în familiile de intelectuali, numărul 
cărora era destul de mic. lar de la:1945 
încoace orice tendinţă de manifestare 
a dragostei faţă de istorie şi neam, 
inclusiv în domeniul, numelor, era 
înăbuşită, ca dăunătoare principiilor 
prieteniei şi internaţionalismului. 

Aproximativ acelaşi lucru are loc 
şi astăzi, mai ales în mediul rural. 
Desigur, are importanţă şi unde se ia 
decizia de a-numi copilul: în familie, 
la biserică sau la oficiul 'stării civile. 
Pe nimeni dintre persoanele oficiale 
nu interesează acest lucru, iar 
mentalitatea din timpul U.R.S.S.-ului 
mai e încă vie. Prezenţa dicționarului 
de nume al dnei M. Cosniceanu în 
oficiile stării civile schimbă prea puțin 
situaţia, pentru că funcţionarii de acolo 
sunt străini de grijile şi durerile 
neamului. De regulă, tinerii părinţi, 

prezentîndu-se la oficiu emoţionaţi, 
n-au timp să răsfoiască cele 90 de 
pagini ale dicționarului respectiv pentru 
a căuta şi a alege un prenume potrivit 
şi frumos pentru copilul lor. lar 
articolele de ziar sunt consultate 
astăzi de un număr extrem de limitat 
de cititori, în temei de intelectuali. 
Neglijarea patrimoniului 
prenumelor, care ne caracterizează 
într-un fel originea, istoria, limba, 
demnitatea naţională, originalitatea în 
raport cu alte popoare, trebuie să ne 
alarmeze pe toţi. Trebuie să 
întreprindem de urgenţă acţiuni pentru 
salvarea specificului nostru naţional. 
S-o începem prin acordarea de 


consultaţii practice viitorilor părinţi: în 
şcoală, în auditoriile studenţeşti, în 
laboratoare şi în birouri, în presă, la 
radio, TV (la Telematinal — zilnic). Am 
putea întocmi liste cu cele mai 
frumoase prenume autohtone, pe care 
să le propagăm prin toate mijloacele 
audiovizuale specifice: calendare, 
anuare, copertele cărţilor, caietelor, 
bloc-notes-urilor etc. Prezentăm mai 
jos o mostră de acest fel, invitînd 


cititorii să ne sugereze şi alte căi de 


salvgardare a patrimoniului nostru 
antroponomastic. 


Cele mai frumoase prenume de români 


Prenume de bărbaţi 


Adrian Dorian 
Alecu Dorin 
Aristian Doru 
Aristin Dragoş 
Augustin Drăgălin 
Aurel 
Aurelian Emil 
Aureliu Enache 
Ene 
Bogdan Eugeniu 
Brăduţu 
Bucur Făgurel 
Bujor Florentin 
Florian 
Camil Florin 
Căliman 
Călin Gabriel 
Cătălin 
Cezar Horia 
Chiriac 
Ciprian lancu 
Claudiu Ilarion 
Corneliu lon 
Cristian lulian 
luliu 
Dan i 
Daniel Laurențiu 
Decebal Laurian 


Dinu Leon 


Leontin Remus 
Lilian Romulus 
Liviu 
Lorentin Sabin 
Lucian Sergiu 
Silvestru 
Marcel Silvian 
Marin Silviu 
Marius Sorin 
Matei Stelian 
Mior 
Mircea Şerban 
Mugurel Ştefan 
Narcis Teodor 
Nicandru Tiberiu 
Nicanor Titu 
Nicu Traian 
Nistor Tudor 
Tudose 
Octavian 
Onisifor Viorel 
Oprea Virgiliu 
Ovidiu Vlad 
Vlaicu 
Paul 
Zaharia 
Radu Zamfir 
Răzvan 


Limba Română 


134 


Adela 
Adelina 
Adriana 
Aglaia 
Agnesa 
Albina 
Alexandrina 
Alina 
Alunica 
Angela 
Antoaneta 
Antonia 
Argentina 
Ariadna 
Aristiţa 
Augustina 
Aura 
Aurelia 


Beatrice 
Beatricia 
Brînduşa 


Carolina 
Călina 
Cătălina 
Cecilia 
Cezara 
Cezarina 
Cipriana 
Claudia 
Constanţa 
Cornelia 


Prenume de femei 


Crenguţa 
Cristina 


Daniela 
Diana 
Didina 
Dochiţa 
Doina 
Domnica 
Domnița 
Dorina 
Drăgălina 
Dumitriţa 


Emilia 
Eugenia 


Felicia 
Floarea 
Florenţa 
Florica 
Florida 
Florina 
Fulga 


Gabriela 
Garofița 
Georgeta 
Gheorghina 
Gloria 


Haritina 


lleana 
loana 
lonela 
lulia 
luliana 


Laura 
Laurentia 
Lăcrămioara 
Leonela 
Leontina 
Lilia 
Liliana 
Livia 
Lucia 
Lucreția 
Luminița 


Malvina 
Marcela 
Marcelina 
Mariana 
Marina 
Mădălina 
Mărioara 
Mihaela 
Mioara 
Mirabela 


Nicoleta 
Niculina 


Olimpia 


Otilia 
Paulina 


Raluca 
Regina 
Rodica 
Romaniţa 
Ruxanda 


Sabina 
Silvia 
Sînzeana 
Smaranda 
Sorina 
Speranţa 
Stela 
Steliana 
Ştefania 


Teodora 
Tudora 


Vasilina 
Vergilia 
Veronica 
Victoria 
Violeta 
Viorela 
Viorica 
Virginia 


Zamfira 

Alexandru GROMOV 
Chișinău 
PERFIDIA 
POSPAIELII 
— Măi băieţi, să ştiţi că am ofis 
şi bodigard!... 


involuntar, m-am dat mai 
aproape: ne  englezim, ne 
occidentalizăm, dar bine că ne 
dezorientalizăm. Altfel zis, după atita 
rusificare, ne mai derusificăm niţeluş. 
Slavă Domnului! 

— Ai şi “Mercedes”? 

— Ha-ha! Să vezi cu ce carobcă, 
şi ce scaturi! Şi cum o rveşte s 
mesta!... 

În privinţa influenţei engleze nu 
mi-a mai rămas nici o îndoială. 

|. Pe parcurs de cincizeci de ani, 
e al doilea pentru mine mare şoc 
lingvistic. 

Aciuat la Durleşti, mă cruceam 
la tot pasul: bine, proaspeţi tractorişti 
n-aveâu de unde să ştie de şenile sau 
demaror, să admitem, dar de unde 
s-au luat castrulea şi pereulcul, iar cînd 
jucam volei se căuta un sudiac? Abia 
de trecuseră doi ani de cînd româna 
încetase a fi unica limbă oficială a 
locului, sătenii învăţaseră la şcoală, 
probabil că citeau şi ziare.?. Ce se 
întîmplase între timp? Cum de s-au 
dus toate pe apa :sîmbetei într-un 
răstimp atît de scurt? Unica explicaţie 
putea fi numai vecinătatea capitalei 
(lotalnicii îi spuneau tîrg), cu droaia 
ei de ministere, comitete şi tot soiul 
de alte instituţii, unde unica limbă 
permisă nu era măcar nici 
“moldoveneasca”. Şi bieţii durleşteni, 
angajaţi la toate cantoarele posibile 
pentru un codru de piine, în calitate 
de storoşi şi istovnici (!), se acomodau 
şi ei la limba şefimii... 

Deci, rămînă astea doar o tristă 
amintire, să mai rîdem în barbă, chit 
că nu chiar de toate ne-am spălat 
deocamdată. S-ar părea, totuşi, că 
ținem să ne distanţăm de acea nefastă 
3 esiune, dînd preponderență căii spre 

uropa. Să vedem însă în ce mod o 
facem. 

Într-adevăr, decît să spui 
ohranic, zi-i mai bine bodigard (în 


engleză: body-guard). Traducerea 
exactă ar suna gardă personală, dar 
atunci cine te-ar mai lua în serios? Pe 
cînd cuvîntul englezesc se asociază 
imediat cu dolari, lire sterline, fie chiar 
şi cu mărci germane, conferindu-i 
vorbitorului respectiva alură şi 
consideraţie, cel puţin aparentă. Aici 
însă intervin două circumstanţe: 


cunoaşterea limbii din care 
împrumutăm şi oportunitatea 
împrumutului. 


E cît se poate de explicabil 
interesul față de engleză și influența 
crescîndă de care se bucură în 
întregul spaţiu estic posttotalitar. Una 
din destinațiile cortinei de fier era de 
a-i bara penetrarea dincoace de Elba, 
deşi, de ochii lumii, oficialităţile pledau 
pentru schimbul de valori spirituale. 
Ceea ce nu-i împiedica pe vigilenţii 
ideologi, mai pe şoptite, să insinueze: 
“Luaţi seama, englezeasca nu-i decît 
un paravan după care se-ascunde tot 
putregaiul Apusului imperialist!” După 
căderea zidului de la Berlin şi 
pulverizarea cortinei, reacţia, fireşte, 
nu s-a lăsat aşteptată. Din cele mai 
variate considerente, mulţi s-au pus 
temeinic.pe studiul limbii engleze. Cît 
priveşte teritoriul de dincoace de Prut, 
mi-e teamă că numărul de cursuri de 
română. pentru. alolingvi nu rezistă la 
nici o comparas cu cele de engleză... 

L-am auzit pe un şef de 
inatitidia spunîndu-i secretarei că, 
uite, calendarul ăsta ar trebui lipit cu 
scotch, la care doamna se arătă vădit 
dezorientată. Din parte-mi, nu sînt 
înclinat să consider că e vreun abuz 
la mijloc: în mod tradiţional, scotch 
înseamnă whisky scoţian, dar, evident, 
nu pe acesta îl avusese în vedere 
persoana în cauză, ci banda adezivă 
pentru; hîrtie, folosită frecvent în 
cancelarii. Şi decît să-i spunem 
lipucică,. aşa cum se obişnuieşte la 
noi, mai bine să folosim termenul 
acceptat, probabil, pe tot globul. 

Alţi termeni proveniţi din 
engleză, cum ar fi miting (engl. meet- 
ing), seif (engl. safe) sau scuar (engl. 
square, primul sens al cuvîntului fiind 
“pătrat”), — toţi au fost adaptaţi la 
ortografia şi fonetica română. Deşi nu 
dintr-o dată: multă vreme s-a scris 
safeu. La fel, Yankee a devenit 
yankeu. Dar cea mai curioasă 
evoluţie, după mine, a fost cea a 
zăvorului de siguranţă, primele modele 
ale căruia, importate din S.U.A. sau ` 
Marea Britanie, purtau inscripţia Yale: 
Cu timpul, denumirea de origine s-a 

transformat în substantiv comun — o 
yală. Sau un alt exemplu — cipul, 
astăzi element de bază în electronică, 
iniţial însă chip semnificînd în engieză 
aşchie, ciob, deci, ceva de minime 
dimensiuni. 

f În schimb, nu se lasă adaptat 
staff — substantiv cu multiple 
semnificații, de la prăjină, cîpă, linie 
de pọrtativ la personalul uneí institutii, 
redacție sau stat-major. Auzi la tot 
pasul: “Mă duc la staff’, “aici e stafful 
nostru”. În fond, e sinonim cu sediu, 
dar, după cum se vede, acesta din 
urmă sună arhaic. Şi cînd te gîndeşti 
că e şi el un neologism... Moda, ce 
să-i faci! 

Fenomenul, bineînţeles, nu e 
nou: de cînd-lumea, o anumită 
categorie de vorbitori a tins să-şi dea 
limbajului o nuanţă distinctă. Însă 
numeroase cuvinte şi expresii au fost 
asimilate de literatura artistică şi, 
treptat, au intrat în patrimoniul limbii 
literare. Şi invers: proza, poezia, 
dramaturgia au favorizat înglobarea 
neologismelor de origine străină în 
vorbirea de toate zilele. 

Şi aici mă întorc la prima dintre 
condiţiile enumerate anterior: dacă ne 
plac aşa de tane împrumuturile, să 
cunoaştem limba din care le luăm. 
Altminteri, vom da cu oiştea-n gard... 
Şi dacă -pe parcursul unei conversații 
la cafenea evenimentul rutier cu. 
pricina are şansa de a trece 
nesancţionat, în cazul unei luări de 
cuvînt în public, al unei apariţii la ra- 
dio sau televiziune consecinţele vor fi 
grave, 

Însă oricît ne-am feri să abuzăm 
de cuvinte străine, totuna îşi vor croi 
ele drum spre noi: denumiri geografice, 
nume de persoane, termeni tehnici, 
ştiinţifici, economici, politici etc. Prin 
urmare, încă un argument în favoarea 
cunoaşterii limbilor. Mai mult ca atît: 
un diplomat sau un reporter, un om de 
afaceri sau un prezentator trebuie să 
cunoască nu doar o singură limbă. 

Cei mai mulţi, însă, odată ce-au 
studiat engleza, îi aplică regulile de 
pronunțare la stînga şi la dreapta, fără 
a se întreba care e originea cuvîntului, 
are sau nu ceva comun cu engleza. 
Pe cînd, se ştie-prea bine, regulile sînt 
complet diferite pentru franceză sau 
germană, spaniolă sau portugheză, 
polonă sau maghiară, olandeză sau 
suedeză. Pentru a nu le confunda, 
există tabele fonetice indicînd 
corespondenţa literelor şi semnelor 
pentru fiecare limbă, dar spre a le 


utiliza trebuie să depistezi mai întîi 
originea cuvîntului. Altfel le pui pe 
toate, claie peste grămadă, într-o 
singură oală englezească... 

3. Cel mai mult le dau de furcă 
denumirile străine, fără doar şi poate, 
comentatorilor politici şi celor sportivi. 
Ce vreţi, riscul meseriei! lată unde se 
cer selectaţi cunoscători, cum se zice, 
prima-ntii. Însă audiind emisiunile 
noastre radio şi TV, te -alegi adesea 
cu impresii de cu totul altă natură. 

Un timp, am fost rugat de 
responsabilii din dealul Schinoasei să 
notez deficienţele, de ordin lingvistic, 
desigur. De vreo două ori le-am şi pus 
în discuţie. După care interesul pentru 
asemenea analize s-a volatilizat, dar, 
pare-mi-se, nu pentru că ar fi fost 
atinse culmile perfecțiunii. Bunăoară, 
denumirea oraşului Quebec din 
Canada se pronunţă în două feluri: 
engl. Cuibéc, fr. Chebec, ai noştri 
le-au conșiderat insuficiente şi le-au 
înlocuit cu alte două: Cvsbec şi 
Chiubec. Sau alt exemplu: fotbalistul 
Lee, de certă apartenenţă anglo- 
saxonă, nu se rosteşte Li, cum s-ar 
cuveni, ci cu doi de “e”, în schimb alt 
jucător, Walter din Germania, e supus 
regulii englezeşti şi se transformă în 
Uolter... 

Ca să fie şi el în rînd cu lumea, 
insul cu ofis şi bodigard strecoară pe 
ici-colo cîte un cuvinţel străin. 
Pospăială de cea mai ieftină marcă, 
ce mai încolo-ncoace. Dar respectivul 
“poliglot”, cel puţin, nu pretinde a fi 
expert în materie. Ce ne facem însă 
cu cei ce se pretind? 

În concluzie vom accentua: 
împrumutăm de-a valma, cu şi fără 
trebuinţă, şi nu cum s-ar cuveni, adică 
atunci cînd este absolut necesar, limba 
nedispunînd de termeni pentru a 
exprima noţiunile în cauză; iar cînd 
cuvintele străine ne pică nechemate, 
în virtutea unui fenomen obiectiv, 
adesea nu ştim pe unde scoatem 
cămaşa. 

” Dar, oricît de spinoasă ar fi 
problema, ea nu rămîne a fi decît una 
din multiplele componente ale 
promovării limbii române literare în 
toate sferele vieţii cotidiene. Cu sau 
fără condimente exotice. lar dacă 
recurgem la ele, să ştim a deosebi 
piperul de vanilie. 

Coauterte 


Alexandru FURTUNĂ 
Chişinău 


ROLUL PĂSTORILOR 


TRANSHUMANȚI 
LA MENȚINEREA 
UNITAȚII 


ETNO-CULTURALE 
A ROMANILOR 


Păstoritul transhumant a 
contribuit. în mod deosebit la 
întreţinerea unei legături strînse între 
cele mai îndepărtate colţuri ale 
spaţiului geografic românesc şi chiar 
dincolo de el. Emigrările românilor din 
Transilvania, după cum afirmă C. 
“Podaru, au crescut an. de an, 
revărsîndu-se în Principate şi prin ţări 
mai apropiate sau mai îndepărtate, 
cum ar fi sudul Poloniei şi sud-vestul 
Ungariei, Moravia, Silezia, Serbia, 
Bulgaria, Crimeea şi Caucaz, Rusia 
pînă pe Volga, îndepărtata Siberie etc. 

Unii păstori, făcînd comerţ cu 
produsele lor valoroase ajungeau pînă 
la Viena, Veneţia, Constantinopol, Ba- 
varia etc!. 

In spaţiul mediteranean al 
secolului al XVI-lea transhumanţa 
este, înainte de toate, circumscrisă la 
Peninsula Iberia, Franţa, Italia. În 
celelalte peninsule — Balcanică, 


Anatolia, Africa de Nord — ea este - 


copleşită de un nomadism sau 
seminomadism covîrşitor?. 

Din capul locului, după cum 
afirmă pe drept cuvînt T. Mateescu, 
“trebuie precizat însă că 
transhumanță, la toate popoarele de 
-altfel, nu exclude viaţa sedentară, ci 
dimpotrivă, este strîns legată de 
aceasta. Ea a fost determinată numai 
de bogăţia şeptelului şi de insuficienţa 
furajelor, neavînd deci cauze de ordin 
demografic. Aşezările de unde 
proveneau mocanii nu au fost 


abandonate niciodată, ele rămînînd pe 
harta ţării, de-a lungul veacurilor, pînă 
în zilele noastre. Aceasta: e încă o 
dovadă de necontestat a continuității 
poporului român în vatra străbună, 
respectiv în spaţiul carpato- 
danubiano-pontic”?. 

În Basarabia oierii transilvăneni 
au păşunat turmele din vremuri 
străvechi. Din perioada modernă s-au 
păstrat nişte rapoarte ale unui consul 
austriac către Metternich din anii 1813, 
1814 şi 1815, în care se arată 
greutăţile mari ce le întîmpinau, din 
cauza ruşilor, oierii ardeleni, care 
încercau să treacă Prutul în Moldova. 
O hartă rusească de la 1836—1852 
arată multe tîrle româneşti în sudul 
Basarabiei. Oierii mărgineni au mers 
în colo cam după 1870—1880. 

Prea puţini din ei au trecut cu 
oile lor. Majoritatea au intrat ca ciobani 
pe la boieri, care aveau turme de 5— 
6 mii de oi. Ţăranii considerau o mare 
favoare faptul de a avea pentru noii 
lor născuţi ca naşi cîte un tîrlaş 
mărginean. 

În serviciul boierilor au putut 
să-şi prășească şi ei oi, căci le primeau 
drept simbrie: cîte 25 la an. Şi-au 
înjghebat cu încetul tîrlele lor 
independente, care, după un vechi 
obicei, nu depăşeau cifra de 2000 de 
capete. Cu acestea s-au împrăştiat 
apoi în toată Basarabia. Teritoriul pe 
care îi aflăm resfiraţi se întindea din 
sudul Basarabiei pînă în dreptul 
oraşului Bălţi. De la acest oraş mai 
spre nord erau de tot rari, doar cîteva 
tîrle de poienari şi tilişcani de se mai 
găseau. Cei mai mulţi erau în partea 
sudică a Basarabiei şi în regiunea 
Valului de Sus al lui Traian. Exista şi 
un drum al lînii. La el se asociau de la 
5—6 pînă la zece tîrlaşi, îşi încărcau 
căruțele cu 800—1000 kg de lînă şi 
plecau. Drumul ţinea 25—30 de zile, 
pe vreme cu ploi — 40 de zilei. 

In Basarabia erau . în 
transhumanță şi păstori din munţii 
Giurgiului, mai ales din Făncel, numiţi 
de secuime biîrsani. Aceştia treceau 
pe la Tulgheş şi Prisăcani şi se 
îndreptau spre Piatra. Roman. Vaslui 

şi Huşi, pe unde iernau. De multe ori 
nu se opreau aici spre iernare, ci 
treceau Prutul pe la Leova şi coborau 
pînă în preajma Bolgradului. O parte 
din aceşti păstori s-au aşezat definitiv 
în Basarabia. Grăitoare în acest sens 
sunt legendele despre întemeierea 
unor sate din sudul Basarabiei?. Unii 
mocani s-au stabilit cu traiul şi în 
Transnistria”. 

Păstorii. ardeleni au sprijinit 
eficient unitatea culturală şi naţională, 
participînd nemijlocit la intensificarea 
raporturilor de orice natură între 
românii din Transilvania şi cei din Ţara 
Românească şi Moldova’. 

Prin aceasta, credem, se explică 
răspîndirea şi în Moldova a unor 
obiceiuri, datini, tradiţii ce ţin de 
purtarea cămăşilor femeieşti cu 
mînecile largi, croite dintr-un lat şi 
jumătate; a căciulilor ţuguiate, a 
iţarilor, a saricelor, a cojoacelor 
ciobăneşti?, folosirea carelor numite 
mocăneşti etc”. 

Pe tot cuprinsul ţării, începînd 
din satele de sub munte Şi pînă în 
colţurile cele mai îndepărtate ale 
cîmpiei, oierii transhumanţi desfăşurau 
o activitate intensă, ducînd cu ei 
lucruri utile, obiecte de artă populară 
(farfurii de lemn ornamentate, ouă 
încondeiate etc.) şi cărţi care în cadrul 
vieţii cotidiene de atunci însemnau o 
scînteie proiectată asupra viitorului”. 

Într-un context mai larg, 
academicianul Ştefan Ciobanu, 
referindu-se la cultura românească în 
Basarabia (sec. XIX), afirmă: “Toate 
cărţile cu, caracter religios, didactic, 
toate încercările de literatură, scrierile 
periodice nu au putut răsări pe un ogor 
sterp. Ele au avut ca izvor energia 
naţională a poporului de la sate, care 
a trăit în tradiţiile culturale, în 
obiceiurile şi datinile strămoşeşti, în 
cîntecele şi basmele neamului 
românesc?2. 

Cel ce şi-a cîştigat merit 
nepieritor, scrie N. Dragomir, prin 
răspîndirea cărţii şi sufigtului 
românesc în aceste locuri (Basarabia 
— A. FI), este Dumitru Ghibu, 
bătrînul... împreună cu fiul său Dumitru 


şi ginerele Oprea Borcea. El a început 
acest comerţ chiar din anul 1865. 
Pentru rolul său culturalizator, pe care 
l-a îndeplinit prin răspîndirea cărţilor, 
bătrînul D. Ghibu a fost supranumit 
apostol. 

Într-adevăr, s-au adus în 
Basarabua nu sute, ci mii ori poate 
chiar zeci de mii de cărţi: Evanghelii, 
Psaltiri, Minee, Pentecostare, 
Ceasloave mici, Ceasloave bogate, 
Molitvenice, Acatiste, Vieţile sfinţilor, 
Epistolia Maicii Domnului, Oglinda 
inimii, apoi Alexandrii, Genoveve, 
Istorii despre Horia, Cloşca şi 
Crişan şi evenimentele din 1848, 
Calendare, care, îndeosebi, aveau 
mare trecere, gazeta “Foaia poporului”. 
Cărţile acestea, în cea mai mare 
parte, erau scrise cu litere chirilice, 
însă printre ele erau şi tipărituri cu 
litere latine, care erau cumpărate. mai 
ales de cunoscătorii de carte din tîrguri 
şi sate: preoţi, dascăli, elevi ş.a.” 

O parte din cărţile şi revistele 
aduse şi răspîndite de către mocanii 
ardeleni au stat la baza formării sau 
au completat substanţial unele 
biblioteci bisericeşti — izvor de lumină 
şi cultură. Dispunem de date că în 
1941, în biblioteca bisericii din s. 
Hruşova, jud. Lăpuşna, se păstrau 500 
de volume, “toate în limba vechilor 
cazanii”; un Apostol din 1794 tipărit 
la Rîmnic; o Evanghelie chirilică 
tipărită la Sibiu în 1806; un Molitfelnic 
din 1816; Mineile (în număr de 12) din 
1819; un Ceaslov tipărit la laşi în 1846 
(a doua ediţie; era singurul exemplar 
tipărit în limba română), un Octoih din 
1862; un Ceaslov vechi fără coperte 
ş.a.. Un număr impunător de volume 
(480) se găseau şi în biblioteca 
bisericii din s. Vadul lui Vodă, acelaşi 
judeţ. Dintre cele mai vechi tipărituri 
făceau parte: un Ceaslov din 1797; 
un Triod pentru post:din 1798; un 
Slujebnic din 1815; o Mineie de obşti 
din 1819; un Tipic bisericesc reînnoit, 
din 1857; o Mineie a sărbătorilor mari 
din 1871; un Octoih din 1872; un 
Apostol adus de la mănăstirea Neamţ 
ş.a. Toate aceste cărţi erau legate în 
scoarţe de lemn şi învelite în piele de 

culoare neagră. Cărţile şi revistele se 
păstrau într-un dulap special cu 
registru în regulă, sub supravegherea 
preotului’. 

Despre cărţile dăruite de mocanii 
ardeleni ne relatează şi Ştefan Meteş: 
-“Un oier ardelean a dăruit bisericii din 
satul basarabean Palanca (jud. Orhei) 
Evanghelia din Sibiu (1844) a lui 
Vasile Moga, care pînă astăzi se 
citeşte în biserică, deşi locuitorii sunt 
ruşi. Oierii din Săcele au înzestrat 
mănăstirile din Prahova: Susana — cu 
un Octoih, Cheia — cu un policandru, 
şi cîte altele nu s-au împărtăşit cu 
prisos din darul lor”*. 

Locurile de pe unde le adunau, 
după cum s-a văzut, erau diferite. O 
bună parte le aduceau din Braşov, de 
la Şcheia, de la Mănăstirea Neamţu, 
din Bucureşti. 

În timpurile mai dintru-nceput, 
cărţile erau trecute prin vamă pe 
ascuns: le puneau pe podul căruţei şi 
peste ele aşezau cealaltă marfă. După 
1892 o parte din cărţi erau aduse cu 
trenul. Ele treceau cenzura la Odesa. 

Cărţile erau vîndute prin toate 
tîrgurile şi oraşele Basarabiei: 
Chişinău, Tighina, Orhei, Telenești, 
Bălţi, Soroca, Făleşti, Glodeni, 
Briceni, Ungheni, Călăraşi, Nisporeni, 
Hînceşti etc. Un număr mare de cărţi 
se vindeau pe la biserici, hramurile 
diferitelor. mănăstiri. Erau trecute şi 
peste Nistru, la Dubăsari. 

După 1894 autorităţile ruse au 
început tot mai des să pună piedici în 
calea răspîndirii cărţilor româneşti. 
Moş Dumitru Ghibu este arestat şi 
ţinut o zi la închisoare. Ruşii vedeau 
în acest moşneag rășpînditor de carte 
românească deşteptătorul sufletelor 
obidite sub jugul moscălesc”. 

Aceste interdicții se încadrează 
pe deplin în doctrina ţaristă de 
rusificare. După cum afirmă Gh. 
Negru, un element esenţial al acestei 
doctrine “a constituit politica de izolare 
a românilor din Basarabia de cei din 
regat, limitarea şi suprimarea 
circulaţiei valorilor naţional-culturale 


din România în Basarabia”*. 

Aceste valori au putut circula 
liber doar după Marea Unire de la 1918. 
Şi atunci ardelenii au fost printre primii 
şi cei mai săritori la nevoie care le-au 
venit întru ajutor basarabenilor’. 


Apostolatul cultural şi naţional în 


Basarabia îi aparţine lui Onisifor 
Ghibu, rudă apropiată a mocanului 
Dumitru Ghibu, supranumit şi el 
apostol. Datorită lui O. Ghibu, în 1926 
în Basarabia începe să activeze 
societatea “Astra”*, care “s-a impus 
în conştiinţa opiniei publice ca orga- 
nism cultural viabil şi dinamic, ca 
centru spiritual naţional de prestigiu, 
ca focar. care adunase în jurul său 
întreaga intelectualitate şi întreaga 
populaţie de bună credinţă a 
ținutului”? . 

Aceste semnificative tradiţii de 
ajutorare a Basarabiei din partea 
României continuă şi azi. România 
este cea care ne-a acordat ajutoare 
substanţiale: credite, benzină, 
motorină, cereale, cărţi etc. Tot ea 
întreţine peste 10 mii de studenţi şi 
elevi care îşi fac studiile la diverse 
instituţii de învăţămînt. România a fost 
alături de noi în Războiul de 
independenţă din 1992. Ea este prima 
tară din lume care ne-a salutat 
independenţa. România ne-a ajutat, prin 
ambasadele ei, să fim recunoscuţi ca 
stat independent de către ţările lumii. 
Tot ea a contribuit enorm ca Republica 
Moldova să fie acceptată în rîndurile 
Organizaţiei Naţiunilor Unite?!. 

În încheiere, se cuvine subliniat 
aportul bibliotecilor de carte 
românească de la Chişinău — 
“Onisifor Ghibu” şi “Transilvania” — la 
menţinerea unităţii etnice şi culturale 
a românilor de pe ambele maluri ale 
Prutului. Piatra unghiulară a acestor 
importante edificii de cultură a fost 
pusă încă la sfîrşitul secolului trecut 
de mocanul-apostol D. Ghibu, urmat 
apoi de cărturarul-apostol Onisifor 
Ghibu, iar în prezent de feciorul 
acestuia — doctorul Octavian Ghibu 
şi numeroşii săi prieteni şi colegi. 


“Asociaţia Transilvăneană pentru cultura populară română. 

Anatol MORARU 
Bălți 


ELEMENTE 

DE MODERNITATE 
ÎN OPERA 

LUI A. RUSSO 


Începînd de la 1901, cînd apărea 
valoroasa monografie a lui Petre 
Haneş, ce purta semnificativul titlu 
Alexandru Russo: o pagină ignorată 
din literatura română, despre 
“ostaşul propăşirii” şi despre opera sa 
notorie s-au enunțat multe opinii bine 
argumentate şi demne de reţinut. P. 
Haneş descoperea un nume şi o operă 
Ce confirma deplin adevărul că “Dacă 
nu se cunosc toţi scriitorii, istoria unei 
literaturi (şi a unui neam — în cazul 
lui A. Russo — n.n. — A. M.) este 
incompletă şi nenaturală”!. 

Departe de noi gîndul de a mai 
realiza o ordinară ‘statistică a 
valenţelor şi calităţilor notabile ale 
operei lui A. Russo. Vom încerca să 
efectuăm o analiză succintă a unor 

"aspecte ce fac parte dintr-o problemă 

mai amplă: modernitatea creaţiei 
russoiste. Modernismul ar însemna şi 
“încercarea de a pune de acord 
expresia artistică cu viaţa modernă, 
cu sensibilitatea epocii...”?. E vorba 
deci şi în cazul operei gînditorului 
român de tentaţia / obsesia unei noi 
viziuni, de eforturile “achiziţiei” unor 
modalităţi adecvate de zugrăvire a 
unei realităţi în plină afirmare. 

Criticii şi istoricii literari au 
menţionat în deplină unanimitate că 
A. Russo a optat cu toată fiinţa pentru 
modificări radicale în structura socială 

şi spirituală a civilizaţiei româneşti. 
Erau oare realizabile asemenea 
metamorfoze capitale fără o 
sincronizare cu ritmurile culturii 
occidentale? Era oare posibil ca 


literatura română ce abia se afirma să 
se impună ca valoare europeană / 
universală, constituindu-se în 
exclusivitate pe baza resurselor 
proprii, autohtone, omiţind conştieni 
o revalorificare a ideilor şi orientărilor 
estetice care animau întreaga 
Europă?... 

Menţionăm de la bun început că 
statutul de mare şi înflăcărat patriot 
nu trezeşte polemici şi explică multe 
lucruri... Totodată, renascentist prin 
vocaţie şi structură intelectuală, A. 
Russo conştientiza necesitatea 
asimilării creatoare a culturii avansate 
a civilizaţiei moderne. 

A. Russo şi ceilalţi paşoptişti îşi 
fac apariţia în peisajul literar românesc 
într-un moment de “secetă” literară şi 
de lipsă în mare parte a limbii literare, 
lipsă de idei majore, lipsă de forţe şi, 
experienţă în conceperea şi 
materializarea estetică a unor pînze 
epice de largi dimensiuni, lipsă de 
militantism, de tradiţie literară în 
adevăratul sens al cuvîntului: 

La 1840 cîmpul literaturii 
româneşti nu era însă totalmente 
viran, or, pînă la acea dată se afirmase 
şi un Gh. Asachi, şi un C. Conachi, şi 
un Dinicu Golescu, şi un lon Heliade 
Rădulescu, şi un Vasile Cîrlova şi 
poeţii Văcăreşti etc. Dar aproape în 
cazul fiecăruia era vorba de o operă 
de pionierat care, înregistrînd şi unele 
valori, atesta mai ales carenţele 
caracteristice / iminente oricărui 
început. 

Noua generaţie cultivată în 
marile centre de cultură apusene, ce 
nu-şi uitase însă/încă solul natal, 
uzitînd entuziasmul, energia şi 
cutezanţa proprie vîrstei, nu admitea 
să rateze şansa declanşării unor 
importante transformări sociale şi 
culturale. În atmosfera epocii se 
condensa imperativul unei “noi 
spiritualităţi”. Se produce apoi 
fenomenul “Daciei literare” şi această 
apariţie masivă în chiar primul număr 
a unor lucrări de certă valoare, ce 
denotau potenţele creatoare. ale 
scriitorilor români. Concepţia literar- 
artistică ce se cristaliza nu era în 

ansamblu completamente “nouă” în 
raport cu cea “utilizată” de precursori, 
dar avea meritul de a fi fost mai bine 
organizată şi programată doctrinar şi 
înregistra un coeficient de actualitate 
mult mai sporit. Paşoptiştii aveau 
înscrisă în cartea destinului cardinala 
menire socială şi culturală — a-şi trezi 
din letargie semenii şi a definitiva o 
paradigmă poetică inedită. Sînt 
începuturile de consolidare şi 
modernizare a literaturii române. 

A. Russo, acest “om de un 
caracter original, de un spirit viu, de o 
inimă generoasă, înzestrat cu o 
imaginaţie bogată”, cum avea să-l 
definească V. Alecsandri, scrie primele 
pagini ale cărții vieţii sale prin Piatra 
teiului, laşii şi locuitorii lui în 1840 
şi Studii naţionale. Fire dotată şi lu- 
cidă, el înţelegea prea bine că o operă 
cîştigă deosebit de mult în planul 
universalităţii, dacă încorporează cît 
mai plenar trăsăturile caracteristice, 
identificabile ale unui popor. Vorba de 
mult mai tîrziu a lui O.. Goga (poet ce 
a atins în mai multe dimensiuni şi a 
revalorificat  militantismul şi 
mesianismul paşoptiştilor) care afirma: 
“Eu am crezut de la bun început în 
specificul naţional, adică am crezut că 
nu se intră în universalitate, decît pe 
poarta ta proprie”. A. Russo şi-a căutat 
insistent “propria poartă”, şi mai multe 
lucrări ale sale ilustrează acest fapt. 
EI, cu siguranţă, n-a fost refractar la 
modelele literare străine, ştiind şi 
reuşind să discearnă cu exactitate 
între impostură şi originalitate. 
Exemplu edificator în sensul asimilării 
de către scriitorul român a unor 
modele literare franceze de marcă este 
şi laşii şi locuitorii lui în 1840, care, 


lucru bine ştiut, e o veritabilă mostră 


de proză fiziologică. Această lucrare 
anunţă un început de citadinizare în 
literatura noastră. 

A. Russo va evoca şi aportul 
tinerei generaţij, care respirase aerul 
benefic al democraţiei în ţările 
europene, la “schimbarea la faţă a 
oraşului”: “... roiul acela de tineri care 
au petrecut în oraşele europene în 
mijlocul unei vieţi şi al unor obiceiuri 


diametral opuse obiceiurilor şi vieţii 
liniştite şi aşezate din patria lor au 
schimbat faţa Iaşilor, introducînd alte 
vederi, alte idei şi un alt fel de a privi 
lucrurile”?. Scriitorul a susţinut cu 
ardoare această ofensivă a noului în- 
tr-o ţară înecată în lene, întuneric şi 
ignoranță, aportul său ponderabil fiind 
remarcat de V. Alecsandri, care într-o 
scrisoare către A. Odobescu datată cu 
1863 remarca: “... este unul din acei 
tineri care au început şi susţinut lupta 
generaţiei nouă în contra obiceiurilor 
ruginite a societăţii vechi”. 

La 1855 în Cugetări Russo va 
consemna această confruntare dură 
între două mentalități, concepţii despre 
lume şi existenţă — una perimată, 


„depăşită şi alta renovată: “... Ei (părinţii 


— A. M.) au deschis ochii într-un 
leagăn moale de obiceiuri orientale; noi 
am răsărit în larma ideilor nouă: ochii 
şi gîndul părinţilor se îndreaptă spre 
Răsărit, a noştri ochi stau ţintiţi spre 
Apus!”:. | 
„Integrat temeinic în mişcarea 
culturală declanşată de “Dacia literară”, 
înzestrat cu o sensibilitate modernă 
şi cu o capacitate de previziune 
impresionantă, Russo va enunţa în 
aceleaşi Cugetări nişte adevăruri triste 
privind modul de a fi al românilor, 
“trecerea lor prin lumină” (L. Blaga):- 
“.... nu zic nimica despre spiritul 
duşmănos a istoriei românilor... (era 
vizată lucrarea lui A. Papiu Istoria 
românilor din Dacia superioară — 
A.M.) socot însă că e vremea ca să 
ne oprim pe această cale de partide; 
de mult ce ne vom lăuda, de mult ce 
vom huli celelalte neamuri, românii 
socot că sînt buni şi mari din născare 
şi se vor acufunda iarăşi în somnul 
lor adînc”. P. Haneş constata cu multă 
amărăciune la 1901: “Ce bine ar fi fost 
dacă ideile acestea ar fi avut vreun 
efect”. Şi tot el continua: “Oare starea 
noastră de nelucrare nu se datoreşte 
ideilor cu care ne-am hrănit, că 
“Românul în vieci nu piere”, că puterea 
noastră de viaţă e fenomenal de mare, 
că inteligenţa cu care Românul e dotat 
e suficientă pentru a împiedica orice 
influenţă dăunătoare streină?”?. 

Aproape nimic esențial nu s-a 
schimbat în această materie, vom 
constata şi noi copleşiţi de un senti- 
ment similar acum, la fine de secol. 
În cronica Poetul Dăscălescu 
(să remarcăm că Russo are la activ 
încetăţenirea genului) autorul a ţinut 
să-şi expună şi unele principii estetice. 
Referindu-se la Dimitrie Dăscălescu, 
el stăruie cu aceeaşi viziune profetică 
asupra condiţiei şi destinului omului 
de litere la români: “Românul a avut 
mulţi oameni mari, dar în loc de a le 
ridica statuie, spre a-i cunoaşte, se 
duce să vadă în depărtare chipul 
oamenilor mari; românul are viteji în 
istorie, are mucenici a neamului său; 
dar de nu ar fi vîntul să ne şoptească 
de ii, nu am şti că au fost, că pămîntul 
şi inimele nu au ţinut numele, nici, 
chipurile lor; românul a avut scriitori 
mari — dar sînt uitaţi; românul are şi 
va avea poeţi, iar românul nu ştie a 
preţui ce e bun şi ce trebnic, decît în- 
tr-un tîrziu cînd răceala şi 
descurajarea au amorţit sufletele”:. 
Istoria literaturii române listează 
suficiente nume care exemplifică prin 
destinele lor triste şi rezonanţele 
neadecvate ale creaţiilor justeţea 
gîndului russoist. Mai mult decît atît, 
scriitorul parcă ar fi prevăzut nefericita 
traiectorie a propriei opere; or, abia în 
1892 cercetătorul german W. Rudow 
comunica într-o istorie a literaturii 
române, scrisă în limba germană, 
cîteva . informaţii biografice, 
consacrîndu-i şi un capitol aparte 
despre creaţia lui, ceea ce în literatura 
noastră se va face abia în 1901. A. 
Russo va aprecia înalt lirica lui D. 
Dăscălescu (era vorba, amintim, de 
volumul de versuri Zorile, apărut în 
1854 şi rămas fără rezonanţe), 
invocînd argumente de felul “e română 
pînă în cap”, “limpede de idei şi adîncă 
de gîndire folositoare”, nu are nimic 
u “strălucirile străine”, or, nu vrea să 
fie “nici lamartiniană, nici byroniană, 
nici hugeniană”. Scriitorul, se pare, va 
exagera cu bună ştiinţă supraevaluînd 
versurile minore ale lui Dăscălescu şi 
aducînd drept argument forte tematica 
naţională abundentă în volumul 


acestuia, cu atît mai mult că analiza 
artistică adecvată a materialului po- 
etic lipseşte. De altfel, situaţia se 
repetă identic şi în cazul lui Mihai 
Cuciureanu, căci şi despre poeziile din 
volumul Cercetări poetice, apărut în 
1839, nu se va spune decît că “sînt 
pline de sentiment patriotic”. Nimic 
uimitor, dacă ne gîndim la poziţia faţă 
de această problemă exprimată de 
scriitor în Cugetări: “De a greşi prin 
mult patriotism este o greşală 
frumoasă..."*. Pe de altă parte, e 
cunoscută opinia lui A. Russo despre 
mişcarea romantică franceză, mai ales 
din faza ei incipientă, şcoală pe care 
o va caracteriza cu destulă 
causticitate. Ce se întîmplă totuşi în 
cazul acestor două scurte “hronici 
literare”? Pierde oare scriitorul, care 
demonstrează în repetate rînduri pînă 
atunci intransigenţă, discernămînt faţă 
de orice fenomen literar, lingvistic, 
social etc., simțul valorii în aşa 
măsură încît să elogieze nişte 
producţii poetice mediocre? Cu atît 
mai mult că nici măcar în latura 
naţională, cum subliniază A. Dima“, 
Dăscălescu secundat de Cuciureanu 
nu erau veritabili/originali, cel puţin 
Dăscălescu îl imita foarte aproape pe 
Lamartine. În fine ambii poeţi îi erau 
şi prieteni apropiaţi. D. Dăscălescu îşi 
exprima chiar recunoştinţa profundă în 
ziarul lui M. Kogălniceanu “Steaua 
Dunării”: “..: să primeşti mărturisirea 


recunoştinţei mele şi încredințarea 


stimei şi consideraţiei ce-ţi păstrez”". 

E prezentă, credem, în cazul 
pus în discuţie o limitare a înţelegerii 
critice a lui A. Russo la acea etapă, 
fapt care nu alterează în proporții 
aportul său la statornicirea genului. Cu 
atît mai mult că patriotismul va căpăta 
în lirica românească statut estetic 
deplin abia pe la 1905 prin cîntăreţul 
durerilor Ardealuiui O. Goga. 

Nu trebuie considerată 
depreciativă nici “sentința” — poezia 
lui D. Dăscălescu e frumoasă pentru 
că nu e “lamartiniană, byroniană, 
hugeniană” — cu atît mai mult că lirica 
lui Hugo şi Byron prin viziune şi 
militantism era pe unda de receptie a 


Limba Romnduă 


144 


paşoptiştilor, foarte apropiată de 
dominanta lor spirituală. Deci în acest 
context verdictul ce “viza” poezia lui 
Lamartine, Byron şi Hugo nu trebuie 
înţeles ad litteram, întrucît gînditorul 
român, lucru sigur, nu contesta 
valoarea marilor modele eurâpene, ci, 
evident, condamna (în linia întregii 
generaţii) imitaţiile proaste, pastişele 
ce inundaseră literatura română din 
epocă. Deşi influenţa literară din Apus 
a fost masivă (şi întîrziată ca de 
obicei), paşoptiştii (care aveau o bună 
cunoştinţă a factorilor interni) au optat 
pentru anumite modele — vecine cu 
idealurile societăţii româneşti de la 
acea oră şi apropiate de temperatura 
aspirațiilor proprii. Nu este întîmplător 
în acest context şi faptul, observat 
încă de G. Ibrăileanu, că asemenea 
mari poeţi ca A. de Vigny şi A. de 
Musset au rămas aproape complet 
ignoraţi de paşoptişti, căci remarca 
Paul Cornea: “... problematica 
dezaxării morale, jocul de oglinzi al 
introspecţiei, frenezia sensibilităţii, 
rafinamentele formei artistice n-au avut 
în genere priză, ele depăşind cerinţele 
imediate ale momentului”? şi, credem, 
posibilităţile artistice reale. Poeţii 
paşoptişti nu au cultivat o lirică intimă 
în expansiune. N. Bălcescu, spre 
exemplu, cerea o renunțare la pasiunile 
umane efemere, căci “singura 
dragoste a noastră este România”. Un 
argument elocvent ar fi şi structura 
Amintirilor lui A. Russo, care în 
cîteva capitole va evoca lumea/ 
universul dulce al copilăriei şi apoi 
brusc o va abandona, revenind la 
momentul social stringent. ` 

Generaţia, de la 1848 a izbutit o 
refacere a literaturii naţionale, realizînd 
îmbinarea materiei culturale autohtone 
cu viziunea modernă europeană. 

A. Russo prin întreaga operă a 
urmărit şi.în mare parte a reuşit o 
sincronizare valorică cu modelele 
literăre apusene, rămînînd original, 
modern într-o epocă pe care a haşu- 
rat-o spiritual şi modern astăzi. 

Noemi BOMHER 
laşi 


ADEVĂRUL DE 
DINCOLO DE CUVÎNT 


1. LITERATURA 
LUI MARIN PREDA EMITE 
ÎNDOIALA 


ÎN 1968 


Polemica lui Marin Preda cu 
literatura rurală “falsă” (lon, Desculţ) 
prin intermediul complexității 
Morometilor (1955, 1967) se trans- 
formă în 1968 într-o naraţiune de tip 
proustian, în care întrebările se deschid 
fără a se oferi vreun răspuns. 
Cunoscător al operei lui Dostoievski, 
scriitorul propune un roman de amintiri 
semnificativ printr-o experienţă par- 
ticulară a unui personaj ce crede că 
viaţa este un continuu succes sau 
acumulare de succese psihologice: 

“Ştiu că de azi înainte voi începe 
drumul de întoarcere al vieţii mele şi 
că va fi atît de lung încît mă gîndesc 
dacă n-o să-l scurtez singur; n-am nici 
treizeci de ani. Asta ţine doar de 
puterea amintirilor mele. Deocamdată 
m-am hotărît să părăsesc acest oraş, 
în care nu sînt nici bătrîni şi nici 
amintiri, cum îi spun toţi pe-aici fără 
să-şi dea seama ce le iese din gură”!. 
Personajul cu nume literar semnificativ 
— “Călin care se surupă” — părăseşte 
lumea vînzătorilor de ciurele şi refuză 
să mai cearnă sau să ofere obiecte 
de cernut pentru a privi capitala de pe 
acoperişurile pe care le vopseşte. O 
voce a unei Pithii legate la ochi, 
doamna: Sorana, îl obligă să 
părăsească spaţiul capitalei şi să se 
întoarcă la originile probabil rurale, fiind 
tentat să pună ţăruşul unui nou oraş 
în care amăgirile se transformă în 


speranţă. Acelaşi conflict dintre tată 
şi fiu din volumul al doilea al 
Morometilor se toarce în dis-locarea 
şi des-trămarea relaţiei cu fiinţa 
paternă, într-o încercare de a coborî 
înspre paradisul pierdut, înspre insula 
robinsoniană ce trebuie descălecată. 
În mise-en-abime-ul din visul în care, 
în eterna insulă — loc de refugiu 
insolubil, reapare mereu moartea, se 
ascunde cheia explicaţiei titlului, intrus 
în propria-i experienţă, necunoscută 
anterior, în refuzul greşelii, în amăgirea 
inexistenţei cruzimii. Plin de “tinereţe 
şi avînt”, personajul se vrea un etern 
Pygmalion ce o salvează pe Maria de 
Cazanciuc şi din dorinţa de a fi corect 
se căsătoreşte cu această Galatee, 
uitînd-o pe bucureşteanca Viorica. 
Ambiguitatea comportamentului apare 
şi în gestul în care personajul crede 
că-şi aparţine sau că-i aparţine corpul, 
avînd dreptul să salveze pe cel închis 
în cazan. Ironia textului se bazează 
pe ruptura iluziei că viaţa este “miracol 
de contemplat”, că există o libertate 
morală şi.că natura poate fi 
transformată de către om. Nu insula 
este părăsită, ci, pur şi simplu, resortul 
ascuns al spaţiului tînăr refuză să 
accepte iniţierea personajului. 

Conştiinţa îndoielii nu poate fi 
rezolvată prin schimbări ale toposului 
şi naraţiunea ne obligă la dubitaţie, 
demonstrînd că decorul nu poate 
mişca situaţia, discursul însuşi al 
textului fiind unul împotriva conceptului 
socialist din context. Poate că publicul 
posibil, şi publicul de atunci şi publicul 
fictiv de astăzi, nu găseşte aceleaşi 
rezonanţe în întrebările din text. 
Trebuie să fii corect cu ceea ce ţi se 
cere, cu 'alteritatea, cu destinul sau 
cu tine însuţi? Lungul monolog al lui 
Călin Surupăceanu, suspendat în 
mişcarea camionului către un alt 
spaţiu, este un fir al dialogului 
embrionar şi fantastic, în care 
răspunsul este întotdeauna abia 
sugerat. 

Ezitările înregistrate în indicii 
textuali ne arată că, într-un fel, textul 
este interactiv. Zisele personajelor, 
gîndurile lor sînt rîsete de amintire: 

”"Rîd ca nebunul, doamnă, de 
ce-mi aduc aminte, răspunsei eu tare, 
gîndindu-mă cu exaltare că sînt 
departe de previziunile doamnei 
Sorana şi că nu seamăn cu nici unul 
din cei prezenţi, pe care nu eram atît 
de smintit să-i consider inferiori mie 
ci doar diferiţi şi poate chiar în 
aparenţă incapabili să mai rîdă ca 
altădată, şi poate că nici măcar atit, 
dacă era de luat în seamă firea gazdei, 
a cărei gură nu schiţa măcar un surîs, 
nici cînd se spuneau glume, care 
totuşi aduceau ici-colo cîte un rîs sec 
sau cîte un rînjet mai prelungit. De mult 
observasem că tăcerea unor oameni 
e totală, cu sensul că nici ei nu ştiu 
că tac, lipsindu-le stimulentul adevărat 
care să-i facă să vorbească să zicem 
cu gura închisă, şi mie îmi plăcea cînd 
ninieream între ei, fiindcă nu trecea 
mult şi îi vedeam cum ieşeau din 
letargie, fie datorită rîsului meu, care 
stîrnea dezaprobare, fie cuvintelor 
mele care fiind sincere îi înţepau ca 
pe nişte bivoli şi începeau să-i facă 
să scoată mugete din giturile lor 
puternice exprimînd uneori idei pe care 
mintea mea necoaptă le înţelegea 
greu, sau nu le înţelegea deloc”.? 

De fapt, tot textul este o 
încercare de a smulge surîsul şi 
ambițiile şi de a răspunde fulgerător 
sau nu la relaţia dintre comportament 
şi iluzie: 

“Totuşi înţelesesem şi mă mirai 
de mine. Parcă mătrezii dintr-un somn 
care începuse din ziua sosirii mele din 
armată şi se termina acum prin 
înţelegerea faptului că Maria suferea 
din pricina mea, fiindcă mă iubea prea 
tare”.? 

Argumentele sînt date şi de 
faptul că în acelaşi an autorul Marin 
Preda scrisese a treia variantă a 
Risipitorilor. Literar, el vrea să dea 
sfaturi: să nu te risipeşti nici prea mult, 
nici prea puţin şi să observi în ce 
măsură o compoziţie în buclă, 
elaborată de un narator omniscient şi 
omniprezent reia aceleaşi întrebări, 
efectuînd o alternanță între lumea şi 


imaginea acestei lumi. Textul se 
caracterizează prin abuz retoric 
demonstrativ asupra importanţei 
memoriei. De asemenea, prin dorinţe 
euristice, prin introducerea unor 
dificultăţi datorate participării 
tautologice a lui Călin la dragostea cu 
Maria sau cu Viorica. Ceea ce este 
semnificativ. rămîne marca’ 
nonpeiorativă şi nonmeliorativă la 
condiția intelectualizării muncitorului. 
Ca şi llie Moromete, în căutarea 
adevărului, personajul are nevoie de 
fictiune, de metafore, de imaginar, de 
motivaţie literară. Corelaţia unității cu 
legea lui post hoc ergo propter hoc ne 
duce la deriziune, Ìa proclamarea unui 
rechizitoriu. mitologic în final (vă 
lipsesc eroii şi mormintele; vor veni 
alţii mai duri) dar mai ales într-o acţiune 
extraordinară ce furnizează matricea 
romanului Cel mai iubit dintre 
pămînteni, în găsirea adevărului nu 
dincolo de realitate, ci dincolo de 
cuvînt. 


2. INTERPRETAREA 
CELUI MAI IUBIT DINTRE 
PĂMINTENI ASTĂZI 
(ANACRONIE ȘI 
CATACRONIE) 


interpretarea operei lui Marin Preda 
suscită din cînd în cînd bătălii între docti, 
poate din cauza autorului însuşi, care s-a 
situat în textele sale la limita dintre sensul 
literal şi cel literar, obligîndu-şi lectorul să 
vadă realitatea, viaţa proprie ca o pradă, 
pe care o apuci sau nu, fie în forma unei 
piini, fie sfişiată de cîini sub forma unui 
cadavru de cal. 

În sensul alegoric, ascuns dincolo 
de sensul literar, ne interesează argumente 
înscrise în operă, folosite în decursul celor 
15 ani de analiză succesivă a ultimului 
roman publicat (Dacă dragoste nu e, 
nimic nu e) şi utilizate şi de noi pentru a 
cere o lectură echivocă, fictivă, ambiguă, 
plurală, opusă aceleia de apropriere de 
nivelul referenţial. 

Debutul textului este dominat de 
relaţia dintre imaginea plastică a insului 
scos prin afect dintre fiinţele pămîntului. 
Incipitul textului evocă, similar unei scene 
din Marele singuratic, relaţia dintre “cel 
mai iubit pămîntean” şi text. /n articulo 
mortis toate principiile sunt permutate, totul 
priveşte înapoi şi naratorul ne explică din 
pragul spre lumea de dincolo plăcerea de 
ase culca pe pămînt şi de a simţi echilibrul 
natural în propriul corp, de care se va 
îndepărta după ce va scrie textul, la 
cererea fostului prieten, acum avocat, 
Ciceo. Trebuie să recunoaştem nu numai 
o plăcere de întîlnire cu universul primitiv, 
dar şi cu mitul Geei, mama-pămînt, lumea 
în gestație care stă la originea timpului, 
ceacare primeşte un ritm regulat şi-şi caută 
ordinea degajindu-se progresiv din haos. 
Pentru moment naratorul fără nume ce 
şi-a adaptat 'masca insolită a celui ce 
aparţine unei rase semnificative, a iubiţilor, 
îşi concentrează atenţia asupra sufletului 
uman, capabil să descopere valoarea 


simbolică a comportamentului altora şi al- 


lui însuşi. Pămîntul este materia ploetică 
din care s-au născut pămîntenii, conduşi 
de la inform sau diform către forma iubirii 
şi în toposul adesea utilizat al pămîntului 
apare emblema şi simbolul gestaţiei prin 
formă. Întilnirea din pămiînturi oferă un 
curios mixaj de univers realist cu obiceiuri 
locale, dar şi de fantastic gigant în care 
cei doi ciobani par nişte fiinţe primitive ce 
au conservat în timpul modem relieful 
terestru şi care observă corpul fetei 
adormite, mitic infiltrate în pămîntul 
matern. Există de la aceste prime nuvele. 
pînă la ultimul roman o apariţie a figurii 
tutelare tonice a pămîntului, pe care-l 
doreşte llie Moromete lovindu-i cu parul 
pe cei doi fii “ne-no-ro-ci-ţi” din propria-i 
familie care nu au prins sensul adînc al 
nevoii de a poseda şi exploata bine 
pămîntul, în principa! ca valoare simbolică 
a relaţiei cu lumea sigură într-o lume 
mobilă: 

În reprezentarea lumii pe care şi-o 
asumă llie Moromete strategia este 
stabilitatea, continuitatea faţă de spaţiul 


pe care-i construită casa în care se ridică ` 


axis mundi, salcîmul, în care se derulează 
emblema perfectă a întîlninilor de la fierărie, 
dar cel mai important lucru rămîne con- 
tinua manieră de a se schimba a 
pămîntului. Ilie Moromete se instalează 
prin corpul său în lumea prispei, la 


Analize gi iuterpretăäri 


stănoagă, dar se dilată şi se transformă 


liber în scenele de la seceriş şi de la 


treierat, creînd într-un sistem biblic o 
apropiere păgină de principiul creaţiei con- 
tinue, pămîntul în stadiul unei cosmogonii 
deschise de geneza aceasta. Lecţiile din 
finalul romanului explică ereditatea 
garantată de perpetuarea din tată-n fiu a 
relaţiei cu aeest pămînt imuabil. 

n partener intertextual în toate 
romafiele rămîne acest pămînt în care 


„este înscrisă prin baterea ţăruşilor şi 


utopia oraşului modern din intrusul, 
un pămînt dinamic, al cărui punct de 
perfecţiune îl atinge utopia din ultimul 
roman îp care se povesteşte o istorie 
plină de evenimente şi vicisitudini, 
rulată în jurul unei figuri, Victor Petrini, 
un căutător al unei alte religii, ca şi 
Nicolae Moromete, autorul eseului Era 
ticăloşilor, de care nu se poate 
distanţa decît prin cuvintele spuse la 
telefon de o falsă dragoste pură, cea 
care îl sacralizează în ordine 
teologică, politică, dar mai ales 
feminină, ca Cel mai iubit dintre 
pămînteni. 

Mişcîndu-se în lumea istoriei, 
personajul cunoaşte transformismul 
pămîntului, descoperind prin propriul 
său corp avatarurile multiple şi insolite 
ale lumii tăinuite în grotele de plumb, 
unde se ascund carcere şi bolgii în 
care pot pieri gardienii, sau în lumea 
oraşelor bine organizată, dar paralizată 
pentru filozoful neacceptat, ce-şi 
asumă funcţia de a izgoni şi şobolanii. 

Se ridică din textele. lui Marin 
Preda o formidabilă nevoie de libertate 
realizată prin mişcările neres- 
pectuoase pentru orice sistem sigur 
de el însuşi. Ilie Moromete se 
debarasa de toate înlănţuirile prin 
imobilitate şi prin refuzul de a 
participa, pînă cînd e nevoit să vîndă 
salcîmul sau o parcelă din pămînt. 
Victor Petrini se vede în metamorfoză 
faţă de modelul patern şi. matern, 
simțind că, din non-iubirea dintre : 
părinţi, el, adolescentul, e obligat la 
drumuri burleşti, cum sunt acelea 
pentru iubirea “blestemată” sau pentru 
frumoasa neînţeleasă, deopotrivă 
Nineta şi căprioara, sustrăgîndu-l de 
la iubirea puţin flexibilă, maternă. 

Se poate interpreta textul ca o 
imitație a vieţii, dar în realitate Marin 
Preda pledează pentru transformarea 
radicală, pentru digerarea şi asimilarea 

vieţii ca pradă pentru autor. Modelul 
dostoievskian este reciclat, redistribuit 
într-o versiune dinamică, mai mult sau 
mai puţin fidelă, a unei odisei moderne 
şi travestite. Ceea ce vrea să indice 
textul este rescrierea naşterii nu numai 
ca formă a creaţiei, dată de relaţia cu 
Matilda şi mai ales cu fiica ei, cît ca 
un act unic şi definitiv de a găsi idealul 
familiei pornind de la evanghelia lui 
Matei, 
În linii mari, “romanul tota este 

un melange, o hibridare de surse di- 
verse, o versiune burlescă a păcatului 
înlocuit .prin Nineta, afişat prin 
căprioară. ` 

extul ilustrează aptitudinea de 
metamorfoză a personajului, care este 
un avatar al tipului de personaj 
aprofundat de versiunea lui Nicolae din 
Viaţa ca o pradă sau din 
Moromeţii II şi Marele singuratic, un 
personaj rezervat, autonom, ce-şi 
exersează libertatea în faţa unor 
identități schimbate. 

ntr-un mod general un 
asemenea text pare un text 
postmodern. În opoziţia binară prin 
care o presupunem, anacronia este 
proiecția aberantă a prezentului 
petrecut, forţind trecutul să urce pînă 
în prezent ca în anabasă. Catacronia 
este aceeaşi iluzie, la fel de greşită, a 


posibilităţii de a percepe trecutul, in- 


dependent de prezentul ce 
condiţionează simţurile. Personajele 
lui Marin Preda cred că pot face 
abstracţie de situaţia existenţială 
pentru a reconstitui un trecut ipotetic, 
este sensul prefixului cata- în 
catabasă, descindere iluzorie în 
adevărul alterităţii. 

Să revenim la anacronie şi 
catacronie din titlul nostru sugerînd că 
acest text renaşte textele lui Marin 
Preda din trecut, le transformă în 
acest roman în metafore vii şi, dacă 
violenţa impunea în primele texte forţă, 
în acest text forţa este înlocuită cu 
aceea a gîndurilor, care serveşte 
pentru a înţelege mai bine, paradoxal, 
ceea ce a fost trecutul. 

'Nu este vorba de a nega critica 
istorică, ce vedea în acest roman o 
replică inteligentă şi serioasă la 
realităţile deceniului al VI-lea şi nici 
nu e vorba de a emite rezerve asupra 
criticilor de astăzi, ce caută peste tot 
contradicții. Pur şi simplu este impor- 


tant să vedem că nu sursele pasajelor 
regăsite în context dau valoarea 
acestui roman, ci singur gestul 
interpretativ ce trimite personajul Vic- 
tor Petrini către gînditorul lie 
Moromete, către promarxistul Nicolae 
Moromete, către revoluţionarul Ştefan 
al lui Parizianu sau către încrezătorul 
în sine Călin Surupăceanu. 

Plasticitatea semantică nu 
credem că stă în semnele de întrebare 
adresate ironic epocii. Orizontul de 
lectură din 1996 ne obligă să 
descoperim alte contexte decît căle 
anterioare, pentru noi se cern alte 
ciurele decît acele programate unei 
lecturi în 1980. Succesul la public şi 
moartea autorului au creat în acest 
roman accente utile şi le-au ascuns 
pe cele agreabile. 

invităm să descoperim mesajul 
ascuns şi profund ce se bazează pe 
o interpretare ezoterică în raport cu 
preocupările de moment ale lui Marin ` 
Preda, devenit suspect pentru 
această carte pe care o camufla 
exagerat şi sigur nu pentru vocabularul 
antipolitic. 

încercăm să sugerăm inserţia 
unor argumente serioase şi subver- 
sive, pornind de latitlul Era ticăloşilor, 
eseu compus de cel mai iubit dintre 
fiii pămîntului, ce vrea să distrugă, 
măcar în scris, veselii cronicari de tipul 
Amăicăliţului. Dar nu rîșul la adresa 
lumii universitare perfect raliată la 
solicitările contradictorii ale regimului, 
ci mai ales căutarea serioasă în 
adincime a opoziţiilor binare dintre eul 
masculin şi alteritatea feminină. 
Alegerea deconcertantă a 
personalităţii Matildei se bazează pe 
întîlnirea hermeneutică între diversele 
sensuri ale relaţiei erotice, răul de care 
suferă după căsătorie, întîlnirea dintre 
soţi este neliniştitoare tocmai pentru 
ezitarea pe care a avut-o între numele 
de familie Petrini (cel care s-a născut 
din piatră) şi numele de botez Petrică 
(hipocoristic) a celui de-al doilea soţ 
al Matildei. Devenit Petrică, acesta nu 
mai poate compune, şi Petrini încearcă 
să-l pună în gardă. În scena'abstractă 
şi grotsscă din pădure, Petrică se urcă 
într-un copac şi urlă pronosticînd, 
incert ca într-un oracol, viitorul plin de 
enigme al lui Victor. 

Drumul labirintic cu multiple căi 
din Mina de plumb fără ieşire are ca 

răspuns simbolic strigătul din copac 
al lui Petrică. Pornind de la titlu, tonul 
este dat, discursul relevă, naiv, 
profetic, echivocul existenţei şi 
anacronismul luptei duse de celelalte 
personaje. Ambiguitatea limbajului 
demonstrează că revelaţia a fost 
făcută de-a lungul textului şi sensul 
ascuns trebuie căutat nu în alegorii 
abuzive, ci în ironia participării la 
fascinația trăirii. directe, ce ascunde 
întotdeauna o greşeală erotică (relaţia 
enigmatică dintre mama lui Petrini, 
sora ei şi tatăl lui Victor). Ca în 
profeţiile delphice, misterele sunt 
semne şi sensul abscons al mesajului 
aparţine explicit doar lectorului, “vela 
faciunt honorem secreti”. 

Pentru a justifica gustul jocului 
nu ne rămîne decît să scoatem 
maximul de profit din prejudiciile 
elitiste ale lui Victor Petrini ce caută 
în iubire dorinţă, libertate. Adevărata 
semnificaţie nu este descoperită decît 
prin hazard, prin uciderea 
întîmplătoare a soţului lui Suzy Culala 
ce obligă personajul să scrie această 
carte: 

“Scriu pentru că-mi face bine, îmi 
place să scriu.” 

Acest captatio benevolentiae ne 
arată că artificiul textului promis în titlu, 
adevărat sau fals, adevărat şi fals, 
este iniţierea lecțorului în avatarul 
scrierii unui text, în care simbolul 
pămîntului oferă acces la adevărurile 
ascunse. Interpretarea acestei cărţi ca 
un ecou al operei lui însuşi şi ca o 
hieroglifă a ceea ce ar fi însemnat 


dragostea creştină în alte opere se: 


bazează pe parcurgerea iniţiatică a 
unui drum de la eros carnal prin 
agapes spiritual către caritas, amorul 
divin. 

Textul se bazează pe 
coincidentia oppositorum, conflictul 
între carne şi spirit, între amorul de 
sine însuşi, philautia, şi caritas. Din 
lectura textului scoatem nu 
comentariile istorice, ci acelea 
ermetice adresate _iniţiaţilor, 
împrumutate misterios stultiţiei ca în- 
tr-un encgmium morae, căci în acest 
deghizament lupta cu şobolanii poate 
părea un joc, în realitate ea este un 
altior sensus, este lupta cu fiinţele 
pămîntului lipsite .de intelectualitate, 
continuu acceptînd politicul. 

Tendinţa de a vedea un strigăt 


Tualize 4i interpretări 


pentru libertate, reprezentat de-o 
utopie viitoare, poate părea exagerată, 
dar răsturnată la Sorbona clujeană de' 
ignoranţa ironică, emoţionantă, dar nu 
naivă, căci fostul dentist, decan la 
filologie, rămîne orb la implicaţiile 
irealiste ale propriei teorii. 

Verbum caro — cele 2 cuvinte 
antitetice au o valoare oximoronică 
pentru textul lui Marin Preda, ce evită 
echivocul generalizat din texte 
comandate ca Racul de A. Ivasiuc şi 
care, printr-o prodigioasă invenţie 
narativă, este stăpîn al sensurilor 
ascunse. Semnul de joc se bazează 
şi astăzi pe şansa unei plăceri la o 
lectură ce descoperă simbolul, ironia 
şi poate o ideologie de care indirect 
s-a dezis. 


NOTE: 


1 Marin Preda, Intrusul, prefaţă şi 
tabel cronologic de M. Ungheanu, 
Editura Minerva, Bucureşti, 1974, p. ş. 

2 idem, Ibidem, p. 162. 

3 Idem, Ibidem, p. 169. 

Silviu BEREJAN. 


Vasile PAVEL 
Chișinău 


REUNIUNEA 
INTERNAȚIONALĂ 

A DIALECTOLOGILOR 
ÎN ITALIA 


După întrunirea dialectologilor 
romanişti din toamna anului 1994 la 
Barcelona (Spania), la cel de al VIII- 
lea Colocviu Internaţional de lucru 
asupra Atlasului Lingvistic Romanic 
(vezi: RLŞL, nr. 2, 1995), între 4 şi 9 
decembrie 1995 a avut loc reuniunea 
ordinară a Comitetelor naţionale ale 
ALiR-ului ce şi-a ţinut lucrările în 
oraşele Torino şi Fossano din Italia. 

Vom accentua că în general aceste 
reuniuni se desfăşoară anual în una 
din ţările de limbi romanice, cu 
precădere într-o zonă cît mai specifică 
sub raport lingvistic ce are pronunţate 
particularităţi dialectale. Lucrările 
asupra. ALiR-ului s-au început la 
Centrul de Dialectologie din Grenoble 
(Franţa) acum 10 ani, dar cele 4 
colocvii la care au participat 
reprezentanţi ai institutului. nostru s- 
au derulat anume în asemenea zone: 
primul pe insula Corsica (Franţa), la 
Ajaccio, unde se vorbeşte un dialect 
“francez aparte şi unde a fost Rubin 
Udler,: conducătorul de atunci al 
colectivului de dialectologi de la noi; 
al doilea în regiunea autonomă 
spaniolă Galicia, la Santjago de 
Compostela, unde se vorbeşte un dia- 
lect intermediar portughezo-spaniol 
(numit de purtătorii lui limbă galegă) 
şi unde a fost Si/viu Berejan în 
calitatea sa de membru al Comitetului 
de Patronaj al ALiR-ului; al treilea în 
Catalania (Şpania), la Barcelona, cum 
am menţionat deja mai sus, unde se 
vorbeşte un dialect spaniol specific 
(recunoscut ca limbă romanică aparte 
— catalana) şi unde a fost Vasile 
Pavel, noul coordonator al 
problematicii noastre dialectologice; 


şi, în sfîrşit, al patrulea în regiunea 
Piemont (Italia), în cele două oraşe 
nominalizate mai sus din provinciile 
Torino şi Cuneo, unde se vorbeşte un 
dialect foarte diferit de restul regiunilor 
italiene (cum se menţionează în 
L'Atlante linguistico ed etnografico 
dei Piemonte occidentale. şi în 
L'Atlante linguistico italiano, 
realizate la Institutul Atlasului 
Lingvistic Italian din Torino, specializat 
exclusiv în dialectologie). 

La reuniunea din Italia, din partea 
Republicii Moldova au luat parte Silviu 
Berejan şi Vasile Pavel, incluşi între 
timp în Comitetul Naţional al-Moldovei, 
ultimul fiind de acum şi membru al 
Comitetului de redacţie al ALiR-ului. 
Se intenţiona ca una din următoarele 
întruniri să aibă loc în România şi 
Republica Moldova, unde există de 
asemenea zone de vorbire dialectală 
românească cu specific pronunţat (ca 
cea ardeleană, bănăţeană, 
moldovenească), dar, doarece avem 
dificultăţi mari în ceea ce priveşte 
asigurarea materială a unei asemenea 
manifestări, deocamdată acest 
i da rămîne nerealizat (fără 
termen). 
întîlnirea de la Torino a decurs sub 
genericul “Atlase lingvistice naţionale 
şi  supranaţionale: aspecte 
metodologice şi noi tehnici de 
realizare”, deoarece aici au avut loc 
concomitent trei reuniuni separate: a 
Atlasului lingvistic italian (ALI), a 
Atlasului lingvistic romanic (ALIR) 
şi a Atlasului lingvistic european 
(Atlas Linguarum Europae —ALE), 
deci o adevărată adunare generală 
(assemblée) a dialectologilor din 
Europa, care în decurs de cincj zile 
au dezbătut toate problemele ce îi 
frămîntă pe cercetătorii idiomurilor 
populare de pe întreg continentul. 

La discutarea materialului dialec- 
tal românesc au fost prezenţi 
cunoscuţi specialişti în domeniu din 
Bucureşti (Nicolae Saramandu, direc- 
tor adjunct al Institutului de Fonetică 
şi Dialectologie “Al. Rosetti” al 
Academiei Române, şi lon Ionică, 
cercetător la acelaşi Institut), din Cluj- 
Napoca (Nicolae Mocanu, loan Faiciuc 
şi Dumitru Loşonţi, dialectologi de la 
institutul 'de Lingvistică şi Teorie 

Literară al Filialei Cluj.a Academiei 
Române), din laşi (Stelian 
Dumistrăcel, cercetător principal la 
Institutul de Filologie Română “Al. 
Philippide” al Filialei laşi a Academiei 
Române) şi din Chişinău (Sifviu Berejan 
şi Vasile Pavel, amintiţi deja mai sus, de 
la Institutul de Lingvistică al Academiei 
de Ştiinte din Moldova). 

Cheltuielile de călătorie, cazare şi 
întreţinere au fost suportate, în ce ne 
priveşte pe noi (cei din R. Moldova şi doi 
dintre cei din România), de organizatori, 
de altfel ca şi în anii precedenţi (Vasile 
Pavel avînd drumul plătit de data aceasta 
de Fundaţia Soros din Moldova), în 
conformitate cu o înţelegere mai veche 
cu Centrul de Dialectologie din Grenoble, 
care dirijează lucrările asupra ALiR-ului în 
genere. În caz contrar, noi cel puţin, n-am 
fi avut posibilitate să fim printre cei ce 
conlucrează la ALIR. 

Participanţii la reuniunile planificate au 
fost cazaţi la Fossano (oraş la vreo 60 
km de Torino), unde s-au derulat şi toate 
şedinţele în aula şi sălile de studii de la 
Facultatea de Litere şi Filozofie a 
Universităţii din Torino, care funcţionează 
în localitate. 

Însă ceremonia de deschidere a 
manifestărilor şi de prezentare a primelor 
volume ale Atlaselor (editate la Institutul 
de Poligrafie şi Monetărie a Statului), la 
care au fost rostite şi cuvîntările de salut 
ale oficialităților, a avut loc în Aula Magna 
a Rectoratului Universităţii din Torino, unde 
toţi participanţii s-au deplasat în prima zi 
cu autocarul. 

Festivităţile s-au derulat în cîteva 
etape. 

intîi au luat cuvîntul prof. Mario 
Umberto Dianzani, rector al Universităţii 
de Studii din Torino, prof. Lorenzo 
Massobno, director al Atlasului Lingvistic 
italian, prof. Michel Contini, director al 
Atlasului Lingvistic Romanic, precum 
şi alţi vorbitori, care au dezvăluit 
semnificaţia lansării ALI şi ALIR — opere 
fundamentale pentru lingvistica romanică, 
apreciind apariţia primelor volume drept 
un eveniment ştiinţific de prim rang. 

În după-amiaza aceleiaşi zile 
participanţii din străinătate au vizitat 
Redacţia Marelui Dicţionar al Limbii 
italiene şi totodată impunătoarea Casă 
Editorială UTET, ziua încheindu-se cu o 
interesantă excursie la Muzeul Egiptean 
din Torino, unde vizitatorii au luat 


cunoştinţă deo serie de exponate unicale. 

În ziua următoare, la Fossano 
(Cussanio), în Aula Magna a Universității, 
după salutul Preşedintelui Provinciei 
Cuneo şi Primarului oraşului Fossano, au 
fost inaugurate şedinţele grupelor de lucru, 
sub preşedinţia prof. Gaston Tuaillon 
(Grenoble). 

Grupele de lucru au examinat, în 
decursul a trei zile, fiecare sinteză, 
realizată pentru ALIR, în parte, făcînd pe 
loctoate precizările de rigoare pînă la cele 
mai mici amănunte, în aşa fel ca materialul 
de limbă să poată fi pus de acum pe hărţi 
în forma lui definitivă. Participanţii la 
grupele de lucru s-au întrunit sub 
conducerea unui coordonator, în diverse 
săli de studii ale Facultăţii, dezbaterile 
concrete propriu-zise fiind precedate, în 
fiecare zi, la o şedinţă în plen, de un raport 
teoretic prezentat de membri ai diferitelor 
comitete naţionale (printre raportori, 
coordonatori ai discuţiilor şi preşedinţi la 
şedinţele plenare au figurat şi re- 
prezentanţi ai României şi Moldovei). 

_ Înuttimazi, totla Cussanio, în aceeaşi 
Aula Magna, a avut loc reuniunea 
Comitetului International de Redactare al 
ALE, la care, sub preşedinţia prof. Mano 
Alinei (Firenze), au fost discutate pe larg 
probleme la ordinea zilei legate de ALE, 
care se află la al cincilea volum al său, au 
fost prezentate hărţi ilustrative din acest 
volum şi au fost trasate în concluzie 
sarcini de viitor pentru toate comitetele 
naţionale. A fost propusă componenţa 
nouă a Comitetului Naţional al Moldovei, 
astfel ca dialectologii noştri să poată 
colabora în continuare şi la această operă 
de anvergură internaţională. 

Printre participanţii din diferite ţări ale 
Europei la reuniunea ALE:ului am avut 
ocazia să întîlnim şi vechi cunoscuţi din 
fosta Uniune Sovietică, în prezent 
reprezentînd diferite ţări independente 
(Rusia, Ucraina, Letonia, Georgia). 

Gazdele au organizat în încheiere o 
frumoasă excursie turistică cu autocarul 
prinzonă, întimpul căreia am vizitat citeva 
oraşe cu monumentalele lor castele şi 
catedrale şi am putut admira minunatele 
peisaje piemonteze cu podgorii exemplare 
aşternute pe povirnişurile văilor şi dealurilor 
subalpine. 


Limba Română 

SĂ AVEM CONŞTIINŢA 
VALORILOR NOASTRE 


CULTURALE 


interviu cu artistul plastic 
Mihai ȚĂRUȘ 


— Se spune că numai 
identitățile perfecte au emoţii. Ce te 
poate emoţiona astăzi, Mihai 
Ţăruş? 

— Orice. Emoţia este cea care 
scapă raţiunii. 

— Crezi în ideea de progres 
în cultură? 

— Cred în ideea de reînnoire. 
Există o evoluţie a stilurilor artei, în 
cazul cînd le studiezi, le însuşeşti şi 
le experimentezi. 

— În procesul de comer- 
eliza a artei, s-ar putea întîmpla, 
ca nişte calități absolut in- 
dispensabile operei de artă să se 
piardă. Dar, fără artă, fireşte, nu 
vom putea trăi... Atunci va avea loc 
o a doua Renaștere? 

— Renaşterea, în artă, nu s-a 
întîmplat doar o singură dată. Ne-am 
obişnuit să facem referiri la 
Renaşterea italiană. Însă impre- 
sionismul este şi el o renaştere. Şi 
romantismul. În anii 60 în arta 
americană a apărut un nou curent — 
expresionismul. Apoi — concep- 
tualismul, practicat acum în diferite 
ţări. El presupune evidenţierea ideii, 
concepţiei, procesului de creare a 
opersi, acestea fiind considerate mai 
semnificative decît forma finală. 

— Aşa menţionează şi 
Constantin Prut în Dicţionarul de 
artă modernă: “Forma se află în 
gestație. Poate fi anunţată de o 
schiţă, de o însemnare, dar 
păstrează un grad de impre- 
vizibilitate”... 

— Chişinăuienii au avut ocazia 


să viziteze o expoziţie de acest gen. 
Ea a avut loc în anul trecut, avîhd-o 
drept autoare pe Fria Elfin din Austria. 

— Sînt mai bine-de două 
decenii de cînd te-ai stabilit la 
Sankt-Petersburg. Însă nu ocoleşti 
nici Chişinăul. Cunoşti mişcarea ar- 
tistică din Basarabia şi fenomenul 
cultural european. Care este, după 
părerea Dumitale, poziţia artei 
plastice de la noi în ierarhia univer- 
sală de valori? 

— Pentru a răspunde la această 
întrebare trebuie să cunoşti foarte bine 
ceea ce ste întîmplă în lume. Noi încă 
nu ne-am integrat în Europa, nu putem 
circula liber în multe ţări, nu avem 
contacte suficiente cu arta şi cu 
creatorii de acolo. Deschiderea 
aceasta, mai ales pentru artişti, încă 
nu s-a produs. Peste tot, în tările pòst- 
socialiste, se întîmplă acelaşi lucru — 
s-a obţinut libertatea, care permite să 
se picteze orice. Va trebui să treacă 
multă vreme pînă se va schimba şi 
mentalitatea pictorilor. 

Totuşi, dacă s-ar face o scară a 
valorilor europene, cred că arta 
basarabeană ar ocupa unul din primele 
locuri. O spun cu certitudine. Trebuie 
să avem conştiinţa valorilor noastre 
culturale. 

— Cunoaşteţi un algoritm 
optim de propagare a artei 
naţionale? 

— În-problema dată numai un 
program de stat ar putea fi eficient. 
Altfel, toate se întîmplă la nivel indi- 
vidual. Artiştii plastici pleacă în 
străinătate, îşi prezintă operele, 
şpecificînd că sînt din Republica 
Moldova. Şi rar de tot se întîmplă ca 
cineva să-şi amintească de ei. 

— În cazul acesta unii artişti 
plastici, lipsiţi de iniţiativă practică, 
darcu un talent deosebit, riscă să 
rămînă în anonimat. 

— Un asemenea risc a existat 
întotdeauna. 

— Ce înseamnă să fii modern 
în artă? 

— Eu cred că fiecare generaţie 
nouă de artişti plastici este modernă, 
vine cu demersul ei artistic, cu idealul 

Dialogal artelor 


şi cu stilul său. Şi nu-i poţi obiecta 
nimic. Chiar dacă ceea ce face ea se 
află oarecum într-o contradicţie cu 
opera creată de generaţia precedentă. 

Timpurile îşi lansează artiştii şi 
îi lasă urmaşilor. Puţini dintre cei care 
depăşesc anonimatul vor trece în 
secolele viitoare şi se poate întimpla 
să nu fie cei mai buni. 

— Culorile, pe care le 
foloseşti, îţi aparţin doar ţie? 

— Îmi aparţin în momentul cînd 
pictez. Pe urmă aparţin cadrului în 
care s-au armonizat: spectrului de 
forme şi de sugestii. Apoi — celor care 
le privesc. 

— Ce ai pictat în ultimele 
luni? 

— Mai întîi — florile sădite de 
mama, nâturile statice, pe care le-am 
“vînat” în jurul casei. De fapt, nu am 
pictat nişte lucruri concrete, ci, mai 
degrabă, emoţii, generalizări, care 
pornesc de la imagini. Tabloul numit 
“Alb” scoate în relief nişte brumărele, 
titlul “Verde, brun, alb, negru” 
semnifică, de fapt, culorile pe care 
le-am utilizat lucrînd asupra pînzei 
respective. 

— Care este anotimpul cel mai 
fertil pentru creaţia Dumitale? 

— Aş numi toamna, îndeosebi 
luna septembrie, cînd sînt mai inspirat 
ca oricînd. 

"Trebuie să găseşti metoda, 
procedeul de a face ceea ce este 
interesant atît pentru tine, cît şi pentru 
public. Atunci vine împăcarea cu sine, 
inspiraţia şi elanul creator. 

— Deci, pledezi pentru un 
exerciţiu continuu, ce implică 
atingerea desăvirşirii ? 

— Cred că “exerciţiu” nu e 
cuvîntul potrivit. Este vorba de o stare 
propice unei activităţi permanente. 

— Ai avut tentaţia auto- 
exprimării prin alte mijloace 
artistice, să zicem, prin muzică sau 
prin poezie? - 

— Consider că nu am o altă cale 
decît pictura. Ea a fost şi este pentru 
mine enigmatică, variată, misterioasă, 
complexă. Am depus eforturi 
considerabile pentru a o înţelege cît 


de cît. Nici nu am avut timp pentru 
altceva. E o latenţă în biografia mea 
de creaţie. Am făcut şcoala de pictură 
la Chişinău, apoi — Institutul — la 
Sankt-Petersburg. .L-am absolvit la 
vîrsta de 26 de ani. Visam doar atit: 
să fiu liber şi să pictez ceea ce doresc. 
Am continuat să învăţ de la 
predecesori. Şi, în acelaşi timp, am 
căutat drumul meu propriu, marcat de 
originalitate şi de posibilitatea de a face 
ceva nou, inedit. 

— Ce tendinţe ale artei 
contemporane te animă? 

— În ultimul timp mă frămîntă 
din ce în ce mai mult ideea evoluţiei 
formei şi a timpului. Aş vrea să le 


încadrez în pictură. Cred că acest lucru 


e posibil. 

— Cu cine dintre pictorii de la 
Chişinău menţii contacte de 
creaţie? 

— Mereu revin la maestrul Mihai 
Grecu, personalitate artistică distinctă. 
Discuţiile noastre sînt consistente şi 
revelatorii. O vizitez pe doamna Ada 
Zevin, profesoara mea de la şcoala 
de pictură. Andrei Sârbu mă uimeşte 
adesea prin ceva nou, tentant. Stilul 
lui este de un rafinament aparte. Mă 
întreţin cu Elena Bontea; din generaţia 
mai tînără — cu Anatol Danilişin. 

La Chişinău îi văd şi pe cei ajunşi 
în străinătate. Anul trecut precum şi 
anul acesta am discutat cu lon 
Coman, stabilit în Italia. Tot aici îl 
întîlnesc pe Nicolae Guţu, aflat mulţi 
ani la Moscova, acum — la Bucureşti. 

— Chişinăul rămîne, după 
cum susţinea Eugene Ionesco, 
“locul ideal pentru întilniri”... 

— Mi-ar plăcea şi altă dată să 
conversăm în această urbe, care- 
predispune spre meditaţie, creaţie şi 
spre reevaluarea drumului pârcurs. 

— Şi în aceeaşi idee de 
propagare a oamenilor de creaţie 
din Basarabia. 

Mulţumesc pentru interviu. 


Consemnare: Emilia GHEŢU 


Limba Maomdnă 

DRAGOȘ VICOL.: 
CORNUL DE AUR 


Scriitorul Dragoş Vicol, deşi nu 

are nici 25 de ani împliniţi, semnează 
cea de-a cincea carte a sa. Autorul 
este un român de dincolo de Prut, 
român basarabean deci, de prin părţile 
Cahulului, şi, în această calitate, 
cultivă o splendidă limbă populară, 
pigmentată cu nenumărate expresii 
cronicăreşti. 
Romanul Cornul de aur este,o 
creaţie de inspiraţie popular-istorică, 
în care nu atît drama narativă, 
altminteri atît de convenţională, 
contează, cît limbajul înflorat şi po- 
etic în care Dragoş Vicol se dovedeşte 
a fi un maestru. La un moment dat ne 
furase gîndul că cineva”i-ar dicta 
cărţile: un înţelept bătrîn hrănit cu 
dicţionare, în casa ticsită de fişe şi 
de incunabule, un distins savant 
născut-crescut la ţară şi rafinat prin 
universităţi înalte, rechemat la viaţă, 
ca şi armăsarul din basme, cu ajutorul 
făraşului de jăratec al spiritualităţii 
noastre ancestrale. . 

Cartea lui D. Vicol este nu numai 
valoroasă, ci şi necesară: “limba 
moldovenească” a autorului do- 
vedindu-se a fi aceeaşi limbă 
românească neaoşă,; astfel că romanul 
Cornul de aur are şi valoare de docu- 
ment, de act de autentificare a 
identităţii obiectului cu sine însuşi, 
ceea ce înseamnă că trebuie să 
poarte unul şi acelaşi nume: limba 
română. Romanul se caracterizează 
printr o bună articulare a limbii neaoşe 
româneşti, a graiului dintre Carpaţi, 
Nistru şi Dunăre, precum şi printr-o 
remarcabilă voluptate narativă. Unele 
construcţii capătă caracter poematic, 


ca la Sadoveanu. Stihiile naturii sunt: 


hiperbolizate în maniera lui Calistrat 
Hogaş. Dincolo de pletora de adjec- 
tive, metafore şi alegorii care uneori 
devin obositoare şi amintesc prea mult 
de Fănuş Neagu, ni se dezvăluie un 


acut simţ de observaţie, de punere în 
valoare a detaliului artistic. “Nucii 
ieşeau încet din negură...” lată un mod 
de a anima peisajul, de a-i imprima cu 
mijloace aparent simple o aură de mis- 
ter. În mijlocul iernii, într-un decor gla- 
cial, unul din eroi, Haralambie Şoimu, 
descoperă o vie cu struguri daţi în 
copt. Astfel în sînul mirajului 
moldovean arhaic se introduce un 
element de miracol, care nu este 
altceva decît calea mitică spre zeul 
dispărut, spre Dionisos, zeul vinului. 

impresionează arta de a 
reconstitui atmosfera vechilor bilciuri 
de la Moghilău şi Botoşani. 
Enumerarea mărfurilor dovedeşte atît 
buna documentare, cît şi capacitatea 
de a selecta amănuntul artistic: 
“pluguri, obezi, dinţi de grapă, galoane 
de ulei, băşici cu sare, capete de lulea, 
sulimanuri”. | 

Deşi întîmplările au loc curînd 
după pravila lui Cuza, deci, în a doua 
jumătate a secolului al XIX-lea, totuşi 
e prezent şi zeul. Epocile ancestrale 
se împletesc astfel cu un trecut mai 
apropiat, producînd adesea hibrizi 
metaforici. Introducerea unui dubios 
moment erotic (p. 14—15), credem, 
este o concesie adusă obsesiilor 
sexuale ale vremurilor moderne. 

Veriga ce uneşte generaţiile în. 
cartea lui Dragoş Vicol este Vinul de 
viaţă lungă, probabil, Cotnarul (undeva 
se face aluzie la Tokai, cu care 
Cotnarul e înrudit). Acest vin este darul 
zeului Dionisos făcut meleagurilor 

noastre. “Zici că pîlpîie lumînarea-n 
el”, “Foc şi sînge amestecate”, “Sărut 
de fată mare!” sunt determinative 
livreşti, sadoveniene, însă frumoase. 
Autorul hiperbolizează cu nonşalanţă, 
reliefind virtuțile terapeutice ale licorii. 
Prin acest procedeu, şi prin altele 
similare, se trece uşor din registrul 
istoric în cel fantastic, ca la Marquez, 
naraţiunea impregnîndu-se cu o 
anumită tensiune lirică. 

În roman se desfăşoară paralel 
două direcţii narative: una statică, 
privind podgorenii din satul Stăncuţ, 
şi alta dinamică, referitoare la drumul 
Cazacliilor (a cărăuşilor de vinuri), în 
inima. Rusiei. În acest fel se creează 
suspansul care potenţează fiecare din 
cele două aventuri. Din păcate, multe 
episoade sunt idilice, redundante, 
rămîn un fel de poveste în poveste. 
Autorul este mai curînd un narator de 
întîmplări pitoreşti decît un creator de 
destine şi acest lucru conferă tehnicii 
sale scriitoriceşti un aer întrucîtva 
desuet. Imagini frumoase găseşti la 
tot pasul, dar întîmplările sunt 
convenţionale, iar ideile nu se prea 
înghesuie. Dacă n-ar fi împletirea cu 
mitologia şi cu basmul, evenimentele 
relatate ar fi cît se poate de banale. 
Autorul introduce pe rînd Zeul, apoi 
Cîinele, Şarpele cu trei capete şi, în 
cele din urmă, un vin care te scoală 
din morţi, elemente care insolitează 
într-o oarecare măsură descrierea 
vieţii podgorenilor din viile de la 
Stăncuţ. Nu rareori motivațiile 
personajelor sunt false (p. 77), 
momentele pitoreşti sunt nesem- 
nificative, se cade în melodramă, se 
moralizează ori se hiperbolizează 
excesiv. Filonul poliţist (crimele lui 
Marcu) e simplist, haiducesc. Episodul 
cu nunta (p. 122) e de prisos; scena 
cu culegătorii legaţi la: gură cu 
basmale e penibilă, preluînd un fals 
vehiculat de Zaharia Stancu în 
romanul Desculţ. Capitolul în care 
ploaia se opreşte la zvonul de clopote 
(sap. 31) e un moft. Următorul — la 
fel. Scrisoarea părintelui Hilaret, repetă 
lucruri cunoscute, n-are func- 
ţionalitate. Încercările la care e supus 
Grigoraş pentru a fi trecut în tagma 
bărbaţilor (p. 165) sunt neverosimile 


Prezentări 4i recenzii 


pentru sfîrşitul secolului al XIX-lea. 
Finalul scade în mod deprimant: în 
cap. 43 se recurge. la minuni cristice, 
pentru ca apoi să se dea o raită şi prin 
Panteonul păgîn. 

Finalul e artificial: în loc să se 
pună accentul pe destinul oamenilor 
din Stăncuţ şi pe vinul de viaţă lungă, 
ni:se. aduce în prim plan un personaj 
cu totul secundar: Papazoglu. Aici 
autorul, scos din domeniul în care 
excelează — limba —, îşi descoperă 
carenţele. Tehnica romanului demodat, 
fermecătoare pe distanţe scurte, e 
de-a dreptul plictisitoare pe distanţe 
lungi. 

lată şi cîteva din cuvintele 
regionale care împodobesc romanul 
Cornul de aur: moscăiau, iorgane, 
coarbă, baistruc, a pribălui, pacorniţă, 
porăind, zolnic, opalci, stulpiţi. Este 
un merit incontestabil al autorului 
apelul la resursele limbii de-acasă, din 
graiul oamenilor de la ţară. Ca şi faptul 
că nu lasă să se piardă cuvinte 


“străvechi în furia anglofonă care ne 


bîntuie. 

Postfaţa putea foarte bine să 
lipsească. Afirmaţii precum “suntem 
cel mai dionisiac popor din lume” sau 
“istoria neamului românesc este istoria 
viței de vie” sunt simple teribilisme cu 
un mare grad de naivitate. Autorul 
susţine că.dacă în mileniul al treilea 
nu ne vom întoarce la Dumnezeu, 
s-ar putea să nu mai existăm deloc 
— semn că l-a citit recent pe Malraux, 
deşi nu vrea nicidecum s-o 
recunoască. 

Dragoş Vicol pomeneşte de un 
manuscris, de o Dionisiadă care i-ar 
veni de la străbunicii săi: Alexandru, 
Dumitru, Mihai şi chiar de la tatăl său, 
lon. Deşi nu e decît un procedeu 
metaforic, misterul maturității 
creatoare a lui D. Vicol şi-ar găsi 
explicaţia anume în preluarea 
moştenirii spirituale a strămoşilor săi, 
“pe care a şlefuit-o şi căreia i-a dat 
strălucire”. 


Viorel DINESCU 
Galaţi 

CEL DE-AL DOILEA 
SEMN 


Din Bălţi ne parvin veşti bune. Un 
grup de profesori de la Universitatea 

.Russo” a editat cel de-al doilea 
număr al revistei “Semn”, publicație 
lansată în primăvara anului 1995. 
Acţiunea este cu adevărat temerară 
pe fondul tot mai apăsătoarelor 
dificultăţi şi nu doar de ordin material. 
Avînd o ţinută intelectuală demnă, 
revista propune cititorului un spectru 
tematic pe cît de interesant, pe atît 
de divers, axat la compartimentele 
cultură, literatură şi religie. Tema 
inaugurală a numărului Provincia şi 
provincialismul — înglobează mai 
multe opinii SSD dè autori de pe 
ambele maluri ale Prutului. O definiţie 
a fenomenului îi aparţine lui Nicolae 
Leahu, care consideră provincialismul 
mai degrabă o boală a imaturităţii unui 
individ sau a unei societăţi care încă 
n-a luat act de propria sa existenţă. 
La rîndul său profesorul universitar de 
la laşi Nicolae Creţu afirmă că marii 
însinguraţi dau provinciei “blazonul 
unei nobieţi pe care nu au cum s-o 
eclipseze capitalele politice” şi că 
viitorul este al descentralizării 
instituţionale. O imagine a 
provincialismului de la 1840 cu 
influenţele din literatura franceză este 
evocată de către Margareta 
Abramciuc. Ghenadie Nicu dă o 
replică articolului. ` Mirifica 
inconştienţă publicat în “Contrafort” 
(nr. 11, septembrie 1995, p.3), în care 
francezul Daniel Boignet scrutează 
rece tot ce i-a fost dat să întîlnească 
într-o vizită făcută la Chişinău. 

Observaţii personale subtile se 
conţin în comunicările prezentate de 
către lustin Panţa, Helena Pa- 
chlowska (Polonia) şi Rumen Leonidov 
(Bulgaria) la primul festival 
internaţional de poezie care a avut loc 
la Chişinău (23—27 octombrie 1995) 
şi pe care revista le reproduce. 
Profesorul Petru Ursache se referă la 
un aspect al creaţiei blagiene mai 
puţin abordat: universul religios. 
Subliniind înrudirea dintre termenii 
“minune” şi. “lumină” în creaţia lui 
Lucian Blaga, profesorul ieşean 
evidenţiază datul poetului de copârtaş 

la menţinerea ordinii sacre a. 
cosmosului. De un spaţiu amplu 
beneficiază poezia optzecistă 
basarabeană, analizată de către 
Nicolae Leahu (Feţele şi măştile 
optzecismului basarabean ) şi Mircea 
V. Ciobanu (Universul spart al 
poeziei lui Emilian Galaicu-Păun şi 
Un grup inexistent). Nu este neglijată 
nici poezia premergătoare postmo- 
dernismului din Basarabia: Anatol 
Moraru evocă “foamea de concret” din 
versurile unui lider al şaizeciştilor, Liviu 
Damian, autor care a contribuit în mare 
măsură la desolemnizarea lirismului. 
Creaţia eminesciană constituie 
obiectul articolelor semnate de Maria 
Şleahtiţchi (Sens şi semnificaţie în 
poezia lui Eminescu) şi Adrian 
Ciubotaru (Elemente de gnoză în 
“Cezara” de Mihai Eminescu). 

Gheorghe Popa (în articolul şi 
totuşi quo vadis?) pune punctul pe i 
în “problema” noţiunilor de român şi 
limbă română. 

In cadrul “Anchetei” îşi face bilanţul 
lon Ciocanu, autor a numeroase cărţi 
de critică literară, prezent activ în 
presă. 

Autorul Argumentului de rigoare 
judecă aportul criticilor literari la mişcarea 
literelor chişinăuiene “după ceea ce au 
făcut, nu după ceea ce au tăcut”. (Deşi ar 
fifost binevenit şi criteriul: au făcut şi după 
aceea au tăcut.) 

Remarcăm şi prezenţa cronicii 
literare (semnatari M. Abramciuc şi A. 
Ciubotaru), a unui nou gen de poezie 
fixă, renku, autori Şerban Codrin şi 
Constantin Severin, precum şi a 
versurilor lui losif Brodski şi Margareta 
Abramciuc. 

Cel de-al doilea număr al revistei 
bălţene e un semn că efortul de 
sincronizare a modului de gîndire din 
Basarabia cu cel din Ţară, şi nu 
numai, dă roade. 


(Sufia) 


Ana BANTOŞ 

(Poncuzsuze 


MOȘTENIRE 


Ediţia a treia 


După cele două serii de concursuri, 
organizate pentru tinerii din Republica 
Moldova' în anii şcolari 1993/1994 şi 
1994/1995 şi în preajma pregătirilor 
pentru cel. de-al treilea concurs, putem 
constata că o tradiţie este pe cale să se 
statornicească, consfinţind o legătură tot 
mai trainică între românii basarabeni şi 
românii din diaspora occidentală, în ge- 
neral, şi comunitatea românilor din 
Franţa, în special. 

Propunem menţinerea formulei de 
concurs din anul precedent, pe cele două 
secţiuni: istoria românilor şi istoria 
literaturii române, respectiv: 


Premiul |, cîte 200 $ pentru fiecare 
din cele două secţiuni. 

Premiul ii, cîte 150 $ pentru fiecare 
din cele două secţiuni. 

Premiul lll, cîte 100 $ pentru fiecare 
din cele două secţiuni. 

Cîte 6 menţiuni — 50 $ — pentru 
fiecare din cele două secţiuni. 

Toţi premianţii, precum şi cei răsplătiți 
cu menţiuni, vor primi un număr egal de 
cărţi în limbile română şi franceză. 


TEMELE ŞI CONDIŢIILE 
CONCURSULUI 

Temele la istoria românilor 

1. Solidaritatea Ţărilor Române în 
lupta antiotomană sub conducerea lui 
Mihai Viteazul. 

2. Cartea şi tiparul în Ţările Române 
din a doua jumătate a sec. al XVI-lea şi 
pînă la începutul sec. al XVIII-lea. 

3. Congştiinţa apartenenţei etnice 
(naţionale) a moldovenilor în literatura 
istorică, juridică şi religioasă din Ţara 
Moldovei — sec. al XVII-lea — începutul 
sec. al XVIII-lea. 

4. Cauzele, esenţa şi destinul 
“autonomiei” Basarabiei sub stăpînirea 
ţarismului rus (1818—1828). 

5. Statutul  politico-juridic şi 
organizarea internă a Ţării Româneşti şi 
a Moldovei în anii Regulamentelor 
Organice. 

6. Mişcarea pentru autodeterminarea 
Basarabiei în primăvara anului 1917 — 
primăvara anului 1918. 

7. Recunoaşterea internaţională a 
Marii Uniri româneşti din 1918. 

8. Viaţa culturală în Basarabia în anii 
1918—1940. 


9. “Problema basarabeană” în 
relaţiile româno-sovietice (1920—1940). 

10. Mişcarea pentru democratizarea 
şi renaşterea naţională în Republica 
Moldova în anii 1988—1995. 


Temele la istoria literaturii române 

1. Obiceiuri agrare în tradiţia popu- 
lară (Pluguşorul, Caloianul, Drăgaica 
ş.a.) 
2. ideea de comunitate şi continuitate 
în opera cronicarilor moldoveni şi 
munteni. 

3. D. Cantemir în străinătate. 

4. Şcoala Ardeleană — mişcare 
iluministă românească. 

5. M. Eminescu şi Basarabia. 

6. L. Rebreanu — ctitor al romanului 
românesc modern. i 

7. N. Labiş — exponentul noii 
tendinţe în lirica postbelică. 

8. Trecutul istoric în 
contemporană. 

9. Dragostea în creaţia lui Nichita 
Stănescu. 

10. D. 
basarabean. 

Participanţii vor prezenta lucrările în 
scris în volum de 15—20 de pagini 
dactilografiate la două intervale sau 
scrise citeţ în caiete liniate. Lucrările vor 
fi expediate pe adresa: 2009, or. 
Chişinău, str. Sfatul Ţării, 2, redacţia 
săptămînalului “Literatura şi Arta” (pentru 
concursul “Moştenire”) pînă la 15 aprilie 
a.c. 

La concurs vor fi admise lucrările 
consacrate numai unei singure teme de 
la secțiunea dată. 

La etapa a doua vor fi invitați autorii 
celor mai bune lucrări. Discuțiile vor 
avea loc cu predilecție în baza temelor 
propuse. 

Cerințele față de perfectarea 
lucrărilor: numele, prenumele şi adresa 
autorului se indică pe o foaie- aparte; lista 
literaturii consultate (monografii, studii, 
articole, recenzii etc.) se anexează la 
finele lucrării. 

La concurs sînt jnvitaţi să participe 
numai elevii cfaselor superioare (a 
IX-a—a XII-a) din colegii, licee, şcoli 
normale. 

Rezultatele concursului vor fi 
anunţate în presă. 

Dragi elevi din Republica Moldova 
şi Ucraina, vă îndemnăm să participaţi 
la concursul “Moştenire”. 

Vă dorim succes! 


proza 


Matcovschi: destin 


Notă: Distinsul poet şi patriot, dl Toma 
Istrati, un basarean de-al nostru, care în 
prezent trăieşte în România, a instituit 
un premiu special de 100 de dolari pentru 
cea mai originală lucrare. 


a 
Elena BIVOL 
Og 


[za 


Silvica ŢUGUI- OBRIJANU 
Lucia PÎSLARU 
Lilia CIOBANU 

Dragi cititori! 

Colegiul de redacţie al revistei “Limba Română” își exprimă 
convingerea că numai cu ajutorul dumneavoastră va putea 
elabora concepţia unei publicaţii acut necesară școlii 
naţionale, cultivării și dezvoltării limbii noastre. 
Aşteptăm răspuns la întrebările din 


MICROANCHETĂ 


1. Sînteţi abonat la revista “Limba Română” ? 
(Dacă nu, indicaţi din ce motive?) 


2. Revista “Limba Română” programează tipărirea unei 
Ediţii Speciale ce va aborda în exclusivitate teme dificile 
la limba și literatura română. Consideraţi necesară o 
asemenea ediţie? 


3. Indicaţi temele pe care le considerați dificile sau 
insuficient tratate în literatura de specialitate. 


a. la limba română 


b.la literatura română 


4. Ce subiecte (din domeniul filologiei, literaturii și culturii 
naţionale) propuneţi să fie oglindite în primul rînd de 
către revistă? 


5. Vă rugăm să notați și alte sugestii vizînd diapazonul 
tematic, aspectul grafic etc. al publicaţiei noastre 


În eventualitatea unei viitoare colaborări vă rugăm să ne indicaţi 
coordonatele Dvs. 


Prenumele 
Numele 
Adresa 
Tel. 


Vă mulțumim anticipat pentru bunăvoința dea răspunde la 
anchetă. 


Cititorii sunt rugaţi să expedieze 
MICROANCHETELE 
pe adresa: 
or. Chișinău, bd.Ștefan cel Mare, nr. 134, 
căsuţa poștală nr. 83. 


Telefoane: 23.44.19, 23.44.12, 23.25.83. 


Mihai ŢĂRUŞ 


Născut: 1948, Sineşti, Ungheni. 

Studii: Colegiul de Arte Plastice 

"Alexandru Plămădeală” (1968); 

Institutul "I. Repin“ din Sankt-Petersburg (1975). 
Expoziţii: Chişinău (1990—1993); 

Bucureşti (1992—1993); Paris (1989); 
Sankt-Petersburg (1975, 1981, 1987—1993); 
Moscova (1991) ş.a. 

